
Köszönetnyilvánítás 


Végtelenül hálás vagyok annak a sok embernek, akik meglátásaikkal és 
hozzászólásaikkal segítették e könyv létrejöttét. Különösen is adósa vagyok 
Bili Hybesnek, aki több alkalommal lehetőséget adott arra, hogy ebben a 
témában bemutatókat és ismertetéseket tartsak a Willoiv Creek Community 
gyülekezetében; feleségemnek, Leslie-nek, akinek eszébe jutott, hogy az 
alapgondolatot könyvvé kellene formálni; és a szerkesztőnek, John 
Sloannak, aki sok ötletével és tanácsával támogatta a kiadást. 

Hálás vagyok továbbá Mark Mittelbergnek és Garry Poole-nak 
bátorításaikért és  segítségükért; Chad  Meisternek, valamint Bob 
és Gretchen Passantinónak, amiért kutatásokat végeztek és ötletekkel álltak 
elő; Russ Rinsonnak, aki a jog területéről szolgált hasznos adalékokkal; 
titkárnőmnek, Jodi  Walle-nak felbecsülhetetlen értékű segítségéért; 
valamint lányomnak, Alisonnak és fiamnak, Kyle-nak a sok háttérmunkáért. 

Végül szeretnék köszönetét mondani azoknak a kutatóknak, akik 
hozzájárultak ahhoz, hogy interjút készítsek velük e könyv számára. 
Nemcsak tudásuk és bölcsességük nyűgözött le újra meg újra, hanem 
alázatos és őszinte hitük is, és az a vágyuk, hogy segítsenek a keresőknek 
annak kiderítésében, hogy Jézus önmagával kapcsolatos megdöbbentő 
állításai megfelelnek-e az igazságnak. 


Bevezetés 


Újraindul az élethosszig tartó nyomozás 


Senki sem kételkedett abban, hogy James Dixon - aki ellen emberölési 
kísérlet alapos gyanújával emeltek vádat - bűnös. , Holtbiztos kimenetelű 
ügy", ahogy az ügyész fogalmazott. A bizonyítékok felületes vizsgálata is 
elegendő volt annak megállapításához, hogy Dixon egy csetepaté során 
hasba lőtte Richard Scanlon rendőr őrmestert Chicago egyik déli 
kerületében. 

A gyanú lépésről lépésre, pontról pontra, tanúvallomásról tanú- 
vallomásra terelődött Dixonra. Volt ujjlenyomat és gyilkos fegyver, 
szemtanú és indíték, egy sebesült zsaru és egy büntetett előéletű vádlott. Az 
igazságszolgáltatás gépezete olyan hálót szőtt a vádlott köré, hogy arra 
lehetett számítani, a bizonyítékok súlya alatt végül megtörik. 

A tények önmagukért beszéltek. Egy szemtanú betelefonált a 
rendőrségre, mert egy férfit látott fegyverrel a kezében. A 
riasztást követően Scanlon őrmester ért elsőként a Nyugati 108. térre, 
ahol Dixon hangosan vitatkozott a barátnőjével a lány lakásának 
bejárati ajtaján keresztül. A lány apja csak Scanlon megjelenése után 
mert kilépni az utcára. 

Dixon és az apa között verekedés tört ki, amit az őrmester megpróbált 
félbeszakítani. Ekkor lövés dördült. Scanlon, akit a hasán ért a golyó, 
megtántorodott. Ebben a pillanatban nagy fékcsikorgással két rendőrautó 
érkezett a helyszínre, és a rendőrök elfogták Dixont. 

A 22-es kaliberű pisztoly, melyből egy golyót lőttek ki, Dixoné volt, 
megtalálták rajta az ujjlenyomatait. A közelben akadtak rá, ahová a lövés 
után eldobta. Az apának nem volt fegyvere, Scanlon pisztolya pedig végig a 
tokjában maradt. Az őrmester bőrére égett lőpormaradványok azt igazolták, 
hogy a fegyvert egészen közelről sütötték el. 


A sebesülés szerencsére nem volt életveszélyes, ahhoz azonban elégnek 
bizonyult, hogy a rendőr kitüntetésben részesüljön bátorságáért, melyet 
maga a rendőrfőnök tűzött büszkén a mellkasára. Ami Dixont illeti, a 
rendőrségen nyilvántartott bűnlajstromában szerepelt, hogy korábban már 
vádolták emberöléssel. Nyilvánvalóan vérében volt az erőszak. 

Majdnem egy évvel az események után ott ültem és jegyzeteltem a 
csaknem üres tárgyalóteremben, amikor Dixon nyilvánosan beismerte, hogy 
ő lőtt az ötvenéves rendőrre. A bizonyítékok és a beismerő vallomás mind 
ugyanabba az irányba mutatott. Frank Machala, a büntetőügyet tárgyaló 
bíró elrendelte Dixon bebörtönzését, majd kalapácsával az asztalra ütve 
jelezte, hogy a maga részéről lezárta az ügyet. Éljen az igazság! 

Jegyzettömbömet  sportzakóám belső zsebébe csúsztattam, és a 
tárgyalóteremből kilépve a sajtószoba felé vettem az irányt. Azt reméltem, 
hogy a szerkesztő legalább egy hasábot biztosít a történtekről szóló 
beszámolómnak a Chicago Tribune másnapi számában. Több figyelmet 
nem is érdemelt az eset. Nem volt valami nagy hír. 

Legalábbis akkor még nem tűnt annak. 


FÜLES ÉRKEZIK 


Csörgött a telefon a sajtószobában. Fölvettem, és azonnal megismertem az 
informátorom hangját, akivel folyamatosan kapcsolatban álltam az elmúlt 
egy év alatt, amióta törvényszéki tudósítóként dolgoztam. Rögtön tudtam, 
hogy valami fontosat akar mondani, mert minél szenzációsabb volt a hír, 
annál gyorsabban és visszafojtottabb hangon beszélt, márpedig most 
hadarva suttogott. 

— Ismered a Dixon-ügyet, Lee? - kérdezte. 

— Igen, persze - válaszoltam. - Két napja lezárták, én is foglalkoztam 
vele. Rutinmunka. 

- Ne legyél olyan biztos a dolgodban! Beszélik, hogy a lövés 
előtt néhány héttel egy bulin Scanlon őrmester a tollpisztolyával 
dicsekedett. 

— Micsodájával? 

— A tollpisztolyával. Egy 22-es kaliberű pisztollyal, ami pont úgy néz ki, 
mint egy töltőtoll. Aki ilyet magánál tart, az törvénysértést követ el. Még 
akkor is, ha rendőr az illető. 


Amikor közöltem vele, hogy ennek semmi jelentőséget nem 
tulajdonítok, az eddiginél is nagyobb lendülettel folytatta. - A helyzet a 
következő: Dixon nem lőtte meg Scanlont. Scanlon akkor sebesült meg, 
amikor az ingzsebében véletlenül elsült a saját tollpisztolya. Megegyezett 
Dixonnal, nehogy bajba kerüljön, amiért illegálisan fegyvert tartott 
magánál. Nem érted? Dixon ártatlan! 

— Az lehetetlen! - kiáltottam föl. 


- Győződj meg róla magad! - jött a válasz. - Nézd át újra a 
bizonyítékokat! 


Amint letettem a telefont, fölszaladtam az emeletre. Az ügyészi iroda 
ajtaja előtt megálltam, hogy kicsit kifújjam magam, majd beléptem. - Ugye 
ismeri a Dixon-ügyet? - kérdeztem az ügyészt nyugalmat erőltetve 
magamra, mert nem akartam ajtóstul rontani a házba. - Ha megengedi, 
szeretném még egyszer átfutni a részleteket. 

Az ügyész arca hamuszürkére változott. - Ebben az ügyben nem adhatok 
felvilágosítást - hebegte. - Nincs mit mondanom! 

Kiderült, hogy az informátorom már járt az ügyész irodájában, és 
megosztotta vele a gyanúját. A színfalak mögött már elkezdték szervezni az 
esküdtszéket, hogy újból átvizsgálják a rendelkezésre álló bizonyítékokat. 
Mindenkit meglepett és váratlanul ért, hogy az addig légmentesen lezártnak 
hitt James Dixon-dossziét ismét megnyitották. 


ÚJ TÉNYEK, ÚJ ELMÉLETEK 


Ezzel egy időben magam is nyomozni kezdtem. Tanulmányoztam a tett 
színhelyét, tanúkat kérdeztem ki, beszéltem Dixonnal, és megvizsgáltam a 
tárgyi bizonyítékokat. Miközben újra alaposan átrágtam magam az ügyön, 
különös dolog történt: minden újabb napvilágra került tény, sőt még azok a 
régi bizonyítékok is, amelyek olyan meggyőzően mutattak Dixon 
bűnösségére, szépen beleillettek a tollpisztoly teóriába. 

. A tanúk szerint azelőtt, hogy Scanlon a helyszínre ért, Dixon 
a fegyverét barátnője házának ajtajára szegezte. A fegyver csöve a földre 
irányult, amikor elsült. A veranda betonjában találtak is egy szilánkot, 
amely lövedék becsapódásától is származhatott, és ez megmagyarázza, 
miért hiányzott Dixon pisztolyából egy golyó. 


. Dixon azt vallotta, hogy mivel nem akarta, hogy a 
rendőrök fegyverrel a kezében találjanak rá, még az ő kiérkezésük előtt 
elrejtette a pisztolyt a fűben. Találtam egy tanút, aki ezt megerősítette. Ez 
megmagyarázza, miért találták meg a fegyvert bizonyos távolságra attól a 
helytől, ahol a lövés eldördült, annak ellenére, hogy senki sem látta, hogy 
Dixon eldobta volna. 

e " A lőportól származó égésnyomok Scanlon ingzsebének belső felén 
voltak láthatók. A golyó a zseb legalján ütött lyukat. Következtetés: a 
sebesülést okozó fegyver a zsebben sült el. 

e " A rendőri jelentéssel ellentétben a golyó röppályája lefelé mutató 
szöget zárt be. Scanlon ingzsebe alatt találtak egy véres szakadást, ahol a 
golyó - miután átszakított néhány izomszövetet - távozott. 

e — Dixon , bűnlajstroma" nem számolt be mindenről. Bár egy korábbi 
lövöldözésért már ült három évet, a fellebbviteli bíróság ártatlannak találta, 
és szabadlábra helyezte. Kiderült ugyanis, hogy a rendőrség visszatartott 
egy olyan tanút, aki a védelmében vallott volna, a vád tanúja pedig 
hazudott. Ennyit Dixon agresszív hajlamáról. 


EGY ÁRTATLAN EMBER KISZABADUL 


Végezetül feltettem Dixonnak a döntő kérdést: 

— Ha ártatlan, miért vallotta magát bűnösnek? 

- Vádalkut kötöttem - sóhajtotta, arra a szokásra utalva, hogy 
a vádhatóság kisebb büntetés kiszabását kéri olyan esetekben, ha az alperes 
beismerő vallomást tesz, és ezzel mindenki számára időt és perköltséget 
takarít meg. 

— Azt mondták, ha vallomást teszek, legfeljebb egy év börtön-büntetést 
kapok. Akkor már 362 napot töltöttem előzetesben, a tárgyalásra várva. 
Nem kellett mást tennem, mint beismerő vallomást tenni, s akkor - mondták 
- néhány nap után haza is mehetek. De ha ragaszkodom a bírósági 
tárgyaláshoz, és bűnösnek mondanak ki, akkor a törvény teljes szigorát 
érvényesítik velem szemben. Akár húsz évet is kiszabhatnak egy zsaru 
megsebesítéséért. Ezt nem akartam megkockáztatni. Haza akartam menni... 

— Így tehát beismert valamit, amit soha nem követett el - mondtam. 

— Így van - bólintott Dixon. 


A dolog vége az lett, hogy Dixont felmentették, később pedig pert nyert 
a rendőrség ellen. Scanlont megfosztották kitüntetésétől, vádat emeltek 
ellene, bűnösnek mondták ki hivatalos személyként elkövetett visszaélés 
bűntettében, és elbocsátották a rendőrség kötelékéből. Ami engem illet, a 
cikkeim címoldalra kerültek, és ami ennél is fontosabb, fiatal újságíróként 
sikerült néhány fontos tanulságot levonnom ebből az esetből. 

Az egyik nyilvánvaló tanulság az volt, hogy a bizonyítékokat úgy is 
lehet csoportosítani, hogy azok több irányba mutassanak. Dixon ügyében 
például elegendő bizonyíték gyűlt össze ahhoz, hogy az őrmester 
megsebesítésének vádjával  elítéljék. A  kulcskérdések — azonban 
megválaszolatlanok maradtak: Alapos munkát végeztek-e azok, akik a 
bizonyítékokat összegyűjtötték? Melyik az a magyarázat, amely a 
tények összességét leginkább figyelembe veszi? Amikor egyszer csak 
megjelent a képben a tollpisztoly elmélet, világossá vált, hogy ez az a 
forgatókönyv, amely szerint a bizonyítékok a legoptimálisabb 
módon illeszkednek egymáshoz. 

És volt még egy fontos tanulság. Eredetileg azért találtam olyan 
meggyőzőnek a bizonyítékokat, mert megfeleltek az előítéleteimnek. 
Dixonban egyértelműen a bajkeverőt láttam, aki széthullott családban nőtt 
fel, majd munkanélküliből bűnözővé vált. A zsaruk voltak a jófiúk, az 
ügyészek pedig az igazság bajnokai. 

Ezen a szemüvegen keresztül nézve a bizonyítékok pontosan 
illeszkedtek egymásba. A következetlenségek és hiányosságok felett naiv 
módon átsiklottam. Amikor a rendőrség közölte, hogy az ügy teljesen 
egyértelmű, eszembe sem jutott, hogy kételkedjek a szavukban, és nem 
kutattam tovább. 

De amikor letettem ezt a szemüveget, és előítéletemet felfüggesztve 
megkíséreltem objektíven gondolkodni, egészen más fényben láttam az 
ügyet. Hagytam, hogy a bizonyítékok elvezessenek az igazsághoz, 
függetlenül attól, hogy ez megfelelt-e az eredeti előfeltevéseimnek. 

Mindez több mint húsz évvel ezelőtt történt. Az élet tartogatott 
számomra még néhány fontos tanulságot. 


DIXONTÓL JÉZUSIG 


Azért számoltam be erről a szokatlan esetről, mert a lelki út, amelyet 
azóta bejártam, sok tekintetben hasonlít ahhoz, amit a Dixon-ügy kapcsán 
tapasztaltam. 

Életem nagyobbik felét szkeptikusként éltem le. Gyakorlatilag ateistának 

tekintettem magam. Úgy véltem, bőséges bizonyíték támasztja alá, hogy 
Isten nem egyéb, mint ősi mitológiák és primitív babonák terméke, és 
emberi vágyak kivetítése. Hogyan lehet szerető Istenről beszélni, ha ő 
pokolra szán embereket csupán azért, mert nem hisznek benne? Hogyan 
hihetnénk a csodákban, amelyek ellentmondanak a természet törvényeinek? 
Vajon nem ad-e az evolúció kielégítő választ az élet eredetének kérdésére? 
A tudományos gondolkodás nem száműzi-e a hitet a természetfeletti 
világába? 
Nem tudtad, hogy Jézus soha nem állította magáról, hogy ő Isten? 
Forradalmár volt, nagy bölcs, tekintélyromboló zsidó - de Isten? Nem, 
ez még neki magának sem jutott az eszébe! Számos egyetemi tanár van 
ezen a véleményen, rájuk igazán hallgathatunk, nemde? Nézzünk végre 
szembe a ténnyel: a bizonyítékok felületes áttekintése is meggyőzően 
igazolja, hogy Jézus ugyanolyan ember volt, mint te vagy én, csak benne 
szokatlanul nagy szeretet és bölcsesség lakott. 

Én is csupán egy felszínes pillantás erejéig foglalkoztam a rendelkezésre 
álló bizonyítékokkal. Elég filozófiát és történelmet olvastam össze ahhoz, 
hogy alátámaszthassam kételkedésemet - egy tény innen, egy tudományos 
elmélet onnan; mindig kéznél volt egy frappáns idézet vagy egy szellemes 
ellenérv. Persze akadtak rések és következetlenségek is, de jó okom volt 
arra, hogy ezeket figyelmen kívül hagyjam: az önző és erkölcstelen 
életmód, amivel teljesen fel kellett volna hagynom, ha megváltoztatom a 
nézeteimet, és elkezdem követni Jézust. 

A magam részéről lezártnak tekintettem az ügyet. A rendelkezésre álló 
bizonyítékokat elegendőnek tartottam ahhoz, hogy levonjam a 
végkövetkeztetést: Jézus istensége nem egyéb, mint babonás emberek 
fantáziadús kitalációja. 

Legalábbis akkor így gondoltam. 


VÁLASZOK EGY ATEISTÁNAK 


Végül nem egy informátor telefonhívása alapján kezdtem el 
újravizsgálni a Jézus-dossziét, hanem a feleségem miatt. 

Leslie 1979 őszén azzal a hírrel döbbentett meg, hogy kereszténnyé lett. 
Összevontam a szemöldököm, és a legrosszabbra számítottam. Egy beetetés 
svindli-kampány áldozatának éreztem magam. Én egy vidám, könnyed, 
kockáztatni kész Leslie-t vettem el feleségül, és tartottam tőle, hogy most 
majd egy mogorva és a házaséletben prűd Leslie marad a nyakamon, aki 
mozgalmas  életformánkat éjszakai  imavirrasztásokra és — szurtos 
szegénykonyhákban végzett önkéntes munkára fogja felcserélni. 

Ám kellemesen csalódtam, sőt, lenyűgöztek azok a mélyreható 
változások, melyek feleségem jellemében, gondolkodásában és 
értékrendjében végbementek. Végére akartam tehát járni annak, mi váltotta 
ki ezt a finom, mégis alapvető fordulatot, ezért minden kutató kedvemet a 
kereszténységgel kapcsolatos alapos vizsgálódásra fordítottam. 

Önzésemet és  előítéleteimet amennyire tudtam, félretettem, és 
belevetettem magam a kutatásba: könyveket olvastam, 
szakértőket  interjúvoltam meg, kérdéseket tettem fel, történelmi 
elemzéseket " végeztem,  archeológiái kutatásokat tanulmányoztam, 
beleástam magam az ókori irodalomba, és életemben először versről 
versre végigolvastam a Bibliát. 

Olyan lendülettel vetettem bele magam a nyomozásba, mint korábban 
egyetlen más esetben sem. Jó hasznát vettem a Yale Egyetem jogi 
fakultásán szerzett ismereteimnek éppúgy, mint a Chicago Tribune-nál 
törvényszéki újságíróként szerzett tapasztalataimnak. Es idővel az elém 
táruló bizonyítékok - a történelmi, természet-tudományos, filozófiai és 
pszichológiai tények - egyre inkább olyan irányba mutattak, amit korábban 
elképzelni sem tudtam volna. 

Minden pontosan úgy történt, mint az újramegnyitott Dixon-dosszié 
esetében. 


ÍTÉLD MEG MAGAD! 


Talán hozzám hasonlóan az olvasó is a környezetében fellelhető 
bizonyítékokra, olvasmányemlékeire, a  tanáraitól, családtagjaitól és 
barátaitól valaha átvett szemléletmódra alapozza személyes meggyőződését. 
De biztos-e, hogy a következtetés, amire jutott, a fellelhető bizonyítékok 


lehető legjobb magyarázatán alapul? Ha mélyebbre ásna - leszámolna 
előítéleteivel, és módszeresen megvizsgálná a bizonyítékokat -, vajon mit 
találna? 

Pontosan erről szól ez a könyv. Egy olyan lelki utazás állomásait 
szeretném feltárni, amely az én esetemben csaknem két évet vett igénybe. 
Tizenhárom neves tudóssal és szaktekintéllyel készült interjúmat teszem itt 
közzé, akik kifogástalan tudományos ajánlólevelekkel rendelkeznek. 

Bejártam az országot keresztbe-kasul -  Minnesotától Georgiáig, 
Virginiától Kaliforniáig -, hogy megismerjem a véleményüket, és nekik 
szegezzek minden ellenvetést, ami szkeptikusként eszembe jutott, mert ki 
akartam kényszeríteni, hogy megbízható adatokkal és következetes 
érvekkel védjék meg az álláspontjukat. Szembesíteni akartam őket azokkal 
a kérdésekkel, melyeket bizonyára az olvasó is feltenne, ha lehetősége 
nyílna rá. 

Az igazság keresése közben törvényszéki újságírói gyakorlatomnak 
megfelelően a rendelkezésre álló bizonyítékokat a következő kategóriákba 
soroltam: szemtanúk, dokumentumok, megerősítő bizonyítékok, cáfolatok, 
tudományos bizonyítékok, pszichológiai bizonyítékok, közvetett 
bizonyítékok, és - igen! - még ujjlenyomatok is (ami eléggé meghökkentő, 
nem? ). 

A bizonyítékoknak ugyanezekkel a kategóriáival lehet találkozni a 
bírósági tárgyalótermekben. És talán ez a jogi szemlélet a legjobb módszer 
arra, hogy a dolgok végére járjunk, és az esküdtszéki tag szemszögéből 
tekintsük át az egész folyamatot. 

Ha egy igazi bírósági ügyben megválasztanának esküdtnek, nyilvánosan 
ki kellene jelentenünk, hogy semmiféle előfeltevés nem befolyásol az 
ügyben. Esküt kellene tennünk, hogy elfogulatlanul és méltányosan vonjuk 
le a következtetéseket a tények súlya alatt, és nem a szeszélyeink vagy 
előítéleteink alapján. Nyomatékosan felszólítanának, hogy alaposan 
fontoljuk meg, szavahihetőek-e a tanúk, gondosan rostáljuk meg a 
tanúvallomásokat, és helyezzünk mindent a józan ész és a logikus 
gondolkodás mérlegére. Ilyen elfogulatlan mérlegelésre kérem az olvasót is. 

A bírósági eljárás végén az esküdtekre vár a feladat, hogy kimondják az 
ítéletet. Ez nem azt jelenti, hogy száz százalékos bizonyosságra jutottak az 
igazság felől, hiszen semmivel kapcsolatban sem lehetnek abszolút 
bizonyítékaink. Egy bűnvádi eljárás során az esküdteknek az a dolga, hogy 


a bizonyítékokat mérlegelve a lehető leghelyesebb következtetésre 
jussanak, más szóval - hadd utaljak ismét a Dixon-ügyre - ítéljék meg, hogy 
a lehetséges forgatókönyvek alapján melyik felel meg leginkább a 
feltárt tényeknek. 

Ez a feladat vár az olvasóra. Remélem, komolyan veszi ezt, mert itt nem 
csupán a kíváncsiság kielégítése a tét. Ha Jézusban hinni kell - ami talán 
még nagyon is kérdéses sok olvasó számára -, akkor semmi sem fontosabb, 
mint az, hogy miként viszonyulunk hozzá. 

Ki volt ő valójában? Kinek tartotta magát? Meggyőző bizonyítékok 
támasztják-e alá az állításait? Ennek szeretnék utánajárni, miközben Denver 
felé veszem az irányt, hogy elkészítsem az első interjút. 


1. rész 


A dokumentumok vizsgálata 


..1. A szemtanuk vallomása 


Megbízhatóak-e a Jézus-életrajzok? 


Amikor először találkoztam a félénk és halk beszédű Leo Carterrel, ő már 
akkor, tizenhét évesen Chicago kétes hírű negyedének veteránja volt. 
Tanúvallomása egyszerre három gyilkost tett hidegre, és máig a 
koponyájában hord egy 38-as kaliberű golyót, szörnyű emlékét annak a 
rémtörténetnek, ami azzal kezdődött, hogy szemtanúja volt, amint Elijah 
Baptist lelőtt egy helyi fűszerest. 

Leo és barátja, Leslie Scott kosarazás közben pillantotta meg Elijah-t, az 
akkor tizenhat éves bűnözőt, akinek a múltját fiatalkora ellenére máris 
harminc előállítás terhelte, és aki a szemük láttára ölte meg saját boltja 
ajtajában Sam Blue-t. 

Leo gyerekkora óta ismerte a fűszerest. - Ha nem volt mit ennünk, 
Samtől mindig kaptunk valamit - mondta nyugodt hangon. - Amikor meg 
akartam látogatni a kórházban, és megmondták, hogy már nem él, tudtam, 
hogy tanúskodnom kell arról, amit láttam. 

Egy szemtanú vallomása sokat nyom a latban. A büntetőperek 
legdrámaibb pillanata az, amikor a szemtanú részletesen beszámol a 
jelenlétében lezajlott bűncselekményről, majd a vádlottra mutatva kijelenti, 
hogy ő volt a tettes. Elijah Baptist tisztában volt azzal, hogy ettől a 
pillanattól egyedül csak az mentheti meg, ha Leo Car-tert és Leslie Scottot 
elteszi láb alól. 

Elijah tehát két bűntársával együtt vadászni kezdett rájuk. Hamarosan 
sikerült is rajtaütniük Leon és Leslie-n, akik Leo testvérével, 

Henryvel együtt ballagtak az utcán. Mindhármukat megfogták és 
elhurcolták a közeli kikötő egyik sötét szegletébe. 

- Téged kedvellek - vallotta be Elijah unokatestvére Leonak - de meg 
kell tennem. - E szavak kíséretében pisztolyát Leo orrnyergéhez szorította, 
és meghúzta a ravaszt. 


A pisztoly eldördült, a golyó tompa szögben hatolt Leo fejébe, 
megvakította a jobb szemére, és megállt a koponyájában. Amikor eldőlt, 
kapott még egy lövést. Ez a golyó négy centiméterre állt meg a 
gerincoszlopától. 

Leo úgy tett, mintha meghalt volna, ám közben figyelt. Látta, amint 
zokogó bátyját és a barátját közvetlen közelről leadott lövésekkel 
irgalmatlanul lemészárolják. Amikor Elijah és bandája  odébb-állt, 
biztonságos helyre vonszolta magát. 

Leo Carter csodával határos módon életben maradt. A koponyájában 
bennmaradt a golyó, mert túl veszélyes lett volna műtéttel eltávolítani. A 
hasogató fejfájások és erős gyógyszerek mellett is tiszta maradt az elméje, 
és egyetlen szemtanúként tanúskodott Elijah Baptist ellen Sam Blue 
fűszeres meggyilkolásának bűnperében. Az esküdtszék hitt Leonak, és a 
bíróság Elijah-t nyolcvan év börtön-büntetésre ítélte. 

Ezután újabb büntetőeljárás indult Elijah és két társa ellen Leo 
testvérének és barátjának meggyilkolása ügyében, és ebben a perben is Leo 
volt az egyetlen szemtanú. Vallomása ezúttal is elegendő súlyú volt ahhoz, 
hogy mindhárom bűnöző börtönben töltse élete hátralevő részét. 

Leo Carter hős a szememben. Gondoskodott az igazság győzelméről, bár 
iszonyú árat fizetett érte. Mind a mai napig - húsz évvel az események után 
-, ha szemtanúk vallomása kerül szóba, az ő arca jelenik meg előttem. 


RÉGMÚLT IDŐK TANÚI 


A szemtanúk vallomása mindig hatásos és meggyőző. Ha a szemtanú 
pontos leírást tud adni a bűncselekmény elkövetéséről, és ha kizárható, 
hogy elfogultság vagy hátsó szándék vezérelné, továbbá ha szavahihető és 
becsületes, vallomása elegendő indok lehet ahhoz, hogy az elkövetőt 
börtönbüntetésre ítéljék vagy még súlyosabb büntetést szabjanak ki rá. 

A szemtanúk tanúságtétele ugyanilyen perdöntő a történelmi események 
vizsgálatánál, így akkor is, ha a vizsgálat tárgya az, hogy Jézus Krisztus 
valóban Isten Fia-e. 

De milyen tanúvallomások állnak rendelkezésünkre ebben az esetben? 
Van-e olyan tanú, aki személyesen ismerte Jézust, aki hallgatta a tanításait, 
látta a csodatételeit, a kivégzését, sőt, még állítólagos feltámadása után is 
találkozott vele? Léteznek-e feljegyzések olyan első században élt 


, újságíró" tollából, aki szemtanúkkal beszélt, alaposan kikérdezte őket, és 
hűségesen feljegyzett mindent, amit ők teljes meggyőződéssel állítottak? S 
az sem elhanyagolható szempont, hogy ezek a beszámolók - ha vannak - 
mennyire állják ki a szkeptikusok vizsgálódásait. 

Tisztában voltam azzal, hogy ugyanúgy, ahogy Leo Carter vallomása 
kulcsfontosságú volt a három brutális gyilkos bűnperében, a régmúlt korok 
szemtanúinak beszámolói is hozzájárulhatnak e létfontosságú kérdés 
tisztázásához. Megbízható válaszokra volt szükségem, ezért felkerestem a 
neves kutatót, dr. Craig Blomberget, a The Historical Reliability ofthe 
Gospels (Az evangéliumok történelmi megbízhatósága) című könyv 
szerzőjét. 

Blomberg ízig-vérig tudós ember. Magas, szikár alakjára, lazán 
előrefésült, hullámos, barna hajára, bozontos szakállára és vastag, keret 
nélküli szemüvegére pillantva nem volt nehéz elképzelni, hogy már a 
középiskolában is ünnepi szónoklatok megírására kérték fel, majd magna 
cum laude végzett a nagy tekintélyű Trinity Evangelical Divinity Schoolon, 
később pedig rangos állami elismerésben részesült. 

Nekem azonban olyasvalakire volt szükségem, aki nem csupán széles 
látókörű és jól képzett. Olyan szakembert kerestem, aki nem siklik át az 
apró részletek felett, és akinek a figyelmét nem kerülik el a kereszténység 
dokumentumainak esetleges hiányosságai sem. 

Olyan hiteles emberrel akartam beszélni, aki maga is megküzdött a hit 
nehéz kérdéseivel, aki tekintéllyel szól, és hajlandó szembenézni a kényes 
kérdésekkel is. 

Úgy tájékoztattak, hogy Blomberg pontosan az az ember, akit keresek, 
ezért Denverbe repültem, hogy interjút készítsek vele. Be kell vallanom, 
volt bennem némi kétely, különösen, amikor felfedeztem egy mélységesen 
zavarba ejtő tényt, melynek közzétételétől a neves kutató is bizonyára 
szívesen eltekintene, nevezetesen azt, hogy Blombergben még mindig él a 
remény, hogy gyermekkorának bálványozott hősei, a Chicago Cubs, 
egyszer még az ő életében megnyeri a baseballcsapatok világbajnokságát. 

Ez, őszintén szólva, kissé gyanakvóvá tett ítélőképessége józanságával 
szemben. 


ELSŐ INTERJÚ: CRAIG L. BLOMBERG, PH.D. 


Craig Blomberg a Jézus-életrajzok, azaz a négy evangélium egyik 
legfőbb szaktekintélye az Egyesült Államokban. Az 
Újszövetségből doktorált az Aberdeeni Egyetemen, Skóciában, később 
tudományos főmunkatársként az angliai Cambridge-i Egyetem Tyndale 
House nevű intézetében dolgozott, továbbá tagja volt annak a 
rangos nemzetközi tudóstársaságnak, amely több elismert művet adott 
ki Jézusról. Az utóbbi tizenkét évben a nagy tekintélyű Denveri Teológiai 
Főiskola professzoraként tevékenykedik. 

Könyvei között érdemes megemlíteni a következőket: Jesus and the 
Gospels (Jézus és az evangéliumok), Interpreting the Parables (Jézus 
példabeszédeinek magyarázata), How Wide the Divide? (Mekkora a 
mérhetetlen?); írt továbbá kommentárokat a Máté evangéliumáról és Pál 
első korinthusi leveléről. Közreműködött a Gospel  Perspectives 
(Evangéliumi perspektívák) hat kötetének összeállításában, amely 
részletesen foglalkozik Jézus  csodáival, valamint társszerzője az 
Introduction to Biblical Interpretation (Bevezetés a Biblia értelmezésébe) 
című műnek. Az evangéliumok történetiségéről szóló fejezetekkel járult 
hozzá a Reasonable Faith (Ésszerű hit) és a díjnyertes Jesus under Fire 
(Jézus kereszttűzben) című könyvekhez. Tagja egyebek között a Society fór 
the Study of the New Testament (Újszövetségkutatók Társasága), a Society 
ofBiblical Literature (a Bibliai Irodalmi Társaság) és az Institute fór 
Biblical Research  (Biblia-kutató Intézet) elnevezésű tudományos 
társaságoknak. 

Amint vártam, dolgozószobájának polcai roskadoztak a tudományos 
művek sokaságától (még a nyakkendőjét is könyvmotívumok díszítették). 

Ugyanakkor feltűnt, hogy a szoba falát nem ókorkutatók porlepte 
kötetei, hanem lányai, Elizabeth és Rachel sajátkezű aláírásával ellátott 
alkotásai díszítik. Színes és vidám rajzaik, melyek lámákat, házakat és 
virágokat ábrázoltak, egyáltalán nem hanyag összevisszaságban voltak a 
falra tűzdelve, hanem nagy becsben tartott okleveleket megillető 
gondossággal bekeretezve, és jól látható helyre függesztve. Világos, 
gondoltam, hogy ennek az embernek az esze és a szíve egyformán a helyén 
van. 

Blomberg egy matematikus precizitásával beszél (nem csoda, hiszen 
pályája elején matematikát tanított), alaposan mérlegeli minden egyes 


szavát, nehogy egy árnyalatnyival is olyan területre tévedjen, amit a 
bizonyítékok nem támasztanak alá. Pontosan erre volt szükségem! 

Magas támlájú székben ült, egyik kezében kávéscsészét tartott. A kávét 
szívesen elfogadtam magam is, mert kissé átfagytam a dermesztő coloradói 
hidegben. Mivel gyanítottam, hogy Blomberg nem híve a szószaporításnak, 
úgy döntöttem, hogy rögtön a tárgyra térek. 


A TÖRTÉNELEM SZEMTANÚI 


- Mondja meg őszintén - kezdtem el a beszélgetést szándékosan 
provokatív hangnemben -, lehetséges az, hogy egy intelligens, kritikus 
gondolkodású ember elhiszi, hogy a négy evangéliumot valóban azok az 
emberek írták, akiknek a hagyomány a szerzőséget tulajdonítja? 

Blomberg, íróasztala szélére tette a kávéscsészét, és figyelmesen rám 
emelte a tekintetét. - A válaszom: igen - mondta mély meggyőződéssel. 

Hátradőlve folytatta. - Fontos leszögezni, hogy az evangéliumok szigorú 
értelemben véve névtelen iratok. A korai egyház ugyanakkor egyöntetűen 
arról tanúskodik, hogy az Újszövetség első evangéliumának szerzője Máté, 
a Lévinek is nevezett vámszedő, aki a tizenkét tanítvány egyike volt; hogy 
Márk evangéliumának a szerzője János Márk, Péter útitársa; és hogy 
Lukács - akit Pál a , szeretett orvos"-nak nevez - írta a harmadik 
evangéliumot és az Apostolok cselekedeteit. 

— Mennyire volt egységes az a vélekedés, hogy ők az evangéliumok 
szerzői? - kérdeztem. 

- Ezzel a három evangéliummal nem is hoztak kapcsolatba 
más szerzőket - felelte. - Úgy tűnik, ez a kérdés soha nem volt vita tárgya: 

Én azonban nem értem be ennyivel. - Bocsássa meg a kétkedésemet - 
folytattam -, de nem állhatott érdekében senkinek azt hazudni, hogy ők írták 
az evangéliumot, miközben nem ők a valódi szerzők? 

— Valószínűleg nem - rázta a fejét Blomberg. - Ne feledje, elég nagy 
képtelenség lett volna ilyen személyeket kitalálni! - mondta finom 
mosollyal. - Márk és Lukács nem is tartozott a tizenkét tanítvány közé. 
Máté igen, ő viszont adószedőként - a Jézust eláruló Júdás Iskárióteshez 
hasonlóan - korábban meglehetősen dicstelen szerepet töltött be. 

— Ennek a folyamatnak pontosan az ellenkezője játszódott le, amikor 
jóval . később megszülettek az élénk fantáziával  — megírt 


apokrif evangéliumok. Ezeket az írásokat olyan ismert és tiszteletnek 
örvendő személyek művének tüntették fel, mint Fülöp, Péter, Mária vagy 
Jakab, akiknek a neve sokkal jobban csengett, mint Máté, Márk vagy 
Lukács neve. Tehát, hogy válaszoljak a kérdésére, nem lett volna ésszerű 
utólag szerzőséget tulajdonítani e három, kevésbé méltányolt személynek. 

Ez logikusnak hangzott, de nyilvánvaló volt, hogy  Blomberg 
szándékosan nem említette a negyedik evangélium szerzőjét. - És hogy áll a 
dolog Jánossal? - firtattam. - Ő aztán igazán kimagasló személyiség. 
Nemcsak a tizenkét apostol egyike volt, de Jakabbal és Péterrel együtt Jézus 
tanítványainak a legszűkebb köréhez tartozott. 

— Így van, ő az egyetlen kivétel - bólintott Blomberg. - És érdekes 
módon Jánosé az egyetlen olyan evangélium, amelynek a szerzősége körül 
kérdések merültek fel. 

— Mi a vita tárgya? 

— A szerző neve nem kérdéses, Jánosnak hívták - válaszolt Blomberg. - 
A kérdés csupán az, hogy János apostolról van-e szó, vagy valaki másról. 

— Tudja, Kr. u. 125 tájékán egy keresztény szerző, Papias említést tesz 
Jánosról az apostolról, és Jánosról, a presbiterről, és a szöveg-összefüggés 
alapján nem világos, hogy egy személyre gondol, aki kétféle funkciót töltött 
be, vagy két különböző személyről van szó. Ám ezt az egyetlen kivételt 
nem számítva, a korai egyház egybehangzó tanúsága szerint János apostol, 
a Zebedeus fia írta a negyedik evangéliumot. 

— És az ön személyes meggyőződése is ez? - érdeklődtem. 

— Igen, úgy vélem, hogy az evangélium anyagának a túlnyomó része 
János apostoltól származik - felelte. - Ugyanakkor, ha figyelmesen 
olvassuk, bizonyos jelek arra utalnak, hogy a záró verseket egy szerkesztő 
illesztette a szöveghez. A magam részéről semmi kivetnivalót nem találok 
abban a feltételezésben, hogy János valamelyik közeli munkatársa 
fogalmazta meg az utolsó néhány sort, amivel hozzájárult az evangélium 
egészének stiláris egységéhez. 

— Mindenesetre - hangsúlyozta - János evangéliuma nyilvánvalóan 
szemtanú vallomása, amint a másik három evangélium is az. 


LÁSSUK A RÉSZLETEKET 


Bár meggyőzőnek tartottam Blomberg érvelését, még tisztázni akartam 
néhány kérdést. Az evangéliumok szerzőségének kérdése rendkívül fontos, 
ezért további részleteket szerettem volna megtudni: neveket, dátumokat, 
idézeteket. Végeztem a kávéval, és a csészét letettem az íróasztalra. 
Tollamat készenlétbe helyezve újra nekirugaszkodtam. 

— Térjünk vissza Mátéhoz, Márkhoz és Lukácshoz! - folytattam. -Milyen 
konkrét bizonyíték támasztja alá, hogy valóban ők az evangéliumok 
szerzői? 

Blomberg előredőlt. - A legkorábbi és valószínűleg a legfontosabb 
dokumentum ismét Papiastól származik, aki Kr. u. 125 körül külön 
megemlékezett arról, hogy Márk gondosan és pontosan feljegyzett mindent, 
amit Péter szemtanúként átélt és megfigyelt. Szó szerint azt írta, hogy Márk 
,hem követett el hibát", és nagy gondot fordított arra, hogy ne kerüljön 
,téves állítás" a szövegbe. Papias azt is megállapította, hogy Máté is 
hitelesen megőrizte Jézus tanításait. 

— Őt követte Irenaeus - folytatta -, aki Kr. u. 180 táján megerősítette a 
hagyomány által vallott szerzőséget. - Ekkor Blomberg a polchoz lépett, és 
leemelt egy könyvet, majd olvasni kezdte Irenaeus szavait. 

Máté saját evangéliumot tett közzé a héberek számára, az ő nyelvükön, 
abban az időben, amikor Péter és Pál Rómában hirdette az evangéliumot, 
megalapítva ezzel az ottani gyülekezetét. Miután elváltak egymástól, Márk, 
Péter tanítványa és tolmácsa, írásba foglalta Péter igehirdetésének lényegét. 
Lukács, Pál követője, az ő tanítója által hirdetett evangéliumot 
öntötte könyv formába. Majd János, az Úr tanítványa, aki az ő 
keblén pihent, szintén megírta evangéliumát az ázsiai Efézusban 
való tartózkodása idején. 

— Hadd foglaljam össze az eddigieket! - néztem fel jegyzeteimből. - Ha 
bizonyítékok támasztják alá, hogy az evangéliumokat tanítványok írták, 
Máté és János, valamint Márk, Péter kísérője és tanítványa, továbbá 
Lukács, a történész, amolyan első századi újságíró, aki Pál útitársa volt, 
akkor bizonyosak lehetünk afelől, hogy a feljegyzések közvetlenül vagy 
közvetve szemtanúk bizonyság-tételén alapulnak. 

Miközben beszéltem, Blomberg minden egyes szavamat mérlegelte, 
majd bólintott. 

— Pontosan - mondta határozottan. 


ÓKORI ÉS MAI ÉLETRAJZOK 


Még mindig voltak bizonyos homályos pontok az evangéliumok körül. 
Különösen arra voltam kíváncsi, milyen irodalmi műfajba sorolhatók az 
evangéliumok. 

— Azok az életrajzok, amelyekkel a könyvesboltok polcain találkozunk, 
nagyon különböznek az evangéliumi leírásoktól - mondtam. - Ha valaki 
manapság életrajzot ír, alaposan beleássa magát az illető személy életébe. 
De vegyük például Márk evangéliumát, nem tesz említést Jézus 
születéséről, és fiatal felnőttkoráról sem ír, csupán életének utolsó 
hároméves periódusával foglalkozik, s írásának mintegy fele azokat az 
eseményeket ismerteti, amelyek Jézus életének utolsó hetéhez vezettek, 
illetve abban érték el csúcspontjukat. Mi a magyarázata ennek? 

— Ennek két oka van - válaszolta. - Az egyik irodalmi, a másik teológiai. 

— Az irodalmi ok az, hogy az ókori szerzők így írtak életrajzot. A mai 
életrajzírókkal ellentétben nem érezték úgy, hogy egyforma súlyt kell 
helyezniük a bemutatott személy életének minden egyes szakaszára, vagy 
hogy élete eseményeit szigorú időrendben kell elbeszélni. Azt sem tartották 
szükségesnek, hogy szó szerint idézzék az illető szavait, csupán arra 
fektettek súlyt, hogy visszaadják mondandója lényegét. Az ókori görög és 
héber nyelv nem is ismerte az idézőjelet. 

- Úgy gondolták, hogy a történelmi eseményeket kizárólag 
azért érdemes lejegyezni, hogy bizonyos tanulságokat le lehessen vonni a 
bemutatott személyek életéből. Ezért az életrajznak csupán azokkal az 
eseményeivel foglalkoztak részletesebben, amelyek példaértékűek voltak, 
tanulsággal szolgáltak, vagy hozzájárultak az adott történelmi korszak jobb 
megértéséhez. 

— És mi a teológiai ok? - kérdeztem. 

— Az a fentiekből következik. A keresztények meggyőződése szerint 
Jézus élete, tanítása és csodái akármilyen nagyszerűek, nem volna semmi 
jelentőségük, ha nem lenne történelmi tény, hogy Jézus meghalt és 
feltámadt, s ezzel elégtételt adott és megbocsátást szerzett az emberiség 
bűneire. 

— Ennek megfelelően, különösen Márk, mint valószínűleg a legkorábbi 
evangélium írója, beszámolójának körülbelül a felét olyan eseményeknek - 


közöttük kiemelten az utolsó hét történéseinek -szenteli, melyek Krisztus 
halálában és feltámadásában érték el csúcspontjukat. 

— A keresztre feszítés jelentőségét és az ókori történetírás sajátosságait 
figyelembe véve - mondta végül - ez teljesen érthető. 


A TIIOKZAIOS 0 


A négy evangéliumon kívül a kutatók gyakran hivatkoznak egy forrásra, 
amit a német Ouelle (, forrás") szó nyomán O betűvel szokás jelölni. Máté 
és Lukács evangéliumának nyelvi és tartalmi hasonlóságai arra engednek 
következtetni, hogy írásukhoz mindketten felhasználták a korábban 
keletkezett Márk evangéliumát. Ezen kívül a kutatók azon a véleményen 
vannak, hogy Máté és Lukács egyes szövegrészeket - melyek Márknál nem 
találhatók meg - ebből a titokzatos 0-gyűjteményből vettek át. 

— Mi is pontosan ez a 0? - kérdeztem Blomberget. 

- Nem egyéb egy hipotézisnél - válaszolta, miközben kényelmesen 
elhelyezkedett a székén. - Néhány kivételtől eltekintve Jézus tanításai 
gyűjteményének tartják, amely egykor önálló dokumentumot alkotott. 

— Tudja, annak idején szokás volt összegyűjteni a köztiszteletben álló 
tanítók mondásait. Ez az irodalmi műfaj hasonló volt ahhoz, mint amikor 
ma egyes énekesek legnépszerűbb dalainak gyűjteményét külön albumban 
adják ki. A O valami ilyesmi lehetett, legalábbis ezen elmélet szerint. 

De ha a 0 már Máté és Lukács evangéliuma előtt létezett, bizonyára igen 
korai feljegyzéseket tartalmazott Jézusról. Talán - gondoltam - ez újabb 
megvilágításba helyezi a személyét. 

- Vajon ha a  0O-ból származó anyagot  különválasztanánk 
az evangéliumok többi részétől, milyen képet kapnánk Jézusról? - 
kérdeztem. 

Blomberg végigsimította a szakállát, és tekintetét néhány másodpercig a 
mennyezetre emelte, miközben a választ fontolgatta. - Nos, ne tévesszük 
szem elől, hogy a 0 egy mondásgyűjtemény, tehát nélkülözi az elbeszélő 
részeket, amelyek egy árnyaltabb Jézus-képet tárhatnának elénk - válaszolta 
lassan, minden szavát megfontolva. 

—- Mindazonáltal ebből a gyűjteményből is kiderül, hogy Jézus igen 
határozott kijelentéseket tett önmagával kapcsolatban, például azt állította 
magáról, hogy ő a megtestesült bölcsesség, és ő az, akin keresztül Isten az 


egész emberiséget megítéli, azokat is, akik megváltják őt, és azokat is, akik 
tagadják. Nemrég látott napvilágot egy jelentős tudományos munka, amely 
azt fejtegeti, hogy ha a elmondásokat elkülönítve vizsgáljuk, akkor is 
ugyanaz a kép tárul elénk Jézusról - aki megdöbbentő kijelentéseket tett 
önmagával kapcsolatban -, mint amit az evangéliumokból ismerünk. 

Szerettem — volna továbbvinni ezt a gondolatmenetet, ezért 
megkérdeztem: - És Jézus mint csodatevő is megjelenik? 

— Mint említettem, a 0-ban nem találunk csodaleírásokat, mivel ezek 
rendszerint az elbeszélő részekben fordulnak elő, a 0 pedig elsősorban 
mondások gyűjteménye - mondta, majd átnyúlt az íróasztalon, felemelt egy 
bőrkötéses, viseltes Bibliát, és belelapozott. 

— De például a Lukács 7,18-23 és a Máté 11,2-6 beszámol arról, hogy 
Keresztelő János elküldte a követeit, hogy kérdezzék meg Jézust, ő-e a 
Krisztus, a Messiás, akit várnak. Jézus válaszának a lényege ez volt: 
, Beszéljetek Jánosnak a csodáimról! Mondjátok el, amit láttatok: a vakok 
látnak, a süketek hallanak, a bénák járnak, és a szegényeknek hirdetik az 
evangéliumot." 

- Tehát - vonta le a következtetést - még a O is tisztában van Jézus 
küldetésével és csodáinak jelentőségével. 

Amikor Blomberg Mátét említette, eszembe jutott egy másik kérdés az 
evangéliumok keletkezésével kapcsolatban. - Tudva azt, hogy Máté Jézus 
életének szemtanúja volt, felmerül a kérdés, hogy miért szerkesztett volna a 
saját művébe olyan részeket, melyeket Márktól vett át, aki, mint tudjuk, 
nem volt szemtanú? Ha Máté evangéliumát valóban szemtanú írta, miért 
nem hagyatkozott pusztán a saját élményeire? 

Blomberg elmosolyodott. - Ez csak azzal magyarázható, hogy Márk a 
szemtanú Péter visszaemlékezései alapján írta evangéliumát - mondta. - 
Mint azt korábban ön is megjegyezte, Péter Jézus belső tanítványi köréhez 
tartozott, így olyan dolgoknak is szem- és fültanúja lehetett, amit a többi 
tanítvány csak hallomásból ismert. Tehát, bár Máté maga is szemtanú volt, 
jó oka volt arra, hogy Péter Márk által közvetített beszámolóira 
hagyatkozzon. 

Igen, gondoltam magamban, így már világos. Eszembe jutott egy 
hasonló eset újságírói praxisomból. Egyszer egy sereg újságíróval együtt 
vártuk, hogy megjelenjen Chicago legismertebb politikusa, a néhai Richard 
J. Daley polgármester, hogy kifaggassuk arról a botrányról, ami akkoriban 


robbant ki a rendőrségen belül. Ő azonban alig néhány mondat után 
elhajtott a limuzinjával. 

Bár szemtanúja voltam az eseménynek, megkértem egy rádióriportért, 
aki közelebb állt Daley-hez, hogy játssza vissza a magnóján az imént felvett 
néhány mondatot. így meggyőződhettem arról, hogy pontosan jegyeztem-e 
le a szavait. 

Máté is hasonló céllal fordulhatott Márk evangéliumához, jóllehet 
tanítványként saját élményei is voltak. Mivel pontosságra törekedett, 
felhasználta azt az anyagot, ami - Márk közvetítésével -Pétertől, a legbelső 
tanítványi körből származott. 


JÁNOS EVANGÉLIUMÁNAK KÜLÖNLEGESSÉGE 


Az első három evangéliumot szinoptikusoknak nevezik (a görög eredetű 
szó azt jelenti: , együtt, egyszerre látni"), mivel hasonló a felépítésük, és 
szoros kapcsolatban állnak egymással. Miután kielégítő választ kaptam a 
szinoptikusokkal kapcsolatos kérdéseimre, figyelmemet János 
evangéliumára fordítottam. Aki a négy evangéliumot elolvassa, annak 
azonnal feltűnik a szinoptikusok és János evangéliuma közötti különbség. 
Arra voltam kíváncsi, vajon ez nem jelenti-e azt, hogy feloldhatatlan 
ellentmondások vannak köztük. 

- Miben foglalná össze a szinoptikus evangéliumok és János 
evangéliuma közötti különbséget? - kérdeztem Blomberget. 

— Ez egy hihetetlenül szerteágazó téma - szaladt fel a szemöldöke. - 
Köteteket lehetne írni róla. 

Miután biztosítottam afelől, hogy nem várok kimerítő választ, csupán a 
lényeget szeretném hallani, hátradőlt a székében. 

— Nos, az az igazság, hogy János evangéliuma sokkal több ponton tér el 
a szinoptikusoktól, mint amennyi egyezést lehet találni köztük - kezdte. - A 
másik három evangélium főbb történetei közül csupán néhány jelenik meg 
Jánosnál, bár Jézus élete utolsó hetének leírásánál ez megváltozik. Ettől a 
ponttól kezdve sokkal több párhuzam található a négy evangélium között. 

— A nyelvi stílus is nagyon különböző. Jánosnál Jézus más kifejezéseket 
használ, hosszú beszédeket tart, és a krisztológiája is közvetlenebb, mint a 
szinoptikusoké: sokkal egyértelműbb állításokat fogalmaz meg Jézus és az 


Atya egységéről, Jézus istenségéről, és arról, hogy ő az út, az igazság és az 
élet, illetve a feltámadás és az élet. 

— Minek tulajdoníthatók ezek a különbségek? - kérdeztem. 

— Sokáig azt feltételezték, hogy János jól ismerte Máté, Márk és Lukács 
beszámolóit, és nem akarta ugyanazt leírni, ezért tudatosan törekedett arra, 
hogy kiegészítse a szinoptikusok írását. Az utóbbi időben azonban az a 
feltevés terjedt el, hogy János nagyrészt független a másik három 
evangéliumtól, ami nem csak az eltérő anyagválasztásra ad magyarázatot, 
hanem arra is, hogy ő a többiekétől eltérő szemszögből látja Jézust. 


JÉZUS LEGMERÉSZEBB KIJELENTÉSE 


— Van néhány teológiai jellegzetesség, amely csak Jánosra jellemző - 
vetettem közbe. 

— Ez kétségtelen. De vajon ellentmondanak-e ezek a másik három 
evangéliumnak? Szerintem nem, és meg is mondom, miért: csaknem 
minden Jánosnál felvetődő fontosabb témának megtalálható a párhuzama 
Máténál, Márknál és Lukácsnál, bár e párhuzamokról nem állíthatjuk, hogy 
számosak. 

Próbára akartam tenni kijelentésének  megalapozottságát, ezért 
felvetettem a legalapvetőbb kérdést, ami János evangéliuma és a 
szinoptikusok közti különbség kapcsán felmerül. 

- János határozott és egyértelmű kijelentéseket tesz Jézus 
isteni mivoltával kapcsolatban, amit néhányan azzal magyaráznak, 
hogy mivel a többieknél később írta az evangéliumát, kissé kiszínezte 
a dolgokat - mondtam. - Megjelenik egyáltalán az istenség kérdése a 
szinoptikusoknál is? 

— Igen - válaszolta. - Közvetettebb formában ugyan, de megjelenik. 
Gondoljon csak arra a történetre a Máté 14,22-33-ban és a Márk 6,45-52- 
ben, amikor Jézus a vízen jár. Mikor a tanítványok megrettennek, ezt 
mondja nekik: , Bízzatok, én vagyok, ne féljetek!" Jézus itt úgy utal 
magára, mint a János 8,58-ban, ahol Isten nevét magára vonatkoztatja: , ÉN 
VAGYOK". Isten így nyilatkoztatta ki magát Mózesnek az égő 
csipkebokorból: , Vagyok, aki vagyok" (2Móz 3,14). Jézus tehát ugyanazt 
az isteni hatalmat tulajdonítja magának a természet erői felett, mint amivel 
Jahve, az Ószövetség Istene rendelkezik. 


— Ez egyetlen példa - bólintottam. - Van több is? 

Ahol másként nem jelöltük, a bibliai idézeteket a Magyar Bibliatársulat 
Bibliafordító " Szakbizottsága által készített fordításból vettük át: 
Magyarországi Református Egyház Kálvin János Kiadója, Budapest, 1993. 

— Igen, folytathatnám a sort - mondta Blomberg. - Például az első három 
evangéliumban Jézus legtöbbször az , emberfia" elnevezést alkalmazza 
magára, és ... 

— Álljunk csak meg egy pillanatra! - szakítottam félbe. Elővettem egy 
könyvet az aktatáskámból, és kikerestem belőle egy idézetet. - Karén 
Armstrong, egykori apáca, az A History of God (Isten története) című 
bestseller szerzője arról ír, hogy az , emberfia" kifejezés , mindössze az 
emberi léthelyzet gyengeségét és halandóságát hangsúlyozza", és Jézus 
ajkán nem jelent egyebet, mint azt, hogy , ő maga is törékeny ember, akire 
szenvedés vár, és egy napon meg fog halni Á Ha ez így van - mondtam -, ez 
az elnevezés aligha utal Jézus istenségére. 

— Nézze - komorodott el Blomberg -, a közhiedelemmel ellentétben az 
, emberfia" cím elsődlegesen nem Jézus ember voltára vonatkozik, hanem 
közvetlen utalás Dániel könyve 7,13-14-re. 

Ezzel kinyitotta az Ószövetséget, és Dániel próféta könyvét kezdte el 
olvasni: 

Láttam az éjszakai látomásban: Jött valaki az ég felhőin, aki az 
emberfiához hasonló volt; az öregkorú felé tartott, és odavezették hozzá. 
Hatalom, dicsőség és királyi uralom adatott neki, hogy mindenféle nyelvű 
nép és nemzet őt tisztelje. Hatalma az örök hatalom, amely nem múlik el, és 
királyi uralma nem semmisül meg. 

Becsukta a Bibliát. - Ebből megérthetjük, hogy mit is akar Jézus 
kifejezni azzal, hogy önmagára alkalmazza az , emberfia" elnevezést - 
folytatta. - Egy olyan személyről van szó, aki egyenesen a mennyei 
trónuson ülő Isten elé járul, és egyetemes tekintélyt és hatalmat kap Istentől. 
Az , emberfia" cím tehát nem pusztán Jézus emberségét fejezi ki, hanem 
mennyei felmagasztalását is. 

Később magam is olvastam egy másik kutató, William Lane Craig írását, 
aki hasonló észrevételt tett. A vele készült interjú a könyv későbbi lapjain 
olvasható. 

, Az emberfia kifejezésről sokan gondolják, hogy Jézus emberségét 
jelöli, hasonlóan ahhoz, ahogy az Isten Fia cím istenségére utal. Valójában 


ennek a fordítottja igaz. Az Ószövetségben, Dániel könyvében az emberfia 
isteni személy, aki a világ végén eljön ítélni az emberiséget, és akinek az 
uralma örökké megmarad. Ezért amikor Jézus emberfiának vallja magát, 
azzal valójában istenségére utal." 

— Ezenkívül - folytatta Blomberg - a szinoptikusoknál Jézus fenntartja 
magának a jogot arra, hogy bűnbocsánatot gyakoroljon, ezt pedig egyedül 
Istennek áll jogában megadni. Jézus elfogadja az imádságot és a 
magasztalást. És azt mondja: , Mindazt, aki megvall engem az emberek 
előtt, azt én is megvallom mennyei Atyám előtt." A végítélet alapja az, 
hogy az ember életében miként válaszol -kinek? Egy emberi lénynek? Nem, 
ez igazságtalan volna. A végítélet alapja az, hogy életünk egészével miként 
válaszolunk jézusnak mint Istennek. 

— Mint látja, a szinoptikusoknál is elég sok olyan szövegrész található, 
amely Jézus istenségére utal, amit János evangéliuma sokkal közvetlenebb 
formában tár elénk. 


AZ EVANGÉLIUMOK TEOLÓGIAI MEGFONTOLÁSAI 


Amikor János az evangéliumát írta, neki már megvolt az az előnye, hogy 
- mivel hosszabb idő telt el Jézus feltámadása óta - alaposan át tudott 
gondolni bizonyos teológiai kérdéseket. Ezért ezt kérdeztem Blombergtől: - 
Az a tény, hogy János evangéliuma határozott teológiai szemlélettel íródott, 
nem megy-e a történeti anyag megbízhatóságának a rovására? 

-— Nem hiszem - mondta Blomberg -, hogy Jánosnak saját teológiája 
lenne. Mindössze arról van szó, hogy mások a hangsúlyai. Máté, Márk és 
Lukács is különböző és jól elhatárolható teológiai szemszögből láttatja 
Jézus történetét: Lukács a szegénység és a szociális érzékenység teológusa; 
Máté a kereszténység és a judaizmus egymáshoz való viszonyát igyekszik 
megragadni; Márk pedig Jézust mint szenvedő szolgát állítja középpontba. 
Hosszan lehetne még sorolni azokat a megkülönböztető jegyeket, melyek 
Máté, Márk, illetve Lukács teológiáját jellemzik. 

Közbeszóltam, mert attól tartottam, hogy Blomberg figyelmét elkerüli a 
kérdés tágabb összefüggése: - Értem, de vajon ezek a teológiai 
megfontolások nem akadályozták-e őket abban, hogy pontos leírást adjanak 
a történtekről? - kérdeztem. - Nem tűnik-e valószínűnek, hogy teológiai 


felfogásuknak megfelelően színezték és torzították el az általuk 
megjelenített történetet? 

— Természetesen, mint minden más ideológiai célzattal írott dokumentum 
esetében, itt is számolnunk kell ennek lehetőségével -ismerte el. - Egyesek 
elfogultan, önös céljuknak megfelelően eltorzítják a történelmet, hogy saját 
ideológiai felfogásukat támasszák alá. Emiatt sajnálatos módon az emberek 
arra a téves következtetésre jutottak, hogy ez minden esetben így történik. 

— Az ókorban teljesen elképzelhetetlen volt, hogy valaki szenvedélyektől 
mentesen, objektív módon írjon le történelmi eseményeket, mindenféle 
ideológiai célzatosság nélkül. Senki nem írt úgy történelmet, hogy azzal ne 
akart volna valamilyen tanulságot levonni. 

— Azt akarja ezzel mondani - mosolyodtam el -, hogy minden eleve 
gyanús? 

— Igen, bizonyos tekintetben ez valóban így van - felelte. - Ám ha az 
egyéb, ókorban született írásművek alapján megközelítő pontossággal 
mégis képesek vagyunk rekonstruálni a történelmi eseményeket, akkor ezt 
szükségképpen megtehetjük a négy evangélium alapján is, annak ellenére, 
hogy ezek is határozott ideológiai felfogással íródtak. 

Blomberg néhány pillanatig megfelelő analógia után kutatott a 
gondolatai között, hogy pontosan érzékeltesse, miről is van szó. Végül így 
szólt: - Vegyünk egy mai párhuzamot a zsidó közösség tapasztalatából, ami 
talán jobban megvilágítja, mire gondolok. 

— Egyesek, rendszerint antiszemita céllal, tagadják vagy bagatellizálják a 
zsidó holokauszt tényét. Viszont többnyire zsidó származásúak azok a 
kutatók, akik múzeumokat hoznak létre, könyveket írnak, tárgyi emlékeket 
őriznek, és a túlélők vallomásait dokumentálják. 

- Ezt kétségkívül nagyon is határozott ideológiai céllal teszik, 
nevezetesen biztosítani kívánják, hogy ez soha többé ne ismétlődhessen 
meg az emberiség történetében, ugyanakkor a legnagyobb pontossággal és 
objektivitással rögzítik a történelmi tényeket. 

— Ehhez hasonlóan a kereszténység is történelmi tényeken alapul. A 
názáreti Jézus személyében Isten egyedülálló módon belépett térbe és 
időbe, ezért az az ideológia, amit a keresztények vallanak, a lehető 
legalaposabb történelmi kutatómunkát teszi szükségessé. 

Elagyott egy kis időt, hogy amit mondott, leülepedhessen. Majd 
egyenesen a szemembe nézett, és ezt kérdezte: - Érti már, mire gondolok? 


Bólintással jeleztem, hogy mindent értek. 


TÖRTÉNELMI , HELYSZÍNI TUDÓSÍTÁS" 


Az az állítás, hogy az evangélium közvetve vagy közvetlenül szemtanúk 
vallomásain alapul, még nem jelenti, hogy ez az információ megbízható 
módon hagyományozódott át, míg évek múltán le nem írták. Tudtam, hogy 
nagyon megoszlanak a nézetek ezzel kapcsolatban, és szerettem volna 
Blomberget a lehető legközvetlenebb módon szembesíteni a problémával. 
Ismét Armstrong A History of God című népszerű könyvét vettem elő. - 
Hallgassuk meg, mit mond Armstrong! - mondtam. 

Nagyon keveset tudunk Jézusról. Az első hosszabb lélegzetű mű, ami az 
életéről szól, Márk evangéliuma, amely 70 tájékán íródott, azaz mintegy 
negyven évvel a halála után. Addigra a történelmi tények mitikus elemekkel 
keveredtek, s a Jézusról szóló beszámoló inkább azt fejezte ki, hogy mit 
jelentett ő a követői számára. Márk elsősorban ezt az értelmezést 
közvetíti, és nem ad megbízható, hiteles portrét. 

Visszacsúsztattam a könyvet nyitott aktatáskámba, és Blomberg-hez 
fordulva így folytattam: - Vannak kutatók, akik szerint az evangéliumok 
megírása olyan soká követte az eseményeket, hogy addigra már legendák 
születtek, melyek e kései írásokban eltorzították Jézus képét. Azt a Jézust, 
aki nem volt több egy bölcs tanítónál, a mitológiai Isten Fiává színezték át. 
Ésszerű ez az elmélet, vagy elegendő bizonyíték áll rendelkezésre arra 
nézve, hogy az evangéliumok korábban keletkeztek, mint e feltételezések 
állítják, és már akkor leírták azokat, amikor még nem telepedhettek rájuk 
legendás elemek? 

— Ez két külön kérdés - jelentette ki határozottan Blomberg összevont 
szemöldökkel. - Igenis, azt gondolom, hogy megfelelő bizonyítékaink 
vannak arra nézve, hogy az evangéliumokat jóval korábban jegyezték le. 
Ám ha nem így volna, Armstrong érvelése akkor sem állná meg a helyét. 

— Miért nem? - kérdeztem. 

— Az evangéliumok megírásának még a legliberálisabb kutatói körökben 
is elfogadott legkésőbbi időpontjai: Márk, hetvenes évek; Máté és Lukács, 
nyolcvanas évek; János, kilencvenes évek. Ám még ezek az időtávlatok is 
feltételezik, hogy Jézus életének számos szemtanúja volt életben akkor, 
közöttük olyan ellenséges érzületű szemtanúk is, akik azonnal 


méltatlankodtak volna, ha az iratok állításai nem feleltek volna meg a 
valóságnak. 

— Következésképpen még ezek a feltételezett kései időpontok sem 
annyira késeiek! Hadd említsek egy rendkívül tanulságos párhuzamot! 

- Nagy Sándor életének két legkorábbi biográfusa,  Arrianosz 
és Plutarkhosz több mint négyszáz évvel Nagy Sándor Kr. e. 323- 
ban bekövetkezett halála után élt, — a történészek mégis 
egybehangzóan szavahihetőnek tartják őket. Igen, Nagy Sándor személye 
körül valóban kialakultak legendás elemek, de csak évszázadokkal e két 
szerző után. 

— Más szóval az első ötszáz év Nagy Sándor történetét szinte érintetlenül 
hagyta. Legendás elemek az azt követő ötszáz év során jelentek meg a 
személye körül. Ezzel szemben az a harminc vagy akár hatvan esztendő, 
ami Jézus földi élete és az evangéliumok megírása között eltelt, 
jelentéktelen időbeli távolságnak tűnik. Említésre sem méltó. 

Egyértelműnek tűnt, hogy minél kevesebb idő telik el egy esemény és 
annak lejegyzése között, annál kisebb a valószínűsége annak, hogy a 
leírásba legendás elemek keverednek, vagy hogy a szerző és forrásai rosszul 
emlékeznek. 

— Egyelőre elfogadva az álláspontját, hadd térjek vissza az evangéliumok 
keletkezésének idejéhez! - vettem közbe. - Jelezte, hogy személyes 
véleménye szerint az említett időpontoknál korábban íródtak. 

— Igen, korábban - mondta. - És ez akkor derül ki, ha megvizsgáljuk a 
Lukács által írt Apostolok cselekedeteit, ami nyilvánvalóan befejezetlen 
mű. Azzal végződik, hogy Pál, aki az irat központi alakja, házi őrizetben 
van Rómában. Itt a történet megszakad. Mi történt Pállal? Az Apostolok 
cselekedeteiből ez nem derül ki, és valószínűleg azért nem, mert a könyvet 
Pál halála előtt írták. 

Blomberg egyre élénkebben folytatta. - Ez annyit jelent, hogy az 
Apostolok cselekedetei nem íródhatott Kr. u. 62-nél később. És innen 
fejthetjük vissza a szálakat. Mivel az Apostolok cselekedetei egy kétrészes 
mű második része, az első résznek, Lukács evangéliumának előbb kellett 
keletkeznie. És mivel Lukács átvett bizonyos részeket Márktól, ez azt 
jelenti, hogy Márk evangéliuma még korábbra datálható. 

— Ha kb. egy-egy év ráhagyással számolunk, akkor ebből az következik, 
hogy Márk evangéliuma legkésőbb Kr. u. 60-ban íródott, sőt talán az 


ötvenes évek végén. Ha Jézus keresztre feszítése 30-ban vagy 33-ban 
történt, akkor legfeljebb harminc év telt el a legkorábbi evangélium 
keletkezéséig. 

Diadalittasan hátradőlt a székében. - Történelmi távlatokban nézve a 
dolgot, különösen a Nagy Sándor életrajzával való összehasonlításban, ez 
szinte felér egy helyszíni tudósítással! 

Mély benyomást tett rám, ahogyan kifejtette, hogy Jézus élete és az 
evangéliumok megírása között eltelt idő annyira rövid volt, hogy az - 
történelmi mércével mérve - szinte elhanyagolható. Ennek ellenére tovább 
feszegettem a kérdést. Az volt a célom, hogy amennyire csak lehetséges, az 
idő kerekét visszaforgatva megtaláljam azt az időpontot, ahonnan a Jézusról 
szóló legkorábbi információ származik. 


VISSZA A KEZDETEKHEZ 


Felálltam, és átballagtam a könyvespolchoz. - Lássuk csak, vissza 
tudunk-e menni ennél is korábbra! - mondtam Blomberg felé fordulva. - Mi 
az a legkorábbi időpont, amikor a megváltásba, feltámadásba és Jézus 
istenfióságába vetett hit először megjelenik? 

— Fontos momentum - kezdett a válaszba Blomberg -, hogy az 
Újszövetség könyvei nem időrendben követik egymást. Az evangéliumok a 
legtöbb páli levél keletkezése után íródtak. Pál valószínűleg a negyvenes 
évek végén látott hozzá a levelek megírásához. A nagy levelek az ötvenes 
években íródtak. Ha a legkorábbról származó információkra vagyunk 
kíváncsiak, ezt a kérdést kell feltennünk: Vannak-e olyan jelzések Pál 
leveleiben, amelyek korábbi források felhasználására utalnak? 

— És vannak ilyenek? - sürgettem a választ. 

— Azt találjuk, hogy Pál levelei tartalmaznak néhány olyan himnuszt és 
hitvallást, melyek a legelső gyülekezetekben születtek, és egészen az 
egyház hajnaláig, a feltámadást közvetlenül követő évekig nyúlnak vissza. 

- Az egyik legnevezetesebb hitvallás a Filippi levél 2,6-11-ben 
olvasható, amely Jézus Istennel való egyenlőségéről beszél, a másik pedig a 
Kolosséiakhoz írt levél 1,15-20-ban található, amely úgy írja le Jézust, mint 
aki , a láthatatlan Isten képe", akiben minden teremtetett, és aki , békességet 
szerzett a keresztfán kiontott vére által". 


- Ezeknek a hitvallásoknak azért is nagy jelentősége van, mert 
bepillantást , engednek abba, hogy mit vallottak az első 
keresztények Jézusról. A történelmi Jézust illetően ugyanakkor talán a 
Korinthusiakhoz írt első levél 15. részében olvasható hitvallás a 
legfontosabb, ahol Pál egy korábban rögzült szövegforrást használ, és 
ez elárulja . hogy a szóbeli hagyomány viszonylag kötött 
formában hagyományozódott át. 

Blomberg megkereste a Bibliában ezt a szakaszt, és felolvasta: Mert én 
elsősorban azt adtam át nektek, amit én magam is kaptam; hogy tudniillik 
Krisztus meghalt a mi bűneinkért az írások szerint. Eltemették, és - 
ugyancsak az írások szerint -feltámadt a harmadik napon, és megjelent 
Kéfásnak, majd a tizenkettőnek. Azután megjelent több, mint ötszáz 
testvérnek egyszerre, akik közül a legtöbben még mindig élnek, néhányan 
azonban elhunytak. Azután megjelent Jakabnak, majd valamennyi 
apostolnak." 

— És ez a lényeg! - mondta Blomberg. - Ha a keresztre feszítés már 30- 
ban megtörtént, Pál megtérése nagyjából 32-re tehető. Pált azonnal 
Damaszkuszba vezették, ahol egy kereszténnyel, név szerint Anániással 
találkozott, és még néhány tanítvánnyal. Első, jeruzsálemi találkozása az 
apostolokkal 35-re tehető. Akkortájt vehette át Pál ezt a hitvallást, amely 
akkor már kötött formában rögzült, és közszájon forgott az ősegyházban. 

— Nos, ez a hitvallás már minden fontos tényt tartalmaz Jézus bűneinkért 
elszenvedett halálával kapcsolatban, ráadásul egy részletes listát is kapunk 
azokról, akiknek a feltámadott Jézus megjelent - és mindez rögzült 
formában megvolt már kettő-öt évvel az események után! 

— Tehát szó sincs arról, hogy mitikus történetről lenne szó, amely több, 
mint negyven évvel az események után keletkezett, ahogy Armstrong állítja. 
Nyomós érvek szólnak amellett, hogy a keresztények feltámadás-hite, bár 
még írott formában, de az eseményt követő két éven belül már tetten érhető. 

— És ennek hihetetlenül nagy jelentősége van - mondta, minden szót 
hangsúlyozva. - Most már nem harminc vagy hatvan évet vetünk össze a 
Nagy Sándor esetében említett ötszáz évvel, hanem mindössze kettőt. 

Ennek az érvnek a súlya a szememben is tagadhatatlan volt. Hiszen 
kivette a szelet annak a vádnak a vitorlájából, mely szerint a feltámadás - 
amelyre a keresztények úgy hivatkoznak, mint a Jézus istenségébe vetett hit 
legfőbb bizonyítékára - csupán egy mitológiai fogalom, amely hosszú időn 


keresztül alakult ki, miközben a legendák eltorzították a szemtanúk 
beszámolóit. Mindez különösen is nagy hatással volt rám, aki - akkor még 
szkeptikusként  - ezt tartottam a legsúlyosabb ellenvetésnek a 
kereszténységgel szemben. 

A — könyvespolcnak támaszkodtam. Nagy mennyiségű anyagot 
tekintettünk át, és beszélgetésünk csúcspontjához érkezve jólesett egy kis 
szünetet tartani. 


RÖVID SZÜNET 


Már késő délutánba hajlott. Órák óta beszélgettünk, és közben szünetet 
se tartottunk. De nem akartam a beszélgetést lezárni anélkül, hogy a 
szemtanúk beszámolóit ugyanolyan alapos vizsgálatnak vessem alá, mint 
amit a jogászok vagy az újságírók szoktak alkalmazni. Tudnom kellett, 
vajon kiállják-e a próbát vagy sem. 

Miután lefektettük az alapokat, azt javasoltam Blombergnek, kicsit 
nyújtóztassuk ki a tagjainkat, mielőtt folytatnánk. 


2. A szemtanúk szavahihetőségének 
vizsgálata 


Kiállják-e Jézus életrajzai az alapos vizsgálódás 
próbáját? 


Annyira halkan mondta ki a tizenhat éves Michael McCullogh a szavakat, 
hogy az őt életben tartó mechanikus lélegeztető gép bújtatása miatt az 
esküdtek nem is hallották. Egy szájról olvasó tolmácsnak kellett az ágya 
fölé hajolnia, hogy megértse a fiú suttogását. A tanúvallomását ő 
közvetítette a rögtönzött bíróság felé. 

Michaelt nyakától lefelé megbénította a gerincvelőt szétroncsoló golyó. 
Túl gyenge volt ahhoz, hogy átszállítsák a bíróságra, az őt megtámadó két 
fiatal büntetőperének tárgyalására, ezért a bíró Michael kórtermét a Cook 
Megyei Körzeti Bíróság ideiglenes  helyszínévé nyilvánította. Ide 
zsúfolódtak be a bírók, az esküdtek, a vádlottak, az ügyvédek és a 
riporterek. 

Az ügyész kérdéseire Michael elmondta, miként hagyta el két dollárral a 
zsebében chicagói lakótelepi lakásukat. A lépcsőházban leszólította őt a két 
vádlott, akik közül az egyik szándékosan az arcába lőtt, miközben 
dulakodtak, és megpróbálták elvenni a pénzét. A vallomást két másik fiatal 
is megerősítette, akik - rejtekhelyükről - elborzadva nézték végig a 
támadást. 

A vádlottak nem tagadták a lövést, ám azt állították, hogy a pisztoly a 
hadonászás közben véletlenül sült el. A védők tudták, hogy két védencük 
enyhébb büntetéssel úszhatja meg, ha sikerül aláásni azt a tanúvallomást, 
amely szerint a lövést aljas indokból, előre megfontolt szándékkal adták le. 

Mindent megtettek annak érdekében, hogy a szemtanúk vallomására a 
kétely árnyékát vetítsék. Kétségbe vonták, hogy a tanuk egyáltalán láthatták 


a támadást, ám nem sikerült rosszhiszeműséget rájuk bizonyítani. 
Megpróbálták — felnagyítani elbeszélésük következetlenségeit, de 
beszámolóik a leglényegesebb pontokon egybecsengtek. Több bizonyítékot 
követeltek, erre azonban nem volt szükség. 

Megkíséreltek jellembeli gyengeségeket rábizonyítani a 
vallomástevőkre, de mind az áldozat, mind a tanúk büntetlen előéletű, 
törvénytisztelő fiatalok voltak. Megkérdőjelezték, hogy az egyik szemtanú, 
a kilencéves Keith elég idős volt ahhoz, hogy felfogja, mit jelent eskü alatt 
igazat vallani, ő azonban nyilvánvalóan tisztában volt ennek jelentőségével. 

Mivel a védők nem tudták megingatni az áldozat és a tanúk 
szavahihetőségét, a két vádlottat gyilkossági kísérletért ötven év 
fegyházbüntetésre ítélték. Tizennyolc nappal később Michael meghalt. 

A védőügyvédekre az a cseppet sem hálás feladat vár, hogy kérdéseket 
vessenek fel, kételyt ébresszenek, és kitapogassák a tanúk beszámolóinak 
gyenge pontjait. Ennek érdekében különböző próbáknak vetik alá a 
tanúvallomásokat, mivel feltételezik, hogy a hiteles és helytálló vallomás 
kiállja a próbát, míg a hamis, elfogult vagy félrevezető vallomás fennakad a 
szűrőn. 

Michael ügyében az igazság kerekedett felül, mert az esküdtek 
meggyőződtek arról, hogy a tanúk és az áldozat őszintén és pontosan 
idézték fel a történteket. 

Térjünk most vissza a Jézussal kapcsolatos történelmi tanúbizonyságok 
vizsgálatához! Eljött az ideje, hogy dr. Blomberg beszámolóját alapos 
vizsgálatnak vessem alá, hogy ellenőrizzem vallomása hitelességét. 
Nagyrészt ugyanazokat a vizsgálati módszereket alkalmaztam, mint annak 
idején a Michael ügyében eljáró védőügyvédek. 

- Nyolc különböző próbát szeretnék elvégezni a szemtanúk 
szavahihetőségének ellenőrzése céljából - mondtam Blombergnek, mikor 
negyedórás szünet után újra leültünk. 

Kávéscsészéjét kezében tartva hátradőlt a székében, és alig leplezett 
kíváncsisággal várta, hogy munkához lássunk. 

— Vágjunk bele! - mondta. 


1. A SZÁNDÉK PRÓBÁJA 


Az ilyen típusú vizsgálattal azt lehet megállapítani, hogy - akár 
közvetlenül, akár közvetve - szándékában állt-e a szerzőknek az események 
pontos rögzítése. 

— Vajon fontosnak tartották-e ezek az T. századi írók, hogy azt jegyezzék 
fel, ami valóban megtörtént? - kérdeztem. 

— Igen - bólintott Blomberg. - Ez azonnal kiderül Lukács evangéliuma 
bevezetéséből, amely nagyon hasonló más, megbízhatónak tartott ókori 
történelmi és életrajzi művek bevezetőjéhez. 

Felemelte a Bibliáját, és olvasni kezdte Lukács evangéliuma első 
mondatait: 

Miután sokan vállalkoztak már arra, hogy tudósítsanak bennünket a 
közöttünk beteljesedett eseményekről úgy, amint reánk hagyták azok, akik 
kezdettől fogva szemtanúi és szolgái voltak az igének, magam is jónak 
láttam, hogy miután eleitől kezdve mindennek pontosan utánajártam, 
sorjában megírjam azokat neked, nagyra becsült Teofilus, hogy azokról a 
dolgokról, amelyekről tanítást kaptál, megtudd a kétségtelen valóságot. 

— Mint látja - folytatta Blomberg -, Lukács világosan kijelenti, hogy 
pontosan kíván beszámolni azokról a dolgokról, amelyeknek utánajárt, és 
meggyőződött arról, hogy az elbeszélést szavahihető tanúk vallomása 
támasztja alá. 

— És mi a helyzet a többi evangéliummal? - kérdeztem. - Azok nem 
kezdődnek hasonló szándéknyilatkozattal. Azt jelentené ez, hogy a többi 
szerző nem törekedett történelmi hűségre? 

— Igaz, hogy kifejezett kijelentés formájában sem Márk, sem Máté nem 
közli ezt a szándékát - válaszolta Blomberg. - Ám műfaji szempontból 
közel állnak Lukácshoz, és joggal feltételezhetjük, hogy Lukács történeti 
igényessége az övékét is tükrözi. 

— És János? - kérdeztem. 

— Az evangéliumok céljának egyetlen másik megfogalmazása éppen a 
János 20,31-ben olvasható: , Ezek pedig azért írattak meg, hogy higgyétek: 
Jézus a Krisztus, az Isten Fia, és e hitben életetek legyen az ő nevében." 

- Ez inkább teológiai, semmint történelmi kijelentésnek hangzik - 
vetettem ellen. 

- Ebben igaza van - ismerte el Blomberg. - Ám ha valaki 
kellő meggyőződésre akar jutni ahhoz, hogy higgyen, olyan teológiára 
van szüksége, amely hiteles történelmi tényeken alapul. Mindemellett 


létezik egy fontos közvetett bizonyíték is, amit nem lehet 
megkerülni. Gondoljon csak az evangéliumok stílusára, a józan és 
felelősségteljes hangnemre, a részletekbe menő pontosságra, és a 
szembeötlő . alaposságra! Nincs bennük semmi abból a furcsa 
cikornyásságból és otromba mitologizálásból, ami sok ókori írásra jellemző. 

— Mi következik mindebből? - tette fel a kérdést, hogy mindjárt meg is 
válaszolja. - Egyértelmű az evangéliumok szerzőinek az a törekvése, hogy 
azt és csak azt írják meg, ami valóban megtörtént. 


Válasz az ellenvetésekre 


Ám valóban erről van szó? Akadnak kritikusok, akik egy másik és ennek 
ellentmondó forgatókönyvvel állnak elő. 

Véleményük szerint az első keresztények meg voltak győződve arról, 
hogy Jézus még az ő életükben visszatér a földre, és véget vet a történelem 
folyásának. Ezért nem törekedtek arra, hogy történelmi feljegyzéseket 
őrizzenek meg Jézus életéről és tanításairól. Végül is miért vesződtek volna 
ezzel, ha ő bármelyik pillanatban visszajöhet, és lezárhatja az emberiség 
történelmét? 

— Így tehát - vettem át a szót -, amikor évekkel később világossá vált, 
hogy Jézus eljövetele nem egy küszöbön álló esemény, rádöbbentek, hogy 
nincs olyan megbízható történelmi forrásuk, amire támaszkodhatnának az 
evangéliumok írása közben. Nem ez történt? 

— Természetesen a történelem során mindig is léteztek szekták 
és különféle vallási csoportosulások, melyekre nézve ez az érvelés megállja 
a helyét. A korai keresztények esetében azonban nem érvényes - felelte 
Blomberg. 

— Miért nem? - kérdeztem. - Miben különbözött a kereszténység? 

— Mindenekelőtt, úgy vélem, már a kiindulópont sántít egy kicsit. Az az 
igazság, hogy Jézus tanításainak túlnyomó része jelentős időbeli távolságot 
feltételez saját kora és a világ vége között - mondta. - Másodszor pedig, ha 
akadtak is Jézus követői között olyanok, akik úgy gondolták, hamarosan 
visszatér, ne feledjük, hogy a kereszténység a judaizmus talajából nőtt ki! 

— Izrael történelme során a zsidó nép nyolc évszázadon át szembesült az 
Úr napjának közeli eljövetelét hirdető próféták üzenetével. A próféták 
követői pedig hűségesen lejegyezték és megőrizték a prófétai szót. Mivel 


Jézusra úgy tekintettek a követői, mint aki még a prófétáknál is nagyobb, 
ésszerűnek tűnik a feltételezés, hogy ők is hasonló módon jártak el. 

Bár ez valóban ésszerűen hangzik, egyes kutatók egy másik ellenvetést 
is hangoztatnak. Kíváncsi voltam, mi erről Blomberg véleménye. 

— Az előbb említett kutatók szerint az első keresztények között voltak, 
akik hitték, hogy a fizikailag eltávozott Jézus rajtuk keresztül közöl 
üzeneteket, , próféciákat" a gyülekezet számára. Mivel ezeket a próféciákat 
Jézus tekintélyével kimondott üzeneteknek tekintették, nem tettek 
különbséget az így keletkezett újabb kijelentések és a történelmi Jézus 
eredetileg elhangzott szavai között. Ennek következtében az evangéliumok 
e kétféle megnyilatkozások keverékét tartalmazzák, ezért nem is tudhatjuk, 
melyik vers megy vissza a történelmi Jézusra, és melyik nem. Ez a 
vélemény sokak számára nyugtalanító vádként hangzik. Ön mit felelne 
erre? 

— Ez az érv történelmileg az előzőnél is kevésbé állja meg a helyét - 
felelte mosolyogva. - Nem nehéz megcáfolni, hiszen az Újszövetség több 
helyen is megkülönbözteti a korai keresztény próféciákat attól, amit az Úr 
mondott. 

— Az IKorinthus 7-ben például Pál világosan különbséget tesz az Úrtól 
kapott kijelentés és a történelmi Jézus szavai között. A Jelenések 
könyvében is egyértelműen megkülönböztethető az a néhány eset, amikor 
Jézus közvetlenül szól a prófétához - aki a hagyomány szerint János apostol 
volt attól, amikor János a saját ihletett látomásaira hivatkozik. 

— Az IKorinthus 14-ben, ahol Pál a prófétálásról beszél, azt mondja, hogy 
a gyülekezet felelős azért, hogy megvizsgálja a prófétákat. Mint a zsidó 
vallás jó ismerője, Pál tudta, hogy a valódi prófécia egyik ismérve a 
prófécia beteljesülése, a másik pedig az, hogy a kijelentés összhangban van- 
e az Úr által korábban kinyilatkoztatott szavakkal. 

-A legerőteljesebb érv azonban az evangélium utáni időkbe vezet. Jézus 
mennybemenetele után számos nézeteltérés veszélyeztette a korai egyház 
egységét - körül kell-e metélni a hívőket, hogyan kell szabályozni a 
nyelveken szólást, hogyan lehet megteremteni a zsidók és pogányok közötti 
egységet, mi a nők szerepe a szolgálatban, elválhatnak-e a hívők nem 
keresztény házastársuktól? 

— Ezeket a vitatott kérdéseket könnyen feloldhatták volna, ha egyszerűen 
visszaveti tik az evangéliumokba mindazt, amit már a mennybe távozott 


Jézustól tanultak. Ezt azonban sohasem tették. Éppen a nézeteltérések 
fennállása bizonyítja, hogy az első keresztények fontosnak tartották, hogy 
megkülönböztessék azt, ami Jézus földi élete idején történt, azoktól a 
vitatott kérdésektől, melyek a gyülekezetekben később felmerültek. 


2. A KÉPESSÉG PRÓBÁJA 


Még ha az evangéliumok írói a történeti hűség igényével írták is a 
beszámolóikat, akkor is felmerül a kérdés: meg tudták-e ezt tenni? Honnan 
tudhatjuk, hogy a Jézus életéről és tanításairól szóló hagyomány eredeti 
állapotában maradt fenn harminc éven át, mikor végül írásba foglalták? 

Ezt kérdeztem Blombergtől: - Nem tartja elképzelhetőnek, hogy a 
emlékezet, a vágyak és a legendaképződés folyamata helyrehozhatatlan 
torzulásokat idézett elő a Jézussal kapcsolatos hagyományban, még mielőtt 
az evangéliumokat lejegyezték volna? 

Válaszát azzal kezdte, hogy megvilágította a kérdés tágabb 
összefüggését: - Ne feledjük, hogy idegen földön, távoli időben és helyen 
járunk, egy olyan kultúrában, amelyben még nem voltak számítógépek, sőt 
nyomtatott sajtó sem volt! A könyvek, pontosabban a papirusztekercsek, 
elég ritka portékának számítottak, ezért a vallási közösségekben az oktatás, 
a tanulás, az istentisztelet és a tanítás szóban történt. 

— Egyes rabbik arról váltak híressé, hogy az egész Ószövetséget fejből 
tudták idézni. Ezt szem előtt tartva könnyen beláthatjuk, hogy Jézus 
tanítványai jóval nagyobb ismeretanyagot is képesek voltak rögzíteni az 
emlékezetükben, mint a négy evangélium együttvéve. 

— Álljunk csak meg egy pillanatra! - szóltam közbe. - Hogy őszinte 
legyek, ilyen nagy anyag memorizálása számomra eléggé hihetetlennek 
tűnik. Hogyan képzelhető el, hogy ez így történt? 

— Igen, a mai kor emberének ezt elég nehéz elképzelni - ismerte el -, de 
ez szóbeli kultúra volt, amelyben a memorizálás fontos szerepet játszott. És 
ne feledje, hogy Jézus szavainak nyolcvan-kilencven százaléka eredetileg 
költői formában terjedt el. Nem rímelő verssorokról van szó, hanem olyan 
költői eszközök alkalmazásáról, mint a ritmus, az azonos hosszúságú sorok, 
a paralelizmus és így tovább, amelyek nagymértékben segítették a 
memorizálást. 


— Arról se feledkezzünk el, hogy a memorizálás fogalma a mainál jóval 
rugalmasabb volt. A szóbeli hagyományok kultúráit elemző tanulmányok 
szerint az elbeszélők szabadsága tág határok között mozgott: az adott 
alkalomtól és hallgatóságtól függően egyes eseményeket belevettek az 
elbeszélésbe, másokat elhagytak, hol átfogalmazva, hol magyarázatokkal 
ellátva közvetítették, és így tovább. 

— Egy tanulmányból például megtudhatjuk, hogy az ókori Közel-Keleten 
a szent hagyományt tíz vagy akár negyven százalékos eltéréssel adták 
tovább az elbeszélés különböző alkalmainak megfelelően. Természetesen 
voltak olyan szilárd pontok, amelyeken nem lehetett változtatni, és a 
közösség félbeszakíthatta és helyesbíthette az elbeszélőt, ha a történetnek e 
fontos pontjainál hibázott. 

— Rendkívül érdekes - itt egy pillanatra megakadt, mert a megfelelő szót 
kereste - egybeesés, hogy ez a tíz-negyven százalék éppen annak a 
variációtartománynak felel meg, ami a szinoptikusok elbeszélései között 
megfigyelhető egy adott szakasz összevetésekor. 

Szerettem volna, ha ezt részletesebben kifejti, ezért közbeszóltam: - 
Elmagyarázná, hogy pontosan, mire gondol? 

— Igen valószínű, hogy a szinoptikusok közötti hasonlóságok és eltérések 
azzal magyarázhatók, hogy a tanítványok és általában a korai keresztények 
között bevett gyakorlat volt, hogy Jézus szavait és tetteit az emlékezetükben 
rögzítették, ám rugalmasan kezelték ezt az ismeretanyagot, és 
többféleképpen adták vissza, miközben mindvégig megőrizték Jézus eredeti 
tanításának és cselekedeteinek a jelentőségét. 

Még mindig maradt bennem némi kétely azzal kapcsolatban, hogy az 
első keresztények hogyan lehettek képesek a szóbeli hagyományt pontosan 
megőrizni. Gyerekkorom telefonos játékai jártak a fejemben, amikor alig 
néhány perc alatt a szavak és mondatok gyökeres változáson mentek át, 
amíg visszaérkeztek a feladóhoz. 


Telefonos játék 


Bizonyára sokan ismerik a gyerekek körében népszerű telefonos játékot. 
Az egyik gyerek a mellette ülő fülébe súg egy mondatot, majd a játék 
résztvevői sorban egymás után a mellettük ülő fülébe suttogják, amit hallani 
véltek. Az eredeti üzenet sokszor alaposan elferdítve ér körbe. 


— Legyünk őszinték! - mondtam Blombergnek. - Nem lehetséges, hogy a 
Jézusról szóló szóbeli hagyománnyal is valami hasonló történt? 

Blomberg nem volt vevő az ötletre. — Nem, egyáltalán nem. Azt is 
megmondom, miért. Ha alaposan bevésünk valamit az emlékezetünkbe, és 
gondunk van rá, hogy addig ne adjuk tovább, amíg pontosan nem 
rögzítettük, akkor valami egészen más dolog történik, mint a telefonos 
játékban. 

— A telefonos játékban jórészt éppen abból ered a mulatság, hogy nem 
biztos, hogy az eredeti mondatot halljuk, sőt az sem, hogy jól halljuk, 
mégsem kérdezhetünk vissza. Azonnal tovább kell adni, ráadásul suttogva, 
ami tovább növeli annak az esélyét, hogy a következő játékos még jobban 
félreérti az üzenetet. És valóban kacagtató lesz a végeredmény, ha a 
szobában harmincán adják így tovább a mondatot. 

— Tehát végül is miért nem jó analógiája ez a játék a szóbeli hagyomány 
átadásának? - kérdeztem. 

Blomberg kortyolt egyet a kávéjából. - Ha ragaszkodunk ehhez az 
analógiához, miközben azt is figyelembe vesszük, hogy az első századi 
közösségen belül milyen ellenőrző és kiegyensúlyozó mechanizmusok 
működtek, akkor a játékot úgy kell elképzelni, hogy a jelenlévők közül 
minden harmadik játékos hangosan és tagoltan elismétli az üzenetet, majd 
megkérdezi az első játékost: , Jól mondtam?", s végül kijavítja az esetleges 
tévedést. 

— A közösség folyamatosan figyelemmel kísérte a szóbeli hagyomány 
terjedését, és azonnal korrigálták, ha hiba csúszott az elbeszélésbe. Ez 
garantálta az üzenet sértetlenségét, tehát az eredmény is egészen más volt, 
mint a játékban. 


3. AJELLEM PRÓBÁJA 


Ez a próba azt vizsgálja, hogy a szerzők jelleme hitelesíti-e a szavaikat. 
Férhet-e kétség jellemük feddhetetlenségéhez és erkölcsösségéhez, ami 
alapján megkérdőjelezhető az a képességük vagy hajlandóságuk, hogy a 
történetet pontosan adják tovább? 

Blomberg a fejét rázta. - Egyszerűen nincs semmi olyan jelzés, amely 
alapján kétségbe leheüae vonni ezeknek az embereknek a szavahihetőségét. 


— Egy olyan ember szavairól és cselekedeteiről számolnak be, aki olyan 
magas erkölcsi mércét állított a tanítványai elé, amire egyetlen más 
vallásban sincs példa. A tizenegy maradék tanítványból tíz még a kínhalált 
is vállalta azért az igazságért, ami mellett elkötelezte magát, és ez nagy 
jellemeket sejtet. 

— Becsületesség, szavahihetőség, tisztesség és erkölcsösség dolgában 
ezek a férfiak irigylésre méltóan feddhetetlenek voltak. 


4. A KÖVETKEZETESSÉG PRÓBÁJA 


A kételkedők gyakran illetik az evangéliumokat a következetlenség 
vádjával. Nincs-e némi igazság abban, hogy számos ellentmondás, sőt 
kibékíthetetlen ellentét található az egyes evangéliumi beszámolók között? 
Ha viszont vannak ilyenek, akkor hogyan lehet bízni bármiben, amit e 
beszámolók állítanak? 

Blomberg elismerte, hogy számos eltérés található az egyes evangéliumi 
beszámolók között. - Ezek az eltérések a jelentéktelen szó-használati 
különbségektől a gyakran emlegetett látszólagos  ellentmondásokig 
terjednek - mondta. 

- A magam részéről meg vagyok győződve arról, hogy amennyiben 
számolunk a korábban említett sajátosságokkal - parafrázis, tömörítés, 
magyarázó jellegű hozzáfűzések, az alkalomhoz illő részletek betoldása, 
mások elhagyása -, az evangéliumok rendkívül következetes 
beszámolóknak bizonyulnak az ókori mintákkal való összehasonlításban, 
ami az egyetlen helyes viszonyítási alap, ha méltányos ítéletet szeretnénk 
alkotni. 

— Különös dolog - tettem hozzá némi iróniával -, de ha az evangéliumok 
szóról szóra megegyeznének egymással, az lenne a vád, hogy a szerzők 
összejátszottak, és előre egyeztették egymás között a történeteiket, ami 
minden bizonnyal komoly kételyeket ébresztene a megbízhatóságuk iránt. 

— Így van - bólintott Blomberg. - Ha az evangéliumok túlságosan 
következetesek lennének, az a független szövegtanúként 
való használhatóságukat vonná kétségbe. A kételkedők akkor azt 
mondanák, hogy valójában csak egy szövegtanéiról lehet beszélni, a többi 
csak üres ismételgetés. 


Eszembe jutottak a Harvard Egyetem oktatójának, Simon Green-leafnek, 
a jogtörténet egyik legismertebb kutatójának a szavai, aki egy nagy hatású 
értekezést írt a bizonyítási eljárásról. Miután kutatásokat végzett a négy 
evangéliumi beszámoló következetességének témájában, így foglalta össze 
értékelését: , Elegendő mennyiségű eltérés van közöttük ahhoz, hogy 
megállapíthassuk, a szerzők nem beszéltek össze. S ugyanakkor olyan 
mértékű köztük a megegyezés, amely azt mutatja, hogy egymástól 
független elbeszélői ugyanannak az eseménysornak." 

A német ókorkutató, Hans Stier azon a véleményen van, hogy az 
alapvető tények egyezése, és az egyes részletek közötti eltérés a 
szavahihetőséget támasztja alá, mivel a kitalált beszámolókra jellemző, 
hogy teljesen következetesek és tökéletesen harmonizálnak. , Minden 
történész - írja - rögtön gyanakodni kezd, ha egy különleges eseményről 
teljesen egybehangzó, és minden ellentmondást nélkülöző beszámolók 
tudósítanak." 

Bár ezt az érvelést meggyőzőnek tartottam, nem akartam figyelmen 
kívül hagyni azokat a nehézségeket, melyek az evangéliumok közötti 
látszólagos ellentmondások kapcsán felmerülnek. Úgy döntöttem, tovább 
faggatom Blomberget azokról a nyilvánvaló eltérésekről, melyeket az 
evangéliumok megbízhatatlanságát hangoztatok oly sokszor 
felhánytorgatnak. 


Az ellentmondások kérdése 


Egy jól ismert gyógyítástörténettel kezdtem. - Máténál a százados maga 
kéri, hogy Jézus menjen vele, és gyógyítsa meg a szolgáját -mutattam rá. - 
Lukács azonban azt írja, hogy a százados elöljárókat küldött maga helyett. 
Nem nyilvánvaló ellentmondás ez? 

- Nem, nem hiszem - válaszolta Blomberg. - Gondoljon arra, hogy 
manapság a hírekben gyakran hallható: ,,... a mai napon az elnök 
bejelentette..." - jóllehet mindenki tudja, hogy a beszédet nem az elnök írja, 
hanem egy megbízott tisztviselő, és a szóvivő tárja a nyilvánosság elé. 
Optimális esetben az elnök egy pillantást vet az anyagra, mielőtt 
nyilvánosságra hozzák. Mégsem mondja senki, hogy a híradások tévednek. 

— E példához hasonlóan az ókorban is teljesen érthető és elfogadott volt, 
hogy bizonyos embereknek olyan cselekedeteket tulajdonítottak, melyeket 


ők valójában küldötteiken vagy alárendeltjeiken keresztül valósítottak meg 
- ebben az esetben zsidó zsinagógái elöljárók bevonásával. 

— Szóval úgy véli, hogy mind Máténak, mind Lukácsnak igaza lehet? 

— Pontosan ez a véleményem - válaszolta. 

Ez hihetőnek hangzott, ezért előálltam egy második példával. -És mi a 
helyzet azzal az esettel, amikor Márk és Lukács szerint Jézus Gerázában 
űzte a disznókba a démonokat, míg Máté Gadarát említi. Ha valaki ezt 
olvassa, azt "mondhatja, hogy ez nyilvánvaló és kibékíthetetlen 
ellentmondás, hiszen két különböző helyről van szó. S ezzel az ügyet 
lezártnak tekinti. 

— No, azért ne zárjuk le ilyen gyorsan az ügyet! - mosolygott Blomberg. - 
Van megoldás: az egyik a város neve, a másik viszont a körzeté. 

Nekem ez így túl egyszerűnek tűnt. Mintha át akart volna siklani a 
probléma felett. 

— Szerintem ez azért ennél bonyolultabb - mondtam. - Geráza városát 
nem találjuk meg a Galileai-tenger partján, holott a disznók, miután a 
démonok beléjük mentek, a szakadékon át a tengerbe zuhantak és 
belevesztek a vízbe. 

- Elismerem, jó észrevétel - mondta. - Ám a régészek találtak 
egy  romvárost a  Galileai-tenger keleti partján, — pontosan a 
történetben szereplő helyen. A város neve Khersza, Geráza pedig a héber 
szó görögre fordított, helyesebben átírt változata lehet. Tehát az események 
minden bizonnyal Kherszában - görögül Gerázában -történtek, Gadara 
körzetében. 

— Hát legyen! - mosolyodtam el. - Megadom magam. De van még egy 
probléma, ami korántsem látszik ennyire könnyűnek: mi a helyzet Jézus 
Máténál illetve Lukácsnál megadott nemzetségtáblájával? 

A szkeptikusok úgy emlegetik ezt a két helyet, mint amelyek 
kibékíthetetlen ellentmondásban állnak egymással. 

— Itt szintén többféle megoldás kínálkozik. 

— Például? 

— Az egyik legelterjedtebb nézet szerint Máté József családfáját adja 
meg, mivel a bevezető fejezet József szemszögéből mutatja be az 
eseményeket, hiszen nevelőapaként ő a törvényes felmenő, akin keresztül 
Jézus királyi származása kimutatható. Máté számára pedig ez a fontos. 


— Lukács ugyanakkor Mária családfáját rögzíti. És mivel mindketten 
Dávid leszármazottai voltak, közös ősökkel rendelkeztek. 

—- A másik magyarázat az, hogy a megfelelő törvényesség biztosítása 
érdekében mindkét családfa József leszármazását követi végig. Az egyik 
József testi leszármazását, a másik pedig jogi vagy tör-vény szerinti 
leszármazását mutatja be. A két vonal azokon a pontokon tér el egymástól, 
ahol nem volt egyenes ági leszármazott. Ilyen esetben az ószövetségi 
gyakorlatnak megfelelően törvényes örökösöket kellett kijelölni. 

— Nehezíti a dolgunkat, hogy bizonyos nevek kimaradnak, bár ez teljesen 
megfelel az ókori szokásoknak. Azután ott vannak a szöveg bizonyos 
módosulásai - a nevek, melyeket miközben egyik nyelvről lefordítottak egy 
másikra, eltérő betűzéssel írtak le, s így könnyen összetéveszthetővé váltak 
más személyek hasonló hangzású nevével. 

Blomberg mindenesetre megtette a magáét: bemutatta, hogy vannak 
ésszerű magyarázatok. Bár ezek az elméletek nem kikezdhetetlenek, mégis 
az evangéliumi beszámolók egybecsengését támasztják alá. 

Mivel beszélgetésünket nem akartam a , szorítsuk sarokba a tudóst" 
játékká alacsonyítani, úgy döntöttem, továbblépek. Egyetértettünk abban, 
hogy a legmegfelelőbb megközelítés az lenne, ha minden egyes kérdést 
külön-külön vizsgálnánk meg, hogy lássuk, van-e ésszerű megoldás az 
evangéliumok látszólagos ellentmondásaira. A szakirodalom terméséből 
természetesen nem hiányoznak azok a tekintélyes könyvek, amelyek 
részletekbe menő alapossággal taglalják, miként lehet ezeket az 
eltéréseket összeegyeztetni. 

- Vannak továbbá olyan esetek - mondta Blomberg -, amikor 
az ítéletalkotást függőben kell hagynunk, és csak annyit mondhatunk, hogy 
mivel a szöveg legnagyobb része megbízhatónak bizonyul, joggal 
feltételezhetjük, hogy a szövegtanú a kérdéses részletek esetében is 
szavahihető. 


5. A RÉSZREHAJLÁS PRÓBÁJA 


Meg kell vizsgálnunk, hogy az evangéliumok szerzőit nem vezette-e 
elfogultság művük megírásában. Vajon nem állt-e érdekükben, hogy 
elferdítsék vagy kiszínezzék az eseményeket, amelyekről beszámoltak. 


—- Nem becsülhetjük alá azt a tényt, hogy ezek az emberek szerették 
Jézust - mutattam rá. - Nem semleges megfigyelőkről, hanem elkötelezett 
követőkről van szó. Nem tűnik-e valószínűnek, hogy esetleg jobb színben 
akarták őt feltüntetni? 

— Ezt az érvet kétségkívül nem szabad figyelmen kívül hagyni - 
válaszolta Blomberg -, hiszen elvileg fennáll ennek a lehetősége. Másfelől 
azonban úgy is kifejezhetjük a tiszteletünket és megbecsülésünket valaki 
iránt, hogy igyekszünk hitelt érdemlően beszámolni az életéről. Ilyen 
módon is az iránta való szeretetünket bizonyíthatjuk. És az a véleményem, 
hogy jelen esetben ez történt. 

—- Ráadásul ezek a tanítványok semmit sem kaptak a munkájukért 
cserébe, legfeljebb kritikát, kiközösítést és mártíromságot. Anyagi 
előnyökhöz semmiképpen sem juthattak. A kísértésük sokkal inkább az 
lehetett volna, hogy hallgassanak, tagadják meg Jézust, és tompítsák a 
jelentőségét, sőt felejtsék el azt is, hogy valaha találkoztak vele. 
Feddhetetlenségüket mi sem bizonyítja jobban, mint az, hogy szenvedések 
árán is hirdették, amit láttak. 

Amikor szemtanuk olyan eseményekről számolnak be, amelyeket maguk 
is átéltek, gyakran úgy próbálják védeni magukat vagy másokat, hogy 
egyszerűen , kifelejtik" a kínos vagy nehezen magyarázható részleteket. Ez 
persze megkérdőjelezi egész beszámolójuk valóságtartalmát. 

A következő kérdéssel fordultam Blomberghez: - Elhagytak a szövegben 
a szerzők zavarba ejtő részleteket, vagy megpróbálták jó színben feltüntetni 
önmagukat? Beszámolnak kényelmetlen, nehezen megmagyarázható 
dolgokról? 

— Nagyon is sok ilyen részlet olvasható az evangéliumokban -felelte. - 
Jézus tanításainak tekintélyes részét képezik az un. , kemény mondások", 
melyek némelyike komoly erkölcsi kérdéseket vet fel. Ha vallásalapító 
volnék, valószínűleg nem mondanám magamról, hogy tökéletes vagyok, 
amint mennyei Atyám is tökéletes, és nem nevezném házasságtörésnek azt, 
ha valaki kívánsággal tekint egy asszonyra. 

— Más vallásokban is vannak nehezen teljesíthető követelések - 
jegyeztem meg. 

— Igen, ez így van, éppen ezért bírnak nagy meggyőző erővel azok a 
, kemény mondások", amelyek nem egyeznek azzal a képpel, amit az 
egyház akart tanítani Jézusról. 


Ez a válasz kissé homályosnak tűnt, ezért megkértem, említsen néhány 
példát. 

Blomberg gondolkozott néhány másodpercig, majd így szólt: -Gondoljon 
például a Márk 6,5-re, ahol azt olvassuk, hogy Jézus kevés csodát tudott 
tenni Názáretben, mert az ott lakóknak alig volt hite. Ez viszont mintha 
korlátozná a mindenhatóságát. Azt mondja Jézus a Márk 13,32-ben, hogy ő 
nem tudja visszaérkezésének sem a napját, sem az óráját. Ezzel viszont 
mindentudását kérdőjelezi meg. 

— Teológiailag nem jelentenek problémát ezek a kijelentések, hiszen Pál 
a Filippi 2,5-8-ban arról beszél, hogy Krisztus önként és tudatosan 
korlátozta magát ezeknek az isteni tulajdonságoknak a gyakorlásában. 

— Ugyanakkor, ha szabadon alakíthatnánk az evangéliumi történetet, 
sokkal kényelmesebb lenne ezt a részt teljes egészében kihagyni, hogy ne 
kelljen a magyarázatokkal bajlódnunk. 

— Egy másik példa Jézus megkeresztelése. Természetesen meg lehet 
magyarázni, hogy a bűntelen Jézus miért vállalta a keresztséget, de 
nyilvánvalóan egyszerűbb lett volna elhagyni ezt a történetet. Említhetnénk 
még Jézus felkiáltását a kereszten: , Istenem, Istenem, miért hagytál el 
engem?" Mindenképpen a szerzők érdekében állt volna, hogy kihagyják ezt 
a mondatot, mert túlságosan sok kérdést vet fel. 

— Ráadásul - tettem hozzá - ott a sok zavarba ejtő történet a 
tanítványokkal. 

-— — Pontosan — - mondta —  Blomberg. - , Márk például 
következetesen kedvezőtlen színben tünteti fel Pétert. Pedig ő a vezető! A 
tanítványok újra és újra félreértik Jézust. Jakab és János Jézus jobb 
illetve bal oldalán akar helyet foglalni, ezért mondja el az Úr a 
szolgáló vezetésről szóló tanítását. A tanítványi kör gyakran úgy 
jelenik meg előttünk, mint önző, kicsinyes, nehéz felfogású emberek 
csoportja. 

- Azt már tudjuk, hogy az evangéliumok szerzői válogattak 
a rendelkezésükre álló anyagból. János evangéliuma azzal a kissé túlzó 
kijelentéssel zárul, hogy ha mindent megírtak volna Jézusról, az egész világ 
sem tudná befogadni a teleírt könyveket. Ha tehát egyes részek ki is 
maradtak, az még nem jelenti azt, hogy meghamisították a történteket. 

— A lényeg tehát a következő: ha e válogatás közben a szerzők nem 
engedték meg maguknak, hogy elhagyják a nehéz és kínos részleteket, 


vajon ésszerűnek tűnik-e a feltételezés, hogy maguk kitalálta anyaggal 
toldották meg a történetet? - Blomberg hagyta, hogy ez a kérdés néhány 
másodpercig ott lebegjen köztünk, mielőtt leszögezte: - Szerintem nem. 

Ezt a tesztet a következő kérdéssel vezettem be: - Független forrásból 
származó tényekkel igazolható-e, hogy az evangéliumok helytálló adatokat 
közölnek, amikor embereket, helyszíneket illetve eseményeket említenek? - 
Az ilyen megerősítés szerfelett hasznos annak megállapításában, hogy a 
szerzők törekszenek-e a pontosságra. 

— Igen, igazolható, és minél tovább kutatják a kérdést, a részletek annál 
inkább megerősítést nyernek - felelte Blomberg. - Az utóbbi száz évben a 
régészek ismételten olyan leleteket tártak fel, amelyek konkrét evangéliumi 
utalásokat erősítettek meg, különösen János evangéliumának egyes 
részleteit. Érdekes módon éppen azt az evangéliumot, amelyet a legtöbb 
kritika ér. 

— Természetesen még mindig vannak megoldatlan problémák, és volt 
idő, amikor éppen a régészet vetett fel újabb problémákat, ám mindez 
elenyésző a megerősítések nagy számához képest. 

— Ráadásul nem keresztény források is jelentős számú tényt tárnak elénk 
Jézussal kapcsolatosan, melyek alátámasztják főbb tanításait és életének 
eseményeit. És ha az ember elgondolkodik azon, hogy az ókor történetírói 
szinte kizárólag politikai vezetőkkel, császárokkal, királyokkal, csatákkal, a 
hivatalos vallási élet nagyjaival, és filozófiai irányzatokkal foglalkoztak, 
figyelemre méltó, hogy miiyen sokat megtudhatunk Jézusról és a 
követőiről, annak ellenére, hogy ők nem illettek bele a fent említett 
kategóriák egyikébe sem. 

Tömör és tartalmas válasz! Ám miközben semmi okom sem volt arra, 
hogy kétségbe vonjam Blomberg kijelentéseit, úgy döntöttem, további 
vizsgálódásokat folytatok a témában. Iollat ragadtam, és ezt az 
emlékeztetőt írtam fel magamnak: Régészek és történészek szakvéleményét 
kikérni! 


8. AZ ELLENÉRDEKELT TANÚK PRÓBÁJA 


Ennél a próbánál a következő kérdést kell feltennünk: Voltak-e jelen 
olyan személyek az evangéliumok keletkezésekor, akik tiltakoztak volna, ha 
a beszámolók elferdítve vagy hamisan állították volna be a történteket? Más 


szóval, van-e példa arra, hogy Jézus kortársai közül egyesek szóvá tették, 
hogy az evangéliumi beszámolók tévedéseket tartalmaznak? 

- Sokaknak jó oka volt arra, hogy rossz hírét keltsék ennek a 
mozgalomnak, és bizonyára meg is tették volna, ha pontosabb képet tudtak 
volna adni az eseményekről - mondta Blomberg. 

—- Ám hallgassuk meg az ellenfeleket is! A később keletkezett zsidó 
iratok Jézust varázslónak nevezték, aki tévútra akarta vezetni Izraelt - 
amivel voltaképpen elismerik, hogy Jézus bámulatos csodákat tett, csupán 
azt vitatják, hogy milyen hatalommal tette ezeket. 

— Mondhatták volna azt is: , Ha a keresztények azt mondják, csodákat 
tett, ne higgyétek el, mert nem művelt csodákat!" Az ellenfelek azonban ezt 
soha nem állították. Közvetve elismerték, hogy amiről az evangéliumok hírt 
adnak, vagyis hogy Jézus csodákat művelt, az való igaz. 

— Vajon gyökeret verhetett volna a kereszténység Jeruzsálembe — ahol 
Jézus a szolgálatának jelentős részét megélte, ahol megfeszítették, 
eltemették és föltámadt -, ha azok, akik ismerték őt, úgy gondolták volna, 
hogy a tanítványok túloznak vele kapcsolatban, vagy eltorzítják a tényeket? 

—- Nem valószínű - válaszolta Blomberg. - Egy olyan mozgalomról 
kapunk képet, amely kezdetben nagyon sérülékeny és törékeny volt, és 
üldözések között élt. Ha a kritikusai azzal támadhatták volna, hogy 
meghamisítja a valóságot, bizonyára megtették volna. De — hangsúlyozta 
végül - ilyesmivel sehol nem találkozunk. 


TÉNYEKKEL ALÁTÁMASZTOTT HIT 


El kell ismernem, Blomberg mély benyomást tett rám. Tájékozott és 
világosan gondolkodó, korrekt és hiteles tudós, aki meggyőzően érvelt az 
evangéliumok megbízhatósága mellett.  Bizonyítékai a szerzőség 
kérdésének hagyományos felfogása mellett, elemzése arról, hogy miként 
jelentek meg már igen korán a Krisztusba vetett hit .alapkérdései, alapos 
érvelése a szájhagyomány pontossága mellett, .i látszólagos ellentmondások 
gondos vizsgálata - egész bizonyságtétele olyan szilárd alapot vetett 
számomra, amire építhettem. 

Ám még hosszú az út addig, hogy megértsem: Jézus egyedülálló módon 
Isten Fia. A Blomberggel folytatott beszélgetés után világossá vált előttem, 
mit kell tennem ezután: fel kell derítenem, hogy ,) Blomberg által olyan 


megbízhatónak tartott evangéliumok hűségesen hagyományozodtak-e 
tovább az évszázadok viharaiban. Hogyan lehetünk biztosak abban, hogy az 
a szöveg, amit ma olvasunk, egyáltalán emlékeztet az első évszázadban leírt 
eredeti szövegre? S ami ennél is fontosabb, honnan tudhatjuk, hogy az 
evangéliumok Jézus teljes történetét tárják elénk? 

Az órámra néztem. Ha nincs túl nagy forgalom, még elérem a chicagói 
gépet. Összeszedtem a jegyzeteimet, kihúztam a konnektorból a magnó 
zsinórját. Utolsó pillantást vetettem a gyerekek rajzaira Blomberg 
szobájának falán, és egy pillanatra nem úgy tekintettem rá, mint tudósra, 
elismert szerzőre, professzorra, hanem mint apára, aki esténként lányai ágya 
szélére ülve mesél az élet nagy kérdéseiről. 

Mit mond vajon a Bibliáról, Istenről, Jézusról, aki ilyen különös 
dolgokat állít önmagáról? Nem tudtam megállni, hogy utoljára még valamit 
meg ne kérdezzek tőle: - És ön hogy áll a hittel? Milyen hatással voltak 
kutatásai az ön hitére? 

Alig ejtettem ki a szavakat a számon, máris válaszolt. - Megerősítettek, 
semmi kétség. A saját kutatásaim alapján is állíthatom, hogy igen nyomós 
érvek szólnak az evangéliumok szavahihetősége mellett. 

Elhallgatott egy pillanatra, majd így folytatta: - Tudja, különös dolog ez. 
A Biblia elismerően szól azokról, akiknek nincs szüksége bizonyítékokra 
ahhoz, hogy higgyenek. Tudjuk, mit válaszolt Jézus a kételkedő Tamásnak: 
, Hiszel, mert látsz. Boldogok, akik nem látnak, és mégis hisznek." És 
tisztában vagyok azzal, hogy a bizonyíték nem kényszeríti ki a hitet. 
Semmivel sem helyettesíthetjük a 

Szentlélek szerepét, bár sok keresztény aggódik emiatt, ha a miénkhez 
hasonló beszélgetést hall. Ugyanakkor bizton állíthatom, hogy sok olyan 
újszövetség-kutató van, aki nem volt keresztény, amikor pályafutását 
elkezdte, de a kutatásaik elvezették őket a Krisztusban való hitre. És 
megszámlálhatatlanul több olyan hívő kutatóról tudunk, akiknek erősebb, 
szilárdabb és megalapozottabb lett a hite a megismert bizonyítékok 
hatására. Magam is közéjük tartozom. 

Ami engem illett, én akkoriban az első kategóriába tartoztam -nem mint 
kutató, hanem mint szkeptikus, aki lázadt mindenfajta tekintély ellen, és 
kereste az igazságot azzal a Jézussal kapcsolatban, aki azt állította magáról, 
hogy ő az út, az igazság és az élet. 


Összecsuktam a noteszemet, felálltam és köszönetét mondtam 
Blombergnek. Hazarepültem Chicagóba azzal az elégedettséggel, hogy lelki 
kutatómunkám kezdetét vette, és a legjobb irányba haladt. 


3. Dokumentumokon alapuló bizonyítékok 


Megbízható módon hagyományozódtak át az 
evangéliumok? 


A Chicago Tribune tudósítójaként írásos dokumentumokat bújó 
, könyvmolynak" számítottam: megszámlálhatatlanul sok órát töltöttem el 
azzal, hogy bírósági aktákon rágtam át magam, hírcsemegék után 
szaglásztam. Fárasztó és időrabló volt ez a tevékenység, de mindig meglett 
az eredménye. Ezzel a módszerrel rendszeresen sikerült versenyre kelnem a 
vezércikkekkel. 

Egy alkalommal például az esküdtszék anyagai között kutatva olyan 
szupertitkos . dokumentumokra bukkantam, amelyek csak véletlenül 
kerülhettek a hozzáférhető akták közé. Az ennek nyomán megírt cikkem 
megrengette Chicago egyik nagyszabású közbeszerzési projektjét. Jelentős 
gyorsforgalmi utak is érintettek voltak az ügyben. 

A legnagyobb , titkos" dokumentum-fogásom azonban az volt, melynek 
eredményeként a Ford Motor Companyt gondatlanságból elkövetett 
emberöléssel vádolták meg három tinédzsernek egy Pinto márkanevű 
kisautóban elszenvedett kegyetlen haláláért. Ez a határkőnek számító eset 
volt az első olyan alkalom, amikor egy amerikai céget büntetőjogi perbe 
fogtak veszélyes termék gyártásának vádjával. 

Amikor Indiana egyik aprócska településén, Winamacban a bírósági 
akták közt kutakodtam, egy sereg szigorúan bizalmas feljegyzést találtam, 
melyekből kiderült, hogy a Ford cég pontosan tudta, hogy a Pinto 
felrobbanhat, ha egy másik autó 20 mérföldnél nagyobb óránkénti 
sebességgel hátulról belehajt. A dokumentumokból arra is fény derült, hogy 
a cég azért, hogy járművenként néhány dollárt megtakarítson, nem tette 
biztonságosabbá az autót a csomagtér megnövelésével. 


A Ford egyik jogásza, aki véletlenül éppen akkor járt a bíróság 
épületében, észrevette, hogy fénymásolatot készítek a titkos 
dokumentumokról. Tombolva követelte az ügyeletes bírótól a végzést, hogy 
az anyagot elzárhassák a nyilvánosság elől. 

De elkésett. Hamarosan a Tribüné első oldalán virított a szalagcím: 
, titkos dokumentumok szerint a Ford elhallgatta, hogy a Pinto 
tűzveszélyes" - és a hír bejárta az egész országot." 


1. A DOKUMENTUMOK HITELESSÉGÉNEK IGAZOLÁSA 


Nem elég néhány titkos vállalati feljegyzést megszerezni, ezek 
hitelességét igazolni is kell. Mielőtt egy újságíró közzé tehetné 
a — tartalmukat, vagy mielőtt egy ügyész valamely büntető 
perben  bizonyítékképpen  felhasználhatná ezeket, lépéseket kell 
tennie hitelességük bizonyítása érdekében. 

Az úgynevezett Pinto-iratok esetében például felmerült, hogy az a céges 
papír, amelyre az anyag íródott, nem hamisítvány-e. Nem hamisak-e a 
rajtuk található aláírások? Hogyan lehet erről meggyőződni? És mivel a 
feljegyzéseket nyilvánvalóan többször is fénymásolták, mi a biztosíték arra, 
hogy a másolati példányok megegyeznek az eredeti feljegyzésekkel, melyek 
nem voltak a birtokomban? 

Mi több: honnan lehet tudni, hogy ezek a feljegyzések a teljes igazságot 
tartalmazzák? Végül is a cég belső levelezésének csak egy kis része 
szerepelt bennük. Mi történik, ha léteznek más, a nyilvánosság elől elzárt 
dokumentumok, amelyek a korábban megismert tényeket egészen más 
fényben tüntetik fel? 

Fontos kérdések ezek, és nagy jelentőségük van az Újszövetség 
vizsgálatánál is. Amikor kézbe veszem a Bibliát, ókori történeti 
dokumentumok másolatait tartom a kezemben. Jézus életrajzainak, az 
evangéliumoknak az eredeti kéziratai - hasonlóan az Ó- és Újszövetség 
eredeti dokumentumaihoz - már rég elenyésztek. Hogyan lehetek biztos 
afelől, hogy az a szövegváltozat, amit ma használunk, és ami számtalan 
másoláson ment keresztül az évszázadok során - akár csak emlékeztet is a 
szerzők eredeti szövegére? 

Továbbá hogyan lehetünk biztosak abban, hogy a négy életrajz a történet 
egészét tartalmazza? Mi van akkor, ha korábban léteztek olyan Jézus- 


életrajzok is, melyeket a korai egyház nem hagyott jóvá, mert nem felelt 
meg annak a képnek, amit Jézusról festettek? Mi a biztosíték arra, hogy 
egyházpolitikai megfontolásokból nem  semmisítettekc-e meg olyan 
életrajzokat, amelyek éppoly pontosak voltak, mint az Újszövetségbe 
belevett négy evangélium, és amelyek esetleg más megvilágításba 
helyeznék ennek az ellentmondásos názáreti ácsnak a szavait és tetteit? 

Ez a két kérdés alapos megfontolást igényel: megbízhatóan 
hagyományozódtak-e át a Jézus-életrajzok, valamint nem hallgattatott-e el 
az egyház más életrajzokat, melyek az evangéliumokkal azonos mértékig 
pontosak voltak? Elhatároztam, hogy felkeresem azt a kutatót, akit ezekben 
a kérdésekben nemzetközileg elismert szaktekintélyként tartanak számon. 
Newarkba repültem, majd autót béreltem, és meg sem álltam Princetonig, 
ahol Bruce Metzgerrel volt találkozóm. 


MÁSODIK INTERJÚ: BRUCE M. METZGER, PH.D. 


A nyolcvannégy éves Bruce Metzgerrel egy szombat délután találkoztam 
kedvenc tartózkodási helyén, a Princeton TIheological  Seminary 
könyvtárában. - Szeretem leporolni a könyveket - magyarázkodott 
mosolyogva. 

Közülük a legjobbakat éppenséggel ő maga írta, főként azokat, 
melyeknek témája az Újszövetség szövege. Összességében ötven könyv 
szerzője vagy szerkesztője volt, köztük olyanoknak, mint: The Nezv 
Testament: Its Background, Groioth, and Content (Az 

Újszövetség - háttere, kialakulása, tartalma); The Text of the New 
Testament (Az Újszövetség szövege); The Canon ofthe New Testament (Az 
újszövetségi kánon); Manuscripts of the Greek Bibe (A görög Biblia 
kéziratai); Jextual Commentary on the Greek New Testament (A görög 
nyelvű Újszövetség kommentárja); Introduction to the Apocrypha 
(Bevezetés az apokrifekhez); The Oxford Companion to the Bibié 
(Kézikönyv a Bibliához). Több könyvét lefordították németre, kínaira, 
japánra, koreaira, madagaszkárira és más nyelvekre. Társszerkesztője a The 
New Oxford Annotated Bibié with Apocrypha (A New Oxford magyarázatos 
Biblia az apokrifekkel kiegészítve) című kiadásnak, és főszerkesztője a több 
mint 25 kötetes New Testament Tools and Studies (Az Újszövetség 
tanulmányozásának eszközei) című sorozatnak. 


Metzger a Princeton Theological Seminaryn végzett, és a Prince-toni 
Egyetemen szerzett doktorátust. Öt főiskola és egyetem - többek között a 
skóciai St. Andrews Egyetem, a németországi Münster Egyetem, valamint a 
dél-afrikai Potchefstroom Egyetem - díszdoktorává választotta. 1969-ben az 
angliai Cambridge Tyndale House intézetében volt rezidens kutató. 1974- 
ben a Cambridge-i Egyetemen, majd 1979-ben az oxfordi Wolfson College- 
ban volt vendég-előadó. Jelenleg - miután negyvenhat éven át volt az 
Újszövetség oktatója - a Princeton Theological Seminary nyugalmazott 
professzora. 

Metzger az NRSV Biblia Bizottságának elnöke, a Brit Tudományos 
Akadémia levelező tagja, és a németországi Beuron Monostor Vetus Latina 
Intézetének kuratóriumi tagja. Korábban a Society of Biblical Literature 
(Bibliai Irodalmi Társaság), az International Society for New Testament 
Studies (az Újszövetség-kutatás Nemzetközi Társasága) és a North 
American  Patristic Society (Észak-Amerikai  Patrisztikai Társaság) 
elnökeként tevékenykedett. 

Ha átnézzük bármely Újszövetséggel foglalkozó tudományos könyv 
lábjegyzeteit, nagy valószínűséggel találkozunk Metzger nevével. Könyvei 
szerte a világon kötelező olvasmányok az egyetemeken és a teológiákon. 
Nagy elismerésnek örvend a legkülönbözőbb teológai felfogású kutatók 
körében. 

Az 1914-ben született tudós egy letűnt generáció szellemét idézi. A 
szürke Buickot, amelyből kiszáll, , az én jó öreg autómobilom"-nak nevezi, 
sötétszürke öltönyt és ódivatú, tarka nyakkendőt visel, aminél könnyedebb 
öltözéket hétvégén sem ölt magára, amikor elmegy a könyvtárba. Ősz haja 
rendezett, szeme élénken csillog keret nélküli szemüvege mögött. 
Lassabban jár, mint régen, ám minden erőlködés nélkül gyalogol fel a 
második emeletre, ahol egy szerényen berendezett, kissé sötét 
dolgozószobában folytatja kutatásait. 

Humorérzékét sem vesztette el. Mutatott nekem egy bádogdobozt, amit 
még az RSV Biblia Bizottság elnökeként örökölt meg. A tetejét felnyitva 
megmutatta annak az RSV Bibliának a hamuját, amit 1952-ben egy 
fundamentalista prédikátor égetett el tiltakozásul. 

-A Zsidókhoz írt levél 1,9-ben ,társakról" (ho metokhosz) történik 
említés - mesélte kuncogva -, amit a King James bibliafordítás a ,, fellows" 
szóval jelölt, mi viszont a ,, comrades" szóval fordítottuk le, ami első helyen 


bajtársat jelent, de a politikai szóhasználatban jelent , elvtársat" is. A 
prédikátor emiatt kommunistának bélyegezte a bizottságot. 

Bár Metzger előadásmódja kissé vontatott, és szeret olyan választékos 
kifejezéseket használni, mint , minden bizonnyal", egy pillanatra sem 
téveszti szem elől mondanivalója lényegét, az  újszövetségkutatás 
legmodernebb fejleményeit. Amikor statisztikai adatokat kértem tőle, nem 
az 1992-es kiadású újszövetségi tárgyú könyvének adatait ismertette, hanem 
a fellelhető legfrissebb számadatokat. Gyors észjárását mutatja, hogy gond 
nélkül felidéz neveket és helyszíneket, és naprakészen ismeri a legújabb 
kutatási eredményeket és dilemmákat. Fiatalabb kutatótársai továbbra 
is gyakran fordulnak hozzá tanácsért. 

Dolgozószobája akkora, mint egy börtöncella, ablaktalan, falai szürkére 
vannak festve. Két fatámlás szék található benne, és ragaszkodott ahhoz, 
hogy én foglaljak helyet a kényelmesebbiken. Rendkívül kedves volt, 
meglepően szerény és tartózkodó, és olyan szelíd, hogy arra gondoltam, én 
is ilyen bölcs és jóságos szeretnék lenni, mikor megöregszem. 

Rövid bevezető beszélgetés után felvetettem az első kérdést, amire 
választ kerestem: hogyan lehetünk biztosak abban, hogy a Jézuséletrajzok 
megbízható módon hagyományozódtak ránk? 


A MÁSOLATOK MÁSOLATÁNAK MÁSOLATA 


— Bevallók önnek valamit - mondtam. - Amikor megtudtam, hogy az 
Újszövetség könyveinek nem maradtak fenn eredeti példányai, erőt vett 
rajtam a kétség. Azt gondoltam, ha csupán a másolat másolatának a 
másolata van birtokunkban, akkor nem nagyon bízhatunk abban, hogy a ma 
kezünkben lévő szöveg akár a legkisebb mértékben is emlékeztet az 
eredetire. Mi erről a véleménye? 

— Ez a probléma nem csak a Biblia kapcsán merül fel. Ugyanez érvényes 
minden olyan iratra, amely az ókorból hagyományozódott ránk - válaszolta. 
- A többi ókori íráshoz képest azonban az Újszövetségnek igen sok 
másolata maradt fenn. 

— Miért fontos ez? - kérdeztem. 

— Nos, minél több az egymással egyező, és főleg különböző helyekről 
származó másolat, ezek összevetésével annál pontosabban meghatározható 
az eredeti szöveg. A másolatok közötti egyezés ügy lehetséges, hogy 


egyazon családfához tartoznak, melynek alapján nyomon követhető a 
kéziratok leszármazása. 

— Az már világos - mondtam -, hogy segítségünkre van, ha egyazon 
szövegrészről más és más földrajzi helyeken keletkezett másolatokat vetünk 
össze egymással. De mi a helyzet a dokumentumok korával? Ez is 
ugyanolyan fontos, nem? 

— Minden bizonnyal. És ez egy újabb érv az újszövetségi dokumentumok 
hitelessége mellett. Vannak olyan másolataink, melyeket alig egy-két 
generáció választ el az eredeti dokumentumoktól, miközben a többi ókori 
szövegre inkább az jellemző, hogy öt, nyolc vagy akár tíz évszázad is eltelt 
a legkorábbi fennmaradt másolat és az eredeti szöveg keletkezési ideje 
között. 

— Ráadásul az Újszövetség görög nyelvű kéziratait viszonylag hamar 
lefordították más nyelvekre: latinra, szírre, koptra. Léteznek továbbá 
úgynevezett másodlagos fordítások, melyek alig valamivel később 
keletkeztek, mint az előbbiek, ilyen az örmény és a gót változat, de 
említhetnénk még a grúz, az etióp és számos egyéb fordítást. 

— Ez miben jelent a kutatóknak segítséget? 

-— Még ha nem állnának is rendelkezésünkre görög nyelvű kéziratok, 
ezeket a meglehetősen korán keletkezett fordításokat összevetve 
gyakorlatilag reprodukálni lehetne az Újszövetség eredeti tartalmát. Sőt, ha 
az összes görög kézirat és korai fordítás elveszett volna, az egyházatyák 
kommentárjaiban, prédikációiban, és leveleiben található számos idézetből 
is reprodukálni tudnánk az Újszövetség tartalmát. 

Miközben mély benyomást tettek rám Metzger szavai, az összefüggések 
jobb megvilágítására volt szükségem ahhoz, hogy az Újszövetség 
egyediségét a súlyának megfelelően tudjam értékelni. Mit szűrhetünk le - 
tűnődtem -, ha ezt a bibliai iratot összevetjük más jól ismert ókori 
művekkel? 


KÉZIRATHEGYEK 


- Mit állapíthatunk meg - kérdeztem -, ha az újszövetségi kéziratok nagy 
számát összevetjük azokkal az ókori könyvekkel, amelyeket a kutatók 
fenntartások nélkül megbízhatónak fogadnak el? Érdemes lenne említeni 
néhány példát a Jézus korabeli szerzők művei közül. 


Metzger számított erre a kérdésre, és elővette kézzel írt jegyzeteit. 

- Vegyük példának Tacitus, római történész Kr. u. 116 körül 
írt Annalesét! - kezdte. - Ennek első hat könyvét ma egyetlen ránk maradt 
kézirat tartalmazza, amit Kr. u. 850 körül másoltak le. A11-16. kötet egy 
másik kéziratban maradt fenn, amely a XI. századból való. A 7-10. kötetek 
elvesztek. Igen nagy tehát a távolság Tacitus működése és a ránk maradt 
másolatok keletkezési ideje között. 

— Vagy ott van az első században élt történész, Josephus Flavius, akinek 
A zsidó háború című munkája kilenc kéziratban maradt ránk, melyeket a 
X., XI. illetve a XII. században másoltak. Létezik ennek egy IV. századból 
való latin nyelvű fordítása, és néhány orosz nyelvű szövegrészlet a XI-XII. 
századból. 

Megleptek ezek az adatok. Mindössze egy paraszthajszái köti össze 
ezeket a kéziratokat a mi korunkkal. - Összehasonlításul -kérdeztem - az 
Újszövetségnek hány görög nyelvű kézirata maradt fenn napjainkig? 

— Több, mint ötezret katalogizáltak - nyitotta kerekre a szemét Metzger, 
miközben a hangja izgalmában vagy egy oktávval magasabbra váltott. 

Ez bizony egy egész kézirathegy Tacitus és Flavius vakondtúrásaihoz 
képest! - Ennyire egyedinek számít ez az ókori világban? Melyik mű lenne 
a második helyezett? - kérdeztem. 

— Szinte zavarba ejtő az újszövetségi kéziratok óriási mennyisége a többi 
antik kézirattal történő összehasonlításban. A fennmaradt kéziratok számát 
tekintve Homérosz Iliász a van a második helyen, amely az ókori görögök 
bibliájának számított. Mára azonban ebből is kevesebb, mint 650 görög 
nyelvű kézirat maradt fenn, melyek a Kr. u. II. és III. századból maradtak 
ránk. Ha meggondoljuk, hogy Homérosz e hőskölteményt Krisztus előtt 
mintegy nyolcszáz évvel alkotta meg, jól látható a meglehetősen nagy 
időbeli távolság. 

A , meglehetősen nagy" igen enyhe kifejezés az ezer év különbséghez 
képest! Nincs tehát megfelelő párhuzam: az Újszövetség szövegtanúinak 
sokasága messze meghaladja az ókor többi, köztiszteletben álló írásos 
emlékét, melyeket a kutatók minden fenntartás nélkül, egybehangzóan 
eredeti szövegeknek fogadnak el. 

Miután Metzgernek sikerült felkeltenie az érdeklődésemet az új- 
szövetségi kéziratok iránt, megkértem, ismertessen közülük néhányat. 


— A legkorábbi papirusztöredékek írásait, az Egyiptomban, a Nílus-delta 
ingoványaiban termő papirusznád szárából készült papiruszra jegyezték fel 
- mondta. - Eddig kilencvenkilenc olyan papirusztöredék került elő, melyek 
az Újszövetség egy-egy szakaszát illetve könyvét tartalmazzák. 

— Ezek között a Chester Beatty Biblia-papiruszok a legjelentősebbek, 
melyeket 1930 tájékán találtak meg. Az egyes számmal jelzett Chester 
Beatty papirusz a négy evangélium és az Apostolok cselekedetei egyes 
részeit tartalmazza, és a III. századból származik. A kettes számúra 
jegyezték fel Pál nyolc levelének nagy részét, valamint a Zsidókhoz írt levél 
néhány részletét. Ezeknek a keletkezése 200-ra tehető. A hármas számú 
papirusz tekintélyes részt tartalmaz a Jelenések könyvéből, melyet a III. 
században jegyeztek fel. 

— A papiruszkéziratok másik fontos csoportját egy svájci könyvgyűjtő, 
bizonyos M. Martin Bodmer vásárolta meg. Ezek közül a legkorábbi 200 
tájékán keletkezett, és János evangéliumának mintegy kétharmadát 
tartalmazza. Egy másik, a III. századból származó papirusz pedig Lukács és 
János evangéliumából örökít meg részleteket. 

Jézus életrajzainak leírása és az első szövegemlékek közötti időbeli 
távolság tehát rendkívül kicsi. De melyik a legrégebbi birtokunkban lévő 
kézirat? Arra voltam kíváncsi, hogy a kutatók által , autográfiáknak" 
nevezett eredeti feljegyzésekhez mely kéziratok állnak időben legközelebb. 


EGY KORSZAKALKOTÓ TÖREDÉK 


- Melyik újszövetségi szakaszról van birtokunkban a legkorábbi 
másolat? - kérdeztem. 

Metzger habozás nélkül válaszolt: - János evangéliumának egy 
töredékéről, amely a 18. részből tartalmaz öt verset: hármat a papirusz 
egyik oldalán, kettőt a másikon. Mérete mindössze 7,6 cm x 5 cm. 

— Hogyan találtak rá? 

- Egyiptomban vásárolták meg 1920-ban, de még évekig 
hevert észrevétlenül más papirusztöredékek között. 1934-ben C. H. Roberts, 
az oxfordi Saint John College tanára végiglapozta a manches-téri John 
Ryiands Könyvtár papiruszait, és azonnal felismerte köztük János 
evangéliuma töredékét. Az írás stílusa alapján meg tudta állapítani a 
keletkezési idejét is. 


— És mire jutott? - kérdeztem. - Milyen régi a kézirat? 

— Arra a következtetésre jutott, hogy Kr. u. 100 és 150 között 
keletkezhetett. Más ismert paleográfusok, mint Sir Frederic Kenyon, Sir 
Harold Bell, Adolf Deissmann, W. H. P. Hatch, Ulrich Wilcken és mások is 
megerősítették ezt a véleményt. Deissmann meg volt győződve arról, hogy 
az eredete legalább Hadrianus császár koráig (Kr. u. 117—138), sőt esetleg 
Traianus császár uralkodásáig (Kr. u. 98-117) vezethető vissza. 

Ennek a felfedezésnek azért is volt nagy jelentősége, mert a XIX. század 
szkeptikus német teológusai makacsul kitartottak amellett, hogy a negyedik 
evangélium nem keletkezhetett Kr. u. 160 előtt. Ezt az időbeli távolságot 
viszont túl nagynak tartották ahhoz, hogy történelmileg hitelesnek fogadják 
el János evangéliumát. Ez a nézet-olyan nagy hatású volt, hogy az őket 
követő kutatók egész generációi megkérdőjelezték a negyedik evangélium 
megbízhatóságát. 

— Ez a felfedezés nyilván kifogta a szelet a szkeptikusok vitorlájából - 
jegyeztem meg. 

— Bizony - felelte. - Birtokunkban van tehát János evangéliumának egy 
nagyon korai papirusztöredéke, amely olyan helyen bukkant fel - 
Egyiptomban, a Nílus mentén - amely igen messze van a kis-ázsiai 
Efézustól, ahol az evangélium nagy valószínűséggel íródott. 

Ez a felfedezés szó szerint átírta a közkeletű történelemszemléletet, és 
János evangéliumának a keletkezését jóval közelebb vitte ahhoz az időhöz, 
amikor Jézus a földön járt. Gondolatban rögzítettem, hogy feltétlenül 
beszélnem kell egy régésszel arról, hogy ásatási leletek is alátámasztják-e a 
negyedik evangélium megbízhatóságát. 

I dokumentumokon alapuló bizonyítékok A BIZONYÍTÉKOK BŐSÉGE 

Miközben a legelső Újszövetség-töredékeket papirusztekercsek őrzik, 
számos ókori másolat pergamenre íródott, melynek alapanyaga a kecske, 
juh, szarvasmarha vagy antilop bőre volt. 

- Vannak unciális, azaz görög nagybetűs kéziratok, az úgynevezett 
majusculus kódexek - magyarázta Metzger. - Ezekből jelenleg 306-ot 
ismerünk, melyek némelyike egészen a III. századra nyúlik vissza. Közülük 
a legfontosabb a Codex Sinaiticus, az egyetlen olyan nagybetűs kódex, 
amely a teljes Újszövetséget tartalmazza, és a Codex Vaticanus, amely 
azonban nem egészen teljes szöveg. Mindkettő keletkezése Kr. u. 350 
tájékára tehető. 


— Kr. u. 800 körül egy újfajta írásmód alakult ki, mely a korábbinál 
kurzívabb volt. Ezzel a betűfajtával íródtak a minusculus (kisbetűs) 
kódexek, melyekből 2856-ot ismerünk. Ott vannak továbbá a 
lekcionáriumok, amelyek a korai egyház istentiszteleti olvasmányrendjének 
sorrendjében tartalmazzák az újszövetségi iratokat. Ezekből összesen 2403- 
at katalogizáltak. A görög nyelvű kéziratok száma tehát összesen 5664. 

— A görög nyelvű szövegemlékeken kívül más nyelveken is több ezer 
ókori Újszövetség-kéziratot ismerünk. Nyolc- és tízezer közötti a latin 
nyelvű Vulgata-kéziratok száma, és további nyolcezer kézirat maradt fenn 
egyéb nyelveken: etiópul, ószlávul és örményül. Összesen tehát mintegy 
huszonnégyezer kézirat áll rendelkezésünkre. 

— Mi tehát az ön véleménye? - kérdeztem, mert szerettem volna, ha 
megerősít abban, hogy jól értettem, amit mondott. - Ha figyelembe vesszük 
a kéziratok nagy számát, valamint az eredeti szövegek és az első 
fennmaradt másolatok között eltelt rövid időt, hogyan állja meg a helyét az 
Újszövetség más ismert ókori művek mellett? 

— Rendkívül jól! - válaszolta. - Nagy biztonsággal állíthatjuk, hogy a ma 
birtokunkban lévő anyag hűségesen és pontosan hagyományozódott ránk, 
különösen a többi ókori írásművei való összehasonlításban. 

Ezt a véleményt osztják a világ legismertebb kutatói. Amint azt F. F. 
Bruce, a Manchesteri Egyetem kiváló professzora, az Újszövetség 
megbízhatósága című könyv szerzője írja: , Nincs még egy ókori irodalmi 
mű, amely az Újszövetséghez hasonló bőséggel rendelkezne megbízható 
szövegtanukkal. 

Metzger korábban már említette Sir Frederic Kenyon, a British Museum 
egykori igazgatójának, és a Paleography ofGreek Papyri (,A görög 
papiruszok paleográfiája") című munka szerzőjének nevét. Kenyon szerint 
, egyetlen más esetet sem ismerünk, ahol a könyv összeállítása és a 
legkorábbi fennmaradt kéziratok keletkezési ideje között ennyire rövid idő 
telt volna el, mint az Újszövetség esetében". 

Véleményét a következő szavakkal összegzi: , megingathatatlan 
bizonyítékok állnak rendelkezésünkre arra vonatkozóan, hogy a Szentírás 
lényegében úgy jutott el hozzánk, amint azt eredetileg lejegyezték." 

Ám mit kezdjünk az egyes kéziratok eltérő szövegváltozataival? A 
villámgyors fénymásolók korszaka előtt a kéziratokat fáradságos munkával, 
betűről betűre, szóról szóra másolták az írnokok, és eközben számos hibát 


vétettek. Tudni akartam, hogy a másolók hibái nem tették-e 
pontatlanságoktól hemzsegővé a ma kezünkben tartott bibliai szövegeket. 


A TÉVEDÉSEK VIZSGÁLATA 


— Ha arra gondolok, hogy több görög betű leírt változata szerfelett 
hasonlít egymásra, és hogy milyen kezdetleges viszonyok között dolgoztak 
az írnokok, elkerülhetetlennek látszik, hogy másolási hibák kerültek a 
szövegbe - mondtam. 

— Minden bizonnyal - bólintott Metzger. 

— Ez nem jelenti azt, hogy nem bízhatunk a másolatokban? - kérdeztem, 
ami inkább vádnak, semmint érdeklődésnek hangzott. 

— Nem, egyáltalán nem jelenti azt - válaszolta Metzger határozottan. - 
Először is hadd szögezzem le, hogy a szemüveget csak 1373-bán találták fel 
Velencében, és biztos vagyok benne, hogy a másolók között előfordult a 
szemtengelyferdülés. Ezt súlyosbította az a tény, hogy nehéz lehetett 
kiolvasni a már elhalványult szöveget, amelyen itt-ott a tinta is szétfolyt. És 
számos egyéb kockázati tényezőt említhetnénk még, például a másolók 
figyelmetlenségét.  Iehát bár a másolók többnyire  aggályosán 
lelkiismeretesek voltak, hibák igenis becsúsztak a munkájukba. 

— De - tette gyorsan hozzá - bizonyos tényezők közömbösítették ezt a 
jelenséget. Például előfordult, hogy másolás közben az írnokot 
cserbenhagyta a memóriája, és felcserélte a szavak sorrendjét. A megfelelő 
szavakat jegyezte le, csak rossz sorrendben. De ez mégsem okoz problémát, 
mert a görög nyelv, az angollal ellentétben, ragozó nyelv. 

— Ami azt jelenti... - sürgettem. 

— Arról van szó, hogy az angolban a szórend határozza meg a mondat 
jelentését. Például egészen mást jelent a két mondat: Dog bites mán (,A 
kutya megharapja az embert"), és Mán bites dog (, Az ember megharapja a 
kutyát"). A görögben ezzel szemben a mondat jelentését nem a szavak 
helye határozza meg. A mondat alanya attól függetlenül tölti be ezt a 
szerepet, hogy hol helyezkedik el a mondaton belül. Tehát valóban vannak 
eltérések a kéziratok között, ezek azonban nem befolyásolják a szöveg 
értelmét. Másik példának a szavak helyesírását említhetném. 

Engem továbbra is zavart a , szövegváltozatok" nagy száma. Egyes 
becslések szerint ezekből mintegy kétszázezer létezik. Metzger azonban 


nem tulajdonított különösebb jelentőséget ennek a számnak. 

— Lehet, hogy nagynak tűnik ez a szám, de csak a másolási eltérések 
összeszámolásának módja miatt - mondta. - Például ha egy szót helytelen 
helyesírással írtak le kétezer kéziratban, azt kétezer eltérésnek számították. 

— Az egyház tanításai közül mennyit érintenek a szövegváltozatok? - 
tértem rá a legfontosabb kérdésre. 

— Nem tudok olyan tanításról, amely ezek miatt megkérdőjelezhető volna 
- jelentette ki határozottan. 

— Egyet sem? 

— Egyet sem - felelte. - AJehova tanúi persze bekopogtatnak hozzánk 
azzal, hogy az IJn 5,7-8 tévesen szerepel a King James kiadásban, ahol ez 
áll: ,,...az Atya, a Fiú és a Szentlélek, e három." És hozzáteszik: , A legelső 
kéziratokban ez nincs benne." 

- És ez így is van. Ezek a szavak például mindössze hét vagy 
nyolc másolatban olvashatók így, és közülük mindegyik a XV-XVI. 
századból való. Elfogadom, hogy ez nem szerepel abban a 
szövegben, amelynek leírására János inspirációt kapott. 

- Ez azonban nem ok arra, hogy kétségbe vonjuk a Biblia 
Szentháromságról szóló tanítását, hiszen ezt a Szentírás más helyeken 
is alátámasztja. Jézus megkeresztelésekor az Atya szól, az ő szeretett Fia 
megkeresztelkedik, és a Szentlélek leszáll rá. A második korinthusi levél 
végén pedig ezt írja Pál: , Az Úr Jézus Krisztus kegyelme, az Isten szeretete 
és a Szentlélek közössége legyen mindnyájatokkal!" És lehetne folytatni a 
Szentháromságról szóló helyek sorát. 

- Tehát az eltérő szövegváltozatok inkább apróbb részletekre 
vonatkoznak, és nincs nagy jelentőségük? 

— Igen, igen, pontosan így van, és a kutatók rendkívüli alapossággal 
dolgoznak azon, hogy a lehető legpontosabban reprodukálják az eredeti 
jelentést. A legnagyobb szövegbeli eltérések sem ássák alá az egyház 
egyetlen tanítását sem. Minden jobb bibliakiadásban találhatók jegyzetek, 
melyek felhívják az olvasók figyelmét a jelentősebb szövegváltozatokra. De 
hadd hangsúlyozzam, hogy ez ritkán fordul elő! 

Annyira ritkán, hogy Norman Geisler és William Nix erre a 
következtetésre jutott: ,,Az Újszövetség szövege nem csak sokkal több 
kéziratban maradt fenn, mint az ókori irodalom bármely más alkotása, 


hanem torzulásmentesebben maradt ránk a többi jelentős könyv szövegénél: 
olyan formában, amely 99,5 százalékban őrzi az eredetit." 

Ugyanakkor, még ha igaz is, hogy példa nélküli az a pontosság, ahogyan 
az Újszövetséget a történelem során átörökítették, hogyan lehetünk 
bizonyosak afelől, hogy a kép egészét ismerjük? 

Mit kezdjünk azokkal az állításokkal, melyek szerint a zsinatok a 
meglévőkhöz hasonló hitelességű iratokat vetettek el, mert azok nem 
olyannak ábrázolták Jézust, amilyennek a zsinati atyák szerették volna? 
Honnan tudhatjuk, hogy az Újszövetség 27 irata tartalmazza a legjobb és 
legmegbízhatóbb információt? Miért éppen Máté, Márk, Lukács és János 
evangéliumát tartalmazza, miközben több más ókori irat - Fülöp 
evangéliuma, Az egyiptomiak szerinti evangélium, Az igazság 
evangéliuma, Mária születésének evangéliuma — nem kerülhetett bele? 

Eljött az ideje, hogy rátérjünk a , kánon" kérdésére. A görög eredetű szó, 
melynek jelentése , szabály", , norma" vagy , mérték", azokat a könyveket 
jelöli, amelyeket az egyház jóváhagyott és felvett az Újszövetség iratai 
közé/ Metzger vezető szaktekintélynek számít ebben a kérdésben. 


EGYBEHANGZÓ VÉLEKEDÉSEK 


- Minek alapján döntötték el az ősegyház vezetői, hogy mely 
könyveknek van tekintélyük, és melyeket kell elhagyni? - kérdeztem. - 
Milyen kritériumokat alkalmaztak annak eldöntésére, hogy a 
dokumentumok közül melyek váljanak az Újszövetség részévé? 

— Az ősegyház alapvetően három kritériumot alkalmazott -mondta. - Az 
első az volt, hogy a könyveknek apostoli tekintéllyel kell rendelkezniük, 
azaz a szerzők vagy apostolok - tehát szemtanúk -, vagy az apostolok 
tanítványai voltak. Így Márk és Lukács esetében, bár ők nem tartoztak a 
tizenkettő közé, a hagyomány elegendőnek ítélte, hogy Márk Péter segítője 
volt, Lukács pedig Pál munkatársa. 

— A kanonikusság második kritériuma az volt, hogy a dokumentumok 
tartalma legyen összhangban ,a hit szabályával", azaz feleljen meg a 
kereszténység alapvető hagyományainak, melyeket az egyház normatívnak 
tekintett. A harmadik ismérvnek megfelelően csak olyan dokumentum 
kerülhetett a kánonba, melyet az egész egyházban elfogadtak és 
folyamatosan használtak. 


— Szóval a lényeg az volt, hogy a könyvek feleljenek meg ezeknek a 
kritériumoknak, aztán hadd hulljon a férgese? - kérdeztem. 

— Nos, ezt ne úgy képzeljük, mintha ezeket az ismérveket mechanikusan 
alkalmazták volna! - felelte. - Természetesen voltak nézetkülönbségek arra 
vonatkozóan, hogy mely kritériumokat részesítsék előnyben. 

— Ám figyelemre méltó, hogy bár a kánon kialakulása bizonyos időt vett 
igénybe, már az első két évszázadban is nagyfokú összhang mutatkozott az 
Újszövetség könyveinek használatában. És ez egyformán jellemezte a sok 
tekintetben egymástól eltérő összetételű, és földrajzilag távoli területeken 
elhelyezkedő gyülekezeteket. 

— Tehát - foglaltam össze - az Újszövetség négy evangéliuma megfelelt 
ezeknek a követelményeknek, míg a több nem? 

- Igen - mondta. - Azok maradtak fenn a rostán, amelyek 
, életképesebbek" voltak. A kánonról szólva Arthur Darby Nock, a Harvard 
Egyetem professzora a következőt mondta a hallgatóinak: , Európában a 
legforgalmasabb utak a legjobbak. Éppen ezért olyan forgalmasak." A brit 
kommentátor, William Barclay ugyanezt a gondolatot így fogalmazta meg: 
, Egyszerűen arról van szó, hogy az Újszövetség könyvei azért váltak 
kanonikussá, mert senki nem akadályozhatta meg, hogy azzá váljanak." 

— Biztosak lehetünk abban, hogy egyetlen más ókori írás sem vetekedhet 
az Újszövetséggel abból a szempontból, hogy a keresztény történelemre és 
tanításra akár csak közel ekkora hatásuk lett volna. Ha a korai kánon 
történetét tanulmányozzuk, meggyőződhetünk arról, hogy az Újszövetség 
könyvei Jézus történetének legjobb forrásai. Azok, akik kijelölték a kánon 
határait, világos és kiegyensúlyozott szemlélettel közelítettek Krisztus 
evangéliumához. 

— Olvasson csak bele a többi írásba! Ezek a négy evangéliumnál később 
keletkeztek - a ÍI., III., IV., V., sőt VI. században -, jóval Jézus kora után, és 
rendszerint meglehetősen banálisak. Olyan nevek szerepelnek a címükben - 
lásd Péter evangéliuma vagy Mária evangéliuma akiknek a tényleges 
szerzőséghez semmi közük nem volt. Ezzel szemben az Újszövetség négy 
evangéliumának történeti anyagát figyelemreméltó  egyhangúsággal 
fogadták el hitelesnek. 

Ugyanakkor tény hogy bizonyos liberális bibliakutatók, közöttük a jó 
publicitásnak örvendő Jézus-szeminárium tagjai, Iamás evangéliumának 
ugyanolyan tekintélyt tulajdonítanak, mint a négy kánoni evangéliumnak. 


Lehetséges, hogy ez a titokzatos evangélium egyházpolitikai csatározások 
áldozatává vált, és végül népszerűtlen tanai miatt vetették el? Elhatároztam, 
hogy leghelyesebb, ha kikérem Metzger véleményét ebben a kérdésben. 


JÉZUS , TITKOS IGÉI" 


— Dr. Metzger, Tamás evangéliuma, amely egyike volt az 1945-ben 
Egyiptomban megtalált Nag Hammadi-iratoknak, a következő kijelentéssel 
kezdődik: , Ezek azok a titkos igék, melyeket Jézus, az Élő mondott, és 
Didymosz Júdás Tamás leírt." Miért zárta ki ezt a könyvet az egyház a 
kánonból? 

Metzger alaposan ismerte ezt a művet. - Tamás evangéliuma kopt 
nyelven került elő, egy V. századi másolatban, amit magam fordítottam 
angolra - mondta. - 114 Jézusnak tulajdonított mondást tartalmaz, 
ugyanakkor a tetteiről nem közöl beszámolót, és bizonyos jelek arra 
vallanak, hogy eredetileg görögül íródott Szíriában Kr. u. 140 körül. Úgy 
gondolom, néhány esetben viszonylag pontosan, kisebb változtatásokkal 
adja vissza Jézus szavait. 

— Tamás evangéliumában például ezt mondja Jézus: , Nem lehet elrejteni 
a magas hegyre épült várost." Hozzáteszi az eredeti mondáshoz a , magas" 
melléknevet, a mondat többi része azonban megegyezik a Máté 
evangéliumában leírtakkal. Máshol ezt olvassuk: , Adjátok meg a 
császárnak, ami a császáré, Istennek, ami Istené, és nekem, ami az enyém!" 
Az utolsó mondatrész későbbi betoldás. 

— Tlamás evangéliumának ugyanakkor vannak olyan részei is, melyek 
teljesen idegenek a kanonikus evangéliumoktól. Jézus ezt mondja: , Hasítsd 
el a fát, én ott vagyok, emeld fel a követ, engem ott találsz!" Ez panteizmus, 
mert azt a gondolatot tartalmazza, hogy Jézus azonos az anyagi világgal, ez 
pedig ellentétes a kánoni evangéliumok tanításával. 

— Tamás evangéliuma ezzel a mondással ér véget: , Mária menjen el 
tőlünk, mert a nők nem méltók az életre!" Majd Jézus mondásaként idézi a 
következőt: , íme, én vezetem őt, hogy férfivá tegyem, és ahhoz az élő 
lélekhez legyen hasonlóvá, mely hozzátok, férfiakhoz hasonlít. Mert 
minden asszony, aki férfivá teszi magát, be fog menni a mennyek 
országába." 


Metzger szemöldöke úgy felszaladt, mintha meglepődött volna a saját 
szavain. - Nos - mondta nyomatékkal - ez nem az a Jézus, akit a kánon négy 
evangéliumából megismertünk. 

— És mi a helyzet azzal a váddal - kérdeztem -, melyek szerint Tamás 
evangéliumát a zsinat azzal a szándékkal zárta ki, hogy elhallgattassa a 
benne megfogalmazott igazságokat? 

— Ez a vélemény történelmileg nem állja meg a helyét - volt a válasz. - 
Az V. századi és a későbbi zsinatok nem tettek egyebet, mint kodifikálták a 
már kialakult gyakorlatot. Nem felel meg a valóságnak, hogy TIamás 
evangéliumát zsinati rendelettel vetették el. A dolog inkább úgy áll, hogy 
Tamás evangéliuma önmagát zárta ki a kánonból! Nem állt összhangban 
azokkal a Jézusról szóló tanításokkal, melyeket a korai kereszténység 
hitelesnek fogadott el. 

— Szóval nem ért egyet azokkal, akik Tamás evangéliumának ugyanolyan 
tekintélyt tulajdonítanak, mint a többi négynek? - kérdeztem. 

— Így van, nagyon nem értek velük egyet. Úgy vélem, a korai egyház 
józanul határozott, amikor nem vette fel a kánonba. Ha most, utólag 
vennénk fel, az olyan lenne, mintha elfogadnánk egy olyan iratot, amely a 
többi evangéliumnál kevésbé hiteles - felelte. - Ne értsen félre! Tamás 
evangéliumát nagyon érdekes dokumentumnak tartom, de panteista és 
nőellenes gondolatokat tartalmaz, ami persze ma is jellemző bizonyos 
keresztény körökre. 

— Szeretném hangsúlyozni, hogy a kánon nem hosszas egyházpolitikai 
viták során alakult ki, hanem inkább a keresztény hívők intuitív belátása 
formálta. János evangéliumában meghallották a jó pásztor hangját, ami 
Tamás evangéliumán keresztül csak tompán, eltorzult formában, egy sereg 
más dologgal keveredve jutott a fülükbe. 

— A kanonizáció folyamatát lezáró dokumentum csupán megerősítette azt 
az állásfoglalást, ami az egyházban addig kialakult Isten igéjével 
kapcsolatban. Úgy is lehetne fogalmazni, hogy a kánon sokkal inkább 
tekintélyes iratok listája, semmint iratok tekintélyes listája. Ugyanis az 
iratoknak nem azáltal van tekintélyük, hogy azokat kiválasztották, hanem 
azért került sor a kiválogatásukra, mert ezek a könyvek tekintéllyel 
rendelkeznek. A korai egyház csupán érzékenyen figyelt, és kihallotta 
belőlük a tekintély szavát. 


— Ha valaki azt állítaná, hogy a kánon csak azt követően állt össze, hogy 
a zsinatok ilyen értelemben nyilatkoztak, az olyan, mintha azt mondaná: 
, Hozzunk össze néhány tekintélyes zenetudóst, akik majd kinyilvánítják, 
hogy Bach és Beethoven zenéje csodálatos!" Én erre azt mondanám: 
, Köszönjük a nagy semmit! Ezt már azelőtt is tudtuk, mielőtt a 
tekintélyesek" kinyilatkoztatták volna." Tudjuk, mert a zenei hallásunk 
alapján képesek vagyunk eldönteni, hogy mi jó zene, és mi nem az. 
Ugyanez a helyzet a kánonnal. 

Ennek ellenére rámutattam arra, hogy bizonyos újszövetségi könyvek, 
nevezetesen Jakab levele, a Zsidókhoz írt levél és a Jelenések könyve, a 
többi iratnál lassabban került elfogadásra. - Gyanakodva kellene ezeket 
kezelnünk? - kérdeztem. 

— Számomra ez a tény éppen azt mutatja, hogy az ősegyház mennyire 
körültekintően járt el - válaszolta. - Nem söpörtek be a kánonba mindenféle 
anyagot, amely történetesen ejtett néhány szót Jézusról. Ellenkezőleg, 
gondosan és megfontoltan jártak el. 

— Persze a szíriai egyháznak még ma is vannak olyan csoportjai, amelyek 
nem fogadják el a Jelenések könyvét, ennek ellenére ezeknek a 
gyülekezeteknek a tagjai is keresztény hívők. A magam részéről viszont a 
Jelenések könyvét a Szentírás egyik csodálatos részének tekintem. 


AZ , UTOLÉRHETETLEN" ÚJSZÖVETSÉG 


Metzger érvelése meggyőzően hangzott. Nem fér kétség ahhoz, hogy az 
Újszövetség szövegét megbízhatóan őrizték meg számunkra az évszázadok. 
Benjámin Warfield, Metzger egyik kiváló elődje a Princeton Theological 
Seminaryn, ahol 1921-ben bekövetkezett haláláig dogmatikát tanított, így 
fogalmazott: 

Ha az Újszövetség szövegének jelen állapotát összehasonlítjuk más ókori 
írásokkal, azt kell mondanunk, hogy csodálatosan pontosan maradt ránk. A 
gondosság, amivel az újszövetségi iratokat másolták, kétségkívül a szent 
igék iránti mélységes tisztelet eredménye... Más ókori írásművekkel 
összevetve páratlan, hogy milyen  romlatlanul fennmaradt az 
Újszövetség szövege használat és áthagyományozás közben." 

Az Újszövetség huszonhét könyvéből húszat - Mátétól Filemonig, 
valamint Péter és János első levelét - komolyabb vita nélkül, egyhangúlag 


kanonikusnak fogadtak el. Természetesen ide tartoznak Jézus életrajzai, a 
négy evangélium is. A maradék hét könyv kanonikusságát egyes egyházi 
vezetők időlegesen megkérdőjelezték, de - ahogy Geisler és Nix fogalmaz - 
, az egyház végül egyöntetűen és véglegesen elfogadta azokat". 

A , pszeudoepigráf" iratok számos evangéliumot, levelet és apokalipszist 
tartalmaznak a Jézus utáni első néhány évszázadból (pl. Nikodémus, 
Barnabás, Bertalan evangéliuma, Pál levele a laodiceaiakhoz, István 
apokalipszise stb.). Ezek , fantáziadús és eretnek írások..., összességében 
sem nem eredetiek, sem nem értékesek", és , gyakorlatilag egyetlen ortodox 
szemléletű egyházatya, kánon vagy zsinat" sem tekintette őket tekintéllyel 
bíró műveknek, vagy olyanoknak, melyeknek az Újszövetségben lenne a 
helyük." 

Megfogadtam Metzger tanácsát, és többet is elolvastam a kánonból 
kimaradt iratok közül. Máté, Márk, Lukács és János evangéliumainak 
megfontolt, józan és pontos szemtanúi beszámolóihoz képest ezek az írások 
valóban kiérdemlik az ókori egyháztörténész, Euszebiosz minősítését: 
, messze esnek az igazi ortodoxiától, eretnek férfiak tévedései és 
kitalációi".Ezek a művek, melyek az V-VI. században íródtak, és számos 
mitikus elemet tartalmaznak, túlságosan is idegenek Jézus tényleges 
szolgálatától ahhoz, hogy kutatásaim számára jelentőséggel bírjanak, és 
történelmileg hitelesnek minősüljenek. 

Mi kor idáig jutottam, elérkezettnek láttam az időt arra, hogy 
vizsgálódásaim következő szakaszába lépjek. Tudni akartam, milyen 
bizonyítékok léteznek ennek az első században élt csodatevő ácsnak az 
életével kapcsolatban az evangéliumokon kívül. Vajon az ókori történészek 
megerősítik az életéről, tanításáról és csodáiról szóló újszövetségi 
kijelentéseket, vagy inkább ellentmondanak ezeknek? Ehhez azonban 
Ohióba kellett elutaznom, hogy az ország egyik, e témában legjártasabb 
kutatójával találkozzam. 

Felálltunk, megköszöntem dr. Metzgernek, hogy időt szánt rám, és 
szakértelmével hozzájárult kutatásaimhoz. Barátságosan mosolygott, és 
felajánlotta, hogy lekísér, de nem akartam többet elrabolni szombat 
délutánjából. Ám kíváncsiságom nem engedte, hogy úgy hagyjam el 
Princetont, hogy még egy kérdést fel ne tegyek neki. 

— A sok évtizedes kutatás, tanulmányok, könyvek írása, az Újszövetség 
szövegének legapróbb részleteiben való elmélyedés milyen hatással volt az 


ön személyes hitére? - kérdeztem. 

— Ó - mondta, s hangjából érezni lehetett, hogy örömmel beszél erről -, 
mindez még szilárdabb alapokra helyezte a hitemet. Meggyőződhettem 
arról, milyen megbízható módon hagyományozódtak át az iratok, és milyen 
bőséges a másolatok száma, melyeknek némelyike igencsak régi darab. 

— Szóval - folytattam - a tudomány nem cáfolt rá a hitére... 

Nem tudtam befejezni a mondatot, mert közbevágott. - Ellenkezőleg! - 
mondta határozottan. - Inkább megerősítette. Egész életemben kérdéseket 
tettem fel, szövegeket bújtam, melyeket szerfelett alapos vizsgálatnak 
vetettem alá, és szilárd meggyőződésem, hogy megbízható alapokra épült a 
Jézusba vetett bizalmam. 

Szünetet tartott, miközben az arcomat fürkészte. - Nagyon is megbízható 
alapokra - tette hozzá nyomatékkal. 


4. Megerősítő bizonyítékok 


Vannak-e meggyőző bizonyítékok Jézussal 
kapcsolatban az evangéliumokon kívül is? 


Harry Aleman megfordult, és rám szegezte a mutatóujját. - Maga - 
sziszegte, undorral ejtve ki a szavakat. - Miért irkál folyton ilyeneket 
rólam? - Majd megfordult, és eltűnt a hátsó lépcső irányában, kicselezve a 
riportereket, akik az egész bírósági épületben rá vadásztak. 

A hetvenes években Chicago egyetlen bűnügyi újságírója sem kerülhette 
el, hogy Harry Alemanról írjon, aki a bűnszövetkezetek első számú 
sikeremberének számított. A  chicagóiak valósággal csüngtek a 
gengszterekről szóló történeteken. 

Az ügyészség minden igyekezetével azon volt, hogy Alemant rács mögé 
dugja, mivel alapos gyanú volt arra, hogy ő hajtott végre hidegvérrel - 
bandafőnökei megbízásából - egy kivégzést. Az ügyet azonban hátráltatta, 
hogy senkit sem találtak, aki hajlandó lett volna a félelmetes gyilkos 
hírében álló Aleman ellen tanúskodni. 

De ekkor váratlan dolog történt. Pennsylvániában letartóztatták Aleman 
egyik korábbi bűntársát, Louis Almeidát, akit csak a váratlan rajtaütés 
akadályozott meg abban, hogy megöljön egy köztisztviselőt. Miután 
lőfegyverrel való visszaélésért tíz év börtönre ítélték, hajlandó volt 
Alemannal szemben tanúskodni a Fuvarvállalók Chicagói Szakszervezete 
egyik vezetőjének addig felderítetlen gyilkossági ügyében - annak fejében, 
hogy korábban szabadulhat. 

De a tény, hogy Almeidának jó oka volt az együttműködésre, kételyeket 
ébresztett  szavahihetőségével kapcsolatban. Az ügyészségnek tehát 
továbbra is olyan tanúvallomásra vagy bizonyítékra volt szüksége, amely 
megerősíti Almeida beszámolóját. 


A megerősít kifejezést az értelmező szótár így határozza meg: 
, Bizonyossá, hitelessé tesz. Megerősíti a gyanút, a hírt." A megerősítő 
bizonyíték alátámasztja és hitelesíti a szemtanú vallomását. Lehet 
ez hivatalos dokumentum, fénykép vagy egy újabb személy tanúskodása, 
ami részben vagy egészben igazolja a vallomást. 

A megerősítő bizonyíték hasonló szerepet tölt be, mint a magas 
antennákat biztosító, azokat egyenesen és kilengéstől mentesen megtartó 
feszítő drótok. Minél több a bizonyíték, annál biztosabb az ügy kimenetele. 

És vajon hol bukkantak az ügyészségi nyomozók olyan bizonyítékra, 
amely alátámasztotta Almeida történetét? Bármilyen meglepő, de a 
perdöntő bizonyítékot egy csendes, Bobby Lowe nevezetű törvénytisztelő 
polgár szolgáltatta, aki kutyasétáltatás közben látta, amint Aleman lelőtte a 
szakszervezeti vezetőt. Bár tudta, hogy hírhedt bűnözővel áll szemben, 
vállalta, hogy alátámasztja Almeida vallomását, és tanúskodik a gengszter 
ellen. 


A MEGERŐSÍTŐ BIZONYÍTÉK EREJE 


Aleman bűnperének tárgyalásán Almeida és Lowe vallomása szinte 
megbabonázta az esküdteket. Almeida elbeszélése arról, miként vezette a 
menekülést szolgáló autót, tökéletesen egybevágott azzal a világos 
beszámolóval, amit Lowe tárt fel az 1972. szeptember 27-e estéjén 
elkövetett gyilkosságról. 

Az ügyészség biztos volt abban, hogy sikerült minden kétséget kizáróan 
bizonyítani a vádlott bűnösségét, ugyanakkor balsejtelmeket ébresztett, 
hogy Aleman kifogásolta az esküdtbírósági tárgyalást, és ragaszkodott 
ahhoz, hogy egyetlen bíró tárgyalja az ügyét. 

A tárgyalás végére beigazolódott a nyomozók gyanúja. A két tanú 
egybehangzó vallomása ellenére a bírói ítélet felmentette Alemant a vádak 
alól. 

Hogyan történhetett ez? A tárgyalás az illinoisi Cook megyében zajlott, 
ahol már több korrupciós ügy vetett árnyékot az igazságszolgáltatásra. 
Évekkel később került nyilvánosságra, hogy a bíró tízezer dollárt kapott a 
felmentő ítéletért cserébe. Amikor az FBI egyik informátora felfedte a 
vesztegetést, az akkor már nyugállományú bíró öngyilkos lett, és az 
ügyészség újra benyújtotta a keresetet Aleman ellen. 


A perújrafelvétel idejére újabb törvények léptek érvénybe, és az 
ügyészségnek jogában állt esküdtbírósági tárgyalást elrendelni az ügyben. A 
bíróság ezúttal - huszonöt évvel a gyilkosság elkövetése után - bűnösnek 
találta Alemant, és életfogytiglani börtönbüntetésre ítélte. 

Az igazságos ítélet késlekedése ellenére az Aleman-ügy jól illusztrálja a 
megerősítő bizonyíték fontosságát. Ugyanez érvényes a történelmi 
vizsgálódásra nézve is. A dr. Craig Blomberggel folytatott beszélgetésből 
megtudhattuk, hogy meggyőző szemtanúi beszámolók állnak 
rendelkezésünkre Jézus életéről, tanításairól, haláláról és feltámadásáról. De 
vajon van-e olyan megerősítő bizonyíték, amely alátámasztja a 
, koronatanúk" vallomását? Léteznek az evangéliumokon kívül olyan 
írások, amelyek hitelesítik a Jézusra, illetve a korai kereszténységre 
vonatkozó ismereteinket? 

Más szóval, vannak-e további dokumentumok, amelyek ráüthetik a 
Jézus-aktákra a pecsétet, mint ahogy Bobby Lowe tanúskodása véglegesen 
eldöntötte az Aleman-ügy kimenetelét. Ezekre a kérdésekre a következő 
, tanú"-val folytatott interjú alapján igennel válaszolhatunk. Bizonyára az 
olvasó számára is meglepő lesz a bizonyítékok mennyisége és minősége. 


HARMADIK INTERJÚ: EDWIN M. YAMAUCHI, PH.D. 


Amikor beléptem a festői Oxfordban (Ohio) alapított Miami Egyetem 
tekintélyt sugárzó téglaépületének kapuján, amely Edwin Yamauchi 
dolgozószobájának ad otthont, egy boltív alatt haladtam el, amelyet a 
következő felirat díszít: , Megismeritek az igazságot, és az igazság szabaddá 
tesz titeket." Yamauchi professzor, az ókori történelem egyik legnevesebb 
hazai szakértője, élete javarészét a történelmi igazságok kutatásának 
szentelte. 

Okinawai bevándorlók gyermekeként Yamauchi Hawaiin látta meg a 
napvilágot 1937-ben. Apja néhány nappal a japánok Pearl Harbour-i 
támadása előtt halt meg, ezután édesanyja jómódú családok bejárónőjeként 
igyekezett biztosítani megélhetésüket. Ő maga iskolázatlan asszony volt, a 
fiát azonban arra bátorította, hogy olvasson és tanuljon. Gyönyörű 
képeskönyveket vásárolt neki, melyeken keresztül fiába csepegtette a 
tanulás szeretetét. 


Yamauchi töretlenül felívelő tudományos pályát futott be. Miután 
héberből és hellenizmusból diplomázott, a mediterrán térség történelméből 
doktorált a Brandeis Egyetemen. 

Nyolc tudományos testület részesítette ösztöndíjban, többek között a 
Rutgers Kutatási Tanács, a Humán Tudományok Nemzeti Alapja és az 
Amerikai Bölcsészeti Társaság. Huszonkét nyelvet tanult, közöttük arabot, 
kínait, egyiptomit, oroszt, szírt, ugaritit, sőt komancsot is. 

Hetvenegy tanulmányát olvashatta fel különböző tudományos társaságok 
előtt, és több mint száz egyetemen és főiskolán adott elő, közöttük a Yale, a 
Princeton és a Cornell Egyetemen. Az Institutefor Biblical Research 
(Bibliakutató Intézet) főtitkári, majd elnöki posztját töltötte be, és 
ugyancsak elnöke volt a Conference on Faith and History (Hit és 
történelem konferenciája) című rendezvénynek. Nyolcvan publikációja 
jelent meg harminchét tudományos szaklapban. 

1968-ban Jeruzsálemben részt vett a heródesi templom első ásatásain, 
melynek során bizonyítékokkal szolgált arra nézve, hogy a templom 
lerombolása Kr. u. 70-ben történt. Számos régészeti tárgyú könyvet írt, 
melyek közül a legjelentősebbek: The Stones and the Scriptures (A kövek 
és az írás), The Scriptures and Archeology (Szentírás és archeológia) és The 
World of the First Christians (Az első keresztények világa). 

Yamauchi buddhista családból származik, de már 1952-ben keresztény 
hitre tért - éppen abban az évben, amikor én születtem. 

Az különösen is érdekelt, hogy hosszú múltra visszatekintő 
kereszténysége nem csorbítja-e tudományos elfogulatlanságát. Más szóval: 
szigorúan ragaszkodik-e a tényékhez, vagy hajlamos arra, hogy olyan 
következtetéseket vonjon le, melyeket a rendelkezésre álló bizonyítékok 
nem támasztanak alá? 

A professzort szelíd és szerény modorú embernek ismertem meg. Halk 
szavú, ugyanakkor rendkívül alapos és részletes válaszokat ad a feltett 
kérdésekre, és kiegészítéseképpen gyakran teszi elém az általa írt 
tudományos cikkek fénymásolatát. Jó kutatóhoz méltóan mindent pontosan 
dokumentál. 

Könyvekkel telezsúfolt dolgozószobájából az őszi színekben pompázó, 
hatalmas fákkal ékes egyetemi parkra látni. Yamauchi még ma, sokéves 
kutatómunka és tanítás után is csillogó szemmel beszél kutatási témájáról. 


AZ EVANGÉLIUMOK MEGERŐSÍTÉSE 


A Blomberggel való beszélgetés után nem éreztem volna helyénvalónak 
azt a kijelentést, hogy az evangéliumokon kívüli forrásokhoz kell 
fordulnunk ahhoz, hogy megbízható ismereteket szerezzünk Jézusról. Ezért 
ezzel a kérdéssel fordultam Yamauchihoz: - Történészként mi a véleménye 
az evangéliumok megbízhatóságáról? 

— Az evangéliumok kiváló forrásoknak számítanak - felelte. -Ezek a 
legmegbízhatóbb, legteljesebb és leghitelesebb források Jézussal 
kapcsolatban. Az egyéb forrásokból származó információk nem túl 
jelentősek, de mint megerősítő bizonyítékok igen értékesek. 

— Éppen erről szeretnék önnel beszélgetni. Legyünk őszinték, sokak 
szerint elenyészően kevés megerősítő bizonyíték áll rendelkezésünkre. 
1979-ben például Charles Templeton írt egy regényt Ad ofGod (Isten 
cselekedete) címmel, amelyben egy fiktív archeológus olyan kijelentést 
tesz, amivel sokan ma is egyetértenek. 

Elővettem a könyvet, és felolvastam a szóban forgó bekezdést: 

A /keresztény/ egyház egy olyan messiási igényekkel fellépő, különös 
fiatal zsidó tanításaira alapozza a kijelentéseit, aki - ismerjük el - nem 
hagyott mély nyomot a kortársaiban. A világi történetírás egy szóval sem 
említi. A rómaiak sem tesznek róla említést, és Josephus is csupán csak utal 
rá. 

— Nos - mondtam némi iróniával - ez nem úgy hangzik, mintha a Biblián 
kívül túl sok megerősítő bizonyítékot lehetne felvonultatni Jézus mellett. 

Yamauchi a fejét rázta. - Templeton régésze melléfogott - válaszolta 
elnéző mosollyal. - Josephusnál és Tacitusnál ugyanis igen jelentős 
utalásokat találunk Jézussal kapcsolatosan. 

— Maguk az evangéliumok is azt állítják, hogy sokan, akik hallgatták őt, 
nem hittek benne, még saját családjának tagjai sem, ennek ellenére olyan 
erőteljes nyomot hagyott a történelemben, hogy mindenütt emlékeznek rá, 
míg Nagy Heródest, Poncius Pilátust és más, a maguk korában jelentős 
személyeket közel se ismernek ilyen sokan. Tehát igenis hatással volt 
mindazokra, akik hittek benne. 

Tartott egy kis szünetet, majd hozzátette: - Természetesen azokra, akik 
nem hittek benne, nem tett mély benyomást. 


EGY ÁRULÓ TANÚSÁGTÉTELE 


Templeton és Yamauchi is említette Josephus Flaviust, az I. századi 
történetírót, akit a történészek jól ismernek, ám sokan egyáltalán nem 
hallottak róla. - Mit kell róla tudnunk? - kérdeztem. - És milyen megerősítő 
bizonyítékot szolgáltat Jézusról? 

Yamauchi keresztbe tette a lábát, és hátradőlt a fotelben. - Josephus az 
első század egyik legjelentősebb zsidó történetírója volt. Kr. u. 37-ben 
született, és az I. század vége felé írta meg négy fő művének nagyobbik 
hányadát. 

— Önéletírásában a 66 és 74 között lezajlott zsidó-római háborúban 
tanúsított magatartását próbálja igazolni. Erre azért volt szükség, mert 
Jotapata ostroma idején megadta magát Vespasianus, római hadvezérnek, 
miközben társai közül sokan inkább öngyilkosságot követtek el, de nem 
adták meg magukat. 

- Josephus úgy vélekedett - jegyezte meg a professzor - hogy 
az öngyilkosság nem lehet Isten akarata. Ezt követően a Római Birodalom 
hívévé vált. 

Szerettem volna többet tudni Josephusról, hogy jobban megérthessem az 
indítékait és a gondolkodását, ezért megkérdeztem: - Milyen ember volt 
Josephus? 

— Pap volt és farizeus, és kissé önteltnek tűnik. Legnagyobb szabású 
műve , A zsidók története" (Antiguitates judaicae), amelyben a zsidó nép 
történetét írja le a teremtéstől a saját koráig. Valószínűleg Kr. u. 93 táján 
fejezte be. 

— Képzelheti, mennyire megvetették a kortárs zsidók Josephust, amiért 
együttműködött a gyűlölt rómaiakkal. Ám a keresztények között nagy 
népszerűségre tett szert, mert írásaiban megemlíti Jakabot, Jézus testvérét, 
és magát Jézust is. 

Itt van tehát az evangéliumoktól független első példa a megerősítő 
bizonyítékokra. - Mi a jelentősége ezeknek az utalásoknak? - kérdeztem. 

— A zsidók története - mondta Yamauchi - elbeszéli, hogy egy Ananiás 
nevű főpap miként használta fel a római kormányzó, Festus halálát - akiről 
egyébként az Újszövetség is megemlékezik -arra, hogy megölesse Jakabot. 

Áthajolt a könyvespolchoz, és előhúzott egy vaskos kötetet, majd 
felütötte az egyik lapját. - Itt van! - mondta és olvasni kezdett. - ,, Tehát a 


nagytanácsot törvényszéki ülésre hívta össze, és eléje állította Jakabot, aki 
testvére volt Jézusnak, akit Krisztusnak neveznek, s még néhány más 
embert; törvénysértéssel vádolta őket, és végül megköveztette." 

— Nem ismerek olyan kutatót - jelentette ki -, aki sikerrel vitatta volna 
ezeknek a mondatoknak az eredetiségét. L. H. Feldman állapította meg 
ezzel kapcsolatban, hogy ha ez későbbi keresztény betoldás lenne, akkor 
bizonyára magasztosabb leírást adna Jakabról. Itt van tehát egy utalás Jézus 
testvérére, aki minden bizonnyal Jézus feltámadása utáni megjelenése 
nyomán tért meg (amire a Jn 7,5 és az IKor 15,7 összevetése alapján 
következtethetünk), és megerősíti azt a tényt, hogy már ekkor éltek 
emberek, akik Jézust Krisztusnak tartották, ami azt jelenti, hogy Felkent, 
azaz Messiás. 


, EBBEN AZ IDŐBEN ÉLT JÉZUS..." 


Josephus Jézusról is írt egy hosszabb bekezdést, amit a történészek így 
neveznek: Testimonium Flavianum. Tudtam, hogy ez a szakasz az ókori 
irodalom egyik legvitatottabb részlete, mert első olvasásra mintha 
túlságosan is meggyőzően érvelne Jézus élete, csodái, halála és feltámadása 
mellett. Vajon hiteles szövegről van szó, vagy a Jézus iránt elfogult másolók 
toldották bele az eredeti írásba? 

Yamauchit szinte felvillanyozta ez a kérdés. Felegyenesedett ültében, és 
a könyvet a kezében tartva izgatottan felelte: - Csodálatos ez a részlet! Bár 
kétségkívül ellentmondásos. - Ezzel olvasni kezdte: Ebben az időben élt 
Jézus, ez a bölcs ember, ha ugyan szabad őt embernek neveznünk. Ugyanis 
csodákat művelt és tanította az embereket, akik szívesen hallgatják az 
igazságot, és sok zsidót és görögöt megnyert. Ő volt a Krisztus. És ámbár 
főembereink  följelentésére Pilátus keresztre  feszíttette, most is 
hívek . maradtak hozzá azok, akik addig szerették. Mert 
harmadnap feltámadt és megjelent közöttük, mint ahogy Istentől 
küldött próféták ezt és sok más csodálatos dolgot előre megjövendöltek 
felőle. S még ma is megvan a keresztények felekezete, amely róla vette a 
nevét. 

Egyértelmű, hogy ez a szövegrészlet számos megerősítő bizonyítékot 
tartalmaz Jézussal kapcsolatban. - Ön is elfogadja, hogy ez a szakasz 


hordoz bizonyos ellentmondásokat. Milyen álláspontra jutottak a kutatók 
ezzel kapcsolatban? - kérdeztem. 

- A kutatók álláspontját három csoportba lehetne sorolni - válaszolta. -A 
korai keresztények, érthető módon, szívesen idézték ezt a részletet, 
amelyben csodálatos bizonyítékot és hiteles tanúságtételt láttak Jézusról és 
feltámadásáról. Később, a felvilágosodástól kezdve sokan megkérdőjelezték 
az eredetiségét. 

— Mára azonban a zsidó és keresztény kutatók egybehangzóan állítják, 
hogy az idézet egésze hiteles, bár lehetnek benne beszúrások. 

— Beszúrások? - vontam fel a szemöldököm. - Megmagyarázná, mit ért 
ezen? 

— Ez azt jelenti, hogy az első keresztény másolók olyan kifejezéseket 
illesztettek a szövegbe, amit egy zsidó szerző nem valószínű, hogy leírt 
volna - mondta Yamauchi. 

- Az első sorban például ezt olvassuk - mutatott a könyv 
egyik mondatára , Ebben az időben élt Jézus, ez a bölcs ember." A 
keresztények ezt nem így írták volna le Jézusról, ez bizonyára 
Josephus eredeti szövege. A mondat folytatása azonban így hangzik: ,,... 
ha ugyan szabad őt embernek neveznünk". Ez utalás arra, hogy Jézus több 
volt, mint ember, ami viszont valószínűleg beszúrás. 

— Majd így folytatódik az idézett részlet: , Ugyanis csodákat művelt és 
tanította az embereket, akik szívesen hallgatják az igazságot, és sok zsidót 
és sok görögöt megnyert." Ez megfelel Josephus máshol is fellelhető 
szóhasználatának, és általában hitelesnek tartják. 

- Ezután azonban egy határozott kijelentés következik: ,Ő volt 
a Krisztus." Ez megint beszúrásnak tűnik... 


- Mert Josephus - szóltam közbe - azt írja a Jakabra való 
hivatkozásában, hogy őt , Krisztusnak neveznek". 
— Így van! - helyeselt Yamauchi. - Elég valószínűtlen, hogy 


maga Josephus kijelentette volna, hogy Jézus a Messiás, hiszen minden más 
helyen úgy említi Jézust, mint akit a követői Messiásnak tekintettek. 

- Az idézet következő részét, amely Jézus szenvedéséről és 
kereszthaláláról szól, valamint arról, hogy a követői még mindig szeretik őt, 
hitelesnek és eredetinek tekintik. Majd ez a kitétel következik: , harmadnap 
feltámadt és megjelent közöttük". 


— Ez megint csak a feltámadás hitének a megnyilvánulása, ezért nem 
valószínű, hogy Josephus írta. Tehát a szövegnek ez a három részlete tűnik 
betoldásnak. 

— Mire következtethetünk ebből? - kérdeztem. 

— Arra, hogy Josephus írt ugyan Jézusról, a három említett betoldás 
azonban nem tőle származik. Josephus ezzel együtt is fontos megerősítő 
bizonyítékot szolgáltat Jézussal kapcsolatban, mikor kijelenti, hogy ő volt a 
jeruzsálemi gyülekezet mártírhalált halt vezetője, továbbá bölcs tanító volt, 
aki - bár néhány zsidó vezető nyomására Pilátus alatt keresztre feszítették - 
széles és tartós tanítványi kört hagyott maga után. 


JOSEPHUS ELAVIUS JELENTŐSÉGE 


Miközben ezek az idézetek kétségkívül fontos, független forrásból 
származó bizonyítékok Jézusról, azon tűnődtem, hogy egy olyan történész, 
mint Josephus, miért nem mondott többet egy ilyen jelentős történelmi 
személyről. Tudtam, hogy néhány szkeptikus gondolkodó is felvetette ezt a 
kérdést, például Michael Martin, a Bostoni Egyetem filozófusa, aki abban is 
kételkedett, hogy Jézus valóban létezett-e. 

Megkérdeztem Yamauchit, mi a véleménye Martin alábbi kijelentéséről: 
, Ha Jézus valóban létező személy volt, joggal kérdezhetjük, ...vajon 
Josephus miért nem írt róla bővebben... Meglepő ugyanis, hogy miközben 
Josephus... mintegy mellesleg említi Jézust, sokkal nagyobb részletességgel 
foglalkozik más, messiási küldetéssel fellépő személyekkel, vagy éppen 
Keresztelő Jánossal." 

Yamauchi tőle szokatlanul ellentmondást nem tűrő hangon válaszolt: - 
Időről időre felbukkannak olyan kételkedők, akik megpróbálják kétségbe 
vonni Jézus létét, ám vesztett ügyet védelmeznek. Bőséges bizonyíték áll 
rendelkezésre Jézus történelmi létezéséről, és ezek az elméleti fölvetések 
teljesen tévesek, és minden alapot nélkülöznek. 

— A válaszom tehát a következő. Mivel Josephus maga is részt vett a 
Róma elleni küzdelemben, Keresztelő János szerepét fontosabbnak 
tekintette, mint Jézusét, hiszen az ő fellépésének politikailag nagyobb súlya 
volt. 

— Álljunk csak meg egy pillanatra! - szóltam közbe. - Egyes kutatók 
szerint Jézus maga is zelóta volt, de legalábbis szimpatizált a zelóta 


mozgalommal. - Ez az I. századi forradalmi mozgalom politikai síkon 
támadta Rómát. 

Yamauchi egy kézlegyintéssel lesöpörte ezt az ellenvetést: - Ezt a nézetet 
az evangéliumok nem támasztják alá, hiszen gondoljunk arra, hogy Jézus 
még a rómaiaknak való adófizetést sem ellenezte. Mivel Jézus és követői 
nem jelentettek közvetlen politikai fenyegetést, teljesen érthető, hogy 
Josephus nem mutatott túl nagy érdeklődést e csoportosulás iránt, melynek 
a jelentősége később vált nyilvánvalóvá. 

— Akkor tehát hogyan értékelhetjük Josephus hivatkozásait? 

— Rendkívül jelentősnek tartom mindkettőt - felelte Yamauchi különösen 
annak fényében, hogy a zsidó háborúról írott beszámolói később igen 
pontosnak bizonyultak. Tacitus írásai éppúgy alátámasztják, mint például a 
maszadai ásatások. Mivel megbízható történetíróként tartják számon, nagy 
jelentősége van annak, hogy említést tesz Jézusról. 


, VÉSZES BABONASÁG" 


Yamauchi említette az első század legjelentősebb római történetíróját, 
Tacitust. Kapva a szón, tisztázni akartam, milyen megerősítő bizonyíték 
található nála. - Mit mond Tacitus Jézusról és a keresztényekről? - 
kérdeztem. 

-  Tacitustól származik az a feljegyzés, amely valószínűleg a 
legfontosabb Újszövetségen kívüli utalás Jézusra. Kr. u. 115-ben kijelenti, 
hogy Néró bűnbakként üldözte a keresztényeket, hogy elterelje önmagáról a 
gyanút a Kr. u. 64. évi római tűzvésszel kapcsolatban. 

Yamauchi felállt, és egy vaskos kötetet emelt le a polcról, majd addig 
lapozgatta, amíg meg nem találta a keresett idézetet: 

Hogy tehát /Néró/ véget vessen a sok szóbeszédnek, a vádat áthárította, 
és a legkeresettebb büntetésekkel sújtott le azokra, akiket a tömeg istentelen 
életük miatt gyűlölt és christianusoknak nevezett. Ennek a névnek szerzőjét, 
Christust Tiberius uralkodása alatt Pontius Pilátus kivégeztette. Ez a vészes 
babonásé g, melyet sikerült egy pillanatra elfojtani, ismét kitört, 
és elözönlötte nem csak Judeát, ennek a mételynek a fészkét, hanem még a 
Várost/ti. Rómát/ is... Ennek megfelelően mindenkit letartóztattak, akit 
bűnösnek találtak, majd - ezek információi alapján - hatalmas sokaságot 


vádoltak meg, nem annyira amiatt, hogy felgyújtották a Várost, hanem úgy, 
mint az emberiség ellenségeit. 

Ismertem ezt a részletet, és érdekelt, mi Yamauchi véleménye a neves 
kutató, J. N. D. Anderson egyik észrevételéről. - Anderson felvetése szerint 
Tacitus utalása a , vészes babonaság"-ra, , melyet sikerült egy pillanatra 
elfojtani", majd később , ismét kitört", akaratlanul is megerősíti a korai 
keresztények tanúságát arról, hogy Jézust megfeszítették, de feltámadt a 
sírból. Egyetért ezzel? -kérdeztem. 

Yamauchi elgondolkozott egy pillanatig. - Igen, akadnak kutatók, akik a 
szöveget így értelmezik - kezdte kitérő válasszal, majd a lényegre tért: - 
Akár szándékában állt a szerzőnek, akár nem, azt a figyelemre méltó tényt 
hozza tudomásunkra, hogy a keresztre feszítés a legvisszataszítóbb 
kivégzési mód volt, és mindenképpen magyarázatra szorul egy olyan 
mozgalom, melynek középpontjában egy keresztre feszített ember áll. 

—- Miként magyarázható egy olyan vallás elterjedése, amely egy olyan 
ember imádatán alapul, aki az elképzelhető legdicstelenebb halált szenvedte 
el? A keresztény válasz erre természetesen az, hogy Jézus feltámadt. Azok, 
akik ebben nem hisznek, kénytelenek valamilyen alternatív elmélettel 
magyarázni a tényeket. Ám nézetem szerint egyik alternatív megoldás sem 
túlságosan meggyőző. 

Megkérdeztem, milyen jelentőséget tulajdonít annak, hogy Tacitus 
foglalkozik a keresztényekkel. 

— Fontos bizonyíték ez egy olyan tanú részéről, aki legkevésbé sem 
szimpatizált a kereszténység sikerével és gyors terjedésével -válaszolta. 
írásában úgy hivatkozik Jézusra, mint történelmi személyre, akit Poncius 
Pilátus alatt megfeszítettek. Különösen is fontos, hogy Tacitus nagy 
sokaságról számol be, akik , elözönlötték" a birodalmat, és akiknek olyan 
erős hite volt, hogy inkább meghaltak, semmint megtagadták volna 
meggyőződésüket. 


, MINT ISTENNEK" ÉNEKELTEK 


Egy másik római író, ifjabb Plinius ugyancsak említi írásaiban a 
keresztényeket: - O is fontos megerősítő bizonyítékokkal szolgál? - 
kérdeztem. 


- Így van. Ő az idősebb Pliniusnak, a Vezúv Kr. u. 79-ben bekövetkezett 
kitörésekor meghalt híres enciklopédistának az unokaöccse volt. Ifjabb 
Plinius a mai Északnyugat-Törökországban található egykori Büthinia 
tartomány kormányzója volt. Barátjával, Traianus császárral folytatott 
levelezésének nagy része máig fennmaradt. 

Yamauchi előhúzta egy könyvlap fénymásolatát, és így szólt: - 
Leveleinek 10. kötetében külön említést tesz az általa letartóztatott 
keresztényekről: 

Megkérdeztem őket, vajon keresztények-e; ha igent mondottak, 
másodszor, harmadszor is megkérdeztem őket, s halállal fenyegettem; ha 
megmaradtak vallomásuk mellett, ki végeztettem őket. Nem volt ugyanis 
kétségem aziránt, hogy akármilyen is a hitük, büntetést érdemel a 
makacsságuk és hajthatatlan megátalkodottságuk... 

Biztosítottak ugyanakkor, hogy bűnük vagy tévedésük főként abban 
állott, hogy meghatározott napon napkelte előtt össze szoktak gyűlni, és 
Jézusnak mint Istennek váltakozva éneket zengeni, és hogy esküvel 
kötelezik magukat nem valami bűnre, hanem arra, hogy lopást, rablást, 
házasságtörést nem követnek el, szavukat meg nem szegik... 

Ennek alapján úgy határoztam, hogy az igazság kiderítése érdekében 
több mint szükséges kínvallatásnak alávetek két rabszolganőt, akiket ők 
diakonisszáknak neveztek. Ezek után sem találtam egyebet, mint egy 
degenerált, hihetetlenül hóbortos vallásgyakorlatot. 

— Mennyire fontos ez az utalás? - kérdeztem. 

— Rendkívül fontos. Valószínűleg Kr. u. 111 körül íródott, és arra utal, 
hogy a kereszténység rohamosan terjedt - városokban és vidéken egyaránt, 
minden népréteg körében, rabszolgáktól egészen római polgárokig. Plinius 
megemlíti, hogy a római állampolgárságú keresztényeket Rómába küldte, 
hogy ott ítélkezzenek felettük. 

— Szól továbbá arról, hogy a keresztények Istenként imádták Jézust, 
magas etikai normákat követtek, és nem lehetett őket egykönynyen 
eltéríteni a hitüktől. 


SÖTÉTSÉG BORULT A FÖLDRE 


Számomra az Újszövetség egyik legnehezebben értelmezhető kijelentése 
az az evangéliumi állítás, hogy amikor Jézus meghalt a kereszten, sötétség 


borult a földre. Vajon nem csupán egy költői eszközről van itt szó, amely a 
keresztre feszítés jelentőségét hangsúlyozza? Végül is, ha valóban sötétség 
szállt volna a földre, ezt a rendkívüli jelenséget Biblián kívüli forrásoknak 
is említeniük kellett volna. 

Ugyanakkor dr. Gary Habermas említést tesz egy Thallus nevű 
történetíróról, aki Kr. u. 52-ben megírta a mediterrán térség történetét a 
trójai háborútól kezdődően. Thallus műve ugyan elveszett, de Kr. u. 221- 
ben idézett belőle Julius Africanus, és ebben szó van az elsötétülés 
jelenségéről, amiről az evangéliumok beszámoltak. 

-  Tekinthetjük ezt az idézetet a bibliai események független 
megerősítésének? - kérdeztem. 

— Hallgassa meg Julius Africanus idézetét! - felelte Yamauchi, és olvasni 
kezdett. - , Thallus történetírásának harmadik könyvében félremagyarázza 
az elsötétedés jelenségét, és napfogyatkozásnak tulajdonítja. Az én 
ismereteim szerint azonban ez az értelmezés hibás." 

-  Thallus tehát  félreérthetetlenül azt állítja, hogy igen, a 
keresztre feszítés időpontjában sötétség borult a világra, és a maga 
részéről úgy vélte, hogy ennek napfogyatkozás volt az oka. Africanus 
szerint viszont nem napfogyatkozás okozta a sötétséget a keresztre 
feszítéskor. 

Yamauchi átnyúlt az íróasztalához, és felemelt egy papírlapot. -Hadd 
idézzem Paul Maiért, aki a Poncius Pilátusról 1968-ban írott könyvének 
egyik lábjegyzetében a következőt írta ezzel kapcsolatban: 

Bizonyítékok állnak rendelkezésünkre arról, hogy ezt a jelenséget 
Rómában, Athénban, és a mediterrán térség más városaiban is észlelték. 
Tertullianus szerint a jelenség , kozmikus", azaz , világra szóló" esemény 
volt. Phlegon, egy kariai görög szerző beszámol arról, hogy a 202. olimpiai 
játékok negyedik évében (azaz Kr. u. 33-ban) ,soha nem látott 
napfogyatkozás következett be", amikor ,a nap hatodik órájában /azaz 
délben/ olyan sötétség támadt, hogy még a csillagok is feltűntek az égen. 
Rengett a föld Bithiniában, és Nikaiában rengeteg dolog ledőlt vagy 
felborult." 

— Létezik tehát Biblián kívüli forrás - szögezte le Yamauchi -, amely 
megerősíti a Jézus keresztre feszítésekor beállt sötétség tényét. Ugyanakkor 
voltak, akik természetes magyarázatot kerestek erre a jelenségre, és ezt a 
napfogyatkozásban találták meg. 


PILÁTUS PORTRÉJA 


Amikor Yamauchi Pilátus nevét említette, eszembe jutott, hogy egyes 
kritikusok éppen a római helytartóról festett kép miatt kérdőjelezik meg az 
evangéliumok pontosságát. Az Újszövetség határozatlannak és ingadozónak 
mutatja be Pilátust, aki Jézus kivégzésével a zsidó tömeg nyomásának 
engedett. Más történelmi beszámolók viszont hajthatatlan és rugalmatlan 
embernek írják le Poncius Pilátust. 

— Nincs itt ellentmondás a Biblia és a világi történetírók ábrázolása 
között? - kérdeztem. 

— Nem, egyáltalán nincs - mondta Yamauchi. - Maier Poncius Pilátusról 
írt tanulmányában kimutatta, hogy Pilátus pártfogója, vagy ahogy akkor 
mondták, , protektora" Seianus volt, aki Kr. u. 31-ben egy császárellenes 
összeesküvés miatt kiesett a hatalomból. 

— Mi köze ennek az evangéliumokhoz? - kérdeztem. 

- Nos, ez a veszteség azt jelentette, hogy  33-ban, Jézus 
keresztre feszítésének évében, Poncius Pilátus pozíciója igencsak gyenge 
lábakon állott - válaszolta a professzor. - Ennél fogva teljesen érthető, hogy 
vonakodott szembeszállni a zsidókkal, nehogy ismét bajba keveredjen a 
császár előtt. Ez egyben azt is jelenti, hogy a Biblia által róla festett kép 
pontos lehet." 


EGYÉB ZSIDÓ BESZÁMOLÓK 


Miután Jézus életének elsősorban római forrásból származó 
megerősítéséről beszéltünk, arra próbáltam terelni a beszélgetést, hogy 
Josephus Flaviuson kívül akad-e más zsidó forrás is, amely említést tesz 
Jézusról. Megkérdeztem  Yamauchit, vannak-e utalások Jézusra a 
Talmudban, az egyik legfontosabb zsidó iratban, amelyet Kr. u. 500-ban 
fejeztek be, és amely magában foglalja a Kr. u. 200-ban lezárt Misnát. 

— A zsidóságnak nem volt szokása részletesen beszámolni a körében 
keletkezett eretnekségről - felelte. - A Talmud tartalmaz néhány szakaszt, 
amelyben Jézust mint hamis messiást említi, aki varázslást űzött, és akit 
jogosan ítéltek halálra. Az a szóbeszéd is szerepel benne, mely szerint Jézus 
Mária és egy római katona gyermeke volt, azt sugallva ezzel, hogy már a 
születése körül sem volt minden rendben. 


— Ezek szerint - mondtam - a zsidó hivatkozások negatív módon ugyan, 
de megerősítik Jézus létét. 

— Igen, így van. M. Wilcox professzor egy sokat idézett cikkében így 
foglalja ezt össze: 

A zsidó hagyomány - bár meglehetősen szűkszavúan emlékezik meg 
Jézusról (és azt is fenn tartásokkal kell kezelnünk) -alátámasztja az 
evangéliumoknak azt az állítását, hogy Jézus gyógyító és csodatevő volt, 
még akkor is, ha ezt varázslásnak állítja be. Megemlékezik továbbá arról, 
hogy tanított, és voltak tanítványai (név szerint ötöt említ), és az is kiderül 
belőle, hogy a korai rabbinikus irodalomnak legalábbis egy kis része 
nem tekintette Jézust , eretneknek" vagy , csalónak". 


BIBLIÁN KÍVÜLI BIZONYÍTÉKOK 


Jó néhány utalást találtunk Jézus életére vonatkozóan az 
evangéliumokon kívül, mégis szerettem volna tudni, hogy miért nincs még 
több. Bár tudtam, hogy az első századból kevés történelmi dokumentum 
maradt fenn, ezt kérdeztem: - Összességében nem várhatnánk-e el, hogy 
több Biblián kívüli utalás szerepeljen Jézusról az ókor irodalmában? 

- Amikor vallási mozgalmak indulnak útnak, gyakran csak 
nemzedékekkel később kezdenek feljegyzéseket készíteni róluk - válaszolta 
Yamauchi. - Ugyanakkor tény, hogy a Jézussal kapcsolatos történelmi 
tények sokkal jobban vannak dokumentálva, mint amit bármelyik másik 
ókori vallásalapítóval kapcsolatban elmondhatunk. 

Ez meglepett. - Igazán? - kérdeztem. - Kifejtené ezt bővebben? 

- Például Zoroaszter Zend-Avesztáját, amely Kr. e. kb. 1000- 
ből származik, a kutatók hitelesnek tekintik, jóllehet a párszi iratokat csak a 
Kr. u. III. században kezdték írásba foglalni. Zoroaszter legismertebb 
életrajza Kr. u. 1278-ban íródott. 

— A Kr. e. VI. században élt Buddha írásait csak a kereszténység idején 
öntötték írásos formába, és az első Buddha-életrajz a Krisztus utáni első 
évszázadban keletkezett. Vagy említhetjük még a Kr. u. 570 és 632 között 
élt Mohamedet, akinek a mondásai olvashatók ugyan a Koránban, az 
életrajzát azonban 767-ben, tehát több mint egy évszázaddal a halála után 
írták le. 


— Tehát Jézussal kapcsolatosan egészen egyedülálló helyzettel állunk 
szemben, és a felsorolt párhuzamokhoz képest egyenesen csodálatra méltó, 
milyen sokat megtudhatunk róla azon kívül, amit az Újszövetség elénk tár. 

Hogy lendítsek a beszélgetés menetén, megpróbáltam összegezni, mit 
szemelgettünk össze eddig Jézussal kapcsolatban a Biblián kívüli 
forrásokból. - Tegyük fel, hogy nem áll rendelkezésünkre sem az 
Újszövetség, sem más keresztény irat! - mondtam. - Mit állapíthatnánk meg 
Jézusról olyan nem keresztény ókori dokumentumok, mint Josephus 
Flavius, a Talmud, Tacitus, ifjabb Plinius és mások írásai alapján? 

- A felsoroltakon kívül is tekintélyes mennyiségű történelmi 
dokumentum áll rendelkezésünkre - mosolyodott el Yamauchi -, melyek 
egyfajta kivonatot adnak a kezünkbe Jézus életéről. 

Felemelt ujjal folytatta, minden egyes részletnek külön hangsúlyt adva: - 
Megtudnánk belőlük először is, hogy Jézus zsidó tanító volt; másodszor, 
hogy az emberek csodákat és ördögűzést tulajdonítottak neki; harmadszor, 
hogy voltak, akik Messiásként tisztelték; negyedszer, hogy a zsidó nép 
vezetői elutasították őt; ötödször, hogy Poncius Pilátus alatt, Tiberius 
császár uralkodása idején keresztre feszítették; hatodszor, hogy bár 
szégyenletes halált szenvedett, a követői hittek abban, hogy továbbra is élt, 
és ez a hit Palesztina határain túlterjedt, olyannyira, hogy 64-re már egész 
keresztény sokaság élt Rómában; s végül hetedszer, hogy az emberek - 
városiak és falusiak, férfiak és nők, rabszolgák és szabadok - Istenként 
imádták őt. 

Valóban lenyűgöző a független forrásból származó bizonyítékok 
mennyisége. De még ennél is többet megtudhatunk Jézusról olyan régi 
dokumentumokból, amelyek még az evangéliumoknál is korábbról 
származnak. 


KORAI MEGERŐSÍTŐ RÉSZLETEK 


Pál apostol egyszer sem találkozott Jézussal, míg a földön járt, ellenben 
azt állította, hogy személyesen találkozott a Feltámadottal, majd később 
beszélt néhány szemtanúval is, mert biztos akart lenni abban, hogy 
ugyanazt az evangéliumot prédikálja, amit ők. Mivel új-szövetségi leveleit 
az evangéliumok keletkezése előtt kezdte írni, e levelek olyan rendkívül 


korai utalásokkal szolgálnak Jézusra vonatkozóan, hogy a legendaképződés 
gyanújának árnyéka sem férhet a közelébe. 

— Luké Timothy Johnson, az Emory Egyetem kutatója szerint Pál levelei 
, értékes külső bizonyítékai" a Jézussal kapcsolatos hagyomány , ősiségének 
és elterjedtségének"- idéztem Yamauchinak. -Ön is egyetért ezzel a 
megállapítással? 

Már jó ideje beszélgettünk. Yamauchi felállt egy pillanatra, hogy 
kinyújtóztassa lábait, majd visszaült a székbe. - Az nem kérdéses, hogy Pál 
írásai az Újszövetség legkorábbi szövegrészei - mondta -, és igen fontos 
utalásokat tartalmaznak Jézus életével kapcsolatban. 

— Kifejtené ezt bővebben? - kérdeztem. 

— Nos, Pál utal arra, hogy Jézus Dávid leszármazottja volt, ő volt a 
Messiás, hogy elárulták, megfeszítették a mi bűneinkért, és eltemették, és 
hogy a harmadik napon feltámadt, majd sokan találkoztak vele, közöttük 
Jakab, Jézus testvére, aki a keresztre feszítést megelőzően nem hitt benne. 

- Érdekes, hogy Pál több dologról nem tesz említést, aminek 
az evangéliumok nagy jelentőséget tulajdonítanak, például nem emlékezik 
meg Jézus csodáiról és példabeszédeiről, inkább Jézus engesztelő halálára 
és feltámadására koncentrál. Pál számára ezek voltak a Jézus életével 
kapcsolatos legfontosabb mozzanatok, melyek olyan mélyen hatottak rá, 
hogy a keresztények üldözőjéből a történelem első számú misszionáriusává 
lett, aki kész volt a hitéért a legkeményebb megpróbáltatásokat és 
nélkülözéseket kiállni. 

— Pál Jézus jellemének néhány fontos vonását is megerősíti: alázatát és 
engedelmességét, a bűnösök iránti szeretetét, és így tovább. 

A Filippi 2-ben arra szólítja fel a keresztényeket, hogy Krisztus érzületét 
tegyék magukévá. Ebben a jól ismert szakaszban Pál valószínűleg egy kora 
keresztény himnuszt idéz arról, hogy Krisztus megüresítette önmagát, mert 
bár Istennel volt egyenlő, emberré lett, szolgai alakot öltött, és elszenvedte 
a kereszthalál büntetését. Pál levelei tehát fontos bizonyságai a Jézus 
istenségébe vetett hitnek: Jézust ,isten Fiának" és , Isten képmásának" 
nevezi. 

— Feltehetően nagy jelentősége van annak a ténynek - vetettem közbe -, 
hogy a szigorúan monoteista zsidó háttérből származó Pál Istenként imádja 
Jézust. 


— Így van. És aláássa azt a népszerű elméletet, mely szerint a Krisztus 
istenségéről szóló tanítást csak kései pogány hatások nyomán vette át a 
kereszténység. Ez egyszerűen nem igaz! Hiszen Pál is, akinek a levelei a 
legkorábbi időkre nyúlnak vissza, Istenként imádja Jézust. 

— Pál tanúságtétele tehát rendkívüli fontosságú. De rendelkezésünkre 
állnak más, ugyancsak korán keletkezett iratok a szemtanú Jakab és Péter 
tollából. Jakabnak például személyes emlékei vannak Jézus Hegyi 
Beszédéről. 


VALÓBAN FELTÁMADT A HALÁLBÓL 


Ezenkívül számos kötet áll rendelkezésünkre az ,apostoli atyák" 
írásaiból, akik az újszövetségi kor után a legkorábbi keresztény írók voltak. 
Az írásoknak ebből a köréből származik római Kelemen levele, Ignatius 
levelei, Polycarpus levele, Barnabás levele és egyebek. Ezek az iratok több 
helyen is megerősítik a Jézus életével kapcsolatos legalapvetőbb tényeket, 
különösen tanításait és keresztre feszítését, feltámadását és isteni 
természetét. 

— Ön melyiket tartja a legjelentősebb iratnak? - kérdeztem. 

Yamauchi rövid tűnődés után Ignatius hét levelét említette, mint amelyek 
az apostoli atyák legfontosabb írásai közül valók. Ignatius a Szíriái 
Antiókhia püspöke volt, és Kr. u. 117 előtt Iraianus uralkodása idején 
szenvedett vértanúságot. 

— Ignatius fontossága abban áll - mondta Yamauchi - hogy a doketista 
eretnekséggel szemben egyszerre hangsúlyozta Jézus istenségét és 
emberségét. A doketizmus tagadta, hogy Jézus valódi ember lett volna. 
Ignatius a kereszténység történeti hitelessége mellett érvelt. Egyik levelében 
azt írja, hogy Jézus valóban szenvedett Pilátus üldözése miatt, valóban 
megfeszítették, valóban feltámadt a halálból, és akik benne hisznek, 
ugyancsak feltámadnak. 

Ha mindezt egybeillesztjük - Josephus Flaviust, a római történetírókat, a 
zsidó iratokat, Pál leveleit és az apostoli atyák írásait, máris egy sor olyan 
meggyőző bizonyítékot gyűjtöttünk össze, amelyek megerősítik Jézus 
életrajzainak legfontosabb állításait. Még ha elvesznének az evangéliumok 
rendelkezésünkre álló példányai, ezeken a dokumentumokon keresztül 


akkor is hiteles és meggyőző képet kapnánk Jézus Krisztusról mint Isten 
Fiáról. 

Felálltam, és megköszöntem Yamauchinak, hogy megosztotta velem 
idejét és tudását. - Még sok mindenről beszélgethetnénk, hiszen egész 
köteteket írtak erről a témáról - mondtam. - Ám mielőtt befejeznénk, ha 
megengedi, szeretnék feltenni még egy utolsó kérdést. Egy személyes 
kérdést, ha szabad. 

A professzor is felállt. - Persze. Kérdezzen csak! - válaszolta. 

Körülhordoztam a tekintetemet puritán dolgozószobáján. Könyvek, 
kéziratok, feljegyzések, szakmai folyóiratok, számítógépes lemezek és 
tanulmányok - egy egész élet tudományos kutatómunkájának hozadéka. 

- — Negyven évet töltött az ókor történelmének  — és 
archeológiájának tanulmányozásával - mondtam. - Milyen nyomott hagyott 
mindez személyes lelki életében? A tanulmányai megerősítették vagy 
gyengítették a hitét Jézus Krisztusban? 

Szemét egy pillanatra a padlóra vetette, majd egyenesen rám szegezte a 
tekintetét. - Nem kétséges: a kutatásaim nagymértékben megerősítették és 
gazdagították lelki életemet. Segítettek jobban megérteni az események 
kulturális hátterét és történelmi összefüggéseit. 

— Persze vannak még nyitott kérdések. Ebben az életben nem juthatunk 
el az ismeretek teljességére. Ugyanakkor ezek a kérdések a legkevésbé sem 
ássák alá az evangéliumoknak és az Újszövetség többi könyvének 
igazságába és megbízhatóságába vetett bizalmamat. 

- Az a véleményem, hogy nagyon gyenge lábon állnak azok a 
magyarázatok, amelyek pusztán szociológiai vagy pszichológiai okokkal 
próbálják magyarázni a kereszténység elterjedését - rázta meg a fejét, majd 
hozzátette: - A történelem bizonysága megerősítette a Jézus Krisztusba mint 
Isten Fiába vetett hitemet, aki szeret minket és meghalt értünk, majd 
feltámadt a halálból. Ilyen egyszerű ez! 


AZ IGAZSÁG SZABADDÁ TESZ 


Yamauchi dolgozószobájából kilépve tengernyi egyetemista között 
találtam magam, akik sietős léptekkel igyekeztek egyik óráról a másikra. 
Úgy éreztem, érdemes volt Ohio állam Oxford nevű városkájába utazni. 
Azért jöttem, hogy megerősítő bizonyítékokra találjak Jézussal 


kapcsolatban, és most a bizonyságok gazdag útravalójával távozom, 
amelyek Jézus életének minden lényeges mozzanatát alátámasztják: csodáit, 
istenségét és győzelmét a halál fölött. 

Tisztában voltam azzal, hogy ez a rövid beszélgetés csak a felszínt 
érintette. Az interjúra készülve újra olvastam aThe Verdid of History(, A 
történelem ítélete") című művet, melyben a történész, Garry Habermas 
összesen harminckilenc olyan ókori forrást elemez, melyek Jézus életére 
vonatkozóan tartalmaznak adatokat, és amelyekben száznál is több utalást 
számolt össze Jézus életével, tanításaival, keresztre feszítésével és 
feltámadásával kapcsolatban. 

Mi több, a Habermas által idézett források közül huszonnégy, közöttük 
hét világi forrás és több korai egyházi hitvallás külön foglalkozik Jézus 
isteni természetével. , Ezek a hitvallások rámutatnak arra, hogy az egyház 
nem csupán egy későbbi nemzedéktől kezdve vallotta Jézus istenségét - 
amint azt a kortárs teológia hangoztatja hanem ez a tanítás már az ősegyház 
kezdetekor is jelen volt" -írja Habermas. Végül ezt a következtetést vonja 
le: , Ezekre a hitvallásokra az a legkézenfekvőbb magyarázat, hogy 
tartalmukat magának Jézusnak a tanításaiból merítették." 

Mindez megdöbbentő módon erősíti meg a valaha élt legnagyobb hatású 
személyiségre vonatkozó legfontosabb állítást. 

Magamra terítettem a kabátomat, és elindultam az autóm felé. Mikor 
kiléptem az egyetem főbejáratán, ismét felnéztem a homlokzat feliratára, 
melyet bearanyoztak az októberi nap sugarai: , Megismeritek az igazságot, 
és az igazság szabaddá tesz titeket." 


5. Tudományos bizonyítékok 


Megerősíti-e a régészet az evangéliumok 
hitelességét? 


Volt valami szürreális abban, ahogyan dr. Jeffrey MacDonald egy észak- 
karolinai bíróság tárgyalótermében ülve jóízűen falatozott egy tonhalas 
szendvicset sült krumplival, miközben élcelődött és szemlátomást jól érezte 
magát. A szomszéd teremben pontosan egy tucat esküdt próbált a tárgyalás 
szünetében lazítani egy kicsit, miután hajmeresztő bizonyítékok sorát 
hallgatta végig arról, hogy MacDonald brutálisan meggyilkolta a feleségét 
és két leányát. 

Az étkezés vége felé közeledve nem álltam meg, hogy föl ne tegyem 
MacDonaldnak a kézenfekvő kérdést: - Hogyan tud most úgy viselkedni, 
mintha mi sem történt volna? - Hangomból döbbenet és megbotránkozás 
csendült ki. - Cseppet sem érdekli, hogy az esküdtek esetleg bűnösnek 
találják? 

MacDonald magabiztosan bökött a félig elfogyasztott szendvicscsel az 
esküdtek terme felé. - Ezek? - kacarászott. - Soha nem fognak engem 
elítélni! 

Majd mintegy ellensúlyozva a szavaiból áradó cinizmust, gyorsan 
hozzátette: - Hiszen ártatlan vagyok. 

Ekkor hallottam őt utoljára nevetni. Néhány nap múlva az egykori zöld 
sapkást és a sürgősségi osztály orvosát bűnösnek találták felesége, Colette, 
és lányai, az ötéves Kimberley és a kétéves Kristen késsel elkövetett 
meggyilkolásában. Életfogytiglani fegyházra ítélték, és megbilincselve 
szállították el. 

MacDonald, akinek történetét mesteri módon dolgozta fel Joe 
McGinniss Fatal Vision (, Végzetes látomás") című  bestsellerében 


és tévéjátékában, eléggé elbizakodott volt ahhoz, hogy azt higgye, alibije 
alapján sikerül tisztáznia magát az emberölés vádja alól. 

A nyomozóknak azt vallotta, hogy a kanapén aludt, amikor kábítószer 
hatása alatt álló hippik támadtak rá az éjszaka közepén. Állítása szerint 
dulakodás közben többször megszúrták, majd eszméletlenre verték. Amikor 
magához tért, a családját lemészárolva találta. 

A nyomozók kezdettől fogva kételkedtek a szavaiban. A nappali szoba 
élethalál-küzdelem jeleit mutatta, MacDonald sérülései azonban felületiek 
voltak. Bár rövidlátó volt, részletes személy leírást adott a támadóiról, 
annak ellenére, hogy az állítólagos támadás idején nem volt rajta a 
szemüvege. 

A kételkedés azonban nem elegendő a vád megalapozásához, ehhez 
megingathatatlan bizonyítékokra van szükség. MacDonald esetében a 
detektívek tudományos bizonyítékok segítségével igyekeztek felfejteni a 
hazugságokból font hálót, hogy rábizonyítsák bűnösségét. 

A bűnüldöző szervek a tudományos vizsgálati módszerek széles skáláját 
alkalmazzák, a DNS-elemzéstől a törvényszéki antropológián át a 
toxikológiáig. MacDonald bűnösségét a szerológia (a vérsavó anyagainak 
vizsgálata) és a nyomvizsgálat módszerével sikerült minden kétséget 
kizáróan bizonyítani. 

Egy nagyon ritka - és a bűnüldözők szempontjából szerencsés -véletlen 
folytán MacDonald családjának minden tagja más vércsoportba tartozott. A 
vérnyomok elemzése alapján rekonstruálni tudták a végzetes események 
sorrendjét, ami homlokegyenest ellenkezett MacDonald vallomásával. A 
lakás különböző pontjain szétszóródott hajszál vékony, kék pizsamából 
származó szálak szintén aláásták az alibijét. A mikroszkópos vizsgálat 
pedig kimutatta, hogy a pizsamán keletkezett lyukak nem származhattak 
az állítólagos betolakodók által forgatott jégcsákánytól. A MacDonald fölött 
kimondott ítélet mögött valójában az FBI laboratóriumának fehér köpenyes 
technikusai álltak. 

A tudományos bizonyítási eljárás jelentős mértékben hozzájárulhat a 
Jézusról szóló újszövetségi beszámolók valóságtartalmának vizsgálatához 
is. Bár a szerológia és a toxikológia jelen esetben nem alkalmazható, az 
archeológia tudománya bizonyítékokkal szolgálhat az evangéliumok 
megbízhatóságának kérdésében. 


A régészet, amit rosszmájúan ,a maradandó szemét tudományának" is 
szoktak nevezni, tárgyi leleteket, épületeket, műtárgyakat, érméket, 
műemlékeket, okmányokat és az ősi kultúrák egyéb maradványait vizsgálja. 
A szakemberek azzal a céllal tanulmányozzák e relikviákat, hogy 
felfedezzék, milyen volt az élet - például - abban a korban, amikor Jézus 
járta az ókori Palesztina poros útjait. 

Kíváncsi voltam arra, hogy az 1. századból származó több száz régészeti 
lelet vajon aláássa vagy alátámasztja a szemtanúk beszámolóit Jézusról. 
Kíváncsiságomat kételyek is sarkallták. Túl sok kereszténytől hallottam már 
túlságosan is magabiztos kijelentéseket a régészet bizonyító erejével 
kapcsolatban. Ennél azonban többre volt szükségem. 

Ezért olyan elismert szaktekintélyhez fordultam, aki maga is 
személyesen rész vett a közel-keleti ásatásokban, aki enciklopédikus 
ismeretekkel rendelkezik az ókori régészeti leletekről, és akiben kellő 
tudományos józanság is van ahhoz, hogy elismerje az archeológia korlátait, 
miközben rávilágít arra, hogy a leletek miként engednek betekintést az I. 
századi emberek életébe. 


NEGYEDIK INTERJÚ: JOHN MCRAY, PH.D. 


Régészettel foglalkozó kutatók és egyetemi hallgatók körében nagy 
népszerűségnek örvend McRay 432 oldalas tankönyve, amelynek címe: 
Archeology and the New Testament (Régészet és Újszövetség). Az Árts and 
Entertaínment televíziós hálózat McRayt kérte fel a Biblia titkai című 
programja tudományos szakértőjének. A National 

Geographic szintén hozzá fordult, hogy elkalauzolja az olvasókat a 
Biblia világában. 

Tanulmányait a jeruzsálemi Héber Egyetemen és az École Bibligue et 
Archéologigue Francaise-en, a Vanderbilt University Divinity Schoolon és a 
Chicagói Egyetemen folytatta (ahol 1967-ben szerzett doktorátust). McRay 
több mint tizenöt év óta a nagy tiszteletnek örvendő Wheaton College 
újszövetség- és archeológiaprofesszora. Tizenhét enciklopédia és szótár 
számára írt szócikkeket; kutatásaival foglalkozott többek között a Közel- 
Keleti Régészeti Társaság szaklapja (Bulletin ofthe Near East Archaeology 
Society), továbbá huszonkilenc tudományos dolgozatot írt különböző 
szakmai társaságok felkérésére. 


McRay korábban a jeruzsálemi W. F. Albright Institute of Archaeo- 
logical Research (W. E. Albright Archeológiái Kutatóintézet) igazgatósági 
tagja és tudományos főmunkatársa, valamint az American Schools of 
Orientál Research (a Keletkutatás Amerikai Iskolái) igazgatósági tagja volt. 
Jelenleg a Közel-Keleti Régészeti Társaság igazgatósági tagja, és az 
Archaelogy in the Biblical World (A Biblia világának régészete), valamint a 
Bulletin . fór — Biblical — Research (A  bibliakutatás közlönye) 
szerkesztőbizottsági tagja. 

McRay nagy élvezettel ír és tanít az ókor világáról, de még ennél is 
nagyobb lelkesedéssel ragad meg minden alkalmat, amikor személyesen 
vehet részt régészeti feltárásokon. Nyolc éven át az ő irányításával végeztek 
ásatásokat Izrael területén, Caesareában, Szepphoriszban és Heródiumban. 
Angliában és Walesben római archeológiái ásatásokat tanulmányozott, és 
görögországi feltárások elemzése kapcsán Pál apostol utazásait 
rekonstruálta. 

Bár a hatvanhat éves McRay haja már őszbe csavarodott, és vastagabb 
szemüveget hord, mint azelőtt, kalandvágya azonban változatlan. 
Dolgozószobájának íróasztalán - sőt odahaza az ágya fölött -Jeruzsálem légi 
felvételekből összeállított térképe látható. - Ennek az árnyékában élek - 
mondta némi nosztalgiával a hangjában, miközben sorra megmutatta rajta 
az ásatások és jelentős leletek helyszínét. 

Dolgozószobáját egy kényelmes kanapé teszi otthonossá. Ezen foglaltam 
helyet, míg ő kigombolt nyakú ingben és kényelmesre koptatott 
sportzakójában az íróasztala mögötti székre ült. 

Próbára akartam tenni, vajon nem értékeli-e tói a régészeti eredmények 
jelentőségét, ezért azzal a kérdéssel kezdtem az interjút, hogy mi az, amit az 
archeológia nem tud bizonyítani az Újszövetség megbízhatóságával 
kapcsolatban. Végül is McRay maga jegyzi meg az egyik általa írott 
tankönyvben, hogy bár az archeológia bizonyítani tudja, hogy Mekka és 
Medina létező városok voltak a VI-VII. századi Nyugat-Arábiában, annak 
igazolására már nem alkalmas, hogy Mohamed valóban ott élt, vagy hogy 
amit a Korán ír, az igaz. 

- A régészet jelentős bizonyítékokat tud felmutatni - kezdte jellegzetesen 
vontatott hanghordozásával -, de annak bizonyítására természetesen nem 
alkalmas, hogy az Újszövetség valóban Isten igéje. Az Izrael területén 
végzett ásatások azt bizonyítják, hogy a bibliai beszámolók történelmileg és 


földrajzilag pontosak. Ugyanakkor a régészet nem alkalmas annak 
megállapítására, hogy amit Jézus mondott, az az igazság. Lelki igazságok 
nem igazolhatók vagy cáfolhatók régészeti feltárások alapján. 

Analógiaképpen Heinrich Schliemann esetét említette, aki óriási 
erőfeszítéseket tett annak érdekében, hogy megtalálja Iróját, és ezzel 
alátámassza Homérosz Iliászának történetiségét. - Meg is találta Iróját - 
mondta McRay halvány mosollyal -, de ezzel nem tudta bebizonyítani, 
hogy amit az Iliászban olvasunk, az úgy is történt. Mindössze egy bizonyos 
földrajzi hivatkozást támasztott alá. 

Miután tisztáztuk az archeológia tudományának határait, alig vártam, 
hogy belekezdjünk annak tárgyalásába, mit mond a régészet az 
Újszövetségről. Egy olyan észrevétellel kezdtem a beszélgetést, melyet 
törvényszéki oknyomozó újságírói tapasztalataimból merítettem. 


AZ IGAZSÁG NYOMÁBAN 


Ha egy újságíró vagy jogász meg akar bizonyosodni afelől, hogy egy 
tanú igazat mond-e, vallomásának minden egyes részletét megvizsgálja. Ha 
ennek során pontatlanságok vagy hazugságok kerülnek napvilágra, akkor a 
tanú által előadott történet egészére a kétely árnyéka vetül. Ugyanakkor ha 
a részletek helytállónak bizonyulnak, az arra enged következtetni, hogy a 
tanúvallomás összességében megbízható. 

Például ha valaki elmeséli, hogy St. Louis és Chicago között utazott, és 
megemlíti, hogy az útját megszakította az illinoisi Springfieldben, mert az 
Odeon moziban meg akarta nézni a Titanic című filmet, és a büfében vett 
egy XXL-es Mars-szeletet - a nyomozók utánajárhatnak, hogy Sp ring tieid 
ben létezik-e ilyen nevű mozi, játszották-e ott a szóban forgó filmet, és 
árultak-e a büfében ilyen márkájú és méretű csokoládét. Ha a vizsgálódás 
eredménye bármely ponton ellene mond a tanúvallomásnak, az jelentős 
mértékben aláássa annak megbízhatóságát. A részletek hitelessége 
ugyanakkor, ha nem is a vallomás egészét, de az elbeszélő szavahihetőségét 
támasztja alá. 

Bizonyos értelemben a régészet is ezt a szerepet tölti be. Ha egy ókori 
történetíró . munkájának egyes részletei pontosnak bizonyulnak, az 
megerősíti az írásának hitelességébe vetett bizalmat azokon a pontokon is, 
amelyeket nem lehet közvetlenül igazolni. 


Ennek tudatában hívtam segítségül McRay szakértelmét: - A régészet 
megerősíti vagy gyengíti az Újszövetség megbízhatóságába vetett bizalmat? 

McRay habozás nélkül válaszolt: - O, az nem is kérdéses, hogy a 
régészeti feltárás alátámasztja az Újszövetség szavahihetőségét -mondta -, 
ugyanúgy, mint ahogy bármelyik ókori dokumentum megbízhatóságát 
igazolja, ha az ásatások során bebizonyosodik, hogy a szerző pontos 
adatokat közölt egy helyről vagy egy eseményről. 

Példaként az izraeli tengerparton végzett caesareai ásatásait említette, 
ahol többedmagával Nagy Heródes kikötőjét tárta fel. 

- Sokáig megkérdőjelezték Josephus Flaviusnak azt az állítását, mely 
szerint Caesarea kikötője akkora volt, mint Athén kikötője, Pireusz. Úgy 
vélték, Josephus túloz, mivel a víz felszíne fölé emelkedő maradványok 
nem túl nagy kikötőt sejtettek. 

— Ám a víz alatt végzett ásatások során bebizonyosodott, hogy a kikötő 
az iszap alatt messze benyúlt a tengerbe. A falak mára ledőltek, de a 
maradványok elhelyezkedéséből arra lehetett következtetni, hogy a kikötő 
egykori méretei igenis megközelítették Pireuszét. Kiderült tehát, hogy 
Josephus igazat állított. Ismét egy apró bizonyíték, ami azt igazolja, hogy 
Josephus tudta, miről beszél. 

De hogy áll a dolog az Újszövetség szerzőivel? Ok is tudták, miről 
beszélnek? Az interjú további részében ennek szerettem volna utánajárni. 


LUKÁCS TÖRTÉNETÍRÓI PONTOSSÁGA 


Lukács, az orvos és történetíró az egyik evangélium, valamint az 
Apostolok. cselekedeteiről írott könyv szerzője, melyek az Újszövetség 
egészének csaknem egynegyedét teszik ki. Önként adódott tehát a kérdés: - 
írásai egyes részleteinek régészeti vizsgálata alapján Lukács megbízható 
történetírónak bizonyul? 

— Liberális és konzervatív kutatók egyaránt megegyeznek abban, hogy 
Lukács rendkívül precíz történész - válaszolta McRay. -Művelt, ékesen 
szóló, az általa használt görög nyelv már-már a klasszikusokéval vetekszik. 
A régészeti feltárások pedig ismételten bebizonyították, hogy Lukács 
pontos mindabban, amit leír. 

McRay elmondta, hogy a caesareai kikötő esetéhez hasonlóan az 
ásatások nyomán több ízben is bebizonyosodott, hogy egy-egy korábban 


tévesnek tartott utalás valójában helytálló volt. 

A Lukács 3,1 például megemlíti, hogy Kr. u. 27 tájékán Lüszániász volt 
Abiléne tetrarchája (negyedes fejedelme). Egyes kutatók ebben az állításban 
annak bizonyítékát látták, hogy Lukács téved, hi-szén Lüszániász sosem 
volt negyedes fejedelem, hanem - egy fél évszázaddal korábban - Khalkisz 
uralkodója volt. Ha Lukács ilyen alapvető ténnyel kapcsolatban tévedett, 
mondták, akkor egyetlen szavában sem lehet megbízni. 

Ekkor szólt közbe a régészet. - Találtak egy feliratot Tibériusz idejéből, a 
Kr. u. 14-37. közötti évekből, amely Lüszániászt nevezi a Damaszkuszhoz 
közeli Abiléne tetrarchájának, amint az Lukácsnál is szerepel - mesélte 
McRay. - Kiderült ugyanis, hogy azonos időszakban két Lüszániász nevű 
kormánytisztviselő élt! Lukács tehát ezúttal is pontosnak bizonyult. 

Jó példa még az Apostolok cselekedetei 17,6, ahol Lukács a 
polütarkhész kifejezést használja a thesszalonikai városi elöljárókkal 
kapcsolatban. - Sokáig ezt is téves hivatkozásnak tartották, mert az ókori 
római dokumentumok között sehol sem találták a polütarkhész kifejezést - 
mondta McRay. 

- Ám egy később megtalált I. századi kőív feliratán ez 
olvasható: , Apolütarkhészek idejében..." A British Múzeumban bárki 
meggyőződhet erről. Aztán pedig, láss csodát, a régészek több mint 
harmincöt feliratot találtak, amely tartalmazza ezt a kifejezést, s ezek közül 
több éppen Thesszalonikából származik, a Lukács által tárgyalt időszakból. 
Ebben az esetben is a kritikusok tévedtek, és Lukács mondott igazat. 

Eszembe jutott egy ellenvetés. - Igen, de Lukács evangéliumában azt 
olvassuk, hogy amikor Jézus meggyógyította a vak Bartimeust, útban volt 
Jerikó felé, miközben Márk azt írja, hogy kifelé ment Jerikóból.Nem olyan 
ellentmondás ez, amely árnyékot vet az Újszövetség hitelességére? 

McRayt nem lepte meg a kérdés. - Legkevésbé sem! - válaszolta. - Ez 
csak azért tűnik ellentmondásnak, mert a mai fogalmaink szerint a városok 
felépülnek, és maradnak ott, ahol vannak. Régen azonban ez nem egészen 
így volt. 

— Az ókori Jerikó legalább négy helyszínen épült fel, melyeket akár több 
száz méter is elválasztott egymástól. A várost lerombolták, majd egy másik 
vízforrás, egy új út vagy egy hegy közelében építették újjá, és így új 
városrészek jöttek létre. így fordulhatott elő, hogy az ember kilépett az 


egyik városrészből, és áthaladt egy másik negyedbe. Mintha Chicago egyik 
elővárosából egy másik elővárosába mennénk át. 

— Azt akarja ezzel mondani, hogy Lukács és Márk állítása egyaránt 
helytálló? - kérdeztem. 

— Igen. Valószínű, hogy Jézus az egyik városrészből egy másikba ment 
át. 

Ebben az esetben is a régészet adott választ egy Lukácsot ért támadásra. 
És mivel az Újszövetségnek igencsak tekintélyes hányadát ő írta, igen nagy 
jelentősége van annak, hogy Lukács a legkisebb részletekben is aprólékosan 
precíznek bizonyul. Egy neves régész Lukács harminckét országra, 
ötvennégy városra és kilenc szigetre vonatkozó utalását vizsgálta meg nagy 
gonddal, és egyetlen tévedést sem talált. 

Végül lássuk, hogyan összegzi álláspontját egy hasonló témában íródott 
könyv szerzője: ,Ha Lukács ennyire alapos volt történelmi vonatkozású 
beszámolóiban, milyen logika alapján állítható, hogy naiv vagy pontatlan 
lett volna olyan dolgok leírásában, amelyek ennél sokkal fontosabbak, nem 
csak számára, hanem mások számára is?" 

Jézus  feltámadásával kapcsolatban például, amely  istenségének 
legfontosabb bizonyítéka, Lukács határozottan azt állítja, hogy , szenvedése 
után sok bizonyítékkal meg is mutatta..., hogy ő él" (ApCsel 3,1). 


JÁNOS ÉS MÁRK MEGBÍZHATÓSÁGA 


Lehet, hogy a régészet alátámasztja Lukács szavahihetőségét, ő azonban 
csak egy az Újszövetség sok szerzője közül. Kíváncsi voltam, hogy mit 
mondanak a tudósok Jánosról, akinek az evangéliumát többen gyanúsnak 
vélik, mert olyan helyszíneket említ, melyek létezésére eddig nem derült 
fény. Egyes kutatók azt a vádat hangoztatják, hogy János bizonyára azért 
pontatlan bizonyos részletekben, mivel evangéliumát sok évvel az 
események után írta. 

Ez a következtetés azonban az utóbbi években hamisnak bizonyult. - 
Történt néhány olyan felfedezés, amelyek azt igazolják, hogy János 
beszámolója rendkívül pontos - mutatott rá McRay. -János evangéliuma 
5,1-15 például följegyzi Jézus egyik gyógyítását a Betesda-fürdőnél. 
Megjegyzi, hogy a fürdő épületegyüttese öt oszlopcsarnokból állt. Sokáig 


úgy idézték ezt a szakaszt, mint János megbízhatatlanságának egyik 
bizonyítékát, mert ilyen helyet nem sikerült találni. 

— Ám nemrég kiásták ezt a fürdőt. Nem volt könnyű, mert mintegy 15 
méter vastagságú törmelékréteg borította, de kiderült, hogy valóban öt 
oszlopcsarnoka volt, pontosan úgy, ahogyan János állította. S ott van a többi 
felfedezés: Siloám tava a János 9,7-ből, Jákób kútja a János 4,12-ből, vagy 
a Jaffai kapuhoz közeli köves udvar valószínű helyszíne, ahol Jézus 
megjelent Pilátus előtt a János 19,13 szerint - melyek mind-mind 
alátámasztották János evangéliumának szavahihetőségét. 

—- Mindez tehát megkérdőjelezi azt a feltételezést, mely szerint János 
olyan későn írta az evangéliumát Jézus halála után, hogy abba már 
pontatlanságok csúszhattak - állapítottam meg. 

— Így van - felelte. 

McRay tehát megerősítette azt, amit dr. Bruce Metzger mondott arról a 
papirusztöredékről, amely János evangéliumának 18. fejezetét tartalmazta, 
és amelyet neves szakértők Kr. u. 125 tájékára datáltak. Ez a régészeti lelet 
bizonyossá tette, hogy János evangéliumának igen korai másolatai is 
léteztek - ráadásul a távoli Egyiptomban -, s egyúttal megcáfolta azokat a 
spekulációkat, melyek szerint János írása jócskán a második század derekán 
keletkezett, ami már túl messze volt Jézus életétől ahhoz, hogy 
megbízhatónak lehessen tekinteni. 

Más kutatók Márk evangéliumát támadják, amelyet a szakiroda-lom 
általánosan Jézus életének első írásbeli összefoglalásaként tart számon. Az 
ateista Michael Martin azzal vádolja Márkot, hogy nem ismeri Palesztina 
földrajzát, ami szerinte azt mutatja, hogy nem élhetett Jeruzsálem 
környékén Jézus idejében. Előszeretettel idézi a Márk 7,31-et: , Jézus ismét 
elhagyta Tirusz határát, és Szidónon át a Galileai-tenger mellé ment a 
Tízváros határain keresztül." 

, Kimutatták - jelentette ki Martin -, hogy ha Jézus valóban ebbe az 
irányba tartott, akkor éppenséggel eltávolodott a Galileai-tótól." 

Amikor McRaynek megemlítettem Martin kritikai megjegyzését, 
összeráncolta a szemöldökét, és izgatottan leemelte a könyvespolcról az 
evangélium eredeti görög változatát, valamint néhány kézikönyvet, majd az 
íróasztalra terítette az ókori Palesztina térképét. 

— Úgy tűnik, mintha ezek a kritikusok azt feltételeznék - mondta -, hogy 
Jézus autóba ült, és körbeszáguldott egy sor főközlekedési úton. 


Eredeti nyelven olvasta fel a szöveget, majd a térség hegyes terep- 
viszonyait és valószínű közlekedési útvonalait szem előtt tartva, továbbá 
figyelembe véve, hogy a lízváros kifejezés a városok időről időre változó 
együttesét jelentette, lépésről lépésre felvázolta a leglogikusabbnak tűnő 
útvonalat, ami pontosan megegyezett Márk leírásával. 

— Ha mindent a maga összefüggésébe helyezünk - fejezte be -, semmi 
kivetnivalót nem találunk Márk elbeszélésében. 

Ezúttal is a régészet segítségül hívásával sikerült eloszlatni a kételyeket 
egy vitatott kérdéssel kapcsolatban. Ezután azt a kérdést tettem fel 
McRaynek, hogy találkozott-e már olyan régészeti lelettel, amely 
ellentmondásban állt az Újszövetség valamely utalásával. 

- Az archeológia egyetlen esetben sem kérdőjelezte meg a 
Biblia megbízhatóságát - válaszolta határozottan. - Ellenkezőleg! Sőt, 
mint láttuk, számos példát említhetünk arra, hogy a régészet sorra 
megcáfolja a szkeptikus kutatók által tényként tálalt feltételezéseket. 

Azért számomra maradt még néhány nyitott kérdés. Elővettem a 
jegyzeteimet, és felkészültem arra, hogy MacRay elé tárjak három talányos 
kérdést, amely régóta foglalkoztatott. 


1. TALÁNY: A NÉPSZÁMLÁLÁS 


Jézus születésének elbeszélései szerint Máriának és Józsefnek a nép- 
számlálás miatt Betlehembe, József szülővárosába kellett mennie. -Őszintén 
szólva első olvasásra ez eléggé abszurdnak tűnik - mondtam. - Miként 
lehetséges az, hogy egy kormányzat arra kényszeríti a polgárait, hogy ki-ki 
a szülővárosába térjen vissza. Vannak régészeti bizonyítékok arról, hogy ez 
a népszámlálás valóban megtörtént? 

McRay leemelte egyik könyvét a polcról. - Az ókori népszámlálásokkal 
kapcsolatos dokumentumok feltárása fényt derít erre a gyakorlatra - 
mondta, miközben a könyvet lapozta. A hivatkozást megtalálva egy Kr. u. 
104-ből származó hivatalos állami rendeletből idézett: 

Gaius Vibius Maximus, Egyiptom prefektusa /mondja/: Miután 
elérkezettnek látszik az idő egy házankénti népszámlálás megtartására, 
szükségessé vált, hogy elrendeljem, hogy akiknek bármilyen okból saját 
tartományukon kívül van lakhelyük, térjenek vissza otthonukba, hogy a 


népszámlálás a megszokott rendben megtörténhessen, és hogy 
haladéktalanul hozzálássanak telkeik rendbe tételéhez" 

— Mint látja - csukta össze a könyvet -, ez a dokumentum megerősíti ezt 
a gyakorlatot, annak ellenére, hogy ön esetleg megütközik a népszámlálás 
megtartásának e szokatlan módján. Egy másik, Kr. u. 48-ból származó 
papirusz tanúsága szerint a népszámláláson az egész családnak részt kellett 
vennie. 

Ezzel azonban még nem merítettük ki a témát. Lukács azt írja, hogy a 
népszámlálás, amely miatt Máriának és Józsefnek Betlehembe kellett 
utaznia, Nagy Heródes uralkodása alatt történt, amikor Ouirinus (Ciréniusz) 
volt Szíria helytartója. 

— Ez komoly problémát vet fel - jelentettem ki -, mert Heródes Kr. e. 4- 
ben halt meg, Ouirinus pedig csak Kr. u. 6-ban kezdte meg Szíriái 
helytartóságát, és csak ekkor rendelte el a népszámlálást. Hogyan hidalható 
át ez az időbeli szakadék? 

McRay jól tudta, hogy a régészek már hosszú évek óta birkóznak ezzel a 
problémával. így válaszolt: - Egy Jerry Vardaman nevű kiváló régész 
komoly kutatómunkát végzett ezen a területen. Egy érmén megtalálta 
Ouirinus nevét, amit apró betűkkel, úgynevezett , mikrografikus" írással 
véstek a pénzdarabra. Ez Szíria és Kilikia prokonzuljának nevezi őt Kr. e. 
11-től a Nagy Heródes halála utáni időszakig. 

— Ez mit jelent? - kérdeztem, nem értve, hová akar kilyukadni. 

— Úgy tűnik, két különböző Ouirinus nevű emberről van szó - felelte. - 
Nem volt szokatlan, hogy sokan viselték ugyanazt a római nevet, és semmi 
csodálni való nincs azon, hogy két embert hívtak Ouirinusnak. A 
népszámlálás ezek szerint a korábban élt Ouirinus idején zajlott. Mivel 
tizennégy évenként rendeztek népszámlálást, az események ilyen 
alakulásában nincs semmi különös. 

Ez a gondolatmenet némileg spekulatívnak tűnt számomra, de most nem 
akartam tovább boncolgatni a kérdést, inkább elraktároztam magamban 
azzal a szándékkal, hogy később még visszatérek rá. 

További kutatásokat folytatva megtudtam, hogy Sir William Ramsay, az 
Oxfordi és Cambridge-i Egyetem néhai professzora hasonló elmélettel állt 
elő. Több felirat elemzése kapcsán arra a következtetésre jutott, hogy bár 
csak egy Ouirinus élt, de két különböző időszakban állt Szíria élén, ami 
egybeesik a korábbi népszámlálás idejével. 


Más kutatók arra mutattak rá, hogy Lukács szövege így is fordítható: , Ez 
az összeírás akkor történt, mielőtt Ouirinus volt Szíria helytartója" - ami 
ugyancsak a probléma egyik lehetséges megoldása. 

Ezúttal nem sikerült a kérdést megnyugtató módon lezárni. Ugyanakkor 
el kellett ismernem, hogy McRay és mások alapvetően elfogadható 
alternatívákat kínáltak a talány megoldására. Meggyőző bizonyítékok 
állnak rendelkezésünkre arra nézve, hogy a Jézus születése körüli 
időszakban tartottak összeírásokat, amikor felszólították a lakosságot, hogy 
mindenki térjen vissza a szülővárosába - jóllehet ezt a körülményt továbbra 
is igen különösnek találtam. 


2. TALÁNY: NÁZÁRET LÉTEZÉSE 


Sok keresztény nem hallott arról, hogy vannak kételkedők, akik régtől 
fogva állítják, hogy Názáret városa, ahol az evangéliumok szerint Jézus a 
gyermekkorát töltötte, akkoriban még nem létezett. 

Az ateista Frank Zindler arra hívja fel a figyelmet Where Jesus Never 
Walked (, Ahol Jézus sohasem járt") című cikkében, hogy Názáretet nem 
említi sem az Ószövetség, sem Pál apostol, sem a Talmud (amely 
ugyanakkor felsorol hatvanhárom galileai várost), sem pedig Josephus 
Flavius (aki további negyvenöt galileai várost és falut említ meg, közöttük 
Jaffát, amely alig több mint másfél kilométernyire volt a mai Názárettől). A 
IV. század kezdete előtt egyetlen ókori történetíró vagy geográfus sem tesz 
említést Názáretről.A zsidó irodalomban a város neve először egy VII. 
században íródott versben szerepel. 

A bizonyítékok hiánya a gyanú árnyékát vetíti az evangéliumi 
beszámolóra. Ezért egyenesen McRaynek szegeztem a kérdést: - Léteznek 
archeológiái bizonyítékok arra vonatkozóan, hogy az I. században már 
létezett Názáret városa? 

A felvetés nem volt új a professzor számára. - Ennek a területnek az 
egyik szaktekintélye, dr. James Strange, a Dél-Floridai Egyetem tanára úgy 
jellemzi az I. század eleji Názáretet, mint apró települést, amelynek 
kiterjedése nem volt több 24 hektárnál (0,24 négyzet-kilométernél), 
összlakossága pedig négyszáznyolcvan főnél - válaszolta. 

— De vajon milyen bizonyítékok alapján vonja le ezt a következtetést? - 
kérdeztem. 


— Nos, Strange feljegyzi, hogy amikor Kr. u. 70-ben Jeruzsálem elesett, 
nem volt szükség többé papokra, mert a templomot lerombolták. Ezért őket 
máshová helyezték el, még a viszonylag távoli Galileába is kerültek 
néhányan. Archeológusok találtak egy arám nyelvű jegyzéket, amely 
felsorolja azt a huszonnégy , generációt" vagy papi családot, akiket 
áthelyeztek, és közülük egy család neve mellett az áll, hogy ők Názáretbe 
költöztek. Ez azt mutatja, hogy egy kisebb falunak kellett lennie ezen a 
vidéken ilyen néven. 

Ezenkívül, mondta, régészeti ásatások során I. századi sírokat találtak 
Názáret szomszédságában, melyek alapján megállapítható a település 
akkori határa, mert a zsidó jog úgy rendelkezett, hogy a temetkezéseket a 
települések belterületén kívül kellett elvégezni. Két sírban olyan tárgyakat - 
agyagmécsest, üvegedényt és vázát -találtak, melyek az I., III. illetve IV. 
századból származnak. 

McRay fölemelt egy könyvet, amit Jack Finegan, egy ismert régész adott 
ki a Princeton University Pressnél. Rövid keresgélés után felolvasta 
Finegan egyik megjegyzését: ,A sírok tanulmányozásából ... az a 
következtetés vonható le, hogy Názáret jellemzően zsidókból álló település 
volt a római időkben."" 

- Voltak és vannak viták bizonyos első századi helyszínek pontos 
elhelyezkedésével kapcsolatban - emelte rán McRay a tekintetét -, például 
arról, hogy pontosan hol található Jézus sírja, ám Názáret létezését a 
régészek nem vonják kétségbe. Bizonyítékokkal azoknak kell előállni, akik 
vitatják ezt. 

Ez hihetőnek tűnt, különösen annak fényében, hogy még a rendszerint 
kételkedő Ian Wilson is elismeri az 1955-ben az Angyali üdvözlet 
temploma alatt megtalált kora keresztény leletekkel kapcsolatban, hogy: 
, Az ilyen leletek azt erősítik meg, hogy Názáret létezett Jézus idejében, 
ugyanakkor nem kétséges, hogy nagyon apró, jelentéktelen település volt." 

Ebből a szempontból az a látszólag jelentéktelen megjegyzés is értelmet 
nyer, melyet Nátánaél tesz a János 1,46-ban: , Származhat-e valami jó 
Názáretből?" 


3. TALÁNY: A BETLEHEMI VÉRENGZÉS 


Máté evangéliuma beszámol egy rettenetes eseményről: Nagy Heródes, 
Júdea királya, miután a bölcsektől értesült Krisztus születéséről, katonákat 
küldött ki Betlehembe, hogy öljenek meg minden két év alatti 
fiúgyermeket. Az angyal figyelmeztetésére azonban József Máriával és 
Jézussal Egyiptomba menekül. Csak Heródes halála után térnek vissza és 
telepednek le Názáretben. Ebben az epizódban három ősi messiási prófécia 
teljesedett be. (Lásd: Mt 2,13-23.) 

Problémát okoz, hogy nem áll rendelkezésünkre független forrásból 
eredő bizonyíték arra nézve, hogy ez a tömegmészárlás valóban megtörtént. 
Sem Josephus, sem más történetíró nem tesz említést erről, és a régészeti 
feltárások sem támasztják alá. 

— Egy ilyen nagyságrendű eseménynek meg kellett volna jelennie Máté 
evangéliumán kívül is - kötöttem az ebet a karóhoz. - Történeti és 
archeológiái megerősítés híján nem tűnik logikusnak az a következtetés, 
hogy nem egy ténylegesen megtörtént eseményről van szó? 

— Megértem, miért mondja ezt - válaszolta McRay -, hiszen egy hasonló 
eseményt ma a CNN világgá kürtölne. 

Ebben egyetértettünk. 1997-ben és 1998-ban folyamatosan áramlottak a 
hírek iszlám szélsőségesek támadásairól, akik egész falvakat irtottak ki 
Algériában, nem kímélve a nőket és gyermekeket sem. Erre az egész világ 
felfigyelt. 

- Nekünk azonban az első század viszonyai közé kell 
képzelnünk magunkat - folytatta McRay -, és közben nem szabad 
megfeledkeznünk néhány dologról. Először is arról, hogy Betlehem 
valószínűleg nem volt nagyobb Názáretnél. Mennyi csecsemő élhetett 
akkor egy öt-hatszáz lelkes faluban? Nem ezer, nem is száz, hanem 
ennél jóval kevesebb. 

— Másodszor, Nagy Heródes szerfelett vérszomjas uralkodó volt: saját 
családjának tagjait is kiirtotta, és sok embert kivégeztetett, akikről azt 
gondolta, hogy ellenségei lehetnek. Néhány betlehemi csecsemő megöletése 
nem volt figyelmet kiváltó esemény a Római Birodalom világában. 

— Harmadszor, akkoriban nem létezett televízió, rádió, nem voltak 
újságok. Nagyon sok időnek kellett eltelnie ahhoz, hogy egy hír elterjedjen, 
különösen egy ilyen Isten háta mögötti, dombok közé ékelt apró faluból. 
Ráadásul bőven voltak nagyobb horderejű események, melyekről a 
történetíróknak tudósítaniuk kellett. 


Ezt újságíróként nehezen tudtam elképzelni. - Ez nem volt hír? - 
kérdeztem kételkedve. 

- Nem hiszem, hogy volt hírértéke - mondta -, legalábbis nem azokban 
az időkben. Egy őrült megöl mindenkit, akiről úgy hiszi, hogy fenyegeti a 
létét: Heródesnek ez szinte életformájává vált. A kereszténység későbbi 
elterjedésével ez az esemény érthetően nagyobb fontosságot kapott, de 
csodálkoznék, ha akkoriban túl nagy ügyet csináltak volna belőle. 

Valóban nehéz ezt ma, a gyors és egész világot átfogó hírközlés korában 
elképzelnünk. Ugyanakkor el kellett ismernem, hogy az ókori Palesztina 
véres történelmét némileg megismerve ésszerűnek tűnt McRay 
magyarázata. 

Ezután már csak egy olyan téma volt hátra, amiről hallani szerettem 
volna, és ami az összes közül a legizgalmasabbnak tűnt. 


A HOLT-TENGERI TEKERCSEK REJTÉLYE 


A régészetnek kétségkívül megvan a romantikája. Ősi sírok, kőbe vésett 
vagy papirusztöredékekre rótt titokzatos feliratok, törött cserépedények, 
kopott érmék - mind-mind igazi csemege a szenvedélyes kutató számára. 
De kevés lelet váltott ki akkora izgalmakat, mint a holt-tengeri tekercsek, a 
Kr. e. 250 és Kr. u. 68 közötti időszakból származó több száz kézirat, 
melyekre 1947-ben bukkantak a Jeruzsálemtől 32 kilométernyi távolságra 
található barlangokban. Egy szigorú, életvitelű zsidó közösség, az 
esszénusok rejtették ide ezeket a tekercseket, mielőtt a rómaiak 
felszámolták a telepeiket. 

Egészen hajmeresztő elméletek is keletkeztek a tekercsek kapcsán, 
például John Marco Allegro meglehetősen abszurd teóriája, mely szerint a 
kereszténység egy olyan termékenységkultuszból alakult ki, amelynek 
tagjai hallucinogén gombákon éltek. Kevésbé hajmeresztő, ám szintén 
megkérdőjelezhető az az állítás, amit Jose O Callaghan, egy papirusszakértő 
fogalmazott meg, mely szerint az egyik holt-tengeri tekercs Márk 
evangéliumának legkorábbi  kézirattöredékét tartalmazza, melynek 
keletkezési ideje 17-20 évvel Jézus megfeszítése utánra tehető. Ezt a 
feltételezést azonban a legtöbb kutató vitatja. 

Mindazonáltal aki az első századi régészeti kutatásokkal foglalkozik, 
nem kerülheti meg a tekercsek kérdését. - Vannak-e közvetlen utalások 


ezekben a tekercsekben Jézusról? - kérdeztem. 

- Nincsenek - válaszolta. - Jézusról nem esik szó a tekercsek egyikében 
sem. E dokumentumok elsősorban a zsidó hétköznapokba és szokásokba 
engednek betekintést. - Előhúzott néhány papírlapot, és megmutatott egy 
cikket, amely 1997-ben jelent meg. - Bár igen érdekes megállapítások 
kerültek napvilágra a 40521 néven lajstromozott kéziratra vonatkozóan, 
amelyből megtudhatunk valamit arról, hogy kinek vallotta magát Jézus. 

Ez rögtön felcsigázta az érdeklődésemet. - Beszéljen erről! - kértem nem 
titkolt izgalommal. 

McRay beavatott a titokba. Máté evangéliumából tudjuk, hogy 
Keresztelő Jánost a börtönben kételyek gyötörték Jézus 
kilétével kapcsolatban, ezért ezzel az emlékezetes kérdéssel küldte el 
hozzá tanítványait: , Te vagy-e az Eljövendő, vagy mást várjunk?" (Mt 
11,3) Világos választ várt arra a kérdésre, hogy valéjban Jézus-e a 
várva várt Messiás. 

A keresztényeket évszázadokon keresztül foglalkoztatta Jézus 
rejtélyesnek tűnő válasza. Ahelyett, hogy egyszerűen igennel vagy nemmel 
felelt volna, ezt mondta: , Menjetek, és mondjátok el Jánosnak, amiket 
hallottatok és láttatok: vakok látnak, és bénák járnak, leprások tisztulnak 
meg, és süketek hallanak, halottak támadnak fel, és szegényeknek 
hirdettetik az evangélium." (Mt 11,4-5) 

Jézus válaszában Ezsaiás könyvének 61. fejezetére utalt. Ám Jézus az 
idézetbe beleillesztette ezt is: , halottak támadnak fel", ami szembetűnő 
módon nem szerepel az Ószövetség szövegében. 

És ezen a ponton siet segítségünkre a 40521. Ez a nem bibliai kézirat, 
amely része a holt-tengeri tekercsek gyűjteményének, héber nyelven 
íródott, és mintegy harminc évvel Jézus születése előtt keletkezett. Ézsaiás 
61. fejezetét tartalmazza, mégpedig úgy, hogy az eredeti szövegből hiányzó 
kifejezés is szerepel benne: , halottak támadnak fel". 

- A tekercsek egyik kutatója, Craig Evans kimutatta, hogy ez a 40521-be 
betoldott kitétel kétségkívül messianisztikus kontextusba ágyazottan 
bukkan fel - mondta McRay. - Arra utal, hogy a Messiás milyen csodákat 
tesz, amikor eljön, és amikor az ég és a föld is engedelmeskedni fognak 
neki. Amikor tehát Jézus ezt a választ adta Jánosnak, egyáltalán nem 
fogalmazott homályosan. A szavaiból János azonnal megértette, hogy ő a 
Messiás. 


McRay odatolta elém azt a cikket, amely Evans kijelentését idézi: ,,A 
40521 világossá teszi, hogy /Jézus/ messianisztikus értelemben utal az Ézs 
35-re. Lényegében azt közli Jánossal a követek által, hogy a Messiás 
megjelenésére utaló események mennek végbe. A kérdésre tehát azt a 
választ adja: Igen, ő az Eljövendő." 

Hátradőltem a kanapén. Számomra Evans felfedezése meggyőzően 
hitelesítette Jézus önmagáról vallott felfogását. Megdöbbentő, hogy a 
modern régészet miként lebbenti fel a fátylat egy sokáig homályosnak 
tartott kijelentésről, amellyel Jézus csaknem kétezer évvel ezelőtt 
határozottan vallotta, hogy ő Isten felkentje. 


, EGY FIGYELEMREMÉLTÓAN PONTOS FORRÁSMUNKA" 


Számos régészeti feltárás megerősíti az újszövetségi beszámoló 
pontosságát, amivel jelentősen alátámasztja annak megbízhatóságát. 
Mindez éles ellentétben áll azzal a bizonytalansággal, ami például a 
mormon vallást lengi körül régészeti szempontból. 

Bár a mormon egyház alapítója, Joseph Smith azt állította a Mormon 
könyvéről, hogy az ,a világ minden könyvénél megbízhatóbb", az 
archeológia többször is rácáfolt erre a kijelentésre. 

Egyszer levélben érdeklődtem a Smithsonian Institute-tói, hogy léteznek- 
e a mormonizmus állításait megerősítő bizonyítékok, amire azt a világos és 
egyértelmű választ kaptam, hogy az archeológusok , semmilyen közvetlen 
összefüggést nem látnak az újvilági régészeti kutatások eredményei és 
Smith könyvének tartalma között". 

Ahogy John Ankerberg és John Weldon fogalmaz a téma 
összegzéseképpen: , Egyszóval, sem a Mormon könyve által említett 
városokat nem sikerült eddig azonosítani, sem a Mormon könyvében 
szereplő személyeket, helyeket, nemzeteket vagy neveket, de olyan 
tárgyakra, iratokra és feliratokra vonatkozóan sem találtak leleteket vagy 
maradványokat, melyeket a Mormon könyve említ... Semmi olyan lelet nem 
került napvilágra, ami a legkisebb mértékben is cáfolná azt, hogy aMormon 
könyve nem egyéb, mint mítosz és emberi kitaláció." 

Az Újszövetség esetében azonban egészen másként áll a dolog. McRay 
következtetéseit sok más kutató is osztja, közöttük Clifford Wilson, a 
jelentős ausztrál archeológus, aki így ír: , Mindazok, akik ismerik a 


tényeket, ma már egyöntetűen elfogadják, hogy az Újszövetséget 
figyelemre méltóan pontos forrásmunkának kell tekinteni." 

Az eddigiek során figyelemmel kísérhettük, amint Craig Biomberg az 
Újszövetség dokumentumainak megbízhatósága mellett érvelt, Bruce 
Metzger megerősítette, hogy az évszázadok pontosan őrizték meg 
számunkra annak szövegét, Edwin Yamauchi kifejtette, milyen megerősítő 
bizonyítékokat szolgáltat számos ókori történész és író, most pedig John 
McRay rámutatott arra, hogy a régészet hogyan támasztja alá az 
újszövetségi iratok pontosságát és szavahihetőségét. Mindennek. alapján 
egyet kell értenem Wilsonnal. Bár a Jézus-dosszié még korántsem teljes, 
máris szilárd alapokon nyugszik. 

Ugyanakkor tisztában voltam azzal is, hogy akadnak ismert 
professzorok, akik vitatják ezt a kijelentést. Hol a Newsweek lapjain, hol az 
esti híradóban fejtik ki nézeteiket Jézus személyének radikális 
újraértelmezésével kapcsolatban. Legfőbb ideje, hogy szembenézzünk az 
általuk megfogalmazott kritikákkal, mielőtt továbblépnénk a kutatásban. 
Utazzunk hát Minnesotába, és látogassuk meg az energikus tudóst, a Yale- 
en nevelkedett dr. Gregory Boydot! 


6.A cáfolat mint bizonyíték 


A történelem Jézusa és a hit Jézusa egy és 
ugyanaz a személy? 


Ez a bizonyíték gyakorta fordul elő olcsó detektívregényekben, ám a való 
élet törvényszéki drámáiban rendkívül ritka. Amikor egy gyilkossági per 
tárgyalásán a szemtanú nem a vádlottat nevezte meg tettesként, hanem saját 
magát, a tárgyalóteremben vágni lehetett a csendet. Másnap megdöbbentő 
történettel álltam elő a Chicago Tribüné hasábjain. 

Richard Mosst azzal vádolták, hogy egy chicagói külváros kocsmája 
előtt lelőtt egy tizenkilenc éves fiút. Moss legjobb barátját, Ed Passerit 
szólították a tanúk emelvényére, és felkérték, mondja el, mi történt a 
gyilkossághoz vezető dulakodás során. 

Passeri leírta a Rozsdás Szöghöz címzett italbolt előtt lezajlott 
eseményeket, majd a védő feltette a kérdést, hogy mi történt az áldozattal. 

Passerinek a szeme sem rebbent, amikor kijelentette, hogy miután az 
áldozat egy ollóval megszórta: - Lelőttem. 

A jegyzőnek tátva maradt a szája, az ügyészek felemelt kézzel 
tiltakoztak. A bíró azonnal berekesztette a tárgyalást, és emlékeztette 
Passerit arra az alkotmányos jogára, mely szerint nem köteles önmaga ellen 
vallani. Ekkor a vádlott emelkedett szólásra, és megerősítette, hogy valóban 
Passeri követte el a bűncselekményt. 

- Passeri vallomása nagy bátorságra vall! - kiáltott fel a védelem 
képviselője. 

- Miféle bátorság ez? - kérdezte felháborodva az egyik ügyész. -Passeri 
tudja, hogy az egyetlen rendelkezésünkre álló bizonyíték Richard Mossra 
vall. 

Miután a vád képviselői teljesen biztosak voltak abban, hogy Moss a 
tettes, tudták, hogy elsöprő bizonyítékkal kell előállniuk, ha meg akarják 
cáfolni Passeri vallomását. Jogi nyelven , cáfolati bizonyíték"-ra volt 


szükségük, ami , megkérdőjelezi, kétségbe vonja vagy cáfolja" a 
tanúvallomást. 

A vádhatóság képviselői másnap három másik szemtanút hallgattak ki, 
akik egybehangzóan azt állították, hogy a gyilkosságot Moss követte el. 
Ennek és néhány más bizonyítéknak az alapján az esküdtek Mosst találták 
bűnösnek. 

Az ügyészség helyesen járt el. Amikor a bizonyítékok súlya minden 
kétséget kizáróan a vádlottra mutatott, elég bölcsek voltak ahhoz, hogy 
kételkedjenek egy nem kellően alátámasztott állításban, amit egy tanú a 
vádlott felmentése érdekében vallott. 


CÁFOLHATÓK-E A JÉZUS-SZEMINÁRIUM ÁLLÍTÁSAI? 


Hogyan illeszkedik a cáfolati bizonyíték jogi fogalma a Jézussal 
kapcsolatos kutatásaimba? 

Miután meghallgattam néhány neves tudós meggyőző és érvekkel jól 
alátámasztott bizonyítékait, szükségesnek tartottam, hogy megismerjem az 
ellentétes nézeteket valló kutatók álláspontját is, mellyel afféle forgószelet 
keltettek a médiában. 

Talán olvasóim is találkoztak már a Jézus-szemináriumról szóló 
híradásokkal, melyek messze a jelentőségét meghaladó súllyal vannak jelen 
a sajtóban, jóllehet a csoport az újszövetségkutatók körének elenyésző 
kisebbségét alkotja. 

A Szeminárium szenzációhajhász tagjai azzal vonták magukra a sajtó 
figyelmét, hogy az evangéliumokban színkóddal jelölték a Jézustól 
származó idézeteket aszerint, hogy mi az, amit ténylegesen Jézusnak 
tulajdonítanak, és mi az, amit nem. A piros azt jelzi, hogy az adott 
szövegrész  hamisítatlanul Jézus kijelentése. A rózsaszín csupán 
valószínűséget jelöl, míg a szürke az olyan kijelentéseket jelöli, amelyeket 
szerintük Jézus nem mondott, bár a gondolat nem volt idegen tőle. A fekete 
szín pedig arra a véleményre utal, hogy Jézus soha sem mondta ki a neki 
tulajdonított szavakat. 

Elemzésük végeredménye szerint a Jézusnak tulajdonított szavak 
nyolcvankét százaléka valójában nem tőle származik. A fennmaradó 
tizennyolc százalék nagyobbik hányadát kétségesnek tekintik, míg a 
mondásoknak mindössze két százalékát fogadják el hitelesnek. Az újságírók 


szenzációt szimatolva, ugyanakkor a kutatás módszertani kritikájához való 
szakértelem híján, több hordónyi tintát pazaroltak a sztorira. 

A szeminárium ezt követően kiadta a The Five Gospels (Az öt 
evangélium) című munkát, amely tartalmazza a négy kánoni evangélium 
színkódos változatát, valamint a megkérdőjelezhető Tamás-evangéliumot. 
Aki átlapozza, csupa fekete betűt talál benne, piros csak elvétve akad. Jézus 
híres imádságából például csupán a , Mi Atyánk" megszólítás szerepel piros 
jelzéssel. 

Elhatároztam, hogy utánajárok, mi van a címlapsztori mögött. Érdekelt, 
vajon létezik-e meggyőző , cáfolati bizonyíték" ezekkel a kételyeket 
ébresztő és széles körű publicitást élvező elméletekkel szemben. Vajon a 
Jézus-szeminárium állításai elfogulatlan tudományos bizonyítékokon 
nyugszanak, vagy inkább Passeri tanúságához hasonlóan jószándékúak, de 
megalapozatlanok? 

Hatórányi autózással eredtem a felelet nyomába. A minnesotai St. 
Paulban kerestem fel a kiváló egyetemeket végzett dr. Gregory Boyd 
teológiai professzort, aki könyveiben és cikkeiben vitába száll a Jézus- 
szemináriummal. 


ÖTÖDIK INTERJÚ: GREGORY A. BOYD, PH.D. 


Boyd 1996-ban csapott össze először a Jézus-szemináriummal, amikor 
megsemmisítő kritikát írt a Jézussal kapcsolatos liberális felfogásról a 
következő címmel: Cynic Sage or Són of God? Recovering the Reál Jesus 
in an Age of Revisionist Replies (Cinikus bölcs vagy Isten Fia? 

A valóságos Jézus felfedezése a revizionista válaszok korában). A 
lábjegyzetekkel sűrűn ellátott 416 oldalas kötetet a  Christianity 
Today olvasói az év legjobb könyvének járó díjjal jutalmazták. A 
népszerű Jesus under Siege (Jézus kereszttűz alatt) ugyanennek a témának 
az ismeretterjesztő változata. 

Boyd többi könyve között érdemes megemlíteni díjnyertes munkáját, 
melynek Letters from a Sceptic (Egy kételkedő levelei) a címe, és amely 
egykor szkeptikus édesapjával folytatott ölre menő vitáik krónikája 
(melynek során az apa elkötelezett kereszténnyé vált), valamint a God at 
War: The Bibié and Spiritual Conflict (Az isteni hadviselés - a Biblia és a 


lelki küzdelem) című könyvét, mely a kereszténységgel kapcsolatos 
intellektuális kérdésekre ad választ. 

Filozófiai tanulmányait a Minnesotai Egyetemen végezte, a Yale 
Egyetem teológiai fakultásán master of divinity fokozatot szerzett, majd a 
Princeton Theological Seminaryn doktorált. 

Ugyanakkor . mégsem egy  elefántcsonttoronyba visszahúzódó 
entellektüel benyomását kelti. Hullámos, fekete haja, szálfa termete és 
féloldalas mosolya, valamint fékezhetetlen mozgásigénye 
Howie Mandellre, az ismert komikusra emlékeztetett. 

Úgy törnek elő belőle a szavak, mint a víz a megrepedt vezetékből. 
Szédítő . sebességgel — ontja magából — a bonyolult tudományos 
eszmefuttatásokat és a teológiai fogalmakat. Állandó mozgásban van, 
gesztikulál, fészkelődik a székén. Az inge soha sincs rendesen betűrve, 
dolgozószobájában szanaszét repkednek a teleírt papírlapok, és a könyvek 
egymás hegyén-hátán hevernek a padlón. Egyszerre gondolkodik, 
vitatkozik, kérdez, csodálkozik, álmodozik, szemlélődik és záporozza az 
ötleteket. 

Egyetlen foglalkozás nem is elégíti ki. Amellett, hogy a Bethel College 
teológiaprofesszora, a Woodland Hill-i gyülekezet lelki-pásztoraként is 
tevékenykedik, ahol egyebek között szenvedélyes  prédikációinak 
köszönhetően hat éven belül negyvenkettőről huszonötezerre nőtt az 
istentiszteletet látogatók száma. Lelkipásztori munkája a garancia arra, 
hogy tudósként sem rugaszkodik el a mindennapi élet realitásától. 

Szívesen folytat eszmecserét ateistákkal. A néhai Gordon Steinnel 
, Létezik-e Isten" címmel folytatott nyilvános vitát. Más alkalommal a 
lelkipásztorból szkeptikussá lett Dán Bakerrel szállt ringbe ,, Valóban 
feltámadt Jézus a halálból?" címmel. A Minnesotai Iszlám Központ által 
szponzorált program keretében pedig a , Háromság-e az Isten?" kérdésében 
rendezett vitaesten szerepelt. Boydot félelmetes ellenféllé teszi éles elméje, 
empátiája, valamint széles körű bibliai és filozófiai műveltsége. 

Senkit sem ismerek, aki nála jobban képes elegyíteni a népszerű kultúrát 
és az elmélyült tudományosságot. Mondatát egy új filmmel kapcsolatos 
mellékes megjegyzéssel kezdi, majd mély filozófiai kérdésfeltevéssel zárja. 
Fesztelen stílusa és közvetlensége (ki mutat nekem még egy bibliakutatót, 
aki olyan szavakat használ, mint , rinyál" vagy ,,dilis"?) megkönnyítette 
számomra, hogy szinte rögtön otthon érezzem magam a zsúfolt 


másodikemeleti dolgozószobában. Nem volt szükség tiszteletkörökre, Boyd 
máris felpörgött és készen állt, hogy válaszoljon a kérdéseimre. 


RADIKÁLIS ÍRÁSOK 


Elhatároztam, hogy az átlagos újságolvasó nézőpontjából indulok ki. - 
Az emberek az újságok és a magazinok lapjain találkoznak a Jézus- 
szeminárium sommás megállapításaival, és azt hiszik, hogy ez képviseli az 
újszövetségi kutatások fő csapását. De valóban ez a helyzet? 

- Nem - jelentette ki olyan arccal, mint aki citromba harapott. - 
Természetesen nem ez a helyzet, ugyanakkor igaza van: az olvasóknak ez a 
benyomása. 

Addig fészkelődött a székén, amíg elég kényelmesen ült ahhoz, hogy 
elmeséljen egy történetet. - Abban az időben, amikor a Time megjelentette 
első nagyobb cikkét a Jézus-szemináriumról, hosszas beszélgetéseket 
folytattam a kereszténységről egy komolyan érdeklődő ismerősömmel. 
Természeténél fogva kételkedő ember volt, akit teljesen megszédítettek a 
New Age gondolatai. 

- Volt egy közös barátunk, aki kórházba került, és amikor 
meglátogattam, összefutottam ezzel az ismerősömmel, aki éppen a 
Time magazint olvasta. . Mikor beléptem a kórterembe, a 
következő szavakkal fogadott: , Nos, Greg, úgy tűnik, a kutatók nem 
értenek veled egyet" - és ezzel hozzám vágta a magazint. 

Boyd szomorúan és hitetlenkedve rázta a fejét. - Egy ilyen cikk elég volt 
neki ahhoz, hogy többé ne vegyen engem komolyan. Bár tudta, hogy én is 
bibliakutató vagyok, úgy értelmezte a cikket, hogy a kutatók többsége, a 
hozzám hasonló dilis fundamentalistákat leszámítva, a Jézus-szeminárium 
nézeteit osztja. 

Együtt éreztem Boyddal, mert magam is sokakkal találkoztam, akik a 
Jézus-szemináriumot a kutatók többségével azonosították. -Gondolja, hogy 
véletlenül alakul ki bennük ez a benyomás? - kérdeztem. 

-A Jézus-szeminárium persze szeretné ilyen színben feltüntetni önmagát 
- felelte Boyd. - És ez benne a legbosszantóbb, nem csak az evangéliumi, 
hanem más felfogású kutatók számára is. 

— Az öt evangélium című könyvükben lefektetik a , kutatói bölcsesség hét 
alappillérét", mintha ahhoz, hogy valaki igazi kutatónak számítson, 


mindenképpen az ő módszereikhez kellene igazodnia. De rengeteg kutatóról 
tudok, akiknek komoly fenntartásaik vannak ezen ,alappillérek"-kel 
szemben. Ráadásul a Jézus-szeminárium a saját maga által lefordított 
Bibliát ,a tudományos kiadás"-nak nevezi, mintha azt akarná mondani, 
hogy a többi fordítás nem tudományos igénnyel készült. 

Megállt egy pillanatra, majd rátért a lényegre. - Az az igazság -mondta -, 
hogy a Jézus-szeminárium tagjai a kutatók társadalmának egy rendkívül 
szűk, radikális köréhez tartoznak, annak is a szélsőséges nézeteit képviselik. 
A legkevésbé sem képviselik a bibliakutatások főáramát. 

— És különös módon ők is létrehozták a maguk fundamentalizmusát. 
Kijelentik, hogy egyedül ők képviselik a helyes irányzatot. A sokféleség 
nevében - tette hozzá kajánul - sok esetben éppen az ő felfogásuk az, amely 
nem tűr ellenvéleményt. 


AZ , IGAZI" JÉZUS FELFEDEZÉSE 


— A Jézus-szeminárium tagjai - mondtam - nem rejtik véka alá céljaikat. 

— Igen, így van. Határozottan kijelentik, hogy meg akarják szabadítani a 
Bibliát a fundamentalizmustól, s Amerikát attól a , naiv" hittől, mely szerint 
a Biblia Jézusa az , igazi" Jézus. Azt mondják, olyan Jézust akarnak, aki a 
ma emberéhez szól. Egyikük azt írta, hogy a hagyomány Jézusának nincs 
mit mondania az olyan kérdésekről, mint az ökológiai válság, a nukleáris 
válság vagy a feminizmus, ezért új Jézus-képre van szükségünk. Ahogy egy 
másik képviselőjük fogalmazott, , új fikcióra" van szükség. 

— Az a legnagyobb probléma, hogy közvetlenül a tömegekhez fordulnak, 
és nem a többi kutatóhoz. Kutatásuk eredményeit ki akarják vinni az 
elefántcsonttoronyból, és a közvélemény befolyásolásának piacán szeretnék 
eladni. A kereszténységnek egy teljesen új formája lebeg a szemük előtt. 

Érdekesnek tűnt az új Jézus, új hit, új kereszténység gondolata. - 
Beszéljen arról a Jézusról, akit a Jézus-szeminárium felfedezett - kértem. - 
Milyen ő? 

— Lényegében mindenki azt fedezte fel benne, amit keresett. Némelyek 
politikai forradalmárnak, mások vallási fanatikusnak, csodatevőnek vagy 
ördögűzőnek, feministának, az egyenlőség hívének vagy éppenséggel 
anarchistának tartják, és még sorolhatnám -mondta, majd a lényegre tért: - 
Egy dologban azonban mindannyian egyetértenek: Jézus ugyanolyan ember 


volt, mint bárki más. Talán rendkívüli ember volt, talán az emberben rejlő 
lehetőségeket olyan mértékig volt képes kiaknázni, mint rajta kívül senki 
más, de semmi esetre sem volt természetfeletti lény. 

— Azt állítják tehát, hogy maga Jézus, és első követői nem tekintették őt 
sem Istennek, sem Messiásnak, és a halálának sem tulajdonítottak 
különleges jelentőséget. A keresztre feszítése sajnálatosan korán vetett 
véget az életének, a feltámadásáról szóló híresztelések pedig csak később 
keltek lábra, mikor a követői megpróbálták feldolgozni a szomorú 
valóságot. 


LEGYÜNK MÉLTÁNYOSAK 


Felálltam, és a könyvespolchoz léptem, miközben megfogalmazódott 
bennem a következő kérdés. - Ön hisz Jézus feltámadásában, és talán ez 
túlságosan is befolyásolja tudományos álláspontját -mondtam. - A Jézus- 
szeminárium olyan mozgalomként határozza meg önmagát, mint ami 
elfogulatlanul keresi az igazságot - szemben az önhöz hasonlóan vallásosan 
elkötelezett emberekkel, akik egy adott teológiai rendszer keretein belül 
gondolkodnak. 

Boyd felém fordult. - Nem erről van szó - jelentette ki. - A 
Jézusszeminárium tagjai legalább annyira elfogultak, mint az evangéliumi 
keresztények, sőt, még inkább. Egy sereg előfeltevéssel fognak hozzá a 
kutatáshoz, ami persze valamilyen mértékig mindannyiunkra jellemző. 

- Abból az előfeltevésből indulnak ki, ami kétségkívül nem 
elfogulatlanságra vall, hogy az evangéliumok nem megbízhatóak. Azért 
helyezkednek kezdettől fogva erre az álláspontra, mert az evangéliumok 
olyan eseményekről számolnak be, amelyek történelmileg valószínűtlennek 
tűnnek, például csodákról, mint amilyen a vízen járás vagy a halottak 
feltámadása, ilyesmi, mondják, egyszerűen nem történhet meg. Ez a 
naturalista felfogás, amely szerint a természeti vagy fizikai világ minden 
jelensége mögött természetes ok húzódik meg. 

— Igen, de az emberek így élik az életüket - vetettem közbe. - Vagy azt 
akarja mondani, hogy minden történés mögött természetfeletti okokat 
kellene keresni? 

— Világos, hogy nem kell természetfeletti okokra hivatkozni ott, ahol erre 
nincs szükség - mondta Boyd. - Ezek a kutatók azonban ennél tovább 


mennek, és kijelentik, hogy erre soha nincs szükség. Eleve abból indulnak 
ki, hogy a történelem valamennyi eseménye a saját tapasztalataik mintájára 
történt meg, és mivel ők a természetfelettivel soha nem szembesültek, azt 
feltételezik, hogy csodák sohasem történtek. 

— Eljárásuk a következő: kezdettől fogva kiiktatják a természetfelettit 
mint lehetőséget, és azt mondják, ,Lássuk a Jézusra vonatkozó 
bizonyítékokat!" Nem csoda, ha a fenti következtetésre jutnak. 

Meg akartam fordítani a dolgot. - Hát jó. Akkor nézzük, hogyan járna el 
ön! 

— Azzal egyetértek, hogy ne hivatkozzunk a 
természetfelettire mindaddig, amíg ez nem indokolt. Keressünk először 
természetes magyarázatot. Ezt az életben is így teszem. Kidől egy fa. Lehet, 
hogy kirágták a gyökerét a hangyák? Vagy talán egy angyal döntötte 
ki? Nos, ezt a következtetést csak akkor vonnám le, ha határozott 
bizonyítékaim lennének erre nézve. 

— Ezzel tehát egyetértek. Azzal a feltételezéssel azonban már nem, hogy 
eleget tudunk a világegyetemről ahhoz, hogy kijelenthessük, hogy Isten, ha 
egyáltalán létezik, soha nem avatkozhat be a világunkba természetfeletti 
módon. Ez nem a történelem ismeretére épülő feltételezés. Ez pusztán 
metafizika. 

— Úgy vélem, bizonyos alázatra van szükség a történelmi kutatásokhoz, 
és ahhoz, hogy kijelentsük: , Lehet, hogy Jézus valóban feltámadt a 
halálból. Az sem kizárt, hogy a tanítványai valóban azt látták, amit az 
evangéliumok állítanak. És ha erre nem találunk más magyarázatot, 
vizsgáljuk meg ezt az eshetőséget is!" 

— Azt hiszem, hogy ez az egyetlen méltányos megoldás. 


A KRITÉRIUMOK KRITIKÁJA 


A Jézus-szeminárium egy saját maga által kialakított előfeltevés- és 
kritériumrendszer alapján dönti el, hogy melyek az evangéliumoknak azok 
a szavai, amelyeket Jézus soha nem mondott. Ám ésszerűek és indokoltak 
ezek a kritériumok? Vagy kezdettől fogva azt a szerepet töltik be, mint a 
dobókockába épített súly, amely eleve meghatározza, hogy melyik oldalán 
áll meg a kocka? 


— Számos problémát vetnek fel ezek az előfeltevések és kritériumok - 
kezdett bele a csoport módszerének elemzésébe Boyd. - Eleve feltétételezik 
például, hogy a későbbi egyház adta ezeket a szavakat Jézus szájába, hacsak 
nem bizonyítható az ellenkezője. Az evangéliumokkal szemben táplált 
gyanakvásuk pedig abban a feltételezésben gyökerezik, hogy a 
természetfeletti nem létezhet. 

— A történészeknek számolniuk kell azzal, hogy bizonyítaniuk kell, ha 
valamit hamisnak vagy megbízhatatlannak tartanak, hiszen az emberek nem 
megrögzött hazudozók. E nélkül az alapállás nélkül igen keveset tudnánk 
ma az ókori történelemről. 

— A Jézus-szeminárium feje tetejére állítja ezt az elvet, és azt mondja, 
hogy feketén-fehéren be kell bizonyítani, hogy egy bizonyos mondás 
valóban Jézustól származik-e vagy sem. Az rendben van, hogy a kutatók 
bizonyos kritériumrendszer alapján megvizsgálják Jézus mondásait. Ám 
azzal nem értek egyet, hogy ha a felállított kritériumoknak nem felelnek 
meg ezek a szövegrészletek, akkor rögtön kétségbe kell vonnunk a 
megbízhatóságukat. Az ilyen típusú negatív konklúzió komoly problémákat 
vet fel. 

Ez az elméleti fejtegetés túl homályos volt számomra. Konkrét példákra 
volt szükségem ahhoz, hogy megértsem Boyd álláspontját. - Milyen 
kritériumok szerint vizsgálták Jézus mondásait? -kérdeztem. 

— Az egyiket kettős disszimilaritásnak nevezik - felelte. - Ez azt jelenti, 
hogy csak akkor fogadják el a mondást bizonyítottan Jézustól származónak, 
ha az nem tulajdonítható egy zsidó rabbinak vagy a későbbi egyháznak. 
Ellenkező esetben azt feltételezik, hogy zsidó vagy keresztény forrásból 
került az evangéliumokba. 

— Csak az a bökkenő, hogy Jézus zsidó volt, és ő alapította a keresztény 
egyházat, ennek megfelelően sem a zsidó, sem a keresztény gondolkodás 
nem állt távol tőle. Ez a kritérium tehát szükségszerűen ahhoz a negatív 
következtetéshez vezet, hogy Jézus voltaképpen alig mondott valamit. 

- Aztán ott van a másik kritérium, amit így neveznek: 
többszörös megerősítés, ami azt jelenti, hogy csak akkor tulajdonítható egy 
mondás Jézusnak, ha az egynél több forrásban is föllelhető. Nos, ez a próba 
hasznos lehet, ha egy mondás megerősítéséről van szó. De miért volna 
ellenérv a másik irányban? Ha csak egy forrásban találkozunk vele, akkor 
nem érvényes? A helyzet az, hogy az ókori történelmi ismereteink 


túlnyomó része egy-egy forrásra támaszkodik. Ha egy forrást 
megbízhatónak tartanak - és számos érv szól amellett, hogy az 
evangéliumok  — megbízható forrásnak minősülnek  -, akkor azt 
szavahihetőnek fogadják el, még akkor is, ha a közlése más források alapján 
nem erősíthető meg. 

— Azt azonban nem tekintik többszörös megerősítésnek, ha egy Jézusnak 
tulajdonított mondás két-három evangéliumban is előfordul. Máté, Márk és 
Lukács evangéliumát egyetlen forrásnak tekintik, mert feltételezik, hogy 
Máté és Lukács Márk evangéliumát használta forrásnak. Nem veszik észre, 
hogy egyre nagyobb számban vannak olyan kutatók, akiknek komoly 
fenntartásaik vannak ezzel az elmélettel szemben. Nyilvánvaló, hogy ilyen 
gondolatmenet alapján rendkívül nehéz többszörös megerősítést igazolni. 

Boyd folytatta volna a fejtegetést, de közbeszóltam, hogy már értem az 
álláspontját: az előfeltevések alapján felállított kritériumok, a cinkelt 
kockához hasonlóan, nem is vezethetnek más eredményre, csak arra, amit 
kezdettől fogva el akartak érni. 


A CSODATEVŐ JÉZUS 


A naturalizmus talaján álló kutatók egyik módszere az, hogy 
párhuzamokat keresnek Jézus és más ókori személyek között annak 
kimutatására, hogy Jézus kijelentései és cselekedetei a maguk idejében 
egyáltalán nem számítottak szokatlannak vagy egyedülállónak. 

— Hogyan vélekedik erről? - kérdeztem Boydot. - Léteztek az ókorban 
csodatevő rabbik, akik ördögöt űztek, vagy esőért imádkoztak. Egyes 
kutatók szerint Jézus is csupán egy a sok zsidó csodatevő között. Megállja a 
helyét ez a párhuzam? 

Most lendült bele igazán Boyd, a nagy vitázó, és pillanatok alatt egy 
egész érvrendszert épített fel. Örültem, hogy magnóra vettem a 
beszélgetést, egy gyorsíró sem győzte volna lejegyezni azt a szóáradatot, 
ami ezután következett. 

— Ezek a párhuzamok, ha közelebbről megvizsgáljuk őket, igen gyorsan 
összeomlanak - kezdte, majd egyre jobban belemelegedett. - Először is, a 
zsidó történelemben példátlanul fontos szerephez jut a természetfeletti 
Jézus életében. 


— Másodszor, csodáinak radikális jellege teljesen elválasztja őt minden 
más csodatevőtől. Nem csupán az történt, hogy imádkozott, és elállt az eső. 
O vakot, siketet, leprást gyógyított, lecsende-sítette a vihart, kenyeret és 
halat szaporított, és embereket támasztott fel a halálból. Erre sehol sem 
találunk párhuzamot. 

— Harmadszor, Jézus legfőbb megkülönböztető jegye az, hogy saját 
tekintélye alapján tett csodát. Ő az egyetlen, aki kimondta: , Ha én Isten 
ujjával űzöm ki a démonokat, akkor Isten országa köztetek van", tehát 
egyedül önmagára hivatkozik. Azt mondta: , Azért jöttem, hogy 
megszabadítsam a foglyokat." Istent, az Atyát dicséri mindazért, amit tesz, 
de egyszer sem fordul elő, hogy Istent arra kérné, tegyen csodát helyette. 
Istennek, az Atyának a hatalmával tesz csodát. És erre egyszerűen nincs 
párhuzam. 

— Ebbe a sorba illik az is, ahogyan Jézus önmagáról szólt: , Nekem 
adatott minden hatalom", , ég és föld elmúlnak, de az én igéim nem múlnak 
el". Egyetlen rabbi sem állított ilyesmit magáról. 

Boyd szinte egy szuszra sorolta érveit. Mikor újra szóhoz jutottam, 
megkérdeztem: - És mi az ön álláspontja? 

— Jézus párhuzamba állítása a csodarabbikkal - Mondta Boyd nevetve - 
nagyon-nagyon erőltetett. 


JÉZUS ÉS A CSODÁLATOS APOLLONIOSZ 


Nem hagytam, hogy Boyd félelmetes vitakészsége megfélemlítsen. 
Elhatároztam, hogy egy fogósabb kérdést szegezek neki: jóval 
megalapozottabb a párhuzam Jézus és a történelem egyik alakja, a tüanai 
Apolloniosz között. 

— Itt van ez az ember az I. századból - kezdtem akiről azt írják, hogy 
sokakat meggyógyított, és démonokat űzött ki, feltámasztott egy halott 
gyermeket, és a halála után megjelent a követői előtt. Sokan rá hivatkozva 
így érvelnek: , Ha Apolloniosz történetét legendának tartjuk, akkor miért 
nem mondjuk ugyanezt Jézus történetéről?" 

Boyd bólintott, majd így szólt. - Elismerem, hogy első hallásra ez 
komoly érvnek hangzik - mondta. - Amikor az egyetemen először hallottam 
Apollonioszról, nagyon megdöbbentem. Ám ha alaposan és tárgyilagosan 


megvizsgáljuk a történelmi tényeket, rájövünk, hogy ez az állítólagos 
párhuzam nem állja meg a helyét. 

Én azonban nem elégedtem meg általánosságokkal. - Folytassa! - 
kértem. - Üsse le teljes erőből a feladott labdát! 

- — Rendben. Nos, először is az életrajzírója, — Philosztratosz, 
másfél évszázaddal Apolloniosz után élt, míg Jézus élete és az 
evangéliumok lejegyzése között egy generációnyi idő sem telt el. Minél 
rövidebb ez az időbeli távolság, annál kisebb a valószínűsége annak, hogy 
legendás elemek rakódnak a történetre, vagy tévedés és pontatlanság kerül 
bele. 

— További eltérés, hogy az evangéliumokból négy is rendelkezésünkre 
áll, melyekre bőséges megerősítő bizonyítékot találunk Pál apostol 
írásaiban, és amelyeket bizonyos fokig Biblián kívüli szerzők, például 
Josephus és mások is alátámasztanak. Apolloniosz esetében viszont csupán 
egyetlen forrásra támaszkodhatunk, és míg az evangéliumok kiállják a 
próbát, amely történelmi megbízhatóságukat vizsgálja, ugyanez nem 
mondható el az Apollonioszról lejegyzett történetekről. 

- — Ráadásul  Philosztratoszt egy császárnő bízta meg az 
életrajz megírásával, kifejezetten azzal a céllal, hogy templomot 
állíttasson Apolloniosznak. A császárnő Apolloniosz követője volt, ezért 
Phi-losztratosznak bizonyára anyagi érdeke is fűződött ahhoz, 
hogy történetét minél jobban kiszínezze, és a császárnő kedvében 
járjon. Ezzel szemben az evangéliumok szerzőinek nem volt mit 
nyerniük Jézus történetének megírásával, sőt annál többet veszíthettek, 
és semmiféle érdek, mint például az anyagi haszonszerzés, nem motiválta 
őket. 

— Figyelemreméltó az eltérés Philosztratosz és az evangéliumok stílusa 
között is. Míg az evangéliumok a szemtanú határozott és biztos 
nézőpontjából mondják el Jézus történetét, Philosztratosznál sok a 
bizonytalanság. így fogalmaz: , Beszámolók szerint...", vagy: , Némelyek 
azt mondták, a kislány meghalt, mások viszont úgy tudták, hogy csak 
beteg." Becsületére legyen mondva, hogy ezt meg is mondja, és a történetet 
csupán történetként kezeli. 

- És egy döntő szempont: Philosztratosz a III. század elején 
Kappadókiában élt, ahol akkor már jó ideje jelen volt a kereszténység. Ha 


gi 


tehát átvétel történt, akkor azt csak ő követhette el. Elképzelhetjük 


Apolloniosz követőit, akik a kereszténységben vetélytársat látva így 
szólnak: , O, valóban? Nos, Apolloniosz ugyanolyan csodákat tett, mint 
Jézus!" Mint amikor a gyerekek vetélkednek: , Az én apukám meg tudja 
verni a te apukádat!" 

— És végezetül még valami. Kész vagyok elismerni, hogy Apolloniosz 
valóban nagyszerű dolgokat művelt, vagy legalábbis azt hitette el magáról. 
Ez azonban a legkevésbé sem csökkenti a Jézusra vonatkozó bizonyítékok 
jelentőségét. 


JÉZUS ÉS A , MISZTÉRIUMVALLÁSOK" 


Rendben van, gondoltam magamban. Tegyünk még egy próbát! Sok 
helyen azt tanítják, hogy Jézus életének több mozzanatában az ókori 
, misztériumvallások" egyes elemei köszönnek vissza, például a bemerítés 
és a szent lakoma szertartásai, vagy istenek haláláról és feltámadásáról 
szóló történetek. - Mi a helyzet ezekkel a párhuzamokkal? - kérdeztem. 

— Ezt az érvet szívesen hangoztatták a múlt század elején, de mára szinte 
teljesen feledésbe merült, mert hitelét vesztette. Egyrészt az időbeli sorrend 
miatt, hiszen ha átvételről beszélünk, az csak a kereszténység egyes 
elemeinek átvételét jelentheti. 

— A misztériumvallások afféle , csináld magad" vallások voltak, amelyek 
szabadon kölcsönöztek a legkülönbözőbb forrásokból. Ezzel szemben a 
zsidók mindig nagy gondot fordítottak arra, hogy megóvják hitüket a külső 
hatásoktól. Különleges népnek tekintették magukat, és erőteljesen 
elutasították a pogány hiedelmeket és rítusokat. 

Számomra az istenek haláláról és feltámadásáról szóló mitológiai 
történetek lehetséges párhuzama tűnt a legérdekesebbnek. -Nem vonható 
párhuzam a kereszténység és a misztériumvallások között ezeknek a 
történeteknek az alapján? - kérdeztem. 

— Miközben kétségkívül igaz, hogy bizonyos misztériumvallások-ban 
fontos szerepet játszik az istenek halála és feltámadása, ezek a mítoszok 
minden esetben a halál és újjászületés természetes körforgásáról szólnak - 
válaszolta Boyd. - A növényvilág meghal ősszel, tavasszal pedig újra életre 
kel. E jelenség feletti emberi csodálat fejeződik ki a meghaló és feltámadó 
istenekről szóló mitológiai történetekben, melyeket mesés elemek szőnek 
át. Olyan eseményeket beszélnek el, amelyek , tán igazak sem voltak". 


— Ezzel éles ellentétben áll az a mód, ahogyan az evangéliumok Jézus 
Krisztust elénk állítják. Olyan férfiról szólnak, aki néhány évtizeddel 
korábban valóban élt. Pontos nevek szerepelnek bennük: Jézust Poncius 
Pilátus idejében feszítették meg, abban az évben, amikor Kajafás volt a 
főpap, az a férfi pedig, aki Jézus keresztjét vitte, Alexander és Rufusz apja 
volt. Ezek konkrét történelmi tények, amelyeknek semmi köze az olyan 
meséhez, amely , egyszer volt, hol nem volt". 

— A kereszténység nem foglalkozik a természet életciklusaival, a vetéssel 
és az aratással. Ehelyett a halottak feltámadásáról, az örök életről és az 
Istennel való kiengesztelődésről szóló hit jelenik meg bemre, amely a zsidó 
vallásban —— gyökerezik, és amely teljességgel — hiányzik a 
misztériumvallásokból. 

- Ami pedig azt a felvetést illeti, mely szerint az Újszövetség 
keresztséggel és úrvacsorával kapcsolatos tanítása a misztériumvallásokból 
került a kereszténységbe, az egyszerűen szamárság. Csak egy ellenérvet 
hadd említsek: a feltételezett párhuzamos elemek legkorábbi megjelenése a 
Kr. u. II. századra tehető, tehát bármiféle átvétel éppenséggel csak a 
kereszténységből történhetett más vallásokba, és nem fordítva. 

—- Ugyanakkor a látszólagos hasonlóságok is rögtön szertefoszlanak, 
amint közelebbről megvizsgáljuk őket. A Mitrász-kultusz egyik beavatási 
rituáléja például abból állt, hogy a jelöltek egy levágott bika alá állva 
megfürödtek a bika vérében és belső részeiben, majd a többiekkel együtt 
megették a bikát. 

— Nos az a feltételezés, hogy a zsidók bármiféle vonzalmat érezhették a 
beavatásnak e módja iránt, és erről a barbár , liturgiáról" mintázták volna a 
keresztséget és az úrvacsorát, nélkülöz minden valóságalapot, és éppen 
ezért a legtöbb kutató elveti ezt a nézetet. 


TITKOS EVANGÉLIUMOK, BESZÉLŐ KERESZTEK 


Amilyen nagy rendetlenség és szervezetlenség uralkodott Boyd 
dolgozószobájában, olyan komoly rendszeresség és összefogottság volt a 
professzor fejében. Elemzését a sokat emlegetett párhuzamokról 
meggyőzőnek és hitelt érdemlőnek találtam. Úgy döntöttem tehát, hogy 
áttérek egy másik témára, amely ugyancsak sokat szerepel a médiában: 


azokra az , új felfedezésekre", melyeket a Jézus-szeminárium képviselői 
gyakorta emlegetnek műveikben. 

- Sokat cikkezik a bulvársajtó Jamás  evangéliumáról, Márk 
titkos evangéliumáról, A Kereszt evangéliumáról és a ,O"-ról - kezdtem. - 
Valóban léteznek olyan új felfedezések, amelyek megváltoztatják mindazt, 
amit eddig Jézus felől gondoltunk? 

Boyd nagyot sóhajtott. - Nem, egyáltalán nincsenek olyan új 
felfedezések, amelyek bármi újat mondanának Jézusról.  JIamás 
evangéliumát már régóta ismerjük, most csak felhasználják arra, hogy egy 
másfajta Jézus-képet kreáljanak. Legfeljebb arról beszélhetünk, hogy van 
néhány új elmélet Jamás  evangéliumával kapcsolatban, maga 
az evangélium azonban nem számít újdonságnak. 

— Ami pedig a ,0O"-t illeti, az nem valamiféle felfedezés, hanem egy 
nagyjából másfél évszázados elmélet, amellyel azt 
próbálják megmagyarázni, hogy Lukács és Máté evangéliumában miért 
van annyi közös elem. Ami a dologban új, az a nagyon is 
megkérdőjelezhető módszer, mellyel egyes kutatók előfeltevéseik igazolása 
érdekében rétegekre bontják a feltételezett 0-t, amelyből a legendaképződés 
különböző fázisait próbálják levezetni. 

Tudomásom volt arról, hogy a  Jézus-szeminárium talán 
legbefolyásosabb — kutatója, — Jolin — Dominic —Crossan magabiztos 
kijelentéseket tett a Márk titkos evangéliumának nevezett irattal 
kapcsolatban. Állítása szerint ez az írás Márk evangéliumának egy 
cenzúrázatlan változata, amely titkos és bizalmas ismereteket tartalmaz lelki 
bennfentesek számára. Ennek alapján néhányan azt állították, hogy 
Jézus valójában mágus volt, mások pedig kijelentették, hogy az első 
keresztények . között nagy számban voltak homoszexuálisok. A 
média persze sok fantáziát látott ebben a konspirációs forgatókönyvben. 

— Milyen bizonyítékok vannak erre vonatkozóan? - kérdeztem Boydot. 

— Semmilyenek - hangzott a sommás válasz. 

Én azonban nem értem be ennyivel, és megkértem, mondja el, mire 
gondol. 

— A helyzet az, hogy nem létezik semmiféle titkos Márk-evangélium - 
mondta. - Az egész feltételezés onnan ered, hogy egy kutató kiemelt egy 
idézetet a II. század végén élt Alexandriai Kelemen írásaiból, ami állítólag 


ebből az evangéliumból származik. Ám ez, csodák csodájára, eltűnt, mintha 
a föld nyelte volna el. 

— Az irat tehát nem áll rendelkezésünkre, egyetlen idézetet sem ismerünk 
belőle, és semmi okunk feltételezni, hogy bármilyen érvényes információt 
tartalmazna a történelmi Jézusról, vagy arról, amit az első keresztények 
gondoltak róla. Azt viszont tudjuk, hogy Kelemen meglehetősen hiszékeny 
volt, és bizonytalan eredetű írásoknak is hitelt adott. 

- A Márk titkos evangéliuma tehát egy nem létező írás, amit egy 
nem létező szövegből idéz az a II. évszázad végén élt szerző, aki 
közismerten naiv és hiszékeny volt. A kutatók túlnyomó többsége 
ennek megfelelően nem tartja hitelt érdemlőnek ezt az elgondolást. 
Csupán a szenzációhajhász média kerített ekkora feneket a dolognak. 

Crossan hitelt ad annak az iratnak is, amit ő maga nevezett el A Kereszt 
evangéliumának. - Ez vajon megüti a mércét? - kérdeztem. 

— A legtöbb kutató ezt sem tartja hitelesnek, mert sok legendás elemet 
tartalmaz. Például Jézus hatalmasra nőtt termettel lép elő a sírboltból, majd 
fölmegy az égbe. Ezután előjön a sírból a kereszt, és beszélni kezd. Az 
újszövetségi evangéliumok sokkal józanabbak és megbízhatóbbak, mint 
bármi, ami ebben az írásban megjelenik. Inkább a kései apokrif írásokkal 
mutat rokonságot. Mivel bibliai anyagon alapul, mindenképpen később 
keletkezett, mint az evangéliumok. 

A bibliakutatók túlnyomó többségével szemben a Jézus-szeminárium 
rendkívül nagy tekintélyt tulajdonít Tamás evangéliumának, melyet a négy 
hagyományos evangélium mellé helyez. A 3. fejezetben dr. Bruce Meztger 
professzor határozott kritikai álláspontra helyezkedett e nézettel szemben. 

Kikértem Boyd véleményét is: - Miért nem illeti meg  JIamás 
evangéliumát a többinek kijáró tisztelet? 

— Mindenki egyetért abban, hogy ez az evangélium nagymértékben a 
gnoszticizmus hatása alatt áll, amely a II. századtól örvendett nagy 
népszerűségnek. Képviselői azt terjesztették magukról, hogy titkos 
meglátásokban, felismerésekben és kinyilatkoztatásokban részesültek, 
melyek nyomán az univerzum kulcsát kapták a kezükbe. A megváltás az 
ismeret által adatik - a görög gnószisz szó azt jelenti: ismeret, tudás. 

— A legtöbb kutató ebbe a kulturális miliőbe, tehát a II. század közepére 
teszi Tamás evangéliuma keletkezési idejét. Hadd mondjak egy példát! 
Jézus mondásaként idézi a szöveg a következőt: , Minden nő, aki magát 


férfivá teszi, bejut a mennyek országába." Ez ellentétben áll azzal a 
felfogással, amely ismereteink szerint Jézust jellemezte, ugyanakkor jól 
beleillik a gnosztikus gondolkodásmódba. 

— Ugyanakkor a Jézus-szeminárium önkényesen úgy ítéli meg Tamás 
evangéliumának bizonyos részeit, hogy azok a Jézussal kapcsolatos 
hagyomány korai rétegeit képviselik, melyek a kánoni evangéliumoknál is 
korábbról származnak. 

— Mivel Jézus e szakaszok egyikében sem utal isteni eredetére, és nem 
tesz semmit, ami természetfeletti hatalmat sejtetne, azt állítják, hogy a 
legkorábbi források szerint Jézus csupán nagy tanító volt. Ám ez az érvelés 
fából vaskarika. Csupán azért tartják Tamás evangéliumának egyes részeit 
korainak, mert olyan képet festenek Jézusról, amelyet ezek a kutatók az 
eredetinek tartanak. Valójában semmi sem indokolja, hogy a II. századból 
származó Tamás evangéliumát az I. századi újszövetségi evangéliumok fölé 
helyezzük. 


TÖRTÉNELEM KONTRA HIT 


A történelem Jézusa és a hit Jézusa - a Jézus-szeminárium szerint mély 
szakadék tátong e kettő között. Nézetük szerint a történelmi Jézus egy éles 
elméjű, szellemes, a kor kultúrájával szembehelyezkedő ember volt, aki 
sohasem állította magáról, hogy ő Isten Fia, míg a hit Jézusa nem egyéb egy 
halom szép elképzelésnél, amely segít ugyan abban, hogy helyesen éljünk, 
de valójában csak vágyálmok húzódnak mögötte. 

— Nem csak mély szakadék választja el egymástól a történelem Jézusát 
és a hit Jézusát - felelte Boyd, amikor fölvetettem a témát. - Ha mindent 
elvetünk, ami Jézus isteni eredetéről szól, és arról, hogy ő kiengesztelést 
szerzett Isten és az emberek között, akkor a történelem és hit szöges 
ellentétben áll egymással. 

— A Jézus-szeminárium így határozza meg a hit Jézusát: vannak bizonyos 
vallási szimbólumok, amelyek fontosak az emberek számára - Jézus, az 
Isten-ember, a kereszt, az önfeláldozó szeretet, a feltámadás. Bár az 
emberek valójában nem hisznek abban, hogy ezek valóságosan 
megtörténtek, mégis arra ösztönzik őket, hogy jobb életet éljenek, 
felülkerekedjenek egzisztenciális félelmeiken, megvalósítsák önmagukat, és 
ébren tartsák magukban a reményt a kétségbeesés közepette, és így tovább. 


- Bocsánat - szakította félbe magát Boyd - de már olyan 
sokszor hallottam ezt a lemezé hogy a könyökömön jön ki. 

— Ezek a liberális gondolkodók azzal érvelnek, hogy a történelmi kutatás 
módszereivel nem közelíthető meg a hit Jézusa, mert ő nem történelmi 
valóság, hanem csak egy szimbólum. De felteszem a kérdést: Hogyan 
lehetne Jézus bárminek a szimbóluma, ha nem a történelemben gyökerezik? 
A niceai hitvallás nem azt mondja, hogy ,de jó volna, ha mindez igaz 
volna!", hanem azt: , Jézus Krisztust Poncius Pilátus alatt megfeszítették, és 
harmadnapra feltámadt a halottak közül." 

— A teológiai igazság történelmi igazságon alapszik. Ez az Újszövetség 
alapállása. Gondoljon csak Péter beszédére az Apostolok cselekedetei 2. 
részében! Feláll, és azt mondja: , Ti pedig, barátaim, tanúi vagytok 
mindezeknek. Semmi nem történt titokban. Dávid sírja még mindig itt van 
közöttünk, Jézust azonban Isten feltámasztotta a halálból. Ezért hirdetjük, 
hogy ő az Isten Fia." 

- Ha kiirtjuk a csodákat, és tagadjuk a feltámadást, akkor 
semmi hirdetnivaló nem marad. Azt mondja Pál, ha Jézus nem támadt fel a 
halálból, hiábavaló, haszontalan, üres a hitünk. 

Kis szünetet tartott. Lejjebb vitte a hangját, és az igehirdető szónoki 
pátosza után a személyes meggyőződéséről valló ember hangnemére váltott. 

— Nem akarom egy szimbólumra alapozni az életemet. Engem a valóság 
érdekel, és a keresztények hite mindig a valóságban gyökerezett. A liberális 
teológusok azok, akik vágyálmokat követnek, a kereszténység viszont nem 
vágyálom. 


TÖRTÉNELEM ÉS HIT 


Sok időt szenteltünk a Jézus-szeminárium szimbolikus Jézusának, aki 
nem képes a világnak egyebet nyújtani a remény illúziójánál. Mielőtt 
elváltunk, hallani akartam valamit Gregory Boyd Jézusáról is. Azt 
szerettem volna tudni, hogy vajon az a Jézus, akiről a teológia 
professzoraként tudományos könyveket ír, ugyanaz a Jézus-e, mint akiről 
vasárnap délelőttönként a gyülekezetben prédikál. 

— Öntsünk tiszta vizet a pohárba! - kezdtem. - Jézus az ön számára a 
történelem és a hit Jézusa egy személyben? 


A nyomaték kedvéért Boyd ökölbe szorította a kezét, mintha legalábbis 
gólt rúgtam volna. - Pontosan erről van szó, Lee! - örvendezett. Egészen 
előre húzódott a székén, úgy mondta el, hogy a kutatásai, no és a szíve, 
hogyan vezette el őt a hithez. 

— A következőről van szó: Ha szeretünk valakit, akkor a szeretet túlmutat 
az illetővel kapcsolatos tényeken, de mégis ezekben a tényekben 
gyökerezik. Például szereti a feleségét, mert remek nő, szép, okos és 
kedves. Ezek a valóság tényei, ezért szereti őt. 

— A szeretete azonban túlmutat a tényeken. Lehet, hogy mindezt tudja 
róla, mégse szereti őt, és mégse bízza rá magát. A döntés tehát meghaladja 
a tényeket, mégis a tények bizonyosságára épül. 

— Így lesz az ember szerelmes Jézusba. Ha kapcsolatban vagyok Jézus 
Krisztussal, az túlmutat a róla szerzett történelmi ismereteken és tényeken, 
mégis a vele kapcsolatos történelmi tényekben gyökerezik. A történelmi 
bizonyítékok alapján hiszek Jézusban, a vele való kapcsolatom azonban 
messze túlmegy ezeken a bizonyítékokon: rábízom magam, és nap mint nap 
vele járok. 

— Értem - szóltam közbe -, de elismeri, hogy a kereszténység olyan 
dolgokat állít Jézusról, amelyeket nagyon nehéz elhinni? 

— Természetesen elismerem - felelte. - Pontosan ezért örülök annak, hogy 
hihetetlenül erős bizonyítékok szólnak mellette. 

- Számomra - tette hozzá - semmi más nem jön szóba. Annak 
bizonyítékai, hogy Jézus az, akinek őt a tanítványai mondták, 
hogy csodákat tett, hogy feltámadt a halálból, és hogy Isten fiának vallotta 
magát - fényévekkel meghaladják a Jézus-szeminárium képviselői által 
felsorakoztatott érveket. 

— Mit tudnak felmutatni ezek a kutatók? Egy II. század vége felé íródott 
levél rövid utalását egy elveszett, ,titkos" evangéliumra, amit csupán 
egyvalaki látott, s aminek azóta szintén nyoma veszett. Továbbá egy III. 
századi beszámolót a keresztre feszítésről és a feltámadásról, amelyben a 
beszélő kereszt a főszereplő, és amelyről alig néhány kutató állítja, hogy 
előbb íródott az evangéliumoknál. Ezenkívül van még egy II. századi 
gnosztikus irat, melynek egyes részeit néhány kutató szeretné korábbra 
datálni, hogy alkalmas legyen előfeltevéseik alátámasztására. S végül van 
még egy bizonytalan feltételezéseken alapuló hipotetikus dokumentum, 


amelyet nyakatokért érveléssel szeletelgetnek egyre vékonyabbra és 
vékonyabbra. 

— Sajnálom! - roskadt vissza Boyd a székébe, és megrázta a fejét. - Erre 
én nem vagyok vevő. Sokkal ésszerűbb az evangéliumokban bízni, amelyek 
könnyedén kiállják a történelmi vizsgálódások próbáját, mint a Jézus- 
szeminárium ingatag kijelentéseire alapozni. 


ERŐSÖDŐ KRITIKA 


A szállodába visszatérve gondolatban visszapörgettem mindazt, amit 
Boydtól hallottam. Hozzá hasonlóan én is úgy éreztem: ha a hit Jézusa 
egyben nem a történelem Jézusa is, akkor nem érdemes időt pazarolni rá. 
Ha nem a valóságban gyökerezik, ha a halálból való feltámadásával nem 
igazolta istenségét, akkor nem több egy kellemes érzéseket ébresztő 
szimbólumnál, aki éppolyan érdektelen, mint a Mikulás. 

Azonban jól megalapozott bizonyítékok állnak rendelkezésünkre arra 
vonatkozóan, hogy ő több ennél. Hallhattam eddig 
megbízható  — szemtanúkról, írásos, — megerősítő — és — tudományos 
bizonyítékokról, melyek mind alátámasztják az Újszövetségnek azt az 
állítását, hogy Jézus a megtestesült Isten, és gondolatban máris felkészültem 
az újabb utazásra, hogy további történelmi bizonyítékokat bányásszak elő a 
személyéről és a feltámadásáról. 

Érdemes közbevetőleg megjegyeznem, hogy Greg Boyd hangja nem 
magányosan kiáltó szó a Jézus-szeminárium nézeteivel szemben. A hozzá 
hasonló neves konzervatív bibliakutatókon kívül a legváltozatosabb 
teológiai háttérrel rendelkező, nagy tekintélynek örvendő tudósok is egyre 
erősebben hallatják a hangjukat. 

Az egyik példa, a The Reál Jesus (, Az igazi Jézus") című könyv a 
szállodai szobám  éjjeliszekrényén feküdt. Szerzője dr.  Luké 
Timothy Johnson, az Emory Egyetemen működő Candler School of 
Theology nagy tekintélyű professzora, az Újszövetség és A 
kereszténység eredete című tárgyak oktatója. A római katolikus Johnson, 
aki bencés szerzetesből lett bibliakutató, számos nagy hatású 
könyv szerzője. 

Johnson módszeresen tűzi tolla hegyére a  Jézus-szemináriumot, 
kijelentve, hogy tagjai, akik , semmiképpen sem nevezhetők elismert 


Újszövetség-kutatóknak", olyan módszert követnek, amely , részrehajlóan 
ítéli meg az evangéliumi tradíciók eredetiségét", és eredményeik , már 
régen meghaladottak" így összegzi véleményét: , Kutatásaik nem 
nevezhetők a tudomány felelős művelésének, s ugyanez mondható el 
kritikai módszereikről is. Amit tesznek, az nem több, mint öncélú 
okoskodás." 

Azzal folytatja, hogy más elismert kutatók hasonló véleményét, közöttük 
dr. Howard Clark Kee-t idézi, aki a Szemináriumot  , tudományos 
becstelenségnek" nevezte, valamint a Duke Egyetem tanárát, Richard 
Hayest, aki Az öt evangéliumról írott recenziójában így fogalmazott: 
, Egyetlen bíróság előtt sem lehetne pert nyerni ezekkel a bizonyítékokkal." 

Becsuktam a könyvet, és eloltottam a lámpát. Holnap olyan bizonyítékok 
nyomába kell erednem, amelyekkel csak nyerni lehet. 


2. rész 


Jézus nyomában 


7. Az önértelmezés mint bizonyíték 


Valóban meg volt arról győződve Jézus, hogy ő 
Isten Fia? 


John Douglas rendelkezett azzal a nyugtalanító tulajdonsággal, hogy 
belelátott olyan emberek gondolataiba, akikkel sohasem találkozott. 

A Szövetségi Nyomozó Iroda , pszichozsarujaként" a bűntény helyszínén 
begyűjtött információk és benyomások alapján igyekezett képet alkotni a 
még szabadlábon lévő bűnelkövető személyiségéről. 

Íme egyik esete a sok közül: Douglas előre kijelentette, hogy a , sétautak 
gyilkosa" néven elhíresült sorozatgyilkos, aki 1979 és 1981 között követte 
el gaztetteit a San Francisco környéki erdőkben, olyan személy lehet, 
akinek beszédhibája van, hajlamos az állatkínzásra, ágyba vizel és 
piromániás. A nem sokkal később letartóztatott és vád alá helyezett 
gyanúsított pontosan megfelelt a Douglas által adott leírásnak. 

Pszichológiai doktorátusával, hosszú évek nyomozói tapasztalatával, 
valamint azzal az adottságával, hogy képes megérteni az emberi viselkedés 
mozgatórugóit, Douglas komoly tekintélyre tett szert bűnözői profilok 
megrajzolása terén szerzett sikereivel. Ebben a tárgykörben több bestseller 
társszerzője is volt, és amikor Jodi Foster Oscar-díjat kapott a Bárányuk 
hallgatnak című filmben nyújtott alakításáért, nyilvánosan mondott 
köszönetét Douglasnek, akiről az FBI-tanácsadó alakját mintázta. 

Hogyan képes Douglas megérteni olyan emberek gondolkodását, akikkel 
még soha életében nem beszélt? , A viselkedés a személyiség tükre" - 
nyilatkozta a Biography magazinnak. 

Douglas mindenekelőtt alaposan megvizsgálja a bűntény helyszínén 
hátrahagyott nyomokat, és ha lehet, kikérdezi az áldozatokat, hogy 
megtudja, mit mondott és tett az elkövető. Ezekből a nyomokból - a bűnöző 
viselkedésének hátrahagyott jeleiből - kiindulva megrajzolja az illető 
pszichológiai portréját. 


És most térjünk vissza Jézushoz: hogyan lehet anélkül, hogy 
személyesen beszélnénk vele, megismerni a gondolkodását, és megérteni az 
indítékait, szándékait és önértelmezését? Honnan tudhatjuk, mit gondolt 
önmagáról és a küldetéséről? 

Úgy, hogy tanulmányozzuk a viselkedését, mondaná Douglas. Ha választ 
szeretnénk kapni arra a kérdésre, hogy Jézus Messiásnak és az Isten Fiának 
- vagy csupán egy rabbinak, esetleg prófétának - tekintette-e magát, meg 
kell néznünk, mit tett, mit mondott, és miként viszonyult az emberekhez. 

Rendívül fontos megválaszolnunk azt a kérdést, hogy miként 
gondolkodott Jézus önmagáról. Egyes professzorok azt állítják, hogy Jézus 
istenségének mítoszát túlbuzgó követői terjesztették el a halála után. Ezek a 
professzorok úgy vélik, hogy az igazi Jézus forogna a sírjában, ha tudná, 
hogy istenként imádják. Ha lehántjuk róla a legendás elemeket, mondják, és 
feltárjuk a róla szóló legkorábbi dokumentumokat, azt találjuk, hogy ő soha 
nem kívánt több lenni egy vándortanítónál vagy egy alkalmi felforgatónál. 

De vajon miről tesz tanúságot a történelem? Ennek kiderítése érdekében 
a kentucky-beli Lexingtonba repültem, majd kocsiba ülve végighajtottam a 
kanyargós úton, amely festő ecsetjére kívánkozó ménesfarmok mellett 
haladt el. Wilmore-ba érve megismerkedtem azzal a kutatóval, akinek a The 
Christology of Jesus (Jézus krisztológiája) című könyve pontosan ezt a 
témakört tárgyalja. 


HATODIK INTERJÚ: BEN WITHERINGTON III PH.D. 


Kentucky apró Wilmore nevű településén nincs sok látnivaló, ám ott van 
az Asbury Theological Seminary, melynek negyedik emeletén található Ben 
Witherington dolgozószobája. Az észak-karolinai születésű kutató egy déli 
úriember szívélyességével kínált kényelmes fotellal és kávéval, mikor 
leültünk, hogy arról beszélgessünk, mit gondolt önmagáról a názáreti Jézus. 

Witherington otthonosan mozog ebben a kérdésben, hiszen könyvei 
között olyanok vannak, mint Jesus the Sage (Jézus, a bölcs), The Many 
Faces of the Christ (Krisztus sok arca), The Jesus Ouest (Jézus nyomában), 
Jesus, Paul and the End ofthe World (Jézus, Pál és a világvége), Women in 
the Ministry of Jesus (Nők Jézus szolgálatában). Ezenkívül számos Jézusról 
szóló szócikket és tanulmányt írt szakszótárak és tudományos folyóiratok 
számára. 


Witherington a Gordon-Cornwell Theological Seminaryn szerzett 
diplomát, s az angliai Durhami Egyetemen védte meg teológiai 
doktorátusát. Ianított az Asbury és az Ashland Theological Seminaryn, a 
Divinity School of Duke Universityn, és a Gordon-Cornwellen. Iagja a 
következő szervezeteknek: Society fór the Study of the New Testament 
(Újszövetségi Tanulmányok Társaság), Society of Biblical Literature 
(Bibliai Irodalmi Társaság) és Institute fór Biblical Research (Bibliakutató 
Intézet). 

Witherington, mint vérbeli tudós, választékosán és megfontoltan, 
szavainak súlyát mérlegelve fogalmaz, miközben leplezetlen csodálattal, sőt 
elragadtatással közeledik tárgyához. Mindez még szembetűnőbbé vált, 
amikor átvitt egy csúcstechnikával felszerelt stúdióba, ahol egy képekből és 
dalokból összeállított lírai filmet készített nem sokkal korábban, amely 
Jézus áldozatát, emberségét, életének és szolgálatának nagyszerűségét 
ábrázolta. 

Meglehetősen szokatlan, hogy egy tudós, aki sűrűn lábjegyzeteit, 
tudományos pontossággal megfogalmazott szakszövegek írásához szokott, a 
kreatív művészi önkifejezésnek ezt a formáját választja. 

Witherington dolgozószobájába visszatérve egy olyan kérdéssel kezdtem 
bele Jézus önértelmezésének témájába, amelyet az evangéliumokkal 
ismerkedő olvasók szoktak feltenni. 

— Úgy tűnik, hogy Jézus kissé homályosan fogalmaz saját személyét 
illetően - mondtam, miközben Witherington egy széket hozott magának. - 
Mintha vonakodott volna attól, hogy nyíltan megvallja, hogy ő a Messiás és 
Isten Fia. Talán nem is tartotta magát annak, vagy más oka lehetett erre? 

— Nem, ez nem azért van, mert nem így gondolkodott magáról -felelte 
Witherington, miközben leült, és keresztbe tette a lábait. - Ha egyszerűen 
bejelenti: , Halló, emberek, én Isten vagyok", ezt úgy értették volna: , Én 
vagyok Jahve", hiszen a zsidók előtt ismeretlen volt a szentháromság 
fogalma. Csak Istent, az Atyát ismerték, akit Jahvé-nak hívtak, a Fiú Istent 
és a Szentlélek Istent azonban nem. 

— Ezért ha valaki előállt volna azzal, hogy ő Isten, azt egyszerűen írem 
tudták volna értelmezni, közönséges istenkáromlásnak tekintették volna. 
Ebben az esetben viszont Jézusnak nem lett volna lehetősége arra, hogy 
elmondja az üzenetét. 


— Ráadásul a zsidóknak nagyon határozott elképzeléseik voltak arról, 
hogy milyennek kell lennie a Messiásnak, Jézus viszont nem szerette volna, 
ha elhelyezik egy mások által gyártott skatulyában. Következésképpen 
nagyon óvatosan fogalmazott, mikor a nyilvánosság előtt beszélt. Egészen 
más volt a helyzet a tanítványok körében. Az evangéliumok azonban 
elsősorban Jézus nyilvános szereplésével foglalkoznak. 


A LEGKORÁBBI HAGYOMÁNYOK 


1977-ben egy brit teológus, bizonyos John Hick és vagy fél tucat 
hasonlóan gondolkodó kollégája megjelentetett egy könyvet, amely parázs 
vitát váltott ki azzal az állításával, hogy Jézus soha nem tartotta magát a 
megtestesült Istennek vagy Messiásnak. Ezek a fogalmak, írták, csak 
később alakultak ki, és utólag írták bele az evangéliumokba, hogy úgy 
tűnjön, mintha maga Jézus állította volna ezt önmagáról. 

Ezen állítás tisztázása érdekében Witherington felkutatta a Jézussal 
kapcsolatos legkorábbi hagyományt - azt a legősibb anyagot, amely minden 
kétséget kizáróan mentes a legendás elemektől és meggyőző nyomokra 
bukkant azzal kapcsolatban, hogy Jézus kinek tekintette magát valójában. 

Erre a kutatásra akartam terelni a beszélgetést, ezért ezt kérdeztem: - 
Abból, ahogyan Jézus másokhoz viszonyult, milyen következtetéseket lehet 
levonni az önmagáról alkotott képpel kapcsolatban? 

Witherington egy másodpercre elgondolkodott, majd így válaszolt: - 
Figyelje meg a tanítványaival való kapcsolatát! Jézusnak tizenkét 
tanítványa volt, ám figyelemre méltó tény, hogy ő maga nem tartozott a 
tizenkettő közé. 

Witherington nagy jelentőséget tulajdonított ennek a látszólag mellékes 
ténynek. 

— Ha a tizenkettő a megújult Izraelt képviseli, akkor ebbe hogyan illik 
bele Jézus? - tette fel a kérdést. - O nem csupán része Izraelnek, nem 
egyszerűen egyik tagja a megváltott közösségnek, hanem ő hozza létre a 
közösséget, amint Isten az Ószövetség idején létrehozott egy népet, a 
tizenkét törzsből álló Izraelt. Ez az egyik nyom, amely elvezet az eredeti 
kérdés megválaszolásához. 

Witherington ezután áttért egy másik támpontra: Jézus és Keresztelő 
János kapcsolatára. - Azt mondja Jézus: ,Nem támadt asszonytól 


születettek között nagyobb Keresztelő Jánosnál." Jézus azonban még 
nagyobb dolgokat tett szolgálata során, gondoljunk például a csodáira! Mit 
árul ez el Jézus önmagáról alkotott képéről? 

- Talán az a  legbeszédesebb, ahogyan Jézus a vallási 
vezetőkhöz viszonyul. Radikális kijelentésével, mely szerint az embert nem 
az szennyezi be, ami a száján bemegy, hanem az, ami a szívéből 
kijön, egyértelműen zárójelbe teszi Mózes harmadik könyvének tekintélyes 
részét, amely a rituális tisztálkodás aprólékos szabályait tartalmazza. 

— A farizeusoknak nem volt ínyére ez az üzenet. Ők azt szerettek volna, 
ha minden marad a régiben, Jézus azonban kijelentette: , Nem, Istennek 
további tervei vannak. Új dolgokat cselekszik". Fel kell tennünk a kérdést: 
Ki az, akinek hatalma van arra, hogy félretegye a zsidó Szentírás Isten által 
sugalmazott részeit, és ezeket a saját tanításával cserélje fel? 

— És hogyan viszonyult a római hatósághoz? Fel kell tennünk a kérdést, 
miért feszítették keresztre. Fia csupán egy ártalmatlan, példázatokban szóló 
bölcselő lett volna, miért végezte kereszten, ráadásul éppen húsvét idején, 
amikor egyetlen zsidó sem kívánja egy másik zsidó halálát? Kellett hogy 
legyen oka annak is, hogy a feje fölé táblát akasztottak ezzel a felirattal: ,, A 
zsidók királya". 


ISTEN UJJÁVAL 


Jézus kapcsolatrendszerének vizsgálata csak egy oldalról világítja meg 
önértelmezésének kérdését. Iovábbi adalékokat  gyűjthetünk ezzel 
kapcsolatban, mondta Witherington, ha Jézus tetteit, különösen csodáit 
vizsgáljuk meg. Kezemet fölemelve félbeszakítottam. 

— Jézus csodái nem bizonyítják, hogy ő Istennek tartotta magát - 
mondtam -, hiszen később a tanítványai is hasonló csodákat tettek, mégsem 
képzelték magukat Istennek. 

- A csodatételek valóban nem szolgálnak bizonyítékul Jézus 
önértelmezésének kérdésében - válaszolta Witherington. - Sokkal nagyobb 
jelentősége van annak, ahogyan ezeket magyarázta. 

— Mire gondol? - kérdeztem. 

-Azt mondja Jézus: ,Fia én Isten ujjával ördögöt űzök, abból 
megtudhatjátok, hogy közel van az Isten országa." Nem olyan, mint a többi 
csodatevő, akik bámulatos dolgokat visznek végbe, de ebben ki is merül 


minden tudományuk. Nem, Jézus csodái, így mondja maga is, jelek, melyek 
Isten országának eljövetelére mutatnak, ízelítőt adnak Isten országából. 
Ebben különbözik Jézus. 

— Kifejtené ezt egy kicsit részletesebben? - szóltam ismét közbe. - Miben 
áll ez a különbség? 

— Jézus valami egészen új dolgot, Isten országának a közeledtét látja a 
csodáiban - felelte Witherington. - Ő nem egyszerűen csodatevőnek tartja 
önmagát, hanem olyan személynek, akiben és aki által megvalósulnak isten 
ígéretei. Ezzel pedig nem sok kétséget hagy afelől, hogy transzcendenciát 
tulajdonít magának. 

Bólintottam, majd Jézus szavaira tereltem a beszélgetést, hogy újabb 
nyomokra találjunk, melyek jobban megvilágítják  önértelmezésének 
kérdését. 

— Követői úgy hívták őt: , Rabbouni" azaz , Rabbi" - mondtam. -Vajon 
nem arra utal ez, hogy ugyanolyan tanító volt, mint korának többi rabbija? 

Witherington elmosolyodott. - Az az igazság - mondta -, hogy Jézus 
merőben új módon tanított. Azzal a kifejezéssel kezdi a tanítását: 
, Ámer/Bizony, mondom nektek...", ami ennyit jelent: , Esküszöm, igaz 
mindaz, amit most mondani fogok..." Ez radikálisan különbözött a kor 
hagyományaitól. 

— Hogyhogy? 

— A judaista hagyományban a tanúskodás során két tanú bizonyságára 
van szükség, ahol A tanú megerősíti B tanú vallomását, és viszont. Ám 
Jézus maga tanúskodik kijelentései igazsága mellett. Tanítását nem mások 
tekintélyére építi, hanem kizárólag a sajátjára. 

- Itt van tehát valaki, aki az ószövetségi  prófétáknál is 
nagyobb tekintélyt tulajdonít magának. Nem csak abban hitt, hogy 
ugyanúgy isteni inspiráció részese, mint Dávid király, hanem abban is, 
hogy isteni tekintéllyel tanít, és közvetlenül az Istentől származó 
kinyilatkoztatás hatalmával szól. 

Amilyen gyakran találkozunk az , ámen" kifejezéssel Jézus tanításában, 
olyan előszeretettel használta az , Abba" szót, amikor Istenhez imádkozott. - 
Mit árul el ez a tény arról, ahogyan gondolkodott magáról? - kérdeztem. 

— Az , Abba" a gyermek és az apa közötti bensőséges kapcsolatra utal - 
magyarázta Witherington. - Érdekesség, hogy a korai judaizmusban a 
szeretett tanítót is így szólították a követői. Jézus ezt a szót Istenre 


alkalmazta, és ismereteim szerint egyedül ő és a tanítványai imádkoztak 
Istenhez ilyen módon. 

Amikor megkértem Witheringtont, fejtse ki bővebben ennek a 
jelentőségét, így válaszolt: - Jézus korában a zsidók nem ejtették ki Isten 
nevét, hanem körülírták. Minden szónál szentebbnek tartották, még attól is 
féltek, nehogy rosszul ejtsék ki. Ezért inkább így szólították meg Istent: a 
, magasságos, áldassék az ő neve", ám a nevét nem akarták kimondani. 

— Az , Abba" viszont nagyon is személyes megszólítás - mondtam. 

— így van - felelte. - Ez egy szeretetteljes és bensőséges megszólítás, 
amivel a gyermek fordul az apjához: , Papa, mit akarsz, mit tegyek?" 

Itt azonban egy nyilvánvaló következetlenségre kellett rámutatnom. - 
Várjon csak! - szóltam közbe. - Az Abba megszólítás önmagában nem 
jelenti azt, hogy Jézus Istennek tartotta magát, hiszen a tanítványoknak is 
meghagyta, hogy imáikban ugyanígy szólítsák az Atyát, holott ők 
nyilvánvalóan nem istenfiak voltak. 

— Az , Abba" jelentősége - jött a válasz - valójában az, hogy Jézus egy 
olyan bensőséges kapcsolatot mutatott be a tanítványainak, ami korábban 
ismeretlen volt. Az a kérdés, hogy ki az, aki változtatni tud az Istennel való 
kapcsolat hagyományos módján? Ki az, aki egy újfajta szövetségi viszonyt 
kezdeményezhet Istennel? 

Jogosnak éreztem a különbségtételt. - Akkor tehát mi a jelentősége 
annak - kérdeztem -, hogy Jézus az Abba megszólítást használja? 

— Rendkívül nagy jelentősége van! - felelte. - Azt jelzi, hogy Jézus olyan 
bensőséges kapcsolatban volt Istennel, amely egyedülálló volt a 
judaizmusnak abban az időszakában. És ami ebből a legfontosabb: Jézus azt 
mondja, hogy ez a megszólítás, ez az Abba-kapcsolat Istennel csak a vele 
való kapcsolaton keresztül válik lehetségessé. Ez köteteknél is többet mond 
arról, hogy miként tekintett önmagára. 

Witherington ekkor egy újabb fontos szempontra tért át, nevezetesen 
arra, hogy Jézus következetesen magára alkalmazta az emberfia elnevezést. 
Közbeszóltam, hogy egy korábbi szakértőnk, Craig Blomberg már 
említette, hogy ez utalás Dániel könyvének 7. fejezetére. Witherington 
megerősítette, hogy az emberfia kifejezés az egyik legfőbb bizonyítéka 
Jézus messiási és transzcendens önértelmezésének. 

Ezen a ponton szünetet tartottunk, mert össze akartam foglalni mindazt, 
amit eddig hallottam. Összerakva a Jézus kapcsolataiban, csodáiban és 


szavaiban fellelhető támpontokat, jól kirajzolódik az önmagáról vallott 
felfogása. 

A legkorábbi bizonyítékok alapján aligha lehet kétséges, hogy Jézus nem 
csupán csodatevőnek, tanítónak vagy prófétának tartotta magát, hanem 
ennél jóval többnek. Számos bizonyíték támasztja alá, hogy egyedi és 
rendkívüli fogalmakban gondolkodott magáról. De mégis: pontosan hogyan 
határozhatjuk meg önértelmezését? 


JÁNOS PORTRÉJA JÉZUSRÓL 


János evangéliumának bevezetése fenséges és félreérthetetlen szavakkal 
tanúskodik Jézus istensége mellett. 

Kezdetben volt az Ige, és az Ige Istennél volt, és Isten volt az Ige. Ő 
kezdetben az Istennél volt. Minden általa lett, és nélküle semmi sem lett, 
ami létrejött... Az Ige testté lett, közöttünk lakott, és láttuk az ő dicsőségét, 
mint az Atya egyszülöttjének dicsőségét, telve kegyelemmel és igazsággal. 

János 1,1-3.14 

Emlékszem, amikor először olvastam János evangéliumának ezt a 
fenséges bevezetőjét, az volt az első gondolatom, hogy mit szólna ehhez 
Jézus. Talán megdöbbenve hárítaná el magától: , Hát ez a János alaposan 
melléfogott! Úgy kiszínezte és átmitologizálta a képemet, hogy nem 
ismerek önmagámra." Vagy jóváhagyóan csak annyit mondana: , Stimmel! 
Ez mind én vagyok. És még mennyivel több!" 

Később kezembe akadtak egy kutató, Raymond Brown sorai, aki így 
vélekedett: , Nem kételkedem abban, hogy ha Jézus... János szavait olvasná, 
önmagáról alkotott felfogásának hű képét látná benne." 3 

És most itt volt az alkalom, hogy közvetlenül Witheringtontól halljam, 
egyetért-e Brown állításával - attól az embertől, aki egész életét Jézus 
önértelmezésének aprólékos és tudományos elemzésével töltötte. 

Minden habozás és köntörfalazás nélkül felelte: - Igen, egyetértek. 
Semmi kifogásom ellene. János evangéliumában már egy némileg 
értelmezett Jézus-képet látunk, ugyanakkor meggyőződésem, hogy ez a kép 
logikusan következik mindabból, ami a történelmi Jézust jellemezte. 

—- És hadd tegyem hozzá: a másik három evangélium sem tartalmaz 
semmi olyasmit, ami ellene mondana annak, hogy Jézus Messiásnak tartotta 
magát. 


Hirtelen a Máté által lejegyzett emlékezetes beszélgetés jutott eszembe, 
melynek során Jézus megkérdezte a tanítványoktól: ,, Ti kinek mondotok 
engem?" Péter egyértelmű választ adott: , Te vagy a Krisztus, az élő Isten 
Fia." Jézus nem keresett kibúvót, hanem megerősítette Pétert: , Boldog 
vagy, Simon, Jóna fia, mert nem test és vér fedte fel ezt előtted, hanem az 
én mennyei Atyám." (Lásd: Mt 16, 15-17) 

Ennek ellenére akadnak olyan népszerű Jézus-ábrázolások - közöttük a 
Krisztus utolsó megkísértése című film is -, amelyek úgy mutatják be őt, 
mint aki bizonytalankodik önazonossága és küldetése felől. Egy bizonytalan 
és szorongó Jézust állítanak elénk. 

— Van-e bizonyíték arra nézve - kérdeztem Witheringtont -, hogy Jézus 
valaha is válságot élt volna át önazonosságával kapcsolatban? 

—- Nem, identitásválság nem volt az életében, azt azonban magam is 
vallom, hogy élete bizonyos pontjain identitásának megerősítésére volt 
szüksége - felelte a professzor. - Ilyen volt a meg-keresztelkedése, a 


megkísértése, a megdicsőülése, és a Gecsemánékerti jelenet. Olyan 
rendkívüli pillanatok voltak ezek, amikor Isten megerősítette Jézust 
önértelmezésében és küldetésében. 


— Például nem véletlen, hogy szolgálata a megkeresztelkedése után vette 
kezdetét igazán, amikor hang hallatszott az égből: ,, Te vagy az én szeretett 
Fiam, akiben gyönyörködöm." 

— És mit gondolt a küldetéséről? 

— Abban látta feladatát, hogy szabadulást hozzon Isten népének, azaz 
küldetése Izraelre irányult. 

— Különösen Izraelre - nyomtam meg a szót. 

— Igen, így van - válaszolta Witherington. - Kevés utalás van arra nézve, 
hogy szolgálatát a pogányok felé is kiterjesztette volna. Ez már a későbbi 
egyház missziója volt. Mivel a prófétáknak adott ígéretek Izraelnek szóltak, 
Jézusnak Izraelhez kellett mennie. 


, ÉN ÉS AZ ATYA EGY VAGYUNK" 


William Lane Craig, Reasonable Faith (, Ésszerű hit") című könyvében 
jelentős számban sorakoztat fel bizonyítékokat arról, hogy a keresztre 
feszítést követően húsz évvel már teljes pompájában virágzott az a 
krisztológia, amely Jézust a megtestesült Istennek hirdette. 


Jaroslav . Pelikán egyháztörténész kimutatta, hogy a legkorábbi 
keresztény prédikáció, a legkorábbi beszámoló egy keresztény vértanúról, a 
legkorábbi pogány jelentés az egyházról és a legősibb liturgikus imádság 
(lásd IKor 16,22) - Jézust mint Urat és Istent említi. így fogalmaz: , Világos 
üzenet ez arról, hogy az egyház kezdettől fogva hitte és tanította, hogy 
helyénvaló Jézus Krisztust Isten-nek nevezni." 

Ennek fényében ezt kérdeztem Witheringtontól: - Lát arra bármilyen 
lehetőséget, hogy e tanítás kialakulhatott volna, különösen ilyen korán, ha 
Jézus soha nem tett volna messiási kijelentéseket önmagával kapcsolatban? 

— Nem - jelentette ki Witherington ellentmondást nem tűrő hangon -, 
hacsak fel nem tételezzük, hogy a tanítványok tökéletesen elfelejtették, ki 
volt a történelmi Jézus, és semmi közük sem volt ahhoz a hagyományhoz, 
amely mindössze húsz évvel a halála után már nyomon követhető. Őszintén 
szólva ennek egy történész szemében semmi értelme nincs. 

Ha az ember történelemmel foglalkozik, tette még hozzá, bármi 
felmerülhet mint lehetőség ám nem minden lehetőség 
egyformán valószínű. 

— Lehetséges az - tette fel a kérdést -, hogy mindezt csupán kitalálták 
volna húsz évvel Jézus halála után, amikor még éltek tanúk, akik tudták, 
milyen volt Jézus valójában? Szerintem ennél valószínűtlenebb történelmi 
hipotézissel aligha lehetne előállni. 

— Az azonban elgondolkodtató, hogy milyen változáson mentek keresztül 
Jézus tanítványai a keresztre feszítés után, akik nem sokkal előbb még 
megtagadták, elutasították vagy elhagyták őt. Nyilván olyasmi történt 
velük, amit Jézus is tapasztalt megkeresztelkedé-sekor: megerősítést nyert 
előttük, hogy Jézus az, akinek remélték. 

Ki is volt Jézus? Türelmetlenül vártam, hogy Witherington végre 
összefoglalja számomra ennek lényegét. Kutatásainak eredményeképpen 
vajon milyen személyes meggyőződésre jutott abban a kérdésben, hogy 
kinek gondolta magát Jézus? Miután feltettem neki a kérdést, hátradőltem, 
és figyelmesen hallgattam a válaszát, melyet mély meggyőződéssel adott 
elő. 

- Jézus azt gondolta magáról, arra választotta ki őt Isten, 
hogy megvalósítsa megváltási tervét az emberiség történelmében. 
Hitte, hogy ő Isten küldötte, akit Isten megbízott, és képessé tett 


feladata végrehajtására, és aki Isten nevében szól. Amit tehát Jézus 
mondott, azt Isten mondta, amit Jézus tett, az Isten műve volt. 

-A képviselet zsidó felfogása szerint a küldött azonos azzal, akit 
képvisel. Gondoljunk csak arra, milyen szavakkal küldte szét Jézus a 
tanítványait: , Bármit tesznek veletek, azt velem teszik"! Szoros kapcsolat 
valósul meg az ember és az általa megbízott személy között. 

— Jézus tehát hitte, hogy isteni küldetésben jár, és az a küldetése, hogy 
megváltsa Isten népét. E mögött az a gondolat áll, hogy Isten népe elveszett, 
és Istennek tennie kell valamit - ahogyan mindig is tett - amivel közbelép, 
és visszavezeti népét a helyes útra. Ez a pillanat azonban más volt, mint a 
korábbiak. Ez volt az utolsó alkalom, az utolsó esély. 

— Hitte Jézus, hogy ő Isten Fia és Isten felkentje? Igen. Emberfiának 
tekintette magát? Igen. Tudta, hogy ő az egyetlen Messiás? Igen. Azt 
gondolta, hogy Istenen kívül más is megválthatja a világot? Nem, nem 
hiszem, hogy ezt gondolta volna. 

— És ez a legkülönösebb paradoxon, ami csak létezik: Isten úgy tervezte 
el, hogy Fia halála által váltja meg a világot. Éppen a halál által, aminél 
emberibbet nehéz elképzelni. 

— Nos, Isten, isteni természetének megfelelően, nem hal meg. Hogyan 
lehet akkor ezt véghez vinni? Miként lehet Isten az emberi nem megváltója? 
Úgy, hogy emberré lesz. És Jézus hitte, hogy ez az ő küldetése. 

— Azt mondja Jézus a Márk 10,45-ben: , Az Emberfia nem azért jött, 
hogy neki szolgáljanak, hanem hogy ő szolgáljon, és életét adja váltságul 
sokakért." Ez vagy a megalománia szélsőséges esete, vagy az a 
meggyőződés áll mögötte, amit Jézus ki is mond: , Én és az Atya egy 
vagyunk." Más szavakkal: , az Atya tekintélyével szólok, az Atya nevében 
cselekszem. Ha elutasítotok engem, az Atyát utasítjátok el." 

— Akkor is erre a következtetésre jutunk, ha figyelmen kívül hagyjuk a 
negyedik evangéliumot, és csak a szinoptikusokat olvassuk végig. És erre a 
következtetésre vezet Jézus mindenkit, aki a Biblia tanulmányozása közben 
felteszi neki ezt a kérdést. 

— Miért nincs még egy I. századi zsidó rabbi, akinek ma sokmillió 
követője lenne? Miért nem Keresztelő János mozgalma vált világméretűvé? 
Miért van az, hogy az I. század valamennyi szereplője közül, a római 
császárokat is beleértve, Jézus az egyetlen, akit még ma is istenként 
imádnak, míg a többiek eltűntek a történelem süllyesztőjében? 


— Azért, mert Jézus - a történelem Jézusa - az Úr, aki él. Mert ő még 
mindig közöttünk van, míg a többiek réges-régen meghaltak. 


ISTEN HELYÉT ELFOGLALVA 


Witheringtonhoz hasonlóan sok más kutató is lelkiismeretesen 
végigtanulmányozta a Jézus életére vonatkozó legkorábbi bizonyítékokat, 
és ugyanerre a következtetésre jutott. 

Craig például így ír: , íme, egy ember, aki Isten Fiának tekintette magát, 
aki isteni tekintéllyel szólt és cselekedett, aki csodatevőnek tartotta magát, 
és aki hitte, hogy az ember örök sorsa azon múlik, hogy hisz-e őbenne" 

Majd ezt a megdöbbentő kijelentést teszi: , Jézus krisztológiai ön- 
értelmezése még akkor is egyértelmű, ha Jézus mondásainak mindössze azt 
a húsz százalékát vesszük figyelembe, amit a Jézus-szeminárium is 
eredetinek fogad el." 

Royce Gordon Gruenler teológus szerint ,abszolút meggyőző" 
bizonyítékok támasztják alá azt az állítást, hogy Jézus Istennel egyenlő. 

Annyira rendkívüli Jézusnak ez az állítása, mondja Craig, hogy 
elkerülhetetlenül felmerül a kérdés, nem volt-e őrült. Megjegyzi, hogy 
James Dunn, aki könyvet is írt e témában, így fogalmaz: , Van még egy 
kérdés, amit nem hagyhatunk figyelmen kívül: Örült volt-e Jézus?" 

A lexingtoni repülőtéren, amíg a chicagói járatra vártam, egy 
telefonfülkéből felhívtam az ország egyik vezető pszichológusát, hogy 
megállapodjunk egy interjú időpontjában. 

Ideje volt ennek is utánajárni. 


8.A pszichológiai bizonyíték 


Őrült volt Jézus, amikor Isten Fiának vallotta 
magát? 


Amikor egy pszichológus vagy pszichiáter tanúvallomást tesz, egy legalább 
hetven centiméter magas csúcsos süveget köteles viselni. A fejfedőre 
csillagok és villámok legyenek festve! Viseljen továbbá ötven centiméter 
hosszúságú fehér szakállat, és tanúskodásának hangsúlyos pontjainál 
varázspálcájával — döfjön a levegőbe! — A pszichológus vagy 
pszichiáter tanúvallomása alatt a törvényszolga a helyzethez illő félhomály 
biztosítása érdekében kapcsolja le a villanyt, és kétszer üssön meg egy kínai 
gongot! 

Amikor Új-Mexikó szenátora, Duncan Scott a fenti szöveg felvételét 
javasolta - törvénymódosítás formájában - az állam alaptörvényébe, nem 
rejtette véka alá, mi a véleménye azokról a szakértőkről, akik amellett 
tanúskodnak, hogy a vádlott nem beszámítható, tehát a törvény előtt nem 
vonható felelősségre az általa elkövetett bűncselekményért. Scott 
cinizmusát kollégáinak többsége osztotta, így történhetett meg, hogy a 
kaján hangvételű törvénymódosítást az állam parlamentje elfogadta. A tréfa 
egészen a Képviselőházig eljutott, amely végül megakadályozta, hogy a 
szöveg törvényerőre emelkedjen.£/p: cp class-"-Nyilvánvaló kételkedés 
lengi körül a törvényszéki pszichiáterek és pszichológusok munkáját, akik a 
bírósági tárgyalásokon a vádlottak elmebeli állapotáról tanúskodnak, vagyis 
arról, hogy képesek-e együttműködni a védőügyvéddel, és jogilag 
beszámítható állapotban voltak-e a bűncselekmény elkövetésekor. A 
jogászok többsége azonban elismeri, hogy a mentális egészséggel 
foglalkozó . szakemberek — fontos — szempontokkal segíthetik az 
igazságszolgáltatás munkáját. 


Emlékszem egy esetre, amikor egy szolid háziasszony állt a bíróság előtt 
férje meggyilkolásának vádjával. Első pillantásra átlagos családanyának 
tűnt: jól öltözött, kedves és kellemes megjelenésű asszony volt, mint aki 
épp most sütött egy tál süteményt a szomszéd gyerekeknek. Hitetlenkedve 
szisszentem fel, amikor a pszichológus azt állította, hogy nem alkalmas a 
büntetőeljárásban való részvételre. 

Mikor az ügyvéd a tanúk emelvényére szólította, eleinte világos, 
racionális és érthető válaszokat adott a feltett kérdésekre, ám lassan egyre 
bizarrabbá vált, amint halkan és nagy komolysággal előadta, hogyan 
zaklatta őt egy sereg ismert történelmi személyiség, köztük Eisenhower és 
Napóleon kísértete. Mire vallomása végére ért, a tárgyalóteremben senki 
sem kételkedett abban, hogy az asszony teljességgel elvesztette a 
kapcsolatát a valósággal. A bíró a vádlott kényszergyógykezelését rendelte 
el mindaddig, amíg olyan állapotba nem kerül, hogy felelőssé tehető a 
tettéért. 

A külső megtéveszthet. A pszichológusnak az a dolga, hogy a vádlott 
álarca mögé pillantson, és feltárja mentális állapotát. Bár nem egzakt 
tudományról van szó, ami azt jelenti, hogy fennáll a tévedés, sőt a tudással 
való visszaélés lehetősége, a pszichológiai szak-vélemény mégis fontos 
szerepet játszik a vádlott védelmében. 

Mi köze van mindennek Jézushoz? Ben Witherington az előző fejezetben 
meggyőző bizonyítékokat sorakoztatott fel amellett, hogy Jézus már a 
legkorábbi dokumentumok szerint is a megtestesült Istennek tekintette 
magát. Ez magától értetődően veti fel azt a kérdést, hogy vajon nem volt-e 
őrült, amikor ilyen igénnyel lépett fel. 

Jézus elmeállapotának szakértő elemzése után kutatva felkerestem az 
ország egyik vezető pszichológiai szaktekintélyét Chicago külvárosának 
egyik irodaházában. 


HETEDIK INTERJÚ: GARY R. COLLINS, PH.D. 


Collins a Torontói Egyetemen szerzett pszichológusi diplomát majd a 
Purdue — Egyetemen doktorált klinikai pszichológiából. Az 
emberi viselkedést kutatja, e tárgyban tanít és publikál mintegy 
harmincöt éve. Két évtizeden át volt a Irinity Evangelical Divinity School 


pszichológiaprofesszora, és — majdnem ugyanennyi ideig — a 
pszichológiai tanszék vezetője. 

A páratlan energiával és lelkesedéssel megáldott Collins rendkívül 
termékeny szerző. Közel 150 cikke jelent meg különféle szaklapokban és 
más folyóiratokban. Jelenleg a Christian Counseling Today szerkesztője, és 
a Journal of Psychology and Theology rendszeres szerzője. 

Összesen negyvenöt kötete jelent meg eddig a pszichológia 
tárgykörében, közöttük: The Magnificient Mind (A lenyűgöző elme), 
Family Shock (Családi megrázkódtatások), Can You Trust Psychology? 
(Lehet-e bízni a pszichológiában?), és egy klasszikusnak számító tankönyv: 
Christian Counseling: A Comprehensive Guide (Keresztény lelkigondozás - 
részletes útmutató). Főszerkesztője volt továbbá a  harminckötetes 
Resources fór Christian Counseling (A keresztény lelkigondozás 
kincsestára) című munkának, amely mentálhigiénés szakemberek számára 
íródott. 

A tizenötezer tagot számláló American Association of Christian 
Counselors " (Keresztény  — Lelkigondozók —— Amerikai Szövetsége) 
által elfoglalt épületrész világos és tágas igazgatói irodájában találkoztam 
Collinsszal. Deresedő fekete hajának és ezüstkeretes szemüvegének 
eleganciáját fokozta gesztenyebarna garbója, halszálkás felöltője és szürke 
pantallója (ám sajnos nem viselt csúcsos süveget, sem leomló fehér 
szakállt). 

Azzal kezdtem az interjút, hogy az ablak felé mutattam, a szabadba, ahol 
a csendes havazás szép lassan betakarta az örökzöld fákat. - Néhány 
mérföldre innen - mondtam - van egy állami elmegyógyintézet. Biztos 
vagyok benne, hogy ha az ott lakókat megkérdeznénk, akadna közöttük 
olyan, aki istennek képzeli magát. Elmebetegeknek tartjuk őket. Jézus azt 
állította magáról, hogy ő Isten. O is elmebeteg volt? 

— Rövid választ akar? - kérdezte Collins mosolyogva. - A válaszom: 
nem! 

A téma azért ennél többet érdemel, gondoltam magamban. Szakemberek 
szerint a rögeszmés pszichózisban szenvedő emberek többnyire teljesen 
normálisnak látszanak, miközben az a téveszméjük, hogy ők 
felülmúlhatatlan személyiségek. Akadnak közöttük olyanok, akiknek 
sikerül áhítatos követőket toborozni maguk köré. Nem ez történt Jézussal 
is? - vetettem fel. 


— Nos, kétségkívül igaz, hogy a pszichológiai zavarokkal élő emberek 
gyakran másnak mondják magukat, mint akik valójában - válaszolta Collins 
összefonva kezét a tarkója mögött. - Van, aki Jézusnak mondja magát, van, 
aki az Egyesült Államok elnökének, vagy valamilyen más hírességnek, 
például Lee Strobelnek - ironizált. 

— A pszichológusok ugyanakkor - folytatta - nem csak azt nézik, mit 
mond egy ember, hanem ennél mélyebbre tekintenek. Megvizsgálják a 
páciens érzelmeit, hiszen a zavart személyiség gyakran mély depresszióba 
zuhan, vagy vehemens dühkitörései vannak, olykor pedig szorongás tör rá. 
De tekintsünk Jézusra: nem voltak kirívó és szélsőséges érzelem- 
megnyilvánulásai. Például sírt, amikor meghalt a barátja, Lázár, ami 
teljesen természetes egy érzelmileg egészséges ember esetében. 

— Néha azonban eléggé haragosnak mutatkozott - vetettem közbe. 

— Igen, de ez egészséges harag volt azokkal szemben, akik a szegények 
rovására tömték meg a zsebüket a templomban. Nem tekinthető irracionális 
dühkitörésnek, inkább jogos felháborodás volt ez az igazságtalansággal 
szemben. 

— A rögeszmés embernek általában tévképzetei vannak - folytatta. - Az 
ilyen ember azt hiszi, valaki figyeli őt, és csapdába akarja ejteni. Nincs 
realitásérzéke, félreértelmezi mások cselekedeteit, és olyan dolgokkal vádol 
másokat, amelyek meg sem fordultak a fejükben. Ezzel a jelenséggel sem 
találkozunk Jézusnál. Ő kétségkívül a valóság talaján állt. Nem volt 
paranoiás, de felmérte, hogy valóságos veszélyek leselkednek rá. 

—- A pszichés problémákkal küzdő emberek gondolkodása is zavart: 
mivel képtelenek logikusan végiggondolni egy kérdést, téves és irracionális 
következtetéseket vonnak le. Ezzel sem találkozunk Jézusnál. Ő világosan, 
meggyőzően és választékosán fogalmaz. Meglátásai éles elmére és az 
emberi természet alapos ismeretére vallanak. 

— A mentális zavarok egy másik jele az, ha valaki nem megfelelően 
viselkedik, például furcsán öltözködik, vagy képtelen betartani a társas 
viselkedés játékszabályait. Jézus viselkedése teljesen ésszerű volt, mély és 
tartós kapcsolatot ápolt a legkülönbözőbb társadalmi helyzetű és felfogású 
emberekkel. 

Egy pillanatra megállt, bár éreztem, hogy még nem fejezte be. -És még 
mit figyelt meg vele kapcsolatban? - tudakoltam. 


Collins tekintete a gyönyörű és békés, hóborította tájra révedt. Mikor 
újra megszólalt, az volt a benyomásom, mintha egy régi barátjára 
emlékezne. 

— Tele volt szeretettel, de nem hagyta, hogy az együttérzés megbénítsa. 
Bár ideje nagy részében rajongó tömegek vették körül, mégsem volt önhitt. 
Kimerítő életmódja ellenére sikerült megőriznie valamiféle egyensúlyt. 
Mindig tudta, mit tesz, és merre tart. Mély együttérzéssel törődött az 
emberekkel, köztük asszonyokkal és gyerekekkel, akik akkoriban nem 
álltak a figyelem középpontjában. Elfogadta az embereket, ám nem hunyt 
szemet a bűneik felett. Tudta, hogy kit hogyan lehet megszólítani, és 
felismerte, hogy kinek mire van szüksége. 

— Tehát mi a diagnózis, doktor úr? - kérdeztem. 

- Mindent összevetve, semmi jelét nem látom annak, hogy 
Jézus bármiféle ismert elmezavarban szenvedett volna - foglalta össze 
egy mosoly kíséretében. - Sokkal egészségesebb volt, mint bárki, 
akit ismerek - magamat is beleértve. 


, ŐRJÖNG" 


Évszázadok távlatából visszatekintve a téveszmék jelenlétének legkisebb 
jelét sem találjuk Jézusnál. De mit mondanak azok, akik szemtől szemben 
látták őt? Milyennek láthatták Jézust azok, akik a közelében éltek? 

— Akadnak Jézusnak olyan I. századi kortársai, akik hevesen vitába 
szállnának önnel - mutattam rá. - Szerintük Jézus igenis őrült volt. János 
evangéliuma 10,20-ban azt olvassuk, hogy sok zsidó így vélekedett róla: 
, Ördög van benne, és őrjöng." Kemény szavak ezek! 

- Így igaz, de ne feledjük, nem arról van szó, hogy képzett 
mentálhigiénés szakemberek állapítják meg ezt a diagnózist - vetette ellen 
Collins. - Nézze csak meg, mi váltotta ki ezeket a kemény szavakat! Jézus 
megindító és mélyenszántó tanítása arról, hogy ő a jó pásztor. A hallgatóság 
erre a rendkívül szokatlan állításra reagált ilyen módon, és nem arról volt 
szó, hogy Jézust ténylegesen elmebetegnek tartották. 

- És figyelje meg, hogy ezeket a megjegyzéseket mások 
azonnal cáfolják, amikor a 21. versben így szólnak: , Nem megszállott 
ember beszédei ezek. Vajon meg tudja-e nyitni az ördög a vakok szemét?" 

— Miért van ennek jelentősége? - kérdeztem. 


— Azért, mert Jézus nem csupán rendkívüli dolgokat állított magáról. Alá 
is támasztotta ezeket az együttérzéséből fakadó csodatettekkel, ilyen volt 
például a vak meggyógyítása. 

- Tegyük fel, azt állítom magamról, hogy én vagyok az 
Amerikai Egyesült Államok elnöke! De az irodámban nem talál semmit az 
elnöki iroda hivatali jelvényei közül, nem is hasonlítok az elnökre, és nem 
őriznek a titkosszolgálat emberei. Senki sem respektálná az elnöki 
tekintélyemet. De ha az igazi elnök állítja magáról ugyanezt, az nem 
őrültség, mert ő tényleg elnök, amint azt számos megerősítő bizonyíték is 
alátámasztja. 

— Jézus sem csak úgy mondta, hogy ő Isten, hanem ezt a kijelentést alá is 
támasztotta csodálatos gyógyításokkal, a természeti erők feletti hatalmának 
bemutatásával, rendkívüli és példa nélkül álló tanításával, mély 
emberismeretével, és végül a halálból való feltámadásával, amit soha senki 
nem tudott utánacsinálni. Amikor tehát Jézus Istennek vallotta magát, nem 
állított őrültséget. Ez volt az igazság. 

Mikor Collins Jézus csodáit említette, újabb ellenvetés jutott eszembe. - 
Akadnak, akik a Jézus istenfiúságát alátámasztó csodákat kétségbe vonják - 
mondtam, és a táskámból egy könyvet vettem elő. Charles Templeton 
szkeptikus szavait idéztem: 

Sok betegség - akkor is, most is - pszichoszomatikus eredetű, amelyek 
, meggyógyulhatnak", ha megváltozik a beteg észlelése. Hasonlóan a 
placebóhoz, amely a beteg állapotának javulását idézheti elő, ha 
bizalommal van orvosa iránt, a gyógyítóba vetett hit is megszüntetheti a 
betegségtüneteket. Minden sikeres eset növelte a gyógyító iránti tiszteletet, 
s ennek következtében gyógyító ereje is egyre hatékonyabbá vált." 

— Nem arról van szó - vetettem fel -, hogy ezzel kételyt ébreszt a Jézus 
istenségét alátámasztó csodákkal szemben? 

Collins válasza meglepett: - Semmi kivetnivalót nem találok Templeton 
állításában - felelte. 

— Semmit? 

— Vajon nem gyógyíthatott Jézus némelykor szuggesztió útján? Ezzel 
nincs semmi bajom. Igenis léteznek pszichés eredetű betegségek, és ha 
valaki új életcélt, új irányt talál, már nincs szüksége a betegségre. 

— No és a placebó-hatás. Köztudott, hogy ha valaki hisz abban, hogy 
javulni fog az állapota, gyakran valóban javulást tapasztal. Az emberek 


azzal a hittel mentek Jézushoz, hogy ő meg tudja őket gyógyítani, és 
valóban meggyógyultak. Ettől a tény még tény marad: a hogyantól 
függetlenül Jézus gyógyítja meg őket. 

— Persze - tette gyorsan hozzá - ezzel nem lehet Jézus valamennyi 
gyógyítását megmagyarázni. A pszichoszomatikus gyógyulás gyakran sok 
időbe telik. Jézus gyógyításai pedig azonnali hatásúak. A pszichés 
gyógyulás után néhány nappal gyakran ismét jelentkeznek a korábbi 
tünetek, itt azonban ennek nyomát sem találjuk. 

És Jézus olyan betegségeket is meggyógyított mint a veleszületett 
vakság vagy a lepra, amire nem lehet pszichoszomatikus magyarázatot adni. 

— Ráadásul voltak, akiket a halálból támasztott fel, a halál pedig nem egy 
pszichésen előidézhető állapot. Azután ott vannak a természeti csodák: a 
vihar lecsendesítése, a víz borrá változtatása. Ezekre nincs fizikai 
magyarázat. 

Nos... talán. Ámbár a víz borrá változtatása Jézus csodáinak egy másik 
lehetséges magyarázatát veti fel. 


JÉZUS, A HIPNOTIZŐR 


Ismert az a színpadi mutatvány, melynek során a hipnotizőr vizet ad a 
hipnotizálásra vállalkozó nézőnek, majd azt szuggerálja, hogy valójában 
bort iszik. Az nyalogatja a száját, tántorogni kezd, és úgy viselkedik, mint 
aki már legurított néhány pohárral. 

Egy brit szerző, lan Wilson felvetette a kérdést, hogy vajon nem ezzel a 
módszerrel győzte-e meg Jézus a kánai menyegző vendégeit arról, hogy a 
vizet zamatos borrá változtatta. 

Wilson azt feszegeti, hogy Jézus egy tehetséges hipnotizőr lehetett, ami 
megmagyarázná életének természetfeletti vonatkozásait: az ördögűzéseket, 
a megdicsőülés jelenetét - amikor három tanítványa látta, hogy Jézus arca 
ragyog, és a ruhája fehér fénnyel izzik -, valamint a gyógyításokat is. 
Bizonyítékként Wilson egy tizenhat éves fiú esetét említi a közelmúltból, 
akinek a bőrbetegségét hipnózissal sikerült meggyógyítani. 

Talán Lázár nem is a halálból tért vissza. Miért is ne lehetett volna egy 
halálközeli transzállapotban, amit hipnózis idézett elő nála? Ami pedig a 
feltámadást illeti, Jézus , úgy szuggerálhatta a tanítványait, hogy bizonyos 
előre elrendezett jelzések hatására (talán a kenyér megszegése volt az?), egy 


előre meghatározott idő elteltével a halálát követően, hallucináció útján 
észlelték a megjelenéseit" -spekulál Wilson. 

Ez meg azt a homályos evangéliumi utalást is megmagyarázná, mely 
szerint Jézus nem tudott sok csodát tenni szülővárosában, Názáretben. 
Wilson így ír: 

Jézus pontosan ott nem tudott sikereket elérni, ahol hipnotizőrként a 
legesélytelenebb volt: azok között, akik a legjobban ismerték őt, és látták 
közönséges kisgyerekként felnőni. A hipnotizőr sikerének a kulcsa 
nagyrészt az a titokzatosság és csodálat, amely őt övezi, márpedig Jézus 
éppen ezt nélkülözte szülővárosában. 

— El kell ismernie - mondtam Collinsnak -, hogy ez szerfelett érdekes 
magyarázat Jézus csodáinak megkérdőjelezésére. 

Kétkedés ült ki az arcára. - Ez a fickó túlzott jelentőséget tulajdonít a 
hipnózisnak! - jelentette ki. - Tetszetős ellenérvnek hangzik, az kétségtelen, 
de nem állja ki az elemzés próbáját. Túl sok benne a homályos pont. 

Collins ezután egyenként sorra vette a problémás pontokat. - Először is 
nem mindenki egyformán fogékony a hipnózisra. 

— A színpadi hipnotizőr sajátos fojtott hangon szólítja meg a közönséget, 
és közben figyel, ki az, aki megfelelően reagál. Ennek alapján választja ki 
az , Önként jelentkezőket", akik fogékonyak arra, hogy hipnotizálják őket. 
Egy nagyobb csoportban sokan vannak olyanok, akik nem reagálnak a 
hipnózisra. Amikor Jézus megsokasította a kenyeret és a halat, annak ötezer 
tanúja volt. Hogyan tudott volna mindenkit hipnotizálni? 

— Másodszor, a hipnózis nem működik olyan embereken, akik kétkedve 
és szkeptikusan állnak hozzá. Hogyan hipnotizálhatta volna Jézus a 
testvérét, Jakabot, aki először nem hitt benne, később mégis látta őt, a 
Feltámadottat? Hogyan tudta volna hipnotizálni a tarzuszi Sault, a 
kereszténység ellenségét, aki soha nem találkozott vele földi életében, csak 
a feltámadása után? Miként hipnotizálta a kételkedő Tamást, aki el se hitte 
Jézus feltámadását addig, amíg az ujjaival nem érintette a sebhelyeit? 

— Harmadszor, ami a feltámadást illeti, a hipnózis nem ad magyarázatot 
az üres sírhelyre sem. 

— Hacsak - vetettem közbe - a tanítványok nem hipnotizált állapotban 
képzelték azt, hogy a sír üres. 

— Még ha ez lehetséges volna is - hangzott Collins válasza Jézus nem 
hipnotizálhatta a farizeusokat és a római hatóságokat; ráadásul ők boldogan 


bemutatták volna a holttestet, ha az a sírban maradt volna. Az a tény, hogy 
ezt nem tették, azt bizonyítja, hogy a sír valóban üres volt. 

— Negyedszer, gondoljunk a borrá változtatott víz csodájára! Jézus nem 
beszélt a menyegző vendégeivel. És a szolgáknak sem mondta, hogy a vizet 
borrá változtatta, csupán annyi mondott, hogy vigyenek a vízből a 
násznagynak. O megkóstolta és kijelentette, hogy az bor, anélkül, hogy erre 
bármilyen sugallatot kapott volna. 

— Ötödször, ha jól tudom, a Wilson által említett fiú gyógyulása nem 
azonnal következett be. 

A British Medical Journal szerint az ichthyosis a hipnózis után öt nappal 
pergett le a tinédzser bal karjáról, majd több nappal ezt követően vált 
teljesen tünetmentessé. Testfelületének más részein a hipnózis sikere 50-95 
százalékos volt, egy több héten keresztül tartó terápia után. 

— Hasonlítsa ezt össze Lukács evangéliumának 17. fejezetével -mondta 
Collins -, ahol arról olvasunk, hogy Jézus tíz leprást gyógyít meg azonnal és 
száz százalékosan! Ezt nem lehet kizárólag hipnózissal magyarázni. És a 
sorvadt kezű ember meggyógyítását sem, amiről Márk evangéliuma 3. 
fejeztében olvashatunk. Ha az emberek transzba esve csak képzelték, hogy 
a férfi keze meggyógyult, később mindenképpen kiderült volna a turpisság. 
A hipnózis hatása nem tart sokáig. 

- És végül meg kell említeni, hogy az evangéliumok sokféle 
apró részletet lejegyeznek arról, mi mindent mondott és tett Jézus, 
de ezekben a hipnotizálás szándékának a leghalványabb jelét sem 
fedezhetjük fel. És még folytathatnám a sort. 

— Én is csak annyit mondtam, hogy érdekes a felvetés, de egy szóval sem 
említettem, hogy meggyőzőnek tartom - nevettem el magam. - Mégis 
könyveket írnak ilyen és hasonló elképzelésekről. 

— Egyszerűen hihetetlen, hogy az emberek mi mindenre képesek annak 
érdekében, hogy kételyt támasszanak Jézus csodáival kapcsolatban - 
válaszolta Collins. 


JÉZUS, AZ ÖRDÖGŰZŐ 


Az interjú végéhez közeledve feltétlenül hallani szerettem volna Collins 
pszichológusi szakvéleményét egy másik kérdésben, ami a kételkedőket 
foglalkoztatja. 


— Jézus ördögöt űzött-jelentettem ki. - Beszélt a démonokkal, és kiűzte 
őket olyan emberekből, akiket az evangéliumi leírás szerint megszálltak. De 
mondja, ésszerű dolog gonosz lelkekben hinni, és azt feltételezni, hogy ezek 
felelősek bizonyos betegségekért és magatartászavarokért? 

A kérdésem nem hozta zavarba a professzort. - Teológiai felfogásom 
nem zárja ki, hogy higgyek a gonosz lelkek létezésében - felelte. - Sok 
olyan emberrel találkozhatunk napjainkban, akik hisznek az angyalokban. 
Ha elfogadjuk, hogy léteznek bizonyos szellemi erők, nem nehéz arra a 
következtetésre jutni, hogy ezek között lehetnek rosszindulatúak is. Ahol 
Isten cselekszik, ott ezek az erők aktívabbak a szokásosnál, és bizonyára ez 
történt Jézus idejében is. 

Mivel Collins a teológiai felfogására hivatkozott ahelyett, hogy klinikai 
tapasztalatairól beszélt volna, megkérdeztem: - Pszichológusként találkozott 
már olyan esettel, ahol nyilvánvaló démoni hatásokat lehetett megfigyelni? 
- kérdeztem. 

- Én magam nem találkoztam ilyen esettel, de az igazsághoz 
hozzátartozik, hogy nem egész pályafutásomat töltöttem klinikai 
környezetben - mondta. - Klinikus barátaim azonban már találkoztak ilyen 
jelenséggel, jóllehet egyikük sem hajlamos arra, hogy minden probléma 
mögött démoni hatást feltételezzen, sőt inkább szkepticizmusra hajlanak. 
M. Scott Peck pszichiáter kitér erre a kérdésre a People ofLíe (, A hazugság 
népe") című könyvében. 

Megemlítettem, hogy amikor Ian Wilson azt mondja, hogy Jézus olyan 
embereket gyógyított hipnózissal, akik csupán azt hitték magukról, hogy 
megszállottak, egyben azt is állítja, hogy , egyetlen reálisan gondolkodó 
ember sem" gondolja komolyan, hogy a megszállottság , valóságos 
démonok műve". 

- — Bizonyos fokig igaz az, hogy olyan  következtetésekre 
jutunk, amilyeneket előzőleg kerestünk - válaszolta Collins. - Akik tagadják 
a természetfelettit, azok megtalálják a módját annak, hogy kiiktassák a 
démoni elemet, bármilyen messzire is kell menniük ehhez. Ragaszkodnak a 
gyógyszeres kezeléshez, és orvosságokkal tömik tele a beteget, akinek az 
állapota ennek ellenére nem javul. Vannak esetek, amelyek nem reagálnak a 
szokásos orvosi vagy pszichiátriai kezelésekre. 

— Lehet szó Jézus ördögűzései esetében pszichoszomatikus gyógyításról? 
- kérdeztem. 


— Igen, némelyik esetben lehet, de mindig figyelembe kell vennünk a 
gyógyítás körülményeit. Például mit kezdjünk azzal az esettel, mikor Jézus 
kiűzte egy emberből a démonokat, azok pedig disznókat megszállva 
szakadékba vetették magukat? Miféle pszichoszomatikus vonatkozást lehet 
itt találni? Az a véleményem, hogy Jézus valóban űzött ki démonokat, és 
vannak, akik ma is ezt teszik. 

— Ugyanakkor nem lehet a démonokra hárítani minden makacs és 
nehezen kezelhető problémát. C. S. Lewis találóan jegyezte meg, hogy a 
démonok dolgában két ellentétes irányú hibába lehet esni: , Az egyik: nem 
hinni a létezésükben. A másik meg: hinni a létezésükben, de túlzó, 
egészségtelen érdeklődést tanúsítani irántuk. A démonok mindkét hibával 
nagyon meg vannak elégedve." 

— "Tudja, Gary, ez a felfogás bizonyára népszerű a Keresztény 
Lelkigondozók Amerikai Társaságában, de vajon a világi pszichológusok 
racionálisnak tekintik a démonok létezésébe vetett hitet? -kérdeztem. 

Arra számítottam, hogy Collins védekezni fog, de nem tette. 


- Érdekes, milyen gyorsan változik a világ! - tűnődött. - A 
mai társadalom  ráharap mindenre, ami  ,,spirituális". Ebbe a 


kifejezésbe majdnem minden belefér, de főként a természetfeletti 
elismerését je-lenti. Az is érdekes, hogy a pszichológusok mi mindenben 
hisznek manapság. Vannak, akik a keleti miszticizmusra esküsznek, mások 
egyenesen azt állítják, hogy a sámánok képesek befolyásolni az emberek 
életét. 

— Miközben mintegy huszonöt évvel ezelőtt a démoni tevékenységet a 
többség eleve kizárta, ma sok pszichológusnak az a véleménye, hogy sokkal 
több dolog van földön és égen, mint amennyit a filozófiáink felfogni 
képesek. 


, NEVETSÉGES KÉPZELGÉS" 


Az interjú végére kissé eltértünk beszélgetésünk eredeti tárgyától, melyet 
hazafelé autózva felidéztem magamban: Jézus Istennek vallotta magát. Azt 
nem állítja senki, hogy szándékosan vezette félre az embereket. Collins 
harmincöt éves pszichológusi tapasztalatai alapján arra a következtetésre 
jutott, hogy Jézus elmeállapota kifogástalan volt. 


Válasza ugyanakkor egy újabb kérdést vetett fel: rendelkezett-e Jézus 
Isten tulajdonságaival? Kétségtelen, hogy Jézus az istenség igényével lépett 
fel, ám kérdés, hogy megvoltak-e benne azok a tulajdonságok, melyek 
Istent Istenné teszik. 

Egy piros lámpánál elővettem a jegyzetfüzetemet, és odafirkantottam 
magamnak: Felkeresni D. A. Carsont! Az ország egyik legnevesebb 
teológusát akartam kifaggatni erről a kérdésről. 

Közben a Gary Collinsszal folytatott beszélgetés arra ösztönzött, hogy 
még aznap este újraolvassam Jézus beszélgetéseit. Jelét se láttam 
elmebajnak,  rögeszméknek vagy paranoiának. Ellenkezőleg, mint 
annyiszor, most is megragadott Jézus mély bölcsessége, zavarba ejtő 
éleslátása, költői ékesszólása és mély együttérzése. Philip Schaff történész 
így fogalmazza ezt meg: 

Vádolható egy ilyen elme - tiszta, mint az ég, friss, mint a hegyek 
levegője, éles és átható, mint a kard, makkegészséges és élénk, mindig 
nyitott és higgadt - azzal, hogy radikálisan és előre megfontolt szándékkal 
megtévesztette az embereket természetével és küldetésével kapcsolatban? 
Nevetséges képzelgés! 


9. Az isteni természet bizonysága 


Rendelkezett-e Jézus Isten tulajdonságaival? 


Röviddel azután, hogy egy chicagói lakásban megöltek nyolc ápolónőnek 
készülő főiskolást, az iszonyattól reszkető egyetlen túlélő leült egy 
rendőrségi grafikussal, és részletes személyleírást adott a gyilkosról, akit az 
ágy alatt rejtőzve figyelt meg. 

A rajzot hamarosan az egész városban körözték. Másolatot kaptak a 
rendőrőrsök, a kórházak, a forgalmas közlekedési csomópontok és a 
repülőtér. Nem sokkal később egy baleseti sebész értesítette a rendőrséget, 
hogy kezelt egy férfit, aki nagyon hasonlít a rajzon látható zord tekintetű 
bűnözőre. 

A bejelentés nyomán a rendőrség letartóztatott egy Richard Speck nevű 
csavargót, akit rövidesen elítéltek gyilkosság vádjával. Speck harminc évvel 
később a börtönben halt meg. 

Amióta 1889-ben a Scotland Yard szemtanúk beszámolója alapján 
portrét készíttetett egy gyilkosság gyanmúsítottjáról, a 
törvényszéki — grafikusok igen fontos szerepet játszanak az 
igazságszolgáltatásban. Napjainkban több mint háromszáz grafikust 
foglalkoztatnak az amerikai bűnüldöző szervek, és egyre több rendőrségi 
ügyosztály veszi igénybe az EFII (elektronikus arcfelismerő technika) 
elnevezésű számítógépes rendszert. 

Sikerrel alkalmazták e nemrég kifejlesztett technológiát abban az 1997- 
es — emberrablási ügyben is, amit egy chicagói külváros 
bevásárlóközpontjában követtek el, néhány mérföldre a lakásomtól. 
Az áldozat részletes leírást adott a rendőrségi technikusnak az emberrabló 
külsejéről, majd számítógép segítségével, különböző típusú szájak, orrok, 


hajviseletek stb. adattári állományából válogatva elkészült az elkövető 
elektronikus képmása. 

Néhány másodperc elteltével a környék összes rendőrőrse faxon 
megkapta a fantomképet, és egy másik chicagói külvárosban egy nyomozó 
felismerni vélt egy bűnözőt, akivel korábban már volt dolga. Az 
emberrablás gyanúsítottja rövidesen rács mögé került. 

Talán különös, de a grafikus által készített arcmás analógiája 
segítségünkre lehet a Jézus személyével kapcsolatos igazság keresésében. 

Lássuk, hogyan történhet ez! Az Ószövetség sok olyan részletet elárul 
Istenről, amelyek alapján viszonylag pontos képet alkothatunk róla. 
Megtudjuk például, hogy Isten mindenütt jelenvaló, tehát a világegyetem 
minden pontján jelen van; mindentudó, azaz öröktől fogva ismer mindent; 
mindenható, vagyis korlátlan hatalmú; örökkévaló, mert létezése túlmutat 
az időn, és ő az idő forrása; és változatlan, azaz tulajdonságai soha nem 
változnak. Ő szerető, szent, igaz, bölcs és igazságos. 

Jézus tehát azt állítja magáról, hogy ő Isten. De vajon illenek-e rá ezek 
az isteni tulajdonságok? Más szóval, ha közelebbről szemügyre vesszük 
Jézust, hasonlít-e arra a képmásra, amit a Biblia Istenről elénk rajzol? Ha 
nem, akkor azt a következtetést kell levonnunk, hogy nem igaz, amit állít, 
tudniillik, hogy ő Isten. 

Ez rendkívül összetett és elgondolkodtató kérdés. Például amikor Jézus a 
hegyi beszédet tartotta a Kapernaum melletti domboldalon, azzal egy 
időben nem volt jelen Jerikó központjában is. Tehát hogyan tarthatnánk őt 
mindenütt jelenvalónak? És miként nevezhetjük őt mindentudónak, ha a 
Márk 13,32-ben készséggel elismeri, hogy nem tud mindent a jövőről? Ha 
örökkévaló, akkor a Kolossé 1,15 miért nevezi így: , elsőszülött minden 
teremtmény között"? 

Ezek a felvetések első pillantásra arra utalnak, hogy Jézus nem 
rendelkezik az isteni természet jegyeivel. — Az évek során 
azonban megtanultam, hogy az első benyomások félrevezetőek 
lehetnek. Ezért örültem az alkalomnak, hogy a kérdést megbeszélhetem dr. 

D. A. Carsonnal, azzal a teológussal, akit az utóbbi évek egyik 
legfigyelemreméltóbb keresztény gondolkodójának tartanak. 


NYOLCADIK INTERJÚ: DONALD A. CARSON, PH.D. 


D. A. Carson a  TIrinity — Evangelical — Divinity — School 
újszövetségprofesszora, aki több mint negyven könyvet írt illetve 
szerkesztett, közöttük a következőket: The Sermon on the Mount (A hegyi 
beszéd);  Exegeticai Fallacies (Excgetikai tévedések); The Gospel 
According to John (János evangéliuma); és a díjnyertes The Gagging of 
God (Isten átejtése). 

Tucatnyi nyelven olvas (kiváló francia nyelvtudását Ouebecben töltött 
gyermekkorából hozta magával), a Tyndale Fellowship fór Bibli-cal 
Research (A Bibliai Kutatás Iyndale Társasága), a Society fór Bibli-cal 
Literature (Bibliai Irodalmi Társaság) és az Institute fór Biblical Research 
(Bibliakutató Intézet) tagja.  Szakterületei: a történelmi Jézus, a 
posztmodernizmus, görög nyelvtan, valamint Pál és János teológiája. 

Kezdetben vegyészetet tanult a McGill Egyetemen, majd teológiai 
végzettséget szerzett mielőtt Angliába ment, és a Cambridge-i Egyetemen 
Újszövetségből doktorált. Ezt követően több főiskolán és teológián tanított, 
majd 1978 óta a Irinity oktatója. 

Carsonnal akkor találkoztam először, amikor felkerestem a Trinity 
kampuszán, az illinoisbeli Deerfieldben, hogy interjút készítsek vele. 
Őszintén — szólva egy  — kimért kutatóra számítottam, ám 
miközben megállapítottam magamban, hogy Carson pontosan az a tudós, 
akire szükségem van, lenyűgözött a meleg, közvetlen, őszinte fogadtatás, 
amivel esetenként csípős kérdéseimet fogadta. 

Egy egyetemi társalgóban ültünk le beszélgetni, amely a karácsonyi 
szünet idejére szokatlanul kihalttá vált. Carson farmerben, Adidas cipőben 
és fehér széldzsekiben érkezett. Bevezetésként megosztottuk egymással 
néhány Angliával kapcsolatos élményünket (Carson és brit felesége, Joy 
kisebb megszakításokkal éveken át élt Angliában). Majd elővettem a 
jegyzeteimet, elindítottam a magnót, és feltettem egy bevezető kérdést azzal 
kapcsolatban, hogy vajon Jézus megfelel-e az isteni ismérveknek. 


ÚGY ÉLT ÉS ÚGY BOCSÁTOTT MEG, MINT ISTEN 


Először is azt szerettem volna megtudni, hogy Carson mire alapozza azt 
a meggyőződését, hogy Jézus Isten. - Mit mondott vagy tett - kérdeztem -, 
ami meggyőzi önt Jézus istenségéről? - Nem tudhattam előre, mit válaszol, 


de azt vártam, hogy Jézus természetfeletti tetteire fog hivatkozni. 
Tévedtem. 

— Ilyenkor a csodáit szokták emlegetni - kezdte, miközben kényelmesen 
hátradőlt a kipárnázott széken -, de csodát tettek mások is, ezért nem ez a 
döntő. Istenségének végső bizonyítéka természetesen a feltámadása. De 
engem leginkább az ragad meg, hogy a bűnöket megbocsátotta. 

— Tényleg? - hökkentem meg, és úgy fordítottam a székemet, hogy 
szemtől szembe kerüljek vele. - Hogyhogy? 

- Arról van szó, hogy ha ön tesz ellenem valamit, akkor 
nekem jogomban áll önnek megbocsátani. De ha ön tesz ellenem valamit, és 
odajön egy harmadik személy, és azt mondja, , Megbocsátok!", akkor ezt 
mire véljem? Az egyetlen személy, aki ezt joggal megteheti, maga az Isten, 
mert a bűn, még ha mások ellen követték is el, mindenekelőtt Isten és az ő 
törvényei ellen való vétek. 

- Miután Dávid házasságtörést követett el, majd úgy rendezte 
az eseményeket, hogy az asszony férje meghaljon, bűnbánatra indulva ezt 
írja az 51. zsoltárban: , Egyedül ellened vétkeztem, azt tettem, amit 
rossznak látsz." Felismeri, hogy bár embereknek ártott, végeredményben 
Isten ellen követett el bűnt, aki őt a képére és hasonlatosságára teremtette, 
ezért Isten megbocsátására volt szüksége. 

— Jézus tehát így szól a bűnösökhöz: , Megbocsátok." A zsidók ebben 
azonnal istenkáromlást láttak. Azt mondták: , Ki bocsáthat meg bűnöket, ha 
nem egyedül Isten?" Számomra ez Jézus legmegdöbbentőbb tette. 

— Jézus nem csupán megbocsátotta a bűnöket - vetettem közbe -hanem 
kijelentette, hogy ő maga bűntelen. És a bűntelenség is nyilvánvalóan isteni 
vonás. 

— Igen - felelte. - A nyugati kultúrában a legszentebbnek tartott emberek 
egyben azok, akik leginkább tudatában vannak a saját hibáiknak és 
vétkeiknek. Olyan emberek, akik tisztában vannak hiányosságaikkal, bűnös 
vágyaikkal, ellenséges érzéseikkel, és őszintén küzdenek ezek ellen Isten 
segítségével. Olyan sikeresen harcolnak a bűneikkel, hogy ezt mások 
észreveszik, és azt mondják: , íme, egy szent ember!" 

— És akkor jön Jézus, és ezt kérdezi: , Ki vádol engem bűnnel?" Ha ezt 
én mondanám, a feleségem, a gyerekeim, és mindazok, akik ismernek 
engem, felállhatnának és terhelő vallomást tehetnének ellenem. De nincs 
ember, aki ezt megtehetné Jézussal szemben. 


Bár az erkölcsi tökéletesség és a megbocsátás kétségkívül isteni 
tulajdonságok, vannak egyéb feltételek is, amelyeket Jézusnak be kell 
töltenie ahhoz, hogy megfeleljen az isteni mintának. Ideje volt, 
hogy rátérjünk ezekre az  ismérvekre. Eddig könnyű labdákat 
adogattam Carsonnak, jöjjenek most a csavartak! 


A MEGTESTESÜLÉS MISZTÉRIUMA 


Jegyzeteimbe pillantva gyors egymásutánban Carsonnak szegeztem 
néhány ellenvetést, amelyek Jézus istenségét vonják kétségbe. 

— Mondja, dr. Carson, hogyan lehet Jézus mindenütt jelenvaló, ha még 
két helyen sem tudott lenni egyszerre? - kérdeztem. - Hogyan nevezhetnénk 
őt mindentudónak, amikor kijelentette: , Még az Emberfia sem tudja, mely 
órában tér vissza." Lehet ő mindenható, ha az evangéliumok nyíltan 
elárulják, hogy szülővárosában nem tudott sok csodát tenni? 

Toliammal felé böktem, hogy nagyobb nyomatékot adjak a szavaimnak. 
- Ismerjük el: maga a Biblia is Jézus istensége ellen érvel! 

Carsonnak egy arcizma sem rándult, sőt készséggel elismerte, hogy nem 
könnyű megválaszolni ezeket a kérdéseket, hiszen a megtestesülés titkával 
szembesítenek bennünket, azzal a tanítással, hogy Isten emberré lett, a 
szellem testté vált, véges lett a végtelenből, és az örökkévaló belépett az 
időbe. A teológusok évszázadok óta ezeken a kérdéseken törik a fejüket. 

— A történelem során legalább három oldalról közelítették meg ezt a 
kérdést - kezdte Carson olyan hangon, mintha katedrán állna. 

— A XIX. század végén például egy híres teológus, Benjámin Warfield 
sorra vette az evangéliumok egyes részleteit, és annak alapján osztályozta 
azokat, hogy Krisztus emberi vagy isteni természetére vezethetők-e vissza. 
Amikor Jézus olyasmit tesz, ami istenségére utal, azt Krisztus istenségének 
ismérvei alá sorolta, míg azokat az elemeket, melyek végességét, 
korlátozottságát, ember voltát tükrözik, például Jézus könnyeit (sír az 
Isten?), azokat emberi természetén e k tul aj d on ította. 

Ez a megoldás meglehetősen kockázatosnak tűnt számomra. - Ha ezt a 
módszert követjük, vajon nem egy tudathasadásos Jézus képe bontakozik ki 
előttünk? - kérdeztem. 

— Akaratlanul is elcsúszhatunk ebbe az irányba - válaszolta. - Az összes 
hitvallás azt hangsúlyozza, hogy bár Jézus isteni és emberi természet 


részese volt, a kettő egy személyben egyesült. Tehát jó lenne elkerülni egy 
olyan megoldást, amely mintegy kettéválasztja Jézust és Krisztust, az 
emberi és az isteni természetet. Ez csak az egyik lehetséges megoldás, bár 
kétségtelen, hogy van benne valami. 

- A másik megoldás a kenózis fogalmával függ össze, amely ,,ki- 
üresítést" jelent. A Filippiekhez írt levél 2. fejezetén alapul, ahol Pál azt írja: 
, Mert ő Isten formájában lévén nem tekintette zsákmánynak, hogy egyenlő 
Istennel, hanem megíüresítette önmagát". Azaz valakiből senkivé lett. 

Ezt nem egészen értettem. - Meg tudná ezt magyarázni? - kérdeztem. - 
Mitől üresítette meg önmagát? 

Úgy tűnt, sikerült a lényegre tapintanom. - Igen! Pontosan ez a kérdés - 
bólintott Carson. - Az évszázadok során sok különböző választ próbáltak 
erre adni. Például: az istenségétől üresítette meg magát? Nos, akkor már 
nem volna isten. 

— Vagy az istenségét jellemző tulajdonságoktól üresítette meg magát? 
Nekem ez sem tetszik, mivel a tulajdonságok nem nagyon választhatók el a 
lényegtől. Ha van egy állatom, amely hasonlít a lóra, olyan szaga van, mint 
a lovaknak általában, és úgy mozog, mint egy ló, és minden egyéb lóra 
jellemző vonást magán hordoz, akkor ez az állat nyilvánvalóan ló. Ezért 
nem tudom értelmezni azt, hogy Isten megüresíti önmagát isteni 
tulajdonságaitól, és továbbra is Isten marad. 

- Akadnak magyarázók, akik szerint Jézus nem az isteni 
tulajdonságoktól üresítette meg magát, hanem e tulajdonságoknak a 
használatától, azaz korlátozta önmagát. Ez már valamivel jobbnak tűnik, de 
egyes esetekben ez sem állja meg a helyét, hiszen Jézus isteni tekintéllyel 
bocsátotta meg a bűnöket. 

— Mások ennél tovább mennek, amikor úgy fogalmaznak, hogy Jézus az 
isteni tulajdonságok önálló gyakorlásától üresítette meg magát. Azaz akkor 
vette igénybe isteni tulajdonságait, amikor erre Mennyei Atyja kifejezetten 
felhatalmazta. Ezzel még közelebb kerülünk a megoldáshoz. Ugyanakkor 
tény, hogy az örökkévaló Fiú mindig is az Atya parancsaival összhangban 
cselekedett, és ebből nem engedhetünk, még ha örökkévaló létét 
felfüggesztette is. De ezzel ismét tettünk egy lépést előre. 

Éreztem, hogy valahol a megoldás közelében járunk, de nem voltam 
benne biztos, hogy sokkal közelebb jutottunk hozzá. Úgy tűnt, Carson is 
erre gondolt. 


— A Filippi 2 nem árulja el pontosan - mondta -, hogy mitől üresítette 
meg magát az örökkévaló Fiú. Megüresítette magát, de legyünk őszinték: ez 
már a megtestesülés misztériumához vezet minket, ami a keresztény hit 
egyik nagy titka. 

— Az alaktalan, testtelen, mindentudó, mindenütt jelenvaló, mindenható 
Lélek áll szemben a véges, tapintható, testi, időhöz kötött teremtményekkel. 
Mikor egyik létforma átmegy a másik létformába, elkerülhetetlenül titokba 
ütközünk. 

-— A keresztény teológiának semmiképpen sem az a feladata, hogy 
, kimagyarázzon" bizonyos dolgokat, hanem az, hogy megragadja a bibliai 
igazságokat, és ezeket megőrizze, miközben ésszerű és elfogadható 
szintézist igyekszik találni köztük, jóllehet ez sem adhat mindenre kimerítő 
magyarázatot. 

A teológusok tehát megpróbálnak ésszerű magyarázatokat találni, bár 
lehetetlen választ adni a megtestesülés minden egyes mozzanatára. Ez 
logikusnak hangzott. Ha a megtestesülés igaz, akkor nincs abban semmi 
meglepő, hogy a véges elme nem tudja teljes egészében megragadni. 

Úgy éreztem, lehet némi igazság abban a magyarázatban, mely szerint 
Jézus az isteni tulajdonságok önálló használatától üresítette meg magát, 
mert ez választ adhat arra a kérdésre, hogy földi élete során miért nem élt a 
mindentudás, mindenhatóság és a mindenütt jelenvalóság isteni 
képességeivel - miközben az Újszövetség egyértelműen állítja, hogy ezeket 
a képességeket magában hordozta. 

Mindez azonban a problémának csak az egyik része. Jegyzetfüzetem 
következő lapjára pillantottam, ahová azokat a bibliai részeket gyűjtöttem 
össze, amelyek első olvasásra mintha cáfolnák Jézus állítását saját 
istenfiúságáról. 


TEREMTŐ VAGY TEREMTMÉNY? 


Az egyik isteni ismérv, amelynek Jézusnak meg kell felelnie, így 
hangzik: Isten nem teremtmény, hanem öröktől fogva létezik. Az Ézsaiás 
könyve 57,15 szerint Isten , az ő örök hajlékában lakik". 

— De - vetettem ellen - vannak olyan bibliai versek is, amelyek mintha 
azt sugallnák, hogy Jézus teremtmény. A János 3,16 például Isten 
, egyszülött" Fiának nevezi Jézust, a Kolossé 1,15 pedig azt mondja, hogy ő 


, elsőszülött minden teremtmény közül". Nem arra utalnak ezek a helyek, 
hogy Jézus teremtmény, nem pedig a Teremtő? 

Carson egyik szakterülete az ógörög nyelvtan, erre hivatkozott a két 
utolsó idézet magyarázatánál. 

- Vegyük a János 3,16-ot! - kezdte. - Bizonyos fordítások a 
görög szöveget így adják vissza: , egyszülött Fiú". Akik ezt tartják a 
helyes fordításnak, azok úgy vélik, hogy ez a kifejezés közvetlenül a 
megtestesülésre értendő, azaz arra, hogy Jézus Szűz Máriától született. A 
görög szó azonban nem ezt fejezi ki. 

— Valójában azt jelenti, hogy , egyetlen, egyedi", amit az I. században 
olyan értelemben használtak, hogy , egyetlen és szeretett". A János 3,16-ban 
tehát arról van szó, hogy Jézus az egyetlen és szeretett Fiú - vagy ahogyan 
az angol New International Version fordítja, , az egyetlenegy Fiú" (the one 
and only Són) -, nem pedig arról, hogy ontológiai értelemben Istentől 
született. 

— Ez csupán az egyik szakaszra ad magyarázatot - jegyeztem meg. 

-— —— Akkor lássuk a Kolossé 1,15-öt, amelyben az 
, elsőszülött" (prótotokosz) kifejezés szerepel! A kommentátorok nagy 
többsége, konzervatívok és liberálisok egyaránt számításba veszik, hogy 
az Ószövetségben az elsőszülött az örökösödési jog szerint a 
vagyon oroszlánrészét kapta, vagy ha királyi családról volt szó, ő lett a 
trónörökös. Az elsőszülött tehát apja valamennyi jogával rendelkezett. 

— A Kr. e. II. századra ez a kifejezés a legtöbb helyen elveszítette az 
időrendben elsőként születettre utaló jelentését, és a ,jogos örökös" 
értelmében használták. Ebben az értelemben érvényes Jézusra is, ahogy azt 
szinte minden bibliakutató elismeri. Ennek fényében az ,elsőszülött" 
fordítás némileg félrevezető. 

— Milyen fordítás volna pontosabb? - kérdeztem. 

— Szerintem a , legfőbb örökös" kifejezés megfelelőbb lenne - válaszolta. 

Ez magyarázatot ad a Kolossé-részlet értelmére, ám Carson nem érte be 
ennyivel. 

— A Kolossé 1,15-re való hivatkozásnál a Kolossé 2,9 kontextusát is 
szem előtt kell tartani, ahol Pál hangsúlyozza: , Mert benne lakik az istenség 
egész teljessége testileg." A szerző bizonyára nem mond ellent önmagának. 
Az , elsőszülött" kifejezés tehát nem zárhatja ki Jézus öröktől fogva való 


létezését, mivel az része annak, hogy Jézus az istenség teljességét 
birtokolja. 

Ebben a pillanatban értettem meg igazán, mire gondol. Ám még mindig 
akadtak számomra zavaró szakaszok. A Márk 10-ben például valaki azzal a 
megszólítással fordul Jézushoz, hogy ,jó Mester!", amire Jézus így 
válaszol: , Miért mondasz engem jónak? Senki sem jó az egy Istenen kívül." 

— Nem tagadja ezzel az istenségét? - kérdeztem. 

— Nem. Inkább úgy vélem, hogy ezzel figyelmeztetni szeretné a gazdag 
ifjút, hogy gondolkodjon el azon, amit mond - felelte Carson. - A Máténál 
olvasható párhuzamos szövegrész ennél valamivel terjedelmesebb, és ott 
nem olvasunk hasonlót. 

— Mindössze ezt akarja mondani: , No, várj csak! Miért mondasz engem 
jónak? Ez nálad csak egy udvarias fordulat, mint mondjuk a Jó napot!"? Mit 
értesz azon, hogy jó? Nem azért nevezel jó Mesternek, mert hízelegni 
akarsz?" 

— A szó valóságos értelmében csak egyvalakire lehet azt mondani, hogy 
jó, és az nem más, mint Isten. Jézus azonban nem azt mondja: , Ne nevezz 
engem jónak!" Hanem ezt kérdezi: , Tudod egyáltalán, mit beszélsz, amikor 
ezt mondod? Tényleg azt mondod rólam, amit csak az Istenről lehet 
elmondani?" 

-Jézus válaszát így is lehetne értelmezni: , Én valóban az vagyok, akinek 
mondasz engem. Nem is tudod, mennyire igazad van." Vagy: , Nem félsz 
így megszólítani engem? Legközelebb nevezz csak úgy, "a bűnös Jézus, 
amint azt mások teszik!" Jézus szavainak és tetteinek fényében vajon 
melyik tűnik a helyesebb értelmezésnek? 

Mivel oly sok helyen a , bűntelen", , szent", ,igaz", ,ártatlan", 
, makulátlan" és , bűnösöknél — különb" jelzőket olvashatjuk 
Jézusra vonatkozóan, a válasz eléggé nyilvánvaló. 


MÁSODRENDŰ ISTEN? 


Ha Jézus Isten, milyen Istennek kell tekintenünk őt? Egyenlő az Atyával, 
vagy amolyan másodrendű Isten, akiben megvannak az istenség 
tulajdonságai, ám mégsem felel meg teljesen annak a képnek, amit az 
Ószövetség fest Istenről? 


Ez a kérdés egy másik bibliai hely kapcsán merült fel bennem. -Azt 
mondja Jézus a János 14,28-ban: , Az Atya nagyobb nálam." 

Sokan ebből azt a következtetést vonják le, hogy Jézus nem teljes értékű 
Isten. Igazuk van? 

- Apám lelkész volt - mondta Carson egy sóhaj kíséretében. - 
A családban az a szólás járta: ,A szövegösszefüggésből kiragadott 
szövegről csak szövegelni lehet." (A text zuithout a context becomes a 
pretextfor a prooftext.) Fontos tehát, hogy ezt az idézetet is az 
összefüggésében lássuk. 

— A tanítványok morgolódnak, mert Jézus arról beszélt, hogy el kell 
mennie. És ekkor mondja Jézus: , Ha szeretnétek engem, örülnétek, hogy 
elmegyek az Atyához, mert az Atya nagyobb nálam." Azt akarja ezzel 
mondani, hogy visszatér az őt megillető dicsőségbe, ezért ha valóban 
tudnák, hogy kicsoda ő, és helyesen szeretnék őt, örülnének, hogy visszatér 
abba a világba, ahol valóságosan nagy-gyá lesz. Azt mondja Jézus a János 
17,5-ben: ,És most te dicsőíts meg, Atyám, önmagadnál azzal a 
dicsőséggel, amely már akkor az enyém volt tenálad, mielőtt még a világ 
lett!" Ennek fényében kell értelmeznünk azt, hogy ,az Atya nagyobb 
nálam". 

— A , nagyobb" kifejezés nem szükségképpen jelenti azt, hogy az Atya 
ontológiai értelemben nagyobb. Ha például azt mondom, hogy az Egyesült 
Államok elnöke nagyobb nálam, ezt nem úgy értem, hogy ő felsőbbrendű 
lény. Hanem nagyobb például a katonai hatalma, a politikai súlya és a 
közismertsége, de mint ember, nem áll felettem. 

— Amikor tehát Jézus azt mondja, ,az Atya nagyobb nálam", akkor 
vizsgáljuk meg a szövegösszefüggést, és tegyük fel a kérdést, azt állítja-e, 
hogy ,az Atya nagyobb nálam, mert ő Isten, én pedig nem vagyok az"? 
Elég nevetséges lenne így kiforgatni Jézus szavait. Ha mondjuk én kiállnék 
prédikálni, és ezt mondanám: , Ünnepélyesen kijelentem önök előtt, hogy 
Isten nagyobb nálam" - ez ugye, meglehetősen fölösleges észrevétel lenne. 

— A hasonlításnak csak abban az esetben van értelme, ha mindketten 
ugyanazon a szinten állnak, miközben egyiküknél bizonyos korlátozás 
érvényesül. Jézust korlátok közé szorítja a megtestesülés, az, hogy készül a 
kereszthalálra. Meg fog halni, de bizonyosan visszatér az Atyához, és 
visszatér abba a dicsőségbe, amiben már akkor része volt, mielőtt a világ 
lett. 


- Jézus kijelentését tehát így is fogalmazhatnánk: ,Ii itt 
miattam bánkódtok, pedig inkább örülnötök kellene, hiszen hazatérek!" 
És ebben az értelemben , az Atya nagyobb nálam". 

— Szó sincs tehát arról - vontam le a következtetést -, hogy ezzel a 
kijelentéssel Jézus burkoltan tagadná az istenségét. 

— Nem, valóban nincs erről szó - felelte. - És a szövegösszefüggés ezt 
egyértelművé teszi. 

Miközben készséggel elfogadtam, hogy Jézus nem másodrendű Isten, fel 
kellett vetnem egy másik, ám még érzékenyebb témát: Ha egyszer Jézus 
irgalmas és könyörületes Isten, hogyan állíthatja, hogy akik elvetik őt, örök 
kárhozatra jutnak? 


EGY NYUGTALANÍTÓ KÉRDÉS: A POKOL 


A Biblia szerető Atyaként ábrázolja Istent. Ezt a képet az Újszövetség 
Jézusra vonatkozóan is megerősíti. De hogyan fér össze a szeretettel, hogy 
vannak, akiket Isten a pokolra küld? Jézus többet beszél a pokolról a 
Bibliában, mint bárki más. Nem áll ez ellentétben azzal, hogy ő , szelíd és 
alázatos szívű"? Az agnosztikus Charles Templeton éles szavait idézve 
tettem fel Carsonnak a kérdést: , Hogyan lehetséges az, hogy a szerető 
mennyei Atya megteremti az örök poklot, és évszázadokon át milliókat ítél 
arra, hogy ott szenvedjenek csak azért, mert nem tudtak vagy nem akartak 
elfogadni bizonyos vallási tanokat?" 

Carsont ez a meglehetősen kiélezett kérdésfeltevés sem hozta ki a 
sodrából. Helyreigazítással kezdte a választ. - Mindenekelőtt nem hinném, 
hogy Isten csak azért vet pokolra valakit, mert bizonyos hittételeket nem 
fogad el. 

Néhány pillanatig gondolkozott, majd úgy döntött, távolabbról közelíti 
meg a kérdést, és előbb egy olyan témát érint, amit a modern ember 
nevetséges anakronizmusnak tekint: a bűn kérdését. 

—- Képzeljük el Istent, aki férfit és nőt teremtett a saját képére 
és — hasonlatosságára!  - mondta. - Reggel  fölébredve Istenre 
gondolnak. Tiszta szívből szeretik őt, és örömmel engedelmeskednek neki. 
Helyesen viszonyulnak hozzá, és helyesen viszonyulnak egymáshoz is. 

— Mikor azonban betör a világba a bűn és a lázadás, e képmáshordozók a 
világegyetem középpontjának kezdik képzelni magukat. És így 


gondolkozunk mi is. Mindaz, amit , szociálpatológiai elváltozásnak" szokás 
nevezni - háborúk, erőszak, keserű indulatok, megtűrt irigység, titkolt 
féltékenység, kisebbségi komplexus mindenekelőtt annak a ténynek a 
következménye, hogy nem megfelelően viszonyulunk Istenhez. Ennek 
tulajdonítható az ember sokféle sérültsége. 

— Isten nézőpontjából ez mélységesen felháborító. Mit tegyen hát Isten? 
Ha azt mondaná, , Oda se neki!", azt jelentené ki, hogy nem törődik a 
gonoszsággal. Mintha valaki így szólna: , Már megint a holokausztról van 
szó! Mi közöm hozzá!" Nem ütköznénk meg azon, ha Isten nem hozna 
erkölcsi ítéletet a gonoszság felett? 

-— Ám ha ő olyan Isten, aki erkölcsi ítéletet hoz, vajon nem ítéli 
el erkölcsileg azt, hogy ezek a képmáshordozók öklüket rázva ezt kiáltják 
az arcába: , Azt teszem, amit akarok!" Ez a bűn igazi természete! 

— Ezeket előrebocsátva azt kell mondanom, hogy a pokol nem olyan 
hely, ahová valaki azért kerül, mert bár alapjában véve jó ember volt, de 
nem hitt bizonyos tantételekben. Aki erre a sorsra jut, az elsősorban azért 
kerül oda, mert dacol Alkotójával, és ő maga akar a világ közepe lenni. A 
pokol nem olyan emberekkel van tele, akik megbánták mindazt a rosszat, 
amit tettek, csak Isten nem elég jóságos ahhoz, hogy kieressze őket onnan - 
hanem olyanokkal, akik egy egész örökkévalóságon át a világ 
középpontjában akarnak maradni, és akik kitartanak istentagadó lázadásuk 
mellett. 

— Mit kellene Istennek tennie? Ha azt mondaná, nem törődik vele, nem 
lenne érdemes arra, hogy Istenként tiszteljük. Ha nem lennének erkölcsi 
törvényei, és nem lépne fel nyíltan a lázadókkal szemben, saját istenségét 
cáfolná meg. 

— Igen - vetettem közbe - de az embereket leginkább az a gondolat 
aggasztja, hogy Isten egy örökkévalóságon át kínozhat bárkit is. Ördögi kör 
ez, nem? 

— Először is - hangzott a válasz a Biblia szerint a büntetésnek eltérő 
fokozatai vannak. Nem hiszem, hogy mindenkire ugyanaz várna. 

— Másodszor, ha Isten levenné a kezét erről a bukott világról, és már 
semmi nem állna ellen az emberi gonoszságnak, akkor mi magunk idéznénk 
elő a pokol szenvedéseit. Ha a bűnösöket egybe-gyűjtenénk egy elkülönített 
helyre, ahol másban nem tehetnének kárt, csak önmagukban, az nem lenne 


más, mint maga a pokol. A poklot bizonyos értelemben mindenki a maga 
számára készíti, aki nem bánja meg a bűneit. 

Azt hittem, Carson kimondta az utolsó szót, pedig csak elgondolkodott. 
Végül hozzátette: - A Biblia hangsúlyozza, hogy az igazság végül nem 
pusztán győzedelmeskedik, de nyilvánvalóvá is válik, és akkor elnémul 
minden száj. 

— Más szóval - folytattam Carson gondolatmenetét - az ítélet napján nem 
lesz olyan ember a világon, aki azzal vádolná Istent, hogy méltatlanul bánt 
vele. Mindenki elismeri Isten ítéletének igazságosságát. 

— Így van! - jelentette ki Carson határozottan. - Ebben a világban nem jut 
mindig érvényre az igazság. Nap mint nap szembesülünk ezzel. De az 
utolsó napon mindenki előtt nyilvánvalóvá lesz az igazság, és senki sem 
mondhatja: , Ez nem igazságos!" 


JÉZUS ÉS A RABSZOLGASÁG 


Szerettem volna egy másik témát is felvetni Carsonnak. Az órámra 
pillantottam. - Volna még néhány perce? - kérdeztem. Mikor bólintott, egy 
újabb ellentmondásos témába vágtam bele. 

Ha Jézus valóban Isten, erkölcsileg tökéletesnek kell lennie. A 
kereszténység egyes kritikusai szerint azonban nem felelt meg ennek a 
mércének, mert hallgatólagosan elfogadta a rabszolgaság erkölcsi 
szempontból visszataszító intézményét. Morton Smith például így ír: 

A császárnak és a római államnak megszámlálhatatlanul sok rabszolgája 
volt. A jeruzsálemi templomnak is voltak rabszolgái, és a főpap is tartott 
szolgát (közülük az egyik elvesztette a fülét Jézus letartóztatásakor); 
minden gazdag, és csaknem valamennyi középosztálybeli szabad ember 
tartott rabszolgákat. A rendelkezésünkre álló források szerint Jézus soha 
nem támadta ezt a gyakorlatot... Jézus ifjúsága idején voltak Palesztinában 
és Jordániában rabszolgafelkelések. Igen sok követőt szerezhetett volna 
magának egy csodatevő népvezér, aki a lázadások élére áll. Ha Jézus elítélte 
volna a rabszolgaságot vagy legalább ígéretet tett volna a felszabadításukra, 
erről biztosan lenne tudomásunk. Ám erről nem hallunk semmit, ezért az 
a legvalószínűbb, hogy nem is szólt ellene semmit. 

Hogyan egyeztethető össze Isten minden ember iránti szereteté-vel az, 
hogy Jézus nem emelte fel a szavát a rabszolgaság eltörlése mellett? - Miért 


nem ítélte el Jézus nyíltan a rabszolgaságot? - kérdeztem. - Nem csorbítja 
erkölcsi tökéletességét az, hogy nem munkálkodott egy olyan intézmény 
felszámolásán, amely lealacsonyítja az Isten képére teremtett embert? 

Carson fölegyenesedett ültében. - Az a véleményem, hogy akik ezt az 
ellenvetést emlegetik, nem értik a lényeget - mondta. - Ha megengedi, 
tennék egy kitérőt a rabszolgaság ókori és mai felfogásában mutatkozó 
különbségről. Ezt azért kell megtennem, mert a mi kultúránkban olyan 
felhangjai vannak ennek a jelenségnek, ami az ókori világban ismeretlen 
volt. 

— Hallgatom! - mondtam. 

— Thomas Sowell, egy afroamerikai kutató, a Race and Culture(, Rassz 
és kultúra") című könyvében rámutat arra, hogy a világ valamennyi jelentős 
kultúrájában, egészen a modern időkig, kivétel nélkül jelen volt a 
rabszolgaság - magyarázta Carson. - Miközben rendszerint a katonai 
hódításokkal hozzák ezt összefüggésbe, a rabszolgaságnak alapvetően 
gazdasági szerepe volt. Akkoriban nem 

léteztek csődtörvények. Ezért akit elárasztottak az adósságok, az eladta 
magát - sőt néha a családját is - rabszolgának. Az adósság rendezésének ez 
a módja ugyanakkor munkalehetőséget is jelentett. Nem volt minden 
tekintetben szükségképpen rossz, legalábbis abban az értelemben biztosan 
nem, hogy esélyt adott a túlélésre. 

- Távol áll tőlem, hogy romantikus színben tüntessem fel a 
rabszolgaságot. A római korban voltak olyan rabszolgák, akik 
alantas munkát végeztek, mások viszont házitanítóként köztiszteletben álló 
, professzornak" számítottak. Azt is meg kell említenünk, hogy az ókorban a 
rabszolgaság nem korlátozódott egy bizonyos ember-csoportra. 

— A rabszolga tartó Amerikában viszont minden fekete rabszolga volt, és 
csakis a feketék. Ez volt az egyik legvisszataszítóbb vonása, és erre 
vezethető vissza a feketék kisebbrendűségi tudata, ami ellen még 
napjainkban is küzdenünk kell. 

— Vagy nézzük meg a Bibliát! A zsidó társadalomban a törvény úgy 
rendelkezett, hogy az örömünnep évében, azaz minden ötvenedik évben 
bocsássák szabadon a rabszolgákat. Lehet, hogy a valóságban ez nem 
mindig valósult meg, de ez volt az isteni rendelkezés, és Jézus ebben a 
kultúrkörben nevelkedett. 


-— De nem téveszthetjük szem elől Jézus küldetésének célját. Az 
ő küldetése nem a Római Birodalom gazdasági rendszerének és ezen belül a 
rabszolgaság intézményének megdöntésére irányult, hanem arra, hogy 
megszabadítsa az embereket a bűntől. És ez a lényeg: az ő tanítása átalakítja 
az embereket, akik teljes szívükből, lelkükből, értelmükből és minden 
erejükből kezdik szeretni Istent és a felebarátjukat úgy, mint önmagukat. Ez 
természetesen a rabszolgaság intézményére is hatással van. 

— Figyelje csak meg, mit mond Pál apostol Filemonhoz írt levelében 
Onézimosszal, a szökött rabszolgával kapcsolatban! Nem követelte a 
rabszolgaság felszámolását, ezzel amúgy sem ért volna el mást, csak azt, 
hogy idő előtt kivégzik. Inkább azt kérte Filemontól, fogadja Onézimoszt 
úgy, mint testvérét Krisztusban, és úgy bánjon vele, mint magával Pállal. És 
hogy teljesen világos legyen a mondandója, Pál még hozzáteszi: , Jusson 
eszedbe, hogy az egész életeddel tartozol nekem az evangéliumért!" 

— A rabszolgaság ellen az embereket átformáló evangéliummal küzd, 
nem pedig a gazdasági rendszer megváltoztatásának igényével. Jól tudjuk, 
mi történik, ha csupán a gazdasági rendszer változik meg. A kommunista 
utópiában megjelent a , forradalmár" képe, amit aztán felváltott az ,új 
embertípus" eszménye. De az eszményből nem lett valóság, nem jelent meg 
az új ember. A rezsimek váltják egymást, de nem , felszabadulást", hanem a 
sötétségnek egy újabb korszakát vonják maguk után. Maradandó változást 
csak az emberi szív megújulása hozhat. És éppen ez volt Jézus küldetése. 

— Érdemes megválaszolni a Sowell által feltett kérdést is: mi vetett véget 
a rabszolgaságnak? Rámutat arra, hogy a rabszolgaság felszámolásának 
legfőbb mozgatórugója az angliai evangéliumi ébredés volt. A XIX. század 
elején a keresztények határozott fellépésének köszönhetően az angol 
parlament eltörölte a rabszolgaságot, és az Atlanti-óceánon zajló rabszolga- 
kereskedelemnek végül brit ágyúnaszádok vetettek véget. 

— Körülbelül 11 millió afrikait szállítottak át hajókon Amerikába, akik 
közül útközben sokan meghaltak, és ugyanebben az időszakban mintegy 13 
millió fekete rabszolgát hurcoltak Afrikából az arab országokba. Ismét a 
Krisztus által átformált szívű britek szorították rá kormányukat a határozott 
fellépésre, és az ágyúnaszádok megjelentek a Perzsa-öbölben, hogy 
megakadályozzák a rabszolga-kereskedelmet. 

Carson magyarázatát nem csak a történelmi tények támasztják alá, 
hanem saját tapasztalataim is. Ismertem például egy elvakult rasszista 


üzletembert, aki leereszkedően és saját felsőbbrendűségét éreztetve kezelte 
a más bőrszínű embereket. Nem is leplezte az afroamerikaiakkal szembeni 
ellenszenvét, és gyakran engedett meg magának otromba vicceket és 
gúnyos megjegyzéseket. Semmiféle érvvel nem lehetett eltántorítani ostoba 
előítéletétől. 

Aztán Jézus követője lett. Megdöbbentő volt látni, miként változtatta 
meg Isten fokról fokra a szívét, a nézeteit és az értékrendjét. 

Felismerte, hogy senkivel szemben nem táplálhat rosszindulatot, hiszen a 
Biblia azt tanítja, hogy minden ember Isten képmását hordozza. 
Tanúsíthatom, hogy ma már őszintén el tudja fogadni azokat is, akik 
különböznek tőle. 

Sem a törvény előírásai, sem az érvek felsorakoztatása, sem pedig az 
érzelmi ráhatás nem volt képes megváltoztatni ezt az embert. Ő a 
megmondhatója, hogy Isten formálta át őt belülről - teljesen 
és maradandóan. És ez csak egyetlen példa az evangélium emberformáló 
erejére, amiről Carson is beszélt. Hosszan sorolhatnánk még, hogy ez az erő 
hogyan változtatott bosszúszomjas gyűlölködőket emberbaráttá, kemény 
szívű és kapzsi embereket jószívű adakozókká, és másokat kizsákmányoló 
hatalmaskodókat önzetlen szolgálókká. 

Mindez egybecseng azzal, amit Pál mond a Galata 3,28-ban: 
, Krisztusban tehát nincs zsidó, sem görög, nincs szolga, sem szabad, nincs 
férfi, sem nő, mert ti mindnyájan egyek vagytok a Krisztus Jézusban." 


ISTENI VONÁSOK 


A Carsonnal folytatott kétórás élénk beszélgetés több kazettát töltött 
meg, mint ami belefér egyetlen fejezetbe. Válaszait kielégítőnek és 
teológiailag megalapozottnak találtam. Ám a megtestesülés titka - hogyan 
ölthetett testet a Lélek - továbbra is titok marad. 

De az nem kétséges, hogy a Biblia tanítása szerint Jézus Krisztus a 
megtestesült Isten, aki valamennyi isteni vonást magában hordozott: 

. . Mindentudó? - A János 16,30-ban az apostol megerősíti: , Most már 
tudjuk, hogy mindent tudsz." 

. Mindenütt jelen való? - így szól Jézus a Máté 28,20-ban: , íme, 
én veletek vagyok minden napon a világ végezetéig"; és a Máté 18,20-ban: 


, Ahol ketten vagy hárman összegyűlnek az én nevemben: ott vagyok 
közöttük." 

e . Mindenható? - , Nekem adatott minden hatalom mennyen és földön" - 
mondja jézus a Máté 28,18-ban. 

. Örökkévaló? - A János 1,1 ezt a kijelentést teszi Jézusról: 
, Kezdetben volt az Ige, és az Ige Istennél volt, és Isten volt az Ige." 

e — Változhatatlan? - A Zsidók 13,8-ban ezt olvassuk: , Jézus Krisztus 
tegnap, ma és mindörökké ugyanaz." 

Az Ószövetség az alábbi jelzőkkel és címekkel rajzolja meg Isten 
portréját: Úr, Szabadító, Király, Bíró, Világosság, Szikla, Megváltó, Pásztor, 
Teremtő,  életadó, bűnök  megbocsátója, isteni tekintéllyel szóló. 
Figyelemreméltó, hogy az Újszövetség az összes felsorolt kifejezést Jézusra 
alkalmazza. 

Így szól Jézus a János 14,7-ben: , Ha ismernétek engem, ismernétek az 
én Atyámat is." Szabadon fordítva: , Ha megnézitek, milyen képet fest az 
Ószövetség Istenről, az én hasonmásomat láthatjátok." 


10. Az ujjlenyomat mint bizonyíték 


Jézus töltötte be a messiási próféciákat? 


Eseménytelenül csordogált a szombat Hillerék chicagói otthonában. 
Clarence Hiller a West 104. utcai kétszintes házuk külső 
borításának festésével töltötte a délutánt. Este ő és családja korán tért 
nyugovóra. Ami azonban ezután történt, az megváltoztatta Amerika 
büntető törvénykezését. 

1910. szeptember 19-én Hillerék kora reggel arra ébredtek, hogy leányuk 
hálószobája felől kialudt az utcai gázlámpa. Clarence kiment a szobából, 
hogy megnézze, mi történt. A következő pillanatban felesége dulakodás 
zajára lett figyelmes, majd hallotta, hogy valaki legurul a lépcsőn, két lövés 
dördül, és a bejárati ajtó becsapódik. Mikor kilépett a hálószobából, 
Clarence már holtan feküdt a lépcső alján. 

Alig egy mérfölddel távolabb a rendőrség letartóztatott egy Thomas 
Jennings nevű büntetett előéletű férfit. A ruhája véres volt, a bal karján 
pedig sérülés nyoma látszott. Mindkettő abból származott, állította, hogy 
elesett a villamoson. A zsebében egy ugyanolyan típusú pisztolyt találtak, 
mint amivel Clarence Hillert lelőtték, azt azonban nem sikerült bizonyítani, 
hogy ez volt a gyilkos fegyver. 

Mivel a nyomozók tisztában voltak azzal, hogy a vádemeléshez ennél 
többre van szükség, átkutatták Hillerék lakását abban a reményben, hogy 
további nyomokra bukkannak. Egyvalami azonnal világossá vált: a gyilkos 
egy hátsó, konyhai ablakon hatolt be. Mikor a nyomozók kívülről is 
átvizsgálták a terepet, a konyhaablak mellett négy, bal kézről származó 
ujjlenyomatot találtak, melyet jól láthatóan őrzött az áldozat által nem 
sokkal azelőtt felvitt festék. 


Az ujjlenyomat mint bizonyító tényező újdonságnak számított 
akkoriban, alig valamivel korábban mutatták be St. Louis-ban a Nemzetközi 
Rendőrségi Kiállításon. Addig nem volt arra példa az Egyesült Államokban, 
hogy valakit emberöléssel vádoltak volna az ujjlenyomatai alapján. 

Miközben a védelem képviselői hevesen tiltakoztak arra hivatkozva, 
hogy ez a bizonyíték tudománytalan és elfogadhatatlan, négy rendőrtiszt 
tanúskodott amellett, hogy a festéken talált ujjlenyomatok tökéletesen 
megegyeznek Thomas Jennings ujjlenyomataival. Az esküdtszék bűnösnek 
mondta ki Jenningset, az illinoisi Legfelső Bíróság pedig történelmi 
jelentőségű ítéletével jóváhagyta az első fokon eljáró bíróság ítéletét. A 
vádlottat nem sokkal később felakasztották. 

Az ujjlenyomat bizonyítékként való felhasználása mögött az a 
tudományos megfigyelés áll, hogy mindenkinek egyedi, csak rá jellemző 
ujjlenyomatai vannak. Ha egy tárgyon talált lenyomat megfelel egy 
bizonyos személy ujján található redők mintázatának, a nyomozók 
tudományos biztonsággal kijelenthetik, hogy az illető megérintette a 
tárgyat. 

Sok bűnesetnél az ujjlenyomat azonosítása a perdöntő bizonyíték. 
Egyszer egy olyan bűnperről tudósítottam, melynek során egyetlen 
hüvelykujjlenyomat alapján - melyet egy cigarettás doboz celofánján 
találtak - ítéltek el egy húszéves betörőt egy diáklány meggyilkolásának 
vádjával. Az ujjlenyomat bizonyító erővel rendelkezik. 

S hogyan függ össze mindez Jézus Krisztussal? Nos úgy, hogy létezik 
egy bizonyítási eljárás, amely az ujjlenyomat kriminalisztikai szerepéhez 
hasonlóan nagy biztonsággal alátámasztja azt, hogy Jézus Izrael és a világ 
Messiása. 

A zsidó Szentírás, melyet a keresztények Ószövetségnek neveznek, több 
tucat próféciát közöl az eljövendő Messiásról, akit Isten a népe 
megszabadításával biz meg. Ezek a jövendölések mint jelképes 
ujjlenyomatok csak és kizárólag a Felkentre illenek. Az izraeliták ezek 
alapján szűrhették ki a csalókat, és azonosíthatták a valódi Messiást. 

A héber Messiás szó görög megfelelője: Krisztus. De valóban Jézus volt 
a Krisztus? Valóban ő az, akiben csodálatos módon beteljesedtek a születése 
előtt több száz évvel elhangzott kijelentések? És honnan tudhatjuk, hogy ő 
az egyetlen a történelemben, akire ráillik a profetikus ujjlenyomat? 


Amikor interjúalanyt kerestem ennek a kérdésnek a megvitatásához, 
számos kutató neve felmerült, akik hangzatos titulusokkal dicsekedhettek, 
ám mindenekelőtt olyan szakértőt kerestem, aki nem kizárólag elméleti 
érdeklődéssel közeledik a tárgyához. így jutottam el Dél-Kaliforniába, ahol 
egy meglehetősen valószínűtlen helyszínen bukkantam interjúalanyomra. 


KILENCEDIK INTERJÚ: LOUIS S. LAPIDES, M.DIV., TH.M 


Mi sem természetesebb, mint hogy egy templomot válasszunk a 
Bibliával kapcsolatos beszélgetés helyszínéül, mégis furcsán éreztem 
magam, amikor Louis Lapides lelkipásztorral gyülekezete templomának 
szentélyében foglaltunk helyet a vasárnapi istentisztelet után. Aligha jutott 
volna eszembe, hogy éppen egy ilyen festett üvegablakos templom padsorai 
között keressem a tősgyökeres zsidó családból származó Lapidest. 

Annak számára, aki ilyen örökséget hordoz, a kérdés, hogy vajon Jézus-e 
a régen várt Messiás, nem pusztán elméleti jellegű. Éppen azért eredtem 
Lapides nyomába, hogy megismerjem saját személyes kutatásainak 
történetét ebben az életbe vágó kérdésben. 

Lapides a Dallasi Baptista Egyetem teológiai fakultásán végzett, majd a 
Talbot Theological Seminaryn Ószövetségből és sémi nyelvekből doktorált. 
Majd egy évtizeden át tevékeny részt vállalt a Chosen People Ministries 
munkájában, melynek keretében zsidó egyetemisták előtt beszélt Jézusról. 
Tanított a Biola University Biblia tanszékén, és hét éven keresztül vezetett 
bibliatanulmányozó  — szemináriumokat. — Korábban egy — messianista 
gyülekezetekből álló országos hálózat elnöke volt. 

A nyúlánk termetű, szemüveges és halk szavú Lapides gyakran elneveti 
magát, és még többet mosolyog. Fesztelenül, mégis udvariasan kalauzolt el 
a Sherman Oaks-i Beth Ariéi Közösség templomának padsorai elé helyezett 
székhez. Nem akartam rögtön előhozakodni bibliai kérdéseimmel, ezért 
inkább arra kértem, avasson be szellemi barangolásainak történetébe. 

Míg elgondolkodott a kérdésen, kezét összekulcsolta, és felpillantott a 
falakat borító sötét faburkolatra, majd felvázolt egy rendkívüli életutat, 
amely Newarkból Greenwich Village-en át Vietnamba, majd Los Angelesbe 
vezetett, míg a kételkedéstől eljutott a hitig, a judaizmustól a 
kereszténységig, a jelentéktelen Jézustól a Messiás Jézusig. 


- Mint tudja, zsidó családból származom - kezdte. - Hét évig 
egy konzervatív zsidó közösségbe jártam, ahol felkészítettek a bár-mic- 
vóra. Bár nagyon fontosnak tartottuk ezeket a tanulmányokat, a hit nem volt 
különösebb hatással családunk mindennapi életére. Nem hagytuk abba 
szombaton a munkát, és nem tartottunk kóser konyhát. 

— Ennek ellenére - mosolyodott el - a nagy ünnepeken a szigorúbb 
ortodox zsinagógába jártunk el, mert apám úgy érezte, ott a helyünk, ha 
igazán komolyan akarjuk venni Istent. 

Amikor közbevetőleg megkérdeztem, hogy mit hallott a szüleitől a 
Messiásról, Lapides röviden csak ennyit mondott: - Ez föl se merült. 

Nem értettem. Azt hittem, félreértettük egymást. - Azt akarja mondani, 
hogy erről még csak nem is beszéltek? - kérdeztem. 

— Soha - erősítette meg. - Arra sem emlékszem, hogy ez a téma a héber 
iskolában valaha szóba került volna. 

Ezt nagyon különösnek találtam. - És Jézus szóba került? - kérdeztem. - 
Hogyan beszéltek róla? 

— Csak lekicsinylőén - mondta Lapides. - De inkább sehogy. Jézussal 
kapcsolatos első benyomásaim a katolikus templomokból származtak: Jézus 
a kereszten, töviskoronával a fején, az oldalába döfött dárdával, vérző fejjel. 
Ez számomra semmit sem jelentett. Miért inádnánk egy olyan embert, aki a 
kereszten függ átszegezett kézzel és lábbal? Jézusra soha nem gondoltam 
úgy, mint akinek bármi köze lehetne a zsidó néphez. Nem volt több, mint 
egy a pogány istenek közül. 

Arra gyanakodtam, hogy Lapides idegenkedése nem egyszerűen a 
keresztény hit téves felfogásából származott. - Nem érezte úgy, hogy az 
antiszemitizmusnak keresztény gyökerei vannak? -kérdeztem. 

- A pogány és a keresztény szót szinonimaként használtuk, és arra 
tanítottak, hogy legyünk óvatosak, mert a pogányok között sok az 
antiszemita - válaszolta diplomatikusan. 

— Fogalmazhatunk úgy, hogy negatív előítéletei voltak a keresztényekkel 
szemben? - feszegettem. 

Ezúttal nem köntörfalazott: - Igen, valóban így volt. Sőt, amikor először 
kaptam egy Újszövetséget, meg voltam győződve arról, hogy az 
antiszemitizmus kézikönyvét tartom a kezemben: hogyan gyűlöljük és 
irtsuk a zsidókat. Az jutott eszembe, hogy az amerikai nácik haszonnal 
forgathatják mint gyakorlati útmutatót. 


Elszomorodva gondoltam arra, hogy milyen sok zsidó gyerek nőhet fel 
úgy, hogy ellenséget lát a keresztényekben. 


A LELKI UTAZÁS KEZDETÉT VESZI 


Lapides elmondta, hogy miközben felcseperedett, különböző okok 
hatására meglazult a judaizmushoz való ragaszkodása. Minthogy érdekeltek 
a részletek, arra kértem, beszéljen bővebben erről, mire ő elbeszélte élete 
egyik legmegrendítőbb élményét. 

- Tizenhét éves voltam, amikor a szüleim elváltak - mesélte, 
és meglepődtem, hogy ennyi év után is mennyi fájdalom van a hangjában. - 
Ez, ha volt is bennem vallásos érzület, annak maradékárt is kiirtotta belőlem. 
Azon töprengtem, hogyan lép be a képbe Isten. Miért nem mentek el a 
rabbihoz, hogy tanácsot kérjenek? Mire jó a vallásosság, ha nem segít a 
mindennapi élet dolgaiban? Márpedig a szüléimét nem tudta együtt tartani. 
Amikor útjaik elváltak, bennem is meghasadt valami. 

— Ráadásul a judaizmusban nem éreztem, hogy személyes kapcsolatom 
lehet Istennel. Volt egy sor gyönyörű szertartás és hagyomány, de ezek csak 
a Sinai-hegy távoli és közönyös Istenéről szóltak, aki azt mondta: 
, Ismeritek a játékszabályokat - ha ezeket betartjátok, jó dolgotok lesz. 
Viszlát!" Ott álltam kamaszfejjel, tomboló hormonokkal, és azon tűnődtem: 
, Vajon látja-e Isten a vívódásomat? Törődik-e egyáltalán velem?" Akkor 
ennek semmi nyomát nem láttam. 

A válással kezdetét vette a lázadás korszaka. Elmerült a kor zenéjében, 
és mély nyomot hagytak benne Jack Kerouac és Timothy Leary írásai. 
Idejének nagy részét Greenwich Viliágé kávéházaiban töltötte, a főiskolától 
távol, majd jött a sorozás és a hadsereg. Az 1967. esztendő a világ másik 
végén köszöntött rá, egy lőszerrel, bombákkal, rakétákkal és más 
robbanóanyagokkal megrakott fehérhajón - csábító célpont a Vietkong 
hadserege számára. 

— Emlékszem, Vietnamban egy eligazításon ezt mondták nekünk: , Az itt 
lévők húsz százaléka valószínűleg meghal a háborúban, a maradék 
nyolcvan százalékot pedig nemi betegségek, alkohol vagy kábítószer teszi 
tönkre." Arra gondoltam, hogy még egyetlen százalék esélyem sincs arra, 
hogy átvészeljem a háborút. 


— Életem legsötétebb időszaka volt ez. Sok szenvedésnek voltam tanúja. 
Élő halottakat láttam. Láttam a háború pusztításait. És találkoztam 
katonatársaim  antiszemitizmusával. Voltak közöttük déliek, akik még 
keresztet is égettek egy éjjel. Talán azért, mert el akartam távolodni zsidó 
identitásomtól, keleti vallásokkal kezdtem foglalkozni. 

Lapides a keleti filozófiákat tanulmányozta, mikor Japánban járt, 
buddhista szentélyeket keresett fel. - Iszonyúan felkavart az a 
sok gonoszság, amit láttam, és azt kutattam, hogy mi a hit válasza minderre 
- mondta. - Azt mondogattam akkoriban: , Ha létezik isten, nem érdekel, hol 
találok rá: a Sinai-hegyen vagy a Fudzsijamán. Akárhol is, de meg kell 
találnom." 

Vietnamból hazatérve marihuánát szívott, s azt tervezgette, hogy 
buddhista pap lesz. Belekóstolt az aszkéták önmegtagadó életébe, s azt 
remélte, hogy így megszabadulhat a rossz karmától, amit múltja hibáival 
vont magára, de hamar ráébredt, hogy a múlt bűneit soha nem tudja jóvá 
tenni. 

Néhány pillanatig hallgatott. - Depressziós lettem - folytatta. - 
Emlékszem, a metrón ülve azon gondolkoztam, lehet, hogy az a megoldás, 
ha a sínek közé vetem magam. Akkor kiszabadulnék ebből a testből, és 
beleolvadnék Istenbe. Még rosszabbra fordult az állapotom, amikor LSD- 
vel próbálkoztam. 

Később megpróbált új életet kezdeni, ezért Kaliforniába költözött, ahol 
folytatódtak lelki bolyongásai. - Buddhista gyűlésekre jártam, de üresnek 
éreztem ezeket - folytatta. - A kínai buddhizmus ateista, a japán 
buddhizmus Buddha-szobrokat imád, a zen buddhizmus pedig túlságosan 
elvont. Megismerkedtem a szcientológiával, ám ez manipulálni és irányítani 
akart. A hinduisták az istenek őrült orgiáiban és a kék elefánt képében 
megjelenő istenekben hisznek. Egyikben sem találtam értelmet, egyik sem 
elégített ki. 

Még olyan összejövetelekre is elkísérte barátait, melyeknek sátánista 
felhangjai voltak. - Figyeltem, és arra gondolkodtam, hogy itt valóban 
történik valami, de az nem jó. Ebből a drogokkal átitatott világomból 
üzentem a barátaimnak, hogy úgy érzem, van egy rajtam kívül álló gonosz 
erő, amely hatalommal rendelkezik felettem. Olyan sok gonoszsággal 
találkoztam addigi életemben, hogy hinni kezdtem a létezésében. 


Ironikus mosollyal nézett rám. - Előbb hittem a sátán létezésében, mint 
Istenében - mondta. 


, NEM TUDOK HINNI JÉZUSBAN" 


1969-ben Lapidest a kíváncsisága Sunset Stripbe hajtotta, ahol egy 
evangélista egy nyolcméteres kereszthez láncolta magát tiltakozásul az 
ellen, hogy a helyi szórakozóhelyek tulajdonosai elérték a hatóságoknál, 
hogy eltiltsák őt az utcai prédikálástól. Ott, a járdán Lapides összeakadt 
néhány kereszténnyel, akikkel rögtönzött hitvitát folytatott. 

Kissé nagyképűen a keleti filozófia tanításait vágta a fejükhöz. -Nincs 
odafönt semmiféle Isten - mond ta az ég felé bökve. - Mi vagyunk az Isten. 
Én is Isten vagyok, te is Isten vagy. Fedezzétek fel Istent magatokban! 

-— Ha Isten vagy - válaszolt közülük valaki -, teremts egy követ 
a semmiből! Mert Isten képes erre. 

Kábítószertől elhomályosított elmével Lapides azt képzelte, hogy egy 
nagy követ tart a kezében. - Tessék, itt a kő - mondta, és üres kezét feléjük 
nyújtotta. 

- Ez a különbség közted és az igaz Isten között - mondta 
valaki gúnyosan. - Ha Isten teremt valamit, azt mindenki látja. Az objektív, 
és nem szubjektív. 

A gondolat szöget ütött Lapides fejében. Elgondolkodott rajta, és azt 
mondta magában: ,Ha megtalálom Istent, objektív létezőt kell találnom. 
Elegem van a keleti filozófiából, amely azt mondja, hogy Isten bennem van, 
és megteremthetem magamnak a saját valóságomat. Ha létezik Isten, 
objektív valóságnak kell lennie, hiszen csak akkor van értelme a létének." 

Amikor az egyik keresztény Jézus nevét említette, Lapides ezzel a 
válasszal próbálta elhárítani magától: - Zsidó vagyok, nem tudok hinni 
Jézusban. 

— Ismered a Messiásról szóló próféciákat? - kérdezte egy lelki-pásztor. 

Lapides elbizonytalanodott: - Próféciákat? Soha nem hallottam felőlük. 

Lapides elcsodálkozott, mikor a lelkész néhány ószövetségi helyet 
idézett. , Álljon meg a menet! - gondolta magában. - Ezek a zsidó 
Szentírásból idéznek! Hogyan lehetne abban szó Jézusról?" 

Amikor a lelkész felajánlott neki egy Bibliát, Lapides kétkedve fogadta. 
- Benne van az Újszövetség is? - kérdezte. A lelkész bólintott. - Hát jó, 


elolvasom az Ószövetséget, de azt a másikat ki se nyitom! 

Meghökkentette a lelkipásztor válasza. - Rendben - mondta. -Olvasd el 
az Ószövetséget, és kérd Ábrahám, Izsák és Jákob Istenét, Izrael Istenét, 
hogy mutassa meg, ha valóban Jézus a Messiás! Mert ő a te Messiásod. Ő 
először a zsidó néphez jött, majd az egész világ Megváltója lett. 

Lapides számára ez új információ volt. Meghökkentő információ. 
Hazatérve kinyitotta az Ószövetség első könyvét, a Genezist, és elkezdett 
Jézusra vadászni az írás szavai között, melyeket több száz évvel azelőtt 
jegyeztek le, mielőtt a názáreti ács megszületett volna. 


, VÉTKEINK MIATT KAPOTT SEBEKET" 


- Nem sokkal ezután - folytatta Lapides - naponta olvastam az 
Ószövetséget, és benne a próféciákat, egyiket a másik után. Mózes ötödik 
könyve például szól egy Mózesnél nagyobb prófétáról, aki majd eljön, és 
akire hallgatnunk kell. Elgondolkoztam azon, vajon ki lehet nagyobb, mint 
Mózes. Bizonyára a Messiás, aki Mózesnél is nagyobb tanító és nagyobb 
tekintély. Ezt megjegyeztem, és tovább kutattam a Messiás után. 

Lapides lassanként eljutott a Szentírásban Ézsaiás könyvéhez, melynek 
53. fejezete mélyen elgondolkodtatta. Ámulatba ejtette a művészi tökéllyel 
megfogalmazott, világos és konkrét prófécia a Messiásról, aki Izrael és a 
világ bűneiért szenved és meghal - s mindez több mint hétszáz évvel azt 
megelőzően íródott, hogy Jézus a földön járt. 

Megvetett volt, és emberektől elhagyatott, fájdalmak férfia, 
betegség ismerője. 

Eltakartuk arcunkat előle, 

megvetett volt, nem törődtünk vele. 

Pedig a mi betegségeinket viselte, a mi fájdalmainkat hordozta. 

Mi meg azt gondoltuk, 

hogy Isten csapása sújtotta és kínozta. 

Pedig a mi vétkeink miatt kapott sebeket, bűneink miatt törték össze. 

Ő bűnhődött, hogy nekünk békességünk legyen, az ő sebei árán 
gyógyultunk meg. 

Mindnyájan tévelyegtünk, mint a juhok, mindenki a maga útját 
járta. 

De az Úr őt sújtotta mindnyájunk bűnéért. 


Amikor kínozták, alázatos maradt, száját sem nyitotta ki. 

Mint a bárány, ha vágóhídra viszik, vagy mint a juh, mely némán 
tűri, hogy nyírják, ő sem nyitotta ki száját. 

Fogság és ítélet nélkül hurcolták el, de kortársai közül ki törődött 
azzal, hogy amikor kiirtják a földön élők közül, népe miatt éri a 


büntetés ?! 
A bűnösök közt adtak sírt neki, a gazdagok közé jutott halála után, 
bár nem követett el gonoszságot, és nem beszélt álnokul. ... sokak 


vétkét vállalta magára, és közbenjárt a bűnösökért. 
Ézsaiás 53,3-9.12 

Lapides azonnal felismerte az arcképet: ez a názáreti Jézus! Ekkor 
kezdte megérteni a katolikus templomokban gyerekkorában látott 
festményeket a szenvedő, megfeszített, vétkeink miatt megsebzett Jézusról, 
aki , sokak vétkét vállalta magára". 

Az ószövetségi zsidók állatáldozatokkal keresték a kiengesztelődést 
vétkeikért, de eljött Jézus, Isten végső áldozati báránya, aki egyszer és 
mindenkorra megfizetett a bűnökért. íme, Isten megváltó tervének a testet 
öltése! 

Annyira lélegzetelállító volt ez a felfedezés, hogy Lapides csupán 
egyetlen következtetést látott lehetségesnek: Csalás! A keresztények átírták 
az Ószövetséget, és úgy forgatták ki Ezsaiás szavait, hogy úgy hangozzék, 
mintha a próféta Jézusról jövendölt volna. 

Lapides elhatározta, hogy leleplezi a hazugságot. - Megkértem a 
mostohaanyámat, küldjön nekem egy zsidó Bibliát, hogy ellenőrizhessem, 
mi az igazság - mesélte. - Küldött is egyet, de mi történt? Ugyanazt 
olvastam benne! Most már nem lehetett kitérni előle! 


A ZSIDÓ JÉZUS 


Lapides újra és újra messiási próféciákra bukkant az Ószövetségben: 
több mint négy tucat jövendölést számolt össze. Ézsaiás megjövendölte, 
hogy a Messiás egy szűztől fog születni. Mikeás megjelölte születése 
helyét, Betlehemet. Mózes első könyve és Jeremiás a Messiás 
származásáról prófétái: Abrahám, Izsák és Jákob leszármazottja lesz, Júda 
törzséből, Dávid házából. A Zsoltárok arról jövendölnek, hogy elárulják, 
hamis tanúk vádolják, átlyukasztják a kezét és a lábát (bár akkor még nem 


alkalmazták a keresztre feszítést), és szólnak feltámadásáról (nem lát 
romlást a teste, hanem felvétetik a magasba), és így tovább. A próféciák 
elűzték Lapides kételyeit, míg végül drasztikus lépésre szánta el magát. 

— Elhatároztam, hogy kinyitom az Újszövetséget, és elolvasom az első 
lapját. Nem többet. Remegő kezekkel, lassan nyitottam ki Máté 
evangéliuma első oldalát, és az ég felé sandítottam, mikor csap belém a 
menny kő. 

Máté evangéliumának első szavai majd kiszúrták a szemét: , Jézus 
Krisztusnak, Dávid Fiának, az Ábrahám fiának nemzetségkönyve..." 

Lapides tágra meresztett szemekkel idézte vissza azt a pillanatot, amikor 
ezt a mondatot először olvasta: - Azt gondoltam: , Nahát! Abrahám fia, 
Dávid Fia - minden egybevág." Továbbolvastam a születéstörténetet, és azt 
gondoltam: , No, nézd csak! Máté az Ezsaiás 7,14-et idézi: íme, a szűz 
fogan méhében, és fiút szül." Majd Jeremiás prófétától következett egy 
idézet. Ültem és gondolkoztam. , Hiszen itt a zsidó népről van szó! Mi köze 
ennek a pogányokhoz? Mi ez az egész?" 

— Nem tudtam letenni. Mire az evangéliumok végére jutottam, rájöttem, 
hogy ez legkevésbé sem az amerikai náci párt kézikönyve, hanem Jézus és a 
zsidó közösség kapcsolatának története. Elkezdtem olvasni az Apostolok 
cselekedeteit, és lám, ott azon tanakodnak zsidó férfiak, hogy miként 
lehetne Jézus történetét továbbadni a pogányoknak. Miféle szerepcsere ez?! 

A beteljesült próféciák olyannyira meggyőzték Lapidest, hogy másokkal 
is megosztotta felfedezését: Jézus a Messiás! Akkor még mindez csupán 
elvi lehetőség volt számára. Visszariadt attól a gondolattól, hogy milyen 
következményei lehetnek mindennek az életére nézve. 

— Ráébredtem, hogy ha elfogadnám Jézust, akkor teljesen meg kellene 
változtatnom az életemet - mondta. - Változtatnom kellene a kábítószerhez, 
a szexhez és egyéb dolgokhoz való hozzáállásomon. Akkor még nem 
tudtam, hogy Isten segít a változásban, ezért azt hittem, hogy magamnak 
kell kitakarítanom az életemet. 


KINYILATKOZTATÁS A SIVATAGBAN 


Lapides néhány barátjával együtt elvonult a Mojave-sivatagba. Súlyos 
lelki konfliktust élt át. Rémálmaiban kutyák marcangolták a testét. A 
sivatagi bozótosban üldögélve eszébe jutottak a Sunset 


Stripben hallott szavak: , Vagy Isten oldalán állsz, vagy a sátánhoz 
tartozol." 

Hitt a testet öltött gonosz létezésében: nem akart hozzá tartozni. 
Imádkozni kezdett: , Istenem, vess véget a gyötrődéseimnek! Túl kell 
látnom a kételkedés homályán, tudnom kell, hogy Jézus-e a Messiás. 
Tudnom kell, hogy te, aki Izrael Istene vagy, akarod-e, hogy ezt higgyem." 

Miközben beszélt, láttam rajta, hogy azon gondolkodik, miként önthetné 
szavakba azt, ami ezután következett. Néhány másodperc múlva így szólt: - 
Legpontosabban úgy fogalmazhatnám meg, amit átéltem, hogy Isten 
objektív módon szólt a szívemhez. Tapasztalati úton győzött meg arról, 
hogy ő van. És akkor, odakinn a sivatagban ez a válasz fakadt fel a 
szívemből: , Istenem, befogadom az életembe Jézust. Nem tudom, mihez 
kezdjek vele, de akarom őt. Alaposan összekuszáltam az életemet. Arra van 
szükségem, hogy te változtass meg engem." 

És akkor Isten elindította bennem azt a folyamatot, amely máig tart. - A 
barátaim látták, hogy megváltozott az életem, és nem értették. Azt mondták: 
, Történt veled valami a sivatagban. Már nem szívsz semmit. Valahogy más 
lettél." 

— Mire azt válaszoltam: , Nem tudom megmagyarázni, mi történt. Csak 
annyit tudok, hogy van valaki az életemben, aki szent, aki igazságos, aki 
pozitív életszemléletet ad nekem. Egész embernek érzem magam." 

Ez a szó elárult mindent: - Egész - hangsúlyozta. - Ezt azelőtt soha nem 
éreztem. 

A pozitív változások ellenére aggodalommal töltötte el, hogy erről a 
szüleinek is be kell számolnia. Amikor végül megtette, vegyes reakciókat 
váltott ki belőlük. - Először örültek, mert felfogták, hogy nem vagyok 
kábítószerfüggő többé, és úgy érezték, érzelmileg is összeszedtem magam - 
emlékezett. - Örömük azonban szertefoszlott, amint megértették, mi a 
változás forrása. Meghökkentek, mintha azt mondanák: , Miért éppen 
Jézus? Miért nem valami más?" Nem tudtak vele mit kezdeni. 

Némi szomorúsággal a hangjában hozzátette: - Azt hiszem, máig nem 
tudták feldolgozni. 

A körülmények úgy alakultak, hogy Lapides feleségért való könyörgése 
meghallgatásra talált, és találkozott Deborah-val, aki szintén zsidó volt és 
Jézus követője. A lány elvitte őt egy gyülekezetbe, melynek éppen az az 


ember volt a lelkipásztora, aki hónapokkal korábban azt ajánlotta 
Lapidesnek, hogy olvassa el az Ószövetséget. 

— Igencsak leesett az álla - mesélte nevetve amikor besétáltam a 
templomba. 

A gyülekezet tele volt olyan hívőkkel, akik korábban motoros bandákhoz 
tartoztak, hippik voltak, vagy kábítószereztek. A félénk és visszahúzódó 
zsidó fiú - aki az antiszemita megnyilvánulásoktól való félelmében 
mindenkitől tartott, aki különbözött tőle - felszabadultan ismerte fel, hogy e 
színes tömegben , testvéreire" talált. 

Találkozásuk után egy évvel Lapides feleségül vette Deborah-t. Két fiuk 
született. Együtt megalapították a Beth Ariéi Közösséget, ahol zsidók és 
pogányok egyaránt otthonra találnak, mert Jézus Krisztusban egésznek 
érezhetik magukat. 


ELLENVETÉSEK 


Története végére érve Lapides hátradőlt a székén. Hallgattunk. A 
templomban csend volt, a színes üvegek vörös, sárga és kék ragyogásba 
vonták a kaliforniai napsütést. Azon tűnődtem, micsoda erőt képes 
sugározni egy ember hitre jutásának története. Álmélkodtam ennek a 
viszontagságokkal teli életútnak az alakulásán, háború, kábítószer, 
Greenwich Viliágé, Sunset Strip és a kietlen sivatag, melyek közül 
magamtól egyiket sem hoztam volna összefüggésbe az előttem ülő kellemes 
modorú, tisztes lelkipásztorral. 

De nem akartam szótlanul elmenni néhány alapvető kérdés mellett, 
melyeket Lapides története felvet. Azzal kezdtem, ami leginkább 
foglalkoztatott: - Ha a próféciák annyira nyilvánvalóan és egyértelműen 
Jézusra mutatnak, miért nem fogadják el őt a zsidók közül többen 
Messiásnak? 

Ezt a kérdést Lapides is sokszor feltette magának az alatt a harminc év 
alatt, amely eltelt azóta, hogy egy keresztény evangélizátor tanácsát 
megfogadva elolvasta a zsidó Szentírást. - Az én esetemben az történt, hogy 
rászántam magam az elolvasására - válaszolta. - Különös, hogy éppen a 
zsidók, akik intellektuális képességeikről híresek, ezen a területen jobbára 
tudatlanságban vannak. 


— Léteznek ráadásul úgynevezett , ellenmissziós" társaságok is, akik a 
zsinagógákban szervezett szemináriumokon megpróbálják cáfolni a 
messiásról szóló próféciákat. A zsidók aztán erre hivatkozva nem 
foglalkoznak a próféciákkal. Azt mondják: ,A rabbi azt mondta, hogy 
ennek nincs semmi alapja." 

- Meg szoktam tőlük kérdezni: , Azt hiszitek, hogy a rabbi 
olyan ellenvetést tud felhozni, amire a keresztények még sosem gondoltak? 
A tudósok több száz éve kutatják a Szentírást! Hatalmas irodalma van 
ennek a témának, és a jól megalapozott keresztény érveket nem lehet csak 
úgy lesöpörni az asztalról." Aki érdeklődést mutat, annak segítek 
továbblépni. 

Hallottam olyan esetekről, mikor kiközösítették azokat a zsidókat, akik 
kereszténnyé lettek. - Ez valóban problémát jelent - mondta. - Vannak, akik 
azért utasítják el a próféciákat, mert attól tartanak, hogy kitaszítja őket a 
családjuk vagy a zsidó közösség. Ezt nem könnyű felvállalni. Higgye el, 
tudom, miről beszélek. 

A próféciák ellen szóló érvek első hallásra valóban meggyőzőnek 
tűnnek. Egyenként felsorakoztattam Lapidesnek a 
leggyakrabban hangoztatott ellenvetéseket, és kíváncsian vártam a válaszát. 


1. Ellenérv: Véletlenek 


Először azt kérdeztem Lapidestől, nem lehetséges-e, hogy Jézus életében 
mintegy véletlenül teljesedtek be a próféciák. Lehet, hogy ő csak egy volt a 
sorban, akire véletlenül ráillett a profetikus ujjlenyomat. 

- Ennek esélye csupán csillagászati számokban mérhető, úgyhogy 
nyugodtan ki is zárhatjuk. Valaki vette a fáradságot, és kiszámította, hogy 
nyolc prófécia egy személy életében való beteljesülésének a valószínűsége 
egy a százmilliószor milliárdhoz. Ez a szám pedig több milliószor nagyobb, 
mint ahány ember valaha élt a földön. 

— Azt is kiszámolta, hogy ilyen számú ezüstdollárossal hatvan centiméter 
vastagon be lehetne burkolni 1Iexas állam felszínét. Ha megjelölnénk ezek 
közül az egyik ezüstdollárost, s arra kérnénk egy bekötött szemű embert, 
hogy véletlenszerűen lehajolva valahol az állam területén emeljen fel egy 
érmét, vajon mennyi lenne annak a valószínűsége, hogy a megjelölt 
pénzdarabot emeli fel? 


Ezzel megválaszolta a saját kérdését. - Nos, éppen annyi, mint az, hogy a 
próféciák közül akár csak  nyolcnak is megfeleljen valaki 
a világtörténelemben. 

A próféciákkal foglalkozva magam is tanulmányoztam azt a statisztikai 
elemzést, melyet Peter W. Stoner matematikus végzett el. Számításai szerint 
annak valószínűsége, hogy valaki mind a negyvennyolc messiási próféciát 
beteljesítse, egy a billiószor billiószor billiószor billiószor billiószor 
billiószor billiószor billiószor billiószor billiószor billiószor billiószor 
billióhoz. 

Értelmünk képtelen felfogni ekkora számokat. Ez a megdöbbentő 
statisztikai számadat egyenlő azzal a számmal, amennyi apró atom a mi 
univerzumunkkal megegyező nagyságú, billiószor billiószor billiószor 
billiószor milliárd számú univerzumból álló világ-egyetemben van". 

— Ha csak a valószínűséget tekintjük, akkor lehetetlen, hogy bárki is 
beteljesítse az ószövetségi próféciákat - vonta le a következtetést Lapides. - 
Jézus azonban, és a történelemben egyedül Jézus, az összesét beteljesítette. 

Péter apostol szavai jutottak eszembe: , De amit az Isten előre 
megmondott minden prófétája által, hogy az ő Krisztusa szenvedni fog, azt 
teljesítette be így." (ApCsel 3,18) 

A milliárd a millió ezerszerese, a billió a milliárd ezerszerese. (Aszerk.) 


2.  Ellenérv: Átírt evangélium 


Felvázoltam Lapidcsnek egy másik lehetőséget: - Elképzelhetőnek tartja, 
hogy az evangéliumok szerzői olyan részleteket fabrikáltak, hogy úgy 
tűnjön, mintha Jézus beteljesítette volna a próféciákat? 

— Azt olvassuk például az egyik próféciában - mondtam -, hogy a 
Messiás csontjait nem törik össze. Lehet, hogy János ennek megfelelően 
alakította úgy a történetet, hogy a római katonák eltörték a Jézussal 
megfeszített két lator lábszárát, az övét azonban nem. Azt is megtudjuk a 
próféciákból, hogy a Messiást harminc ezüstért elárulják. Nem lehetséges, 
hogy Máté szándékosan úgy állította be a tényeket, hogy Júdás pontosan 
ekkora összegért árulta el Jézust? 

Lapides ezt az ellenvetést is könnyedén cáfolta. - Isten gondoskodott 
arról, hogy ez ne fordulhasson elő - mondta Lapides. - Amikor az 
evangéliumokat olvasni kezdték, sokan éltek még az események tanúi 


közül. Ha a történet valótlan részleteket tartalmazott volna, valaki biztosan 
előáll és ezt mondja Máténak: ,Ez nem így történt! Mi az igazságot 
hirdetjük, ne szennyezd ezt be hazugságokkal!" 

Az is valószínűtlen, tette hozzá, hogy Máté Jézus követőjeként vállalta 
volna a halált, ha titkon tudja, hogy nem ő a Messiás. 

Mi több, a zsidó közösség minden adandó alkalmat kihasznált volna az 
evangélium szavahihetőségének megkérdőjelezésére, rámutatva a benne 
található hamis állításokra. - Felállhatott volna bárki ezekkel a szavakkal: 
, Én ott voltam, és láttam, hogy a keresztre feszítéskor a rómaiak igenis 
eltörték Jézus lábát" - mondta Lapides. - Ám annak ellenére, hogy a zsidó 
Talmud igencsak lekicsinylőén szól Jézusról, azt sehol sem állítja, hogy a 
próféciák beteljesülését meghamisították." 


3.  Ellenérv: Szándékos beteljesítés 


Egyes szkeptikusok azt állítják, hogy Jézus maga alakította úgy az életét, 
hogy betöltse a próféciákat. - Végül is - mondtam - ő maga is olvasta 
például Zakariás könyvében, hogy a Messiás szamárháton vonul be 
Jeruzsálembe. Nem lehetett abban némi szándékosság, hogy vele is 
pontosan ez történt? 

— Egy-két próféciával kapcsolatban ez elképzelhető volna - ismerte el 
Lapides. - Ám a legtöbb prófécia esetében ez teljességgel lehetetlen. 

— Például hogyan befolyásolhatta volna Jézus a nagytanácsot abban a 
döntésben, hogy harminc ezüstöt adjanak Júdásnak az árulásért? Hogyan 
befolyásolhatta volna a származását, születésének helyét, kivégzésének 
módját, vagy azt, hogy a katonák megosztoztak a ruháin, és nem törték el a 
lábát? Hogyan tehetett csodákat a kétkedők gyűrűjében? Miként 
rendezhette volna meg a feltámadását, és milyen befolyással lehetett 
születésének időpontjára? 

Ez az utolsó pont felkeltette a kíváncsiságomat. - Mire gondol a 
születése időpontjával kapcsolatban? - kérdeztem. 

— A Dániel 9,24-26-ban azt olvassuk, hogy a Messiás egy meghatározott 
időszak elteltével fog megjelenni I. Artaxerxész király azon rendelete után, 
amely kihirdette, hogy a zsidó nép hazatérhet Perzsiából, és felépítheti 
Jeruzsálem falait - válaszolta Lapides. 


Előrehajolt, hogy nagyobb nyomatékot adjon szavainak: - A szöveg 
pontosan azt a történelmi pillanatot jelöli meg, amikor Jézus megjelent. Ezt 
semmiképpen sem lehetett előre megrendezni. 


4. Ellenérv: A szövegösszefüggés 


Még egy ellenvetés hátravolt. A keresztények által messiási próféciának 
tartott szövegrészek valóban az eljövendő Felkentre vonatkoznak, vagy a 
szövegösszefüggésből kiragadva elferdítették az értelmüket? 

- Tudja - sóhajtott Lapides -, el szoktam olvasni olyan 
könyveket, melyek cáfolni próbálják azt, amiben hiszünk. Nem szívesen 
teszem, de rászánom az időt, és minden egyes ellenérvet sorra 
veszek, megvizsgálom a szövegösszefüggést és az eredeti szöveg 
nyelvezetét. És valahányszor ezt teszem, mindig meggyőződöm arról, 
hogy a próféciák kiállják a próbát, és igaznak bizonyulnak. 

— Azt üzenem a kételkedőknek, hogy ne fogadják el, amit mondok, de 
azt sem, amit a rabbik állítanak! Szánjanak rá időt, és járjanak utána! Ma 
már nem lehet arra hivatkozni, hogy nem áll rendelkezésünkre elég 
információ. Rengeteg könyv van, amiben utána lehet nézni a dolgoknak. 

- És még valami: kérjék Istent őszinte szívvel, hogy mutassa meg, 
valóban Jézus-e a Messiás! Én is ezt tettem. És mások segítsége nélkül 
értettem meg, hogy ki az, akire ráillik a Messiás ujjlenyomata. 


, BE KELL TELJESEDNIE..." 


Tetszett, ahogyan Lapides az ellenvetésekre reagált, de aznap éjjel a 
chicagói gépen Lapides lelki utazásának története járt a fejemben. Sok 
hasonló történet jutott eszembe, melyeket olyan sikeres és el-mélyülten 
gondolkodó zsidó emberektől hallottam, akik nekiláttak, hogy megcáfolják 
Jézus messiási önértelmezését. 

Eszembe jutott Stan Telchin, a zsidó üzletember, aki nekiállt, hogy 
leleplezze a keresztények , kultuszát", miután egyetemista lánya elfogadta 
Y shua-t (Jézust) mint Messiást. Legnagyobb megdöbbenésére vizsgálódása 
végén - feleségével és másik lányával együtt -ugyanarra a Messiásra talált 
rá. Később maga is keresztény lelki-pásztor lett. Életének történetét 


Betrayed!(, Elárulva!") című könyvében beszéli el, amit a világ több mint 
húsz nyelvére lefordítottak. 

Ott van továbbá Jack Sternberg, a neves rákkutató orvos Little Rockból 
(Arkansas), akit annyira aggasztott az, amit az Ószövetségben olvasott, 
hogy három rabbit bízott meg azzal, bizonyítsák be, hogy Jézus nem lehet a 
Messiás. Nem voltak rá képesek, mire ő is Krisztusban találta meg a 
teljességet/ 

Említhetném még Peter Greenspant, a Kansas City körzetében praktizáló 
szülész-nőgyógyászt, aki a University of Missouri - Kansas City School of 
Medicine helyettes tanszékvezetője. Lapideshez hasonlóan neki is azt 
ajánlották, hogy a judaizmusban járjon utána Krisztus személyének. Nem 
volt megnyugtató számára, amit talált, ezért folytatta a kutatást a Tórában és 
a Talmudban, abban a reményben, hogy kiderül, Jézus nem lehet a Messiás. 
Ehelyett azonban végül ő is arra a következtetésre jutott, hogy Jézus 
csodálatosan betöltötte a próféciákat. 

Minél több olyan könyvet olvasott amely alá akarta ásni a Jézusra mint 
Messiásra vonatkozó bizonyítékokat, annál világosabbá vált számára, hogy 
érveik gyenge lábakon állnak. A sors iróniája, hogy - Greenspan szavaival - 
, a Yshua-ba vetett hitre éppen az őt becsmérlők írásai nyomán tértem." 

Lapideshez és másokhoz hasonlóan úgy látta, hogy Jézusnak Lukács 
által lejegyzett szavai igaznak bizonyultak: , Be kell teljesednie mindannak, 
ami meg van írva rólam a Mózes törvényében, a próféták könyvében és a 
zsoltárokban." (Lk 2444) És mindez Jézusban teljesedett be, hiszen 
egyedül ő az, akire maradéktalanul ráillenek a próféták által megrajzolt 
ujjlenyomatok Isten Felkentjéről. 


3. rész 


feltámadás nyomában 


11. Orvosi bizonyítékok 


Jézus halála ámítás, és feltámadása csalás? 


Megálltam, hogy elolvassam a feliratot az orvosi váróterem falán: 
, Némuljon a szó! Szökjön a kacagás! E helyen a halál az élőket szolgálja 

Nyilvánvalóan nem egy , közönséges" orvos rendelőjébe látogattam el. 
Már többször megfordultam dr. Róbert J. Steinnél, a világ egyik 
hangú orvos-nyomozónál, aki valósággal ontja magából a történeteket 
azokról a váratlan és meglepő tényfeltáró nyomokról, melyeket a tetemek 
vizsgálata közben fedezett fel. A halottak vallanak neki, és vallomásuk 
gyakran igazságot szolgáltat az élőknek. 

Az illinoisi Cook megye igazságügyi orvos szakértőjeként több mint 
húszezer boncolást végzett, melyek során az áldozat halálának körülményeit 
kutatta. A legapróbb részletre is kiterjedő figyelme, az emberi anatómia 
enciklopédikus ismerete, valamint éles nyomozói ösztöne segítette ezt az 
orvos-kopót abban, hogy a legrejtélyesebb haláleseteket is rekonstruálja. 

Vizsgálódásai alapján ártatlanul meggyanúsított embereket mentettek fel 
a vád alól, máskor pedig Stein feltáró munkája verte be az utolsó szöget a 
gyilkos koporsójába. Ez történt Jolin Wayne Gacy esetében is, akire azt 
követően sújtott le a halálos ítélet, hogy Stein közreműködésével 
harminchárom rendbeli brutális gyilkosságot sikerült rábizonyítani. 

A törvényszéki orvos által feltárt bizonyítékok nyomán egyértelműen 
kiderül, hogy valaki erőszak vagy baleset következtében halt-e meg, vagy 
hogy természetes úton, vagy a kávéjába adagolt arzén következtében 
vesztette-e az életét. Az orvos szakértői vizsgálat egy zseniális eljárás 
segítségével igazolni vagy cáfolni képes a vádlott alibijét, mely a halott 
szemében található kálium mennyiségének alapján pontosan kimutatja a 
halál beálltának időpontját. 


És igen, az orvostudomány még egy kétezer évvel ezelőtti brutális 
kivégzés ügyében is képes bizonyítékokkal szolgálni. Az orvos szakértői 
vizsgálat tanúsága megdöntheti azt a makacs ellenérvet, mely szerint Jézus 
feltámadása - istenségének legfőbb bizonysága -nem volt több egy 
gondosan kitervelt csalásnál. 


FELTÁMADÁS VAGY ÚJRAÉLEDÉS? 


Az a gondolat, hogy Jézus sohasem halt meg a kereszten, a VII. 
században keletkezett Koránban is megjelenik, sőt az Ahmadija mozlimok 
egyenesen azt állítják, hogy Indiába szökött. A kasmíri Srinagarban a mai 
napig látható egy szentély, amelyet Jézus sírjaként tartanak számon. 

A XIX. század hajnalán Kari Barth, Kari Venturini és mások azzal az 
állítással próbálták elvitatni a feltámadást, hogy Jézus csak elájult a 
kimerültségtől a kereszten, vagy olyan szert kapott, amitől tetszhalott lett, 
és csak később, a sír hűvös, nyirkos levegőjének hatására tért magához. 

A konspirációs teóriát valló szerzők ezt a hipotézist azzal próbálják 
alátámasztani, hogy Jézusnak egy folyadékkal átitatott szivacsot nyújtottak 
fel a keresztre (Mk 15,36), illetve hogy Pilátust is meglepte, milyen hamar 
bekövetkezett Jézus halála (Mk 15.44). Ennek alapján kijelentik, hogy 
Jézus újbóli megjelenése nem a feltámadás csodája volt, hanem egy 
szerencsés feléledés következménye, és a sírja egyszerűen azért volt üres, 
mert tovább élt. 

Bár neves kutatók sorra cáfolták a tetszhalál elméletét, a népszerű 
irodalomban máig tartja magát. D. H. Lawrence 1929-ben írott novellájában 
például Jézus Egyiptomba szökik, ahol beleszeret egy ízisz-papnőbe. 

Hugh Schonfield 1965-ben megjelent The Passover Plot (, Húsvéti 
színjáték") című bestsellerében azt állítja, hogy Jézus keresztről 
való megmenekülésének jól kidolgozott tervét csupán az hiúsította 
meg, hogy egy római katona lándzsát döfött a szívébe. Később Schonfield 
elismerte, hogy , Sehol sem állítottuk ... hogy [a könyv] azt írja le, ami 
valójában megtörtént." 

A tetszhalálelmélet 1972-ben ismét felütötte a fejét Donovan Joyce The 
Jesus Scroll (, A Jézus-tekercs") című könyvében, amely a feltámadás neves 
szakértője, Gary Habermas szerint ,a valószínűtlenségeknek még a 
Schonfield által leírtaknál is hihetetlenebb sorozatát tartalmazza".1982-ben 


a Holy Blood, Holy Grail (, Szent Vér, Szent Grál") újabb csavarral tetézte 
ezt a hipotézist, nevezetesen azzal, hogy Poncius Pilátust megvesztegették, 
engedje meg, hogy Jézus testét halála előtt levegyék a keresztről. A szerzők 
ugyanakkor elismerik: , Nem tudtuk, és máig sem tudjuk bizonyítani 
következtetéseink helyességét." 

1992-ben egy kevéssé ismert ausztrál kutató, Barbara Thiering nagy 
felzúdulást keltett, amikor Jézus az ember: A holt-tengeri tekercsek új 
értelmezése című nagy csinnadrattával beharangozott könyvében 
felelevenítette a tetszhalál elméletét. Luké Timothy Johnson, az Ernory 
University professzora megsemmisítő kritikát írt Thiering könyvéről, 
melyben többek között ezt írta: , A legsilányabb badarság, amit valaha 
olvastam, beteges képzelgés, és legkevésbé sem a gondos elemző munka 
gyümölcse." 

A tetszhalálelmélet továbbra is makacsul tartja magát. Magam is újra és 
újra találkozom vele, amikor a feltámadás kérdéséről beszélgetek kereső 
emberekkel. De miről is vallanak a rendelkezésünkre álló bizonyítékok? Mi 
történt valójában a keresztre feszítéskor? Felmerülhet-e egyáltalán, hogy 
Jézus túlélte ezt a kínszenvedést? 

Ezeknek a kérdéseknek eredtem a nyomába, mikor Dél-Kaliforniába 
repültem, hogy bekopogtassak egy prominens kutató orvos ajtaján, aki 
mélyrehatóan tanulmányozta a názáreti Jézus halálával kapcsolatos 
történelmi, régészeti és orvosi kutatásokat, noha - holttest hiányában - 
boncolás soha nem történt. 


TIZEDIK INTERJÚ - ALEXANDER METHERELL, M.D., PH.D. 


A pazar környezet tökéletes ellentéte beszélgetésünk tárgyának. 
Metherell kényelmes kaliforniai otthonának nappalijában ültünk egy illatos 
tavaszi estén, miközben langyos óceáni légáramlatok susogtak az 
ablaküvegen, a minden képzeletet felülmúló emberi  brutalitásról 
beszélgettünk: a kíméletlen ütésekről, melyekbe ma is beleborzongunk, és a 
kivégzésnek arról a gyalázatos módjáról, mely a mértéket nem ismerő 
emberi kegyetlenség szégyenletes bizonyítéka. 

Azért fordultam Metherellhez, mert azt hallottam felőle, hogy 
rendelkezik azzal az orvosi és tudományos felkészültséggel, ami a keresztre 
feszítés magyarázatához szükséges. Az is felkeltette az érdeklődésemet 


iránta, hogy többek állítása szerint tárgyilagosan és szakszerűen képes 
nyilatkozni ebben a kérdésben. Ezt azért tartottam különösen fontosnak, 
mert azt akartam, hogy a tények önmagukért beszéljenek, és elkerüljük a 
túlzó és hatásvadász nyelvezet által kiváltott érzelmi reakciókat. 

Az orvosi végzettséggel (University of Miami, Florida) és mérnöki 
doktorátussal (Bristol University, Anglia) rendelkező Metherell a tőle 
elvárható tudományos precizitással fogalmaz. Diagnosztikai tevékenységét 
oklevéllel ismerte el az American Board of Radiology (Amerikai 
Radiológiai Tanács). Metherell jó ideje a Marylandben működő National 
Heart, Lung, and Blood Institute ofthe National Insti-tutes of Health of 
Bethesda — (Országos Bethesda Kardiológiai, —Pulmo-nológiai és 
Fiaematológiai Intézet) konzultánsa. 

A Kaliforniai Egyetem egykori kutató orvosa öt tudományos könyv 
szerkesztője, publikációi számos szaklapban jelentek meg az 

Aerospace Medicine-től a Scientific Americanig. Az 
izomösszehúzódásról írt zseniális elemzését a The Physiologist. és a 
Biophysics Journal című folyóiratok közölték. Külső megjelenése - 
ezüstszürke haja és udvarias, kimért modora - is orvosi tekintélyt sugall. 

Őszintén szólva néha eltöprengtem azon, mi játszódhat le Metherellben, 
aki tudományos szenvtelenséggel, lassan és módszeresen taglalta Jézus 
halálának dermesztő részleteit anélkül, hogy az érzelmi felindulás 
legcsekélyebb jelét adta volna. Bármi játszódott is le benne a felszín alatt, 
bármilyen megrázkódtatást okozott is neki mint kereszténynek a Jézussal 
szembeni kegyetlenségek számbavétele, több évtizedes laboratóriumi 
kutatómunkája során megtanulta érzelmeit imponáló profizmussal a 
szakszerűség alá rendelni. 

Szigorúan a tényekre szorítkozott - s végül is ezért utaztam át a fél 
országot. 


A KERESZTRE FESZÍTÉS ELŐZMÉNYEI 


Először is azt szerettem volna, ha Metherell röviden ismerteti azokat az 
eseményeket, amelyek Jézus halálához vezettek. A szokásos bevezető 
diskurzus után letettem jeges teával teli poharamat, és székemet úgy 
fordítottam, hogy szembe üljünk egymással. - Fel tudná vázolni, mi történt 
Jézussal? - kérdeztem. 


Megköszörülte a torkát. - Az utolsó vacsora után Jézus az Olajfák 
hegyére ment a tanítványaival, a Gecsemáné-kertbe. És ott, ha emlékszik, 
egész éjjel imádkozott. Ekkor készült fel a másnapi eseményekre. Mivel 
tudta, milyen kínokat kell kiállnia, teljesen természetes, hogy komoly 
pszichikai stresszt élt át. 

Kezemet fölemelve félbeszakítottam. - Álljunk csak meg! A kételkedők 
ezen a ponton máris támadnak - mondtam. - Az evangéliumok szerint Jézus 
ekkor vért verítékezett. Már bocsánat, de nem valami túlfűtött képzelgés 
ez? Nem tartunk máris ott, hogy megkérdőjelezhető az evangéliumok 
szerzőinek a szavahihetősége? 

Metherell nem jött zavarba, a fejét rázta. - Egyáltalán nem! -mondta. - 
Ez egy ismert fiziológiás állapot, amit haematidrosisnak vagy véres 
verejtékelválasztásnak neveznek. Nem túlságosan gyakori, és nagyfokú 
pszichés stresszel hozható összefüggésbe. 

— Az történik, hogy az erős szorongás hatására olyan vegyi anyagok 
szabadulnak fel, amelyek károsítják a verejtékmirigyek hajszálereit. Ennek 
következtében ezek bevéreznek a verejtékmirigyekbe, és a veríték vértől 
színezve tör felszínre. Ne gondoljon sok vérre, csak pár cseppről van szó! 

Kissé megilletődve tettem fel a következő kérdést: - Volt ennek más 
hatása is a szervezetre? 

— Ilyen esetben rendkívül érzékennyé válik a bőr. Ezért amikor a római 
katonák másnap megkorbácsolták Jézust, az még fokozottabb fájdalommal 
járt. 

Ettől tartottam. Igyekeztem felvértezni magamat azokkal a borzalmakkal 
szemben, melyekről hallanom kellett. Újságíróként épp elég holttestet 
láttam: autóbalesetek, tűzesetek, bűnbandák leszámolásainak áldozatait. Ám 
ennél is felkavaróbb volt számomra az a tény, hogy valakivel olyan 
brutálisan bánnak a kivégzői, hogy minél nagyobb szenvedést okozzanak 
neki, mielőtt meghal. 

— Mondjon valamit a megostorozásról! - folytattam. 

Metherell le nem vette volna rólam a szemét. - A korbácsolás római 
gyakorlata brutálisan kegyetlen volt. Általában harminckilenc korbácsütést 
szabtak ki, ám az ostorozó katonától függően ez sokkal többnek is 
számíthatott. A katona fonott bőrkorbácsot használt, aminek szálaiba 
fémgolyókat fontak. Amikor a korbács a testre sújtott, a golyók mély 
sebeket ejtettek vagy zúzódásokat okoztak, amelyek a további ütlegek 


hatására — továbbhasadtak. A korbács  szálaiba gyakran hegyes 
csontdarabkákat tűzdeltek, melyek éles vágásokat ejtettek a bőrön. 

— A korbácsütések annyira felhasították az elítélt hátát, hogy esetenként 
még a csigolyacsontok is előtűntek a mély sebek alól. Az ostorozás a test 
teljes hosszára kiterjedt, a válltól a háton és a faron át a lábszárakig. 
Rettenetes volt. 

— Folytassa! - mondtam, mert Metherell elhallgatott. 

— Egy orvos, aki tanulmányozta a korbácsolás római gyakorlatát, ezt 
mondta róla: , Ütlegelés közben a zúzott sebek beszakadtak az alattuk 
húzódó vázizomzatba, és vérző húscafatok remegő csíkjait hasították ki 
belőle." Euszebiosz, III. századi történetíró így írja le a korbácsolást: 
, Feltárultak az elítélt erei, és minden izma, ina és belső részei láthatóvá 
váltak." 

— Tudjuk, hogy sokan már a korbácsolásba belehaltak, mielőtt keresztre 
feszítették volna őket. De akik életben maradtak, azok is borzalmas 
fájdalmakat álltak ki, és úgynevezett hypovolaemiás sokkot kaptak. 

Ezt a szakkifejezést nem ismertem, ezért megkérdeztem, mit jelent. 

— A hypo azt jelenti: , alacsony, csökkent", a vol a mennyiségre, az aemia 
pedig a vérre vonatkozik. A  hypovolaemiás sokk tehát a 
súlyos vérveszteség okozta hatásokra utal - hangzott az orvosi magyarázat. - 
Ez négyféleképpen hat. Először is, a szív elkezd hevesen verni, hogy 
pótolja a vérveszteséget. Másodszor, leesik a vérnyomás, ami ájulást vagy 
összeesést idéz elő. Flarmadszor, a folyadéktartás érdekében a vese 
megszűnik vizeletet termelni, és végül negyedszer, az áldozat kínzó 
szomjúságot érez, mivel a szervezete vizet követel az elveszített folyadék 
pótlásául. 

— Lát erre utalást az evangéliumi beszámolókban? 

- Igen, határozottan! - válaszolta. - Jézus hypovolaemiás sokkos 
állapotban tántorog kivégzésének színhelyére, a Kálváriára, miközben a 
kereszt vízszintes gerendája nehezedik a vállára. Végül összeesik, és a 
római katona Simont kényszeríti arra, hogy helyette vigye tovább a 
keresztet. Később pedig azt olvassuk, hogy Jézus azt mondja, 
, Szomjazom! ", és ekkor kínálják meg ecettel. 

— Az elszenvedett ütlegek rettenetes hatása miatt nem kérdéses, hogy 
Jézus már azelőtt válságos állapotban volt, mielőtt a kezét és a lábát 
átszegezték volna. 


HALÁLTUSA A KERESZTEN 


Borzalmas volt, amit Metherell a korbácsolással kapcsolatban elmondott, 
de tudtam, hogy ezt követően még visszataszítóbb dolgokról kell 
beszélnünk. Hiszen a történészek egybehangzóan állítják, hogy Jézus túlélte 
a nap folyamán elszenvedett ütlegeket, és útja a kereszthez vezetett. 
Voltaképpen ez volt beszélgetésünk tárgya. 

Napjainkban, amikor az elítélt bűnözőket leszíjazzák, és méreginjekciót 
adnak be nekik, vagy székhez kötözve áramot vezetnek beléjük, a kivégzés 
szigorúan ellenőrzött körülmények között történik. A halál gyorsan és 
kiszámíthatóan következik be, és törvényszéki orvosok állapítják meg a 
halál beálltát. Közvetlen közelből tanúk kísérnek mindent figyelemmel az 
elejétől a végéig. 

De ki állapíthatta meg a halál beálltát ennek a lassú, kegyetlen és 
ellenőrizhetetlen kivégzési módnak az esetében, amit a keresztrefeszítés 
jelentett? A legtöbb ember nem tudja pontosan, mibe halnak bele a 
keresztre feszített áldozatok. És mivel nem volt jelen képzett orvosi 
halottkém, aki hivatalosan megállapíthatta volna Jézus halálának tényét, 
nem lehetséges-e, hogy megkínozva és vérezve bár, de túlélte a kivégzést? 

Ezeknek a kérdéseknek akartam a végére járni. - Mi történt, amikor 
Jézus megérkezett a keresztre feszítés helyére? - kérdeztem. 

— Lefektették, és a kezeit kinyújtott állapotban a vízszintes gerendára 
szögezték. A vízszintes, patibulumnak nevezett gerendát ekkor még nem 
kötötték össze a függőleges oszloppal, ami tartósan a földbe ásva állt. 

Nehezen tudtam ezt magam elé képzelni. Több részletre volt szükségem. 
- Mivel szögezték oda? - kérdeztem. - És mihez? 

— A rómaiak hegyes, tizenhárom-tizennyolc centiméter hosszú kovácsolt 
szögeket használtak, ezeket ütötték át a csuklón - mondta Mertherell, és egy 
pontra mutatott a bal tenyere alatt két-három centivel. 

- Várjunk csak! - szóltam közbe. - Azt gondoltam, Jézus 
tenyerét szegezték át. Minden festményen így ábrázolják, így rögzült a 
keresztre feszítés szimbolikája. 

— A csuklót szegezték át - ismételte meg. - Ez szilárd tartásban rögzíti a 
kart. Ha a tenyereket szögezték volna át, a test súlya alatt átszakad az izom 
és a bőr, és az áldozat leesik a keresztről. A szegek tehát a csuklón ütöttek 
sebet, amit a köznyelv a kéz részének tekintett. 


— Fontos megérteni azt is, hogy az itt behatoló szög átütött egy fontos 
ideget, a legnagyobbat, ami a kézbe vezet. A szög ezt a középső ideget 
elkerülhetetlenül szétroncsolta. 

Mivel meglehetősen felületes ismereteim vannak az emberi anatómiáról, 
nem tudtam, mivel járhat ez. - Milyen fájdalmat váltott ez ki? - kérdeztem. 

— Hadd világítsam meg egy kérdéssel! - felelte. - Ismeri azt a fájdalmat, 
amikor a könyökét beverve az ütés erősen eltalálja a könyökcsúcsot? Az 
valójában egy másik ideg, a singcsonti ideg. Ha beverjük, nagyon fáj. 

— Képzelje el, hogy ezt az ideget valaki fogóval szorongatja és szaggatja! 
- mondta, hangsúlyozva a szaggatja szót, miközben olyan mozdulatot tett, 
mintha megszorított volna egy képzeletbeli fogót. - Ez az érzés hasonló 
ahhoz, amit Jézus akkor érezhetett. 

Összerezzentem az elképzelt fájdalomtól. 

- A fájdalom szinte elviselhetetlen volt - mondta. - Szó szerint 
leírhatatlan. Új szót kellett hozzá alkotni, így keletkezett az excrucia-lis 
latin kifejezés, ami szó szerint azt jelenti: , kereszten kívüli". (Ebből 
származik az angol excruciating szó, melynek jelentése: kínzó, gyötrő. A 
szerk.). Gondoljon bele, új szót kellett alkotni, mert a nyelv nem volt képes 
kifejezni a keresztre feszítés kínszenvedését! 

— Ekkor a gerendával együtt felemelték Jézust, és a vízszintes gerendát a 
függőleges oszlophoz erősítették, majd szögeket vertek a lábába is. Ezúttal 
a lábában futó idegeket roncsolták szét, ami hasonló fájdalmat okozott. 

A szétroncsolt idegek máris több szenvedést okoztak az elviselhetőnél, 
de tudnom kellett, hogyan hatott Jézus szervezetére a kereszten való függés. 
- Milyen fizikai megpróbáltatást jelentett ez számára? - kérdeztem. 

— Először is - válaszolta Metherell - azonnal megnyúltak a karjai, 
körülbelül tizenöt centivel, és mindkét válla kifordult, ez akár egy 
matematikai egyenlet segítségével is kiszámítható. 

- És ezzel beteljesült az a 22. zsoltárban található ószövetségi 
jövendölés, amely több száz évvel a keresztre feszítés előtt 
íródott: , Kificamodtak a csontjaim." 


A HALÁL OKA 


Metherell . érzékletesen leírta a keresztre feszítés elején átélt 
gyötrelmeket. Engem azonban elsősorban az foglalkoztatott, hogy végső 


soron mi okozta a megfeszített áldozat halálát, hiszen ez alapvető annak 
megállapításában, hogy a halál valóban bekövetkezett-e, vagy felmerül a 
tetszhalál eshetősége. Metherellt tehát a halál okáról kérdeztem. 

— Ha valakit a fenti módon függőleges testtartásban felfüggesztenek - 
felelte -, azt lassú haláltusa végén fulladás általi halál várja. 

— Ennek az az oka, hogy az izmokra és a rekeszizomra ható feszítő erő a 
mellkast olyan pozícióba emeli, hogy a belélegzett levegő bennreked, mivel 
az áldozat nem tud kilélegezni. Leszögezett lábával feltolja magát, ezzel 
némileg enyhíti az izmok feszülését, és ki tudja fújni a levegőt. A mozgás 
hatására azonban a szög átszakítja a lábat, és végül a lábtőcsontokban akad 
meg. 

- — Miután az áldozat kínkeservesen kilélegzett, —— izmait 
elernyesztve visszasüllyed, és ismét levegőt vesz. A kilégzéshez újra 
feltolja magát, közben azonban a durva gerenda horzsolja bőrét. Ez így 
megy addig, amíg a teljes kimerültség úrrá nem lesz rajta, és már nem 
lesz képes feltolni magát, hogy lélegezzen. 

— Miközben az elítélt légzése lassul, úgynevezett légzési acidosis, azaz 
savtúltengés keletkezik: vérének széndioxid-tartalma szénsavvá oldódik, 
ami megnöveli a vér savasságát. Ez egyenetlen szívverést idéz elő. 
Szívverése összevisszaságából Jézus tudhatta, hogy már közeledik a halál 
pillanata, és még képes volt kimondani: , Atyám, a te kezedbe teszem le az 
én telkemet!" Végül szívbénulás következtében meghalt. 

Ez volt a kereszthalál legvilágosabb magyarázata, amit valaha hallottam. 
De Metherell még nem fejezte be. 

— Mielőtt azonban meghalt volna - és ez is fontos -, a korábbi hy- 
povolaemiás sokk tartósan szapora szívverést idézett elő, ami hozzájárult a 
szívelégtelenséghez, melynek következtében a szívkörüli hártyákban 
folyadék gyűlt fel, úgynevezett pericardialis (szívburki) folyadékgyíilem, 
és ugyanez lépett fel a tüdő körül, amit pleuralis (mellhártyák közötti) 
folyadékgyülemnek neveznek. 

— Mi ennek a jelentősége? 

— Az, hogy amikor a római katona úgy gondolta, hogy Jézus meghalt, 
lándzsával átszúrta a jobb oldalát, ami Jézus halálának tényét bizonyítja. 
Nem biztos, de a leírás azt valószínűsíti, hogy a lándzsa a jobb oldalát döfte 
át a bordák között. 


— A lándzsa áthatolt a jobb tüdőn, s azon keresztül a szívbe jutott, így 
amikor a katona kihúzta a lándzsát, a sebből - pericardialis és pleuralis - 
folyadék szivárgott ki. Először vízhez hasonló átlátszó folyadék szivárgott 
ki, amit nagy mennyiségű vér kiömlése követett, ahogy János, a szemtanú 
leírta az evangéliumában. 

János valószínűleg nem tudta - honnan is tudhatta volna -, miért folyik 
vér és áttetsző folyadék Jézus oldalából. A leírása azonban pontosan 
megfelel annak, amit a mai orvostudomány ilyen esetben feltételez. Ez tehát 
egyfelől megerősíti Jánosnak mint szemtanúnak a szavahihetőségét, 
másfelől azonban egy problémát is felvet. 

Felütöttem a Bibliámat a János 19,34-nél. - Várjon csak, doktor úr! - 
tiltakoztam. - János azt írja, hogy , vér és víz" jött ki. Szándékosan ilyen 
sorrendben fogalmaz. Ön viszont azt mondta, előbb a vízszerű folyadéknak 
kellett távoznia. Nem ellentmondás ez? 

— Nem vagyok a görög nyelv professzora - mosolyodott el Metherell -, 
de olyanoktól hallottam, akik azok, hogy az ógörög nyelvben a szavak 
sorrendjét nem szükségképpen az események sorrendje határozta meg, 
hanem inkább azok fontossága. Ez azt jelenti, hogy mivel sokkal több vér 
folyt el, mint víz, János a vért említi előbb. 

Elfogadtam a választ, bár gondolatban följegyeztem, hogy ennek még 
utána kell járnom. - Mi jellemezte Jézus állapotát ezen a kritikus ponton? - 
kérdeztem. 

Metherell rám szegezte tekintetét, és határozottan kijelentette: -Jézus 
minden kétséget kizáróan halott volt ekkor. 


VÁLASZ A KÉTELKEDŐKNEK 


Dr. Metherell állítása jól megalapozottnak tűnt. Akadt azonban néhány 
részlet, melyekre mindenképpen szerettem volna kitérni, továbbá 
felfedeztem egy gyenge pontot az érvelésében, amely kétséget ébreszthet a 
bibliai beszámolóval kapcsolatban. 

— A Biblia szerint a katonák eltörték a Jézussal egy időben megfeszített 
két lator lábszárát - szólaltam meg. - Miért jártak el így? 

— Ha fel akarták gyorsítani a halál beálltát (és ne feledjük, a szombat és a 
húsvét közelsége miatt a zsidó vezetőknek az állt érdekében, hogy a halál 
még napnyugta előtt bekövetkezzen), a rómaiak a hadseregben 


rendszeresített rövid dárda acélnyelével összezúzták az áldozat alsó 
lábszárát. Ezáltal nem tudott a lélegzéshez felemelkedni, és a fulladásos 
halál percek alatt beállt. 

— Az Újszövetség azt írja, hogy Jézus lábát nem törték össze, mert látták, 
hogy már meghalt, ezért lándzsát döftek az oldalába, hogy erről 
meggyőződjenek. Ezzel beteljesült egy újabb ószövetségi Messiás-prófécia 
is, mely szerint nem törik meg a csontját. 

- Némelyek - szóltam ismét közbe - megpróbálják kétségbe vonni a 
keresztre feszítésről szóló beszámolót. A Harvard Theological Review -ban 
sok évvel ezelőtt megjelent egy cikk, amely erre a megállapításra jut: 
, Rendkívül kevés bizonyíték van arra nézve, hogy a megfeszített áldozat 
lábát a kereszthez szögezték volna." Ehelyett, állítja a cikk, az áldozat 
kezeit és lábait kötéllel rögzítették a kereszthez. Egyetért azzal, hogy ez 
megkérdőjelezi az újszövetségi beszámolók megbízhatóságát? 

Dr. Metherell annyira előrehúzódott a székén, hogy már egészen a szélén 
ült. - Nem - jelentette ki - mivel a régészet bebizonyította, hogy a szögek 
használata történelmi tény, jóllehet készséggel elismerem, hogy néha kötelet 
is használtak. 

— MIi erre a bizonyíték? 

—- 1968-ban jeruzsálemi régészek mintegy háromszáz kivégzett zsidó 
maradványait tárták fel, akik Kr. u. 70-ben, a rómaiak elleni felkelés idején 
haltak meg. Az egyik áldozatot, egy Johanan nevezetűt, keresztre 
feszítették. Lábának csontjaival együtt előkerült az azokat átverő tizennyolc 
centiméter hosszúságú szög, a keresztnek használt olajfa gerendából 
származó apró maradványokkal együtt. Hz a régészeti lelet megerősíti a 
keresztre feszítés evangéliumi leírásának ezt a kulcsfontosságú részletét. 

Talált! - gondoltam. 

— Sokan azt is kétségbe vonják - mutattam rá -, hogy a rómaiak képesek 
voltak-e szakszerűen megállapítani a halál beálltát. Orvos-tudományi és 
anatómiai ismereteik meglehetősen kezdetlegesek voltak, honnan tudhatjuk 
tehát, hogy nem tévesen állapították-e meg Jézus halálának tényét? 

— Azt bizton állíthatjuk, hogy ezek a katonák nem jártak egészség-ügyi 
főiskolára, de az is kétségtelen, hogy az emberölésben , szakértők" voltak - 
ez volt a dolguk, és ezt jól csinálták. Pontosan tudták, mikor mondható ki 
valakiről, hogy meghalt, és ezt a tényt amúgy sem nehéz megállapítani. 


— Ráadásul, ha egy rab megszökött volna tőlük, a szolgálatban levő 
katonákra halál várt, ezért igencsak érdekükben állt, hogy teljesen biztosak 
legyenek abban, hogy az áldozat valóban halott volt, amikor levették a 
keresztről. 


A VÉGSŐ ÉRV 


Metherell . minden szálat  elvarrt: történelmi, orvostudományi, 
archeológiái bizonyítékok felsorakoztatásával, sőt a római katonákra 
vonatkozó rendelkezések felidézésével is alátámasztotta, hogy Jézus nem 
kerülhetett le élve a keresztről. Mégsem hagytam a dolgot annyiban: - Nem 
lehetett valami - bármi - módja annak, hogy Jézus valahogy túlélje ezt a 
tortúrát? 

Metherell a fejét rázta, és a nyomaték kedvéért mutatóujját nekem 
szegezte. - Abszolút semmi - mondta. - Ne feledje, már a keresztre feszítés 
előtt sok vért veszített! Nem volt olyan állapotban, hogy el tudta volna 
játszani a halálát, azt például senki sem imitálhatja sokáig, hogy nem kap 
levegőt. Másfelől a szívébe döfött lándzsa egyszer és mindenkorra 
megoldotta volna a kérdést. A katonák nem vitték volna vásárra a bőrüket 
azzal, hogy életben hagyják. 

— Tehát, ha valaki azzal fordul önhöz, hogy Jézus csak elájult a kereszten 


—- Azt mondanám neki, hogy ez teljességgel lehetetlen. Fantáziadús 
elmélet, de a tények nem támasztják alá. 

A magam részéről azonban még mindig nem tudtam továbblépni. 
Kockáztatva azt, hogy a doktornak elege lesz belőlem, ezt mondtam: - 
Tételezzük fel, hogy a lehetetlen megtörtént, és Jézus valamilyen módon 
túlélte a keresztre feszítést! Tegyük fel, hogy kiszabadult a rácsavart 
gyolcsokból, elhengerítette a sír elé gördített követ, és kijátszotta a sírhelyet 
őrző katonákat! Orvosilag milyen állapotban lehetett volna akkor, amikor 
találkozott a tanítványokkal? 

Metherell vonakodott belemenni a játékba. - Ismételten leszögezem - 
mondta élénken -, hogy egyszerűen lehetetlen, hogy a megfeszítést túlélte 
volna! 

— De ha mégis, akkor hogyan járt volna az átszögezett lábával? -tette fel 
a kérdést. - Hogyan tehette volna meg az emmausi utat a tanítványokkal, 


ilyen rövid idővel az események után? Hogyan használhatta volna a karjait 
azt követően, hogy kifeszítették és kifordították az ízületeit? Ne feledje, a 
háta is merő seb volt, és az oldalát dárda járta át! 

Szünetet tartott. Valami eszébe jutott, és most már kész volt arra, hogy 
egyszer és mindenkorra megadja a kegyelemdöfést a tetszhalálelméletnek. 
Egy olyan érvre hivatkozott, amit még senki sem volt képes megcáfolni 
azóta, hogy Dávid Strauss német teológus 1835-ben papírra vetette. 

— Nézze - szólalt meg egy ennyire siralmas állapotban lévő ember nem 
tudta volna arra biztatni a tanítványait, hogy menjenek ki a nagyvilágba, és 
hirdessék, hogy ő az élet Ura, aki legyőzte a halált. 

— Érti, mire gondolok? Aki ennyi kínt elszenvedett, aki ilyen hatalmas 
vérveszteségen és sokkon ment keresztül, az olyan szánalomra méltó 
látványt nyújtott volna, hogy a tanítványoknak soha nem jutott volna 
eszükbe a halál diadalmas legyőzőjeként éltetni őt. Mélységes szánalmat 
éreztek volna iránta, és megpróbálták volna valahogy meggyógyítani. 

— Oktalanság azt hinni, hogy ha Jézus ilyen szörnyű állapotban jelenik 
meg a követői előtt, azok világméretű mozgalmat indítanak, mely azon a 
reménységen alapul, hogy egyszer majd hozzá hasonlóan ők is feltámadnak. 
Ez egyszerűen lehetetlen! 


EGY SZÍVBE MARKOLÓ KÉRDÉS 


Metherell meggyőzően és mesterien, minden kétséget eloszlatva 
válaszolta meg a nekiszegezett kérdéseket. Ráadásul úgy tette ezt, hogy 
kizárólag a hogyan kérdésével foglalkozott: Hogyan végezték ki Jézust oly 
módon, hogy az egészen biztosan a halálát okozta? A beszélgetés végére 
érve mégis volt némi hiányérzetem. Eddig Metherell tudását vettem 
igénybe, de a szívéhez nem jutottam közel. Ezért amikor felálltunk és kezet 
fogtunk, úgy éreztem, rá kell kérdeznem a miértre is. 

— Alex, mielőtt elmegyek, hadd kérjem ki a véleményét valamiben! Most 
nem az orvosi véleményére vagy a kutatói értékelésére, hanem a személyes 
meggyőződésére vagyok kíváncsi. 

Úgy tűnt, mintha kissé megkönnyebbült volna. - Mondja csak - felelte. 

— Jézus szántszándékkal sétált árulójának a karjaiba. Nem állt ellen, 
amikor letartóztatták, nem védte magát a vádlói előtt. Teljesen világos, 
hogy saját akaratából vetette alá magát annak a megalázó és kínos 


tortúrának, amiről beszéltünk. Szeretném tudni, vajon miért tette ezt. Mi 
indíthat egy embert arra, hogy vállaljon egy ilyen súlyos büntetést? 

Alexander Metherell - ezúttal nem az orvos, hanem az ember -a 
megfelelő szavakat kereste. 

— Őszintén szólva, úgy gondolom, hogy egy átlagember nem tudta volna 
ezt megtenni - felelte végül. - De Jézus tudta, mi vár rá, és végig akarta 
csinálni, mert ez volt az egyetlen módja annak, hogy megváltson 
bennünket, és a helyünkbe álljon, hogy elszenvedje azt a büntetést, amit mi 
érdemelnénk az Isten elleni lázadásunk miatt. Ez volt az a küldetés, amiért 
eljött a földre. 

Metherell továbbra is kérlelhetetlen racionalizmussal és logikus 
rendszerezettséggel szedte ízekre a kérdésemet, hogy megadja a tovább már 
nem bontható, végső választ. 

— Tehát, ha azt kérdi, mi indította őt erre - tért rá a lényegre -, nos... úgy 
vélem, a válasz egyetlen szóval megadható, és ez a szeretet. 

Egész éjjel vezettem, és mindvégig ez a válasz járt a fejemben. 

Érdemes volt ezt a nagy utat megtennem. Metherell meggyőzően 
bizonyította, hogy Jézus nem élhette túl a kereszt gyötrelmeit, ezt a 
hitványságban fogant kegyetlenséget, melytől a Római Birodalom saját 
polgárait megkímélte - leszámítva a felségárulás esetét. 

Metherell végkövetkeztetése egybehangzóit a kérdést tanulmányozó más 
orvosok véleményével. Közöttük dr. William Edwardsé-val, akinek a 
Journal ofthe American Medical Associationben 1986-ban megjelent cikke 
ezekkel a sorokkal fejeződik be: , A történeti és orvosi bizonyítékok súlya 
világosan tanúsítja, hogy Jézus már halott volt, amikor a dárdát az oldalába 
szúrták... Az a feltételezés tehát, amely szerint Jézus nem halt meg a 
kereszten, ellentétben áll a modern orvostudományi ismereteinkkel." 

Akik Jézus feltámadását úgy próbálják tagadni, hogy kétségbe vonják 
golgotai halálát, azoknak hihetőbb és a tényeknek jobban megfelelő 
elméletet kell kidolgozniuk. 

A következő kérdésre azonban mindenkinek választ kell találnia: Mi 
indíthatta arra Jézust, hogy önszántából alávesse magát ezeknek a 
mélységes gyötrelmeknek? 


12.A hiányzó holttest mint bizonyíték 


Tényleg nem volt a sírban Jézus teste? 


A cukorkabirodalom örökösnője, Helen Vorhees Brach, egy szeles őszi 
délutánon érkezett a világ legforgalmasabb repülőterére, ahol elvegyült a 
tömegben, majd nyomtalanul eltűnt. Több mint húsz éven át foglalkoztatta 
az újságírókat és rendőröket a rejtély, hogy vajon mi történhetett a vörös 
hajú, állatimádó, filantróp asszonnyal. 

A nyomozók biztosra vették, hogy meggyilkolták, ám azt már nem 
tudták megmondani, milyen körülmények között, jórészt azért, mert a 
holtteste soha nem került elő. A rendőrség lebegtetett néhány spekulációt, 
melyek időnkénti kiszivárogtatásával folyamatosan izgalomban tartotta a 
sajtót, és még egy bírót is talált, aki kijelentette, hogy egy szélhámos felelős 
a nő eltűnéséért. Holttest hiányában azonban a gyilkossági ügy hivatalosan 
megoldatlan maradt. Soha senki ellen nem emeltek vádat a milliomos nő 
megöléséért. 

A Brach-ügy azok közé a nyugtalanító rejtélyek közé tartozik, melyeken 
máig töröm a fejemet. Tudni akarom, mi történt, miközben túl kevés tény áll 
rendelkezésre ahhoz, hogy ne találgatásokra kelljen hagyatkozni. 

Ponyvaregényekben és a való életben néha fcl-feltűnik az eltűnt holttest 
rejtélye, de aligha hallunk üres sírról. Helen Brach esetével ellentétben 
szemtanúk állították, hogy látták Jézus holttestét, azután újra látták őt - 
élve. Aki hisz az evangéliumok beszámolóinak, annak számára nem a 
hiányzó holttest a fontos, hanem az, hogy 

Jézus még mindig él, mind a mai napig, annak ellenére, hogy egykor 
nyilvánosan alávetette magát a keresztre feszítés gyötrelmeinek - amint azt 
az előző fejezet szakértője oly szemléletesen elénk tárta. 

Az üres sír kezdettől fogva a feltámadás szimbóluma, és a legfőbb 
bizonyítéka annak, hogy Jézus Isten Fia. Pál apostol azt írja az IKorinthus 


15,17-ben, hogy a feltámadás a keresztény hit központja: ,Ha pedig 
Krisztus nem támadt fel, semmit sem ér a ti hitetek, még bűneitekben 
vagytok." 

Gerald OCollins teológus ezt a gondolatot így fogalmazza meg: , A 
kereszténység a feltámadás nélkül nem csupán egy végkifejlet nélküli 
kereszténység, hanem egyáltalán nem kereszténység." 

A feltámadás Jézus istenségének és ihletett tanításának végső igazolása. 
Bizonyítéka annak, hogy legyőzte a bűnt és a halált. Előrevetítése követői 
feltámadásának. A keresztény remény alapja. A csodák csodája. 

Ha igaz. Szkeptikusok állítják, hogy ami Jézus testével történt, az ahhoz 
hasonló rejtély, mint ami Helen Brach esetében történt. Nincs elegendő 
bizonyíték ahhoz, hogy határozott következtetésre lehessen jutni. 

Mások azonban azt állítják, hogy az ügyet le lehet zárni, mert elegendő 
bizonyíték áll rendelkezésre arra nézve, hogy a sír az első húsvét reggelén 
üres volt. És ha az embernek olyan személyre van szüksége, aki meggyőző 
érvekkel igazolja ezt, akkor érdemes megkeresnie William Lane Craiget, 
akit a feltámadás kérdésében a világ első számú szaktekintélyeként tartanak 
számon. 


TIZENEGYEDIK INTERJÚ: WILLIAM LANE CRAIG, PH.D., D.TH. 


Szokatlan perspektívából hallgattam először élőben Bili Craiget: 
közvetlenül mögötte ültem, miközben ő csaknem nyolcezres tömeg előtt 
érvelt a kereszténység mellett, amit ezzel egy időben több mint száz 
rádióállomás közvetített országszerte. 

Moderátorként közreműködtem abban a nyilvános vitában, melyet Craig 
egy ateista szónokkal folytatott, aki az American Atheists nevű szervezetet 
képviselte. Csodáltam Craiget, aki udvariasan, ugyanakkor határozottan 
sorakoztatta fel érveit a kereszténység mellett, miközben meggyőzően védte 
ki az ateizmus ellenérveit. A háttérből jól megfigyelhettem az emberek 
arcát, amint - sokan életükben először - rácsodálkoztak, hogy a 
kereszténység milyen köny-nyedén kiállja a racionális elemzés és az alapos 
vizsgálat próbáját. 

A végén már szinte nem is lehetett vitáról beszélni. Azok, akik azon az 
estén eltökélt ateistaként, agnosztikusként vagy szkeptikusként foglaltak 
helyet a nézőtéren - vagyis a hallgatóság 82 százaléka -, azzal a 


felismeréssel távoztak, hogy meggyőző érvek szólnak a kereszténység 
mellett. Negyvenhetén voltak, akik nem hívőként érkeztek, és 
keresztényként távoztak - ennyire hatékonynak bizonyult Craig érvelése, 
különösen az ateizmus csekély és bizonytalan lábakon álló érveivel 
szemben. Érdemes megjegyezni, hogy ezen az estén senki nem döntött az 
ateizmus mellett. 

Miközben tehát Atlanta felé repültem, hogy e kötet számára interjút 
készítsek Craiggel, kíváncsian vártam, mit válaszol majd az üres sír 
kapcsán felmerülő kérdésekre. 

Az eltelt néhány év alatt semmit sem változott. Rövidre nyírt fekete 
szakállával, szögletes vonásaival és szúrós tekintetével ugyanolyan komoly 
tudós benyomását kelti, mint évekkel korábban. Mondatai összeszedettek és 
meggyőzőek, soha nem zökken ki a gondolatmenetéből, a válaszait 
módszeresen, pontról pontra és tényről tényre építi fel. 

Mégsem mondható róla, hogy száraz teológiai fejtegetésekkel untatná 
beszélgetőpartnerét. Világoskék szemei ide-oda cikáznak, miközben üde 
lelkesedéssel fejti ki gondolatait. Mondanivalóját megértést és egyetértést 
váró gesztusokkal kíséri. Néha lelkendezve boncolgat egy elvont, ám 
számára lenyűgöző teológiai kérdést, máskor őszinte csodálkozással 
mereng el azon a kételkedésen, amellyel némely kutatók az általa oly 
evidensnek tartott bizonyítékokat fogadják. 

Röviden szólva, elméje éppúgy csordultig telt, ahogyan a szíve is. Mikor 
szóba hozza szkeptikus vitapartnereit, hangjában nyoma sincs lenézésnek 
vagy ellenérzésnek. Csak megnyerő tulajdonságaikról tesz említést - milyen 
csodálatos szónok volt az egyik, vagy milyen remekül el lehetett társalogni 
a másikkal. 

Beszélgetésünk folyamán egyszer sem éreztem, hogy érveivel le akarná 
dorongolni a másként vélekedőket. Őszinte vágya, hogy megnyerje az 
embereket, akik oly fontosak Isten számára. Leplezetlen értetlenséggel 
fogadja, hogy vannak emberek, akik nem tudják vagy nem akarják 
elismerni az üres sír valóságát. 


AZ ÜRES SÍR VÉDELMÉBEN 


Craig farmerben, fehér zokniban és vörös nyakú, sötétkék garbóban 
foglalt helyet nappalija virágmintás kanapéján. Mögötte a falon München 


hatalmas, bekeretezett látképe. 

A Trinity Evangelical Divinity School ifjú bölcsészdoktora Angliában, a 
Birminghami Egyetemen szerzett filozófiai doktorátust, amit a Müncheni 
Egyetemen - itt kezdett bele a feltámadás tanulmányozásába - teológiai 
doktorátussal egészített ki. Később a Irinity Evangelical Divinity School 
tanára, majd a Löweni Egyetem Filozófiai Intézetének vendégprofesszora 
lett. 

Néhány cím a könyvei közül: Reasonable Faith (Ésszerű hit); No Easy 
Answers (Nincs könnyű válasz); Knozuing the Truth abont the Resurrection 
(Mi az igazság a feltámadás körül?); The Only Wise God (Az egyedül bölcs 
Isten); The Existence ofGod and the Beginning ofthe Universe (Isten léte és 
a világegyetem kezdete); és (Ouentin Smith-szel közösen): Theism, 
Atheism, and the Big Bang Cosmology (Ieizmus, ateizmus, és a Nagy 
Bumm kozmológiája), az Oxford University Press kiadása. 

Az alábbi kiadványok társzerzőjcként működött közre: The Intel-lectuals 
Speak about God (Értelmiségi eszmecsere Istenről); In Defense ofMiracles 
(A csodák védelmében); Does God Exist? (Létezik Isten?). Cikkei a 
következő szaklapokban jelentek meg: New Testament Stu-dies; Journal fór 
the Study of the New Testament; Gospel Perspectives; Journal of the 
American Scientific Ajfiliation; Philosophy. Kilenc szakmai-tudományos 
társaság tagja, ezek közé tartozik az Amerikai Vallási Akadémia és az 
Amerikai Filozófiai Társaság. 

Miközben nemzetközi hírnevét elsősorban a  természettudomány 
filozófia és teológia  határmezsgyéjén született írásai alapozták 
meg, készséggel vállalkozott arra, hogy olyan témáról beszélgessünk, ami 
még most is megdobogtatja a szívét: Jézus feltámadásáról. 


VALÓBAN SÍRBA HELYEZTÉK JÉZUST? 


Mielőtt rátértünk volna az üres sír témájára, először tisztázni akartam, 
hogy egyáltalán oda kerülhetett-e Jézus holtteste. Történelmi példák 
bizonyítják, hogy a megfeszített bűnözőket napokig a kereszten hagyták a 
madarak prédájául, vagy tömegsírba temették őket. A Jézus-szeminárium 
egyik képviselője, John Dominic Crossan ebből azt a következtetést vonta 
le, hogy Jézus testét valószínűleg kiásták, és kóbor kutyáknak vetették oda. 


— Ha ilyen elterjedt volt ez a szokás - mondtam Craignek -, nem ez a 
legvalószínűbb magyarázat? 

— Ha csupán a kor szokásaiból indulnánk ki, azt mondanám, igen - 
felelte.  - Ám Jézus esetében különleges bizonyítékok állnak 
rendelkezésünkre. 

— Nos, akkor nézzük meg ezeket a bizonyítékokat! - mondtam, majd 
rátértem a legkézenfekvőbb problémára, hogy tudniillik az evangéliumok 
szerint Jézus holttestét arimátiai Józsefnek adták ki, aki a Jézust elítélő 
nagytanács, a Szanhedrin egyik tagja volt. - Ez eléggé hihetetlen, nem? - 
mondtam kissé élesebb hangon, mint szándékoztam. 

Craig a kanapén ülve olyan testhelyzetet vett fel, mint aki rá akarja vetni 
magát az elhangzott kérdésre. - A temetés minden mozzanatát figyelembe 
véve egyáltalán nem hihetetlen - mondta. - Vegyük sorra a részleteket! 
Először is, a temetésről említést tesz Pál apostol az IKorinthus 15,3-7-ben, 
ahol az egyház egyik legkorábban keletkezett himnuszát idézi. 

Bólintással jeleztem, hogy tudomásom van erről, hiszen dr. Blomberg 
már részletesen beszélt erről a hitvallásról egy korábbi interjúban. Craig 
egyetértett Blomberggel abban, hogy a himnusz keletkezése a Jézus 
megfeszítését követő esztendőkre megy vissza, és Pál vagy a megtérése 
után, Damaszkuszban, vagy pedig az ezt követő jeruzsálemi látogatása 
során ismerte meg, amikor találkozott Jakab és Péter apostollal. 

Mivel Craig erre a himnuszra hivatkozott, kinyitottam a Bibliámat, és 
gyorsan átfutottam a szöveget: , Mert én elsősorban azt adtam át nektek, 
amit én magam is kaptam; hogy tudniillik Krisztus meghalt a mi bűneinkért 
az írások szerint. Eltemették, és - ugyancsak az írások szerint - feltámadt a 
harmadik napon.." A himnusz ezután a feltámadt Jézus néhány 
megjelenését sorolja fel. 

— Ez a hitvallás rendkívül korai, ezért megbízható szöveg - mondta 
Craig. - Négysoros versképlet. Az első sor a keresztre feszítésről szól, a 
második a temetésről, a harmadik a feltámadásról, a negyedik pedig Jézus 
megjelenéseiről. Mint látja, a második sor megerősíti, hogy Jézust 
eltemették. 

Ez túl homályos volt számomra. - Várjunk csak! - szakítottam félbe. - 
Lehet, hogy eltemették, de milyen sírhelyen? És közreműködött-e ebben 
arimátiai József, ez a titokzatos szereplő, aki egyszerre csak előtoppan a 
semmiből, és elkéri a holttestet? 


Craig türelmesen magyarázott tovább. - Ez a hitvallás lényegében 
pontról pontra összefoglalja mindazt, amit az evangéliumok tanítanak. Az 
evangéliumok több független forrásra is hivatkoznak a temetés történetének 
elbeszélésében, és arimátiai József mind a négy evangéliumban szerepel. 
Ráadásul a Márknál olvasható temetéstörténet olyan korán keletkezett, hogy 
egyszerűen lehetetlen, hogy legendás elemek tapadtak volna rá. 

— Honnan tudható, hogy korai? - kérdeztem. 

— Először is - felelte -, általánosan elfogadott, hogy Márk evangéliuma 
íródott legkorábban. Másodszor, az ő evangéliuma alapvetőén a Jézusról 
szóló történetek egymásutánjából áll; inkább egy fonalra felfűzött 
gyöngysorhoz hasonlít, nem pedig egy folyamatos, összefüggő elbeszélés. 

- — Jézus életének utolsó  hetéhez érve azonban - az 
úgynevezett szenvedéstörténetben - az események folyamatos sorrendjét 
beszéli el. A  szenvedéstörténetet Márk szemlátomást egy még 
korábbi forrásból vette át, és ez a forrás már tartalmazza Jézus 
temetésének történetét. 


TÖRTÉNELMI SZEMÉLY ARIMÁTIAI JÓZSEF? 


Craig érvei meggyőzőek voltak, ugyanakkor volt még egy fenntartásom 
Márk beszámolójával kapcsolatban: - Márk azt írja, hogy az egész 
Szanhedrin megszavazta Jézus elítélését. Ha ez így van, akkor arimátiai 
József is Jézus megölésére voksolt. Nem felettébb valószínűtlen, hogy 
ezután előáll, és méltó temetést akar rendezni Jézusnak? 

Kiderült, hogy ezzel az észrevételemmel egész jó társaságba keveredtem. 
- Lukács is hasonlóan visszásnak érezhette ezt - mondta Craig -, ezért tette 
hozzá a beszámolóhoz azt a fontos megjegyzést, hogy arimátiai József nem 
volt jelen a nagytanácsban, amikor a hivatalos szavazás lezajlott. Ez 
magyarázattal szolgál az ön problémájára. Mindenesetre arimátiai Józseffel 
kapcsolatban rávilágít arra a nem mellékes tényre, hogy az ő személye nem 
legendák szülötte, vagy keresztény szerzők találmánya. 

Nem elégedtem meg a végkövetkeztetés puszta levonásával. Érveket 
akartam hallani. - Miért nem? - kérdeztem. 

— Tekintettel arra, hogy az első keresztények haragot és keserűséget 
éreztek a Jézus keresztre feszítésére felbujtó zsidó vezetőkkel szemben - 
mondta -, elég valószínűtlen, hogy éppen egy olyan személyt találtak volna 


ki, aki a nagytanács tagja volt, és igaz dolgot cselekedett Jézus méltó 
eltemetése érdekében, miközben a tanítványai mind elhagyták őt. Ezenkívül 
nem nevezhettek ki csak úgy egy kitalált személyt a Szanhedrin tagjának, 
hiszen bárki kérdezősködhetett volna utána. József tehát kétségkívül 
történelmi személy volt. 

Mielőtt bevethettem volna egy ellenőrző kérdést, Craig így folytatta: - 
Hozzáteszem, hogy ha a temetés egy később kialakult legenda lenne 
csupán, akkor több egymással vetélkedő történet is fennmaradt volna azzal 
kapcsolatban, hogy mi történt Jézus testével. Ilyenek azonban nem léteznek. 

— Mindezek alapján a mai újszövetség-kutatók többsége egyetért abban, 
hogy a Jézus temetéséről szóló beszámoló hitelesnek minősül. John A. T. 
Robinson, a Cambridge-i Egyetem néhai újszövetség-professzora úgy 
vélekedett, hogy Jézus méltó eltemetésének története az evangéliumi leírás 
egyik legkorábbi, és legjobban alátámasztott epizódja. 

Craig magyarázata meggyőzött arról, hogy Jézus testét valóban arimátiai 
József sírboltjába helyezték. A hitvallás azonban homályban hagyja azt a 
részletet, hogy Jézus teste nem maradt-e a sírban a feltámadás után. 

- Miközben a hitvallás megemlíti, hogy Jézust megfeszítették, 
eltemették, majd feltámadt - mutattam rá -, az üres sírról nem tesz említést. 
Nem hagyja-e nyitva ezzel azt a lehetőséget, hogy a feltámadás csupán lelki 
természetű volt, míg Jézus teste továbbra is a sírban maradt? 

— A hitvallás igenis tartalmazza az üres sírhely gondolatát - vetette ellen 
Craig. - A zsidók nagyon is fizikai értelemben fogták fel a feltámadás 
fogalmát. A feltámadást elsődlegesen a halott csontjaira vonatkoztatták, 
még csak nem is a hústestre, amiről úgy vélték, hogy romlandó. Miután a 
hús elenyészett, a zsidók összegyűjtötték elhunyt hozzátartozóik csontjait, 
és dobozokban helyezték el, hogy megőrizzék a világ végéig, amikor Isten 
feltámasztja Izrael igazait, és egybegyűjti őket örök országában. 

— Ennek fényében a korabeli zsidóság feloldhatatlan ellentmondást látott 
volna abban az állításban, hogy valaki feltámad a halálból, miközben a teste 
továbbra is a sírban marad. Ezért, amikor ez a kora keresztény hitvallás úgy 
fogalmaz, hogy Jézus meghalt, eltemették, de harmadnapra feltámadt, azzal 
kimondatlanul is világosan állítja, hogy üres sír maradt utána. 


GONDOSKODTAK-E A SÍR BIZTONSÁGÁRÓL? 


Miután Craig meggyőző érvekkel bizonyította, hogy Jézus testét sírba 
helyezték, fontosnak tűnt annak tisztázása is, hogy mennyire volt védve a 
sír a külső behatásokkal szemben. Minél védettebb volt, annál kevésbé 
valószínű, hogy a holttestet megbolygatták. - Menynyire volt védett Jézus 
sírja? - kérdeztem. 

Craig a régészeti feltárások alapján felvázolta, hogy milyen lehetett egy 
hasonló sír az I. században. 

— Lejtős vájatot alakítottak ki az alacsony bejárati nyílás előtt, amelyen 
egy nagy, korong alakú követ hengerítettek a bejárat elé -mondta, miközben 
széles kézmozdulatokkal illusztrálta szavait. -A nagy követ azután egy 
kisebbel rögzítették. A malomkőszerű követ viszonylag könnyen le lehetett 
gurítani a kialakított vájatban, de ahhoz, hogy a lezárás után felhengerítsék, 
több férfi erejére lett volna szükség. Ebben a tekintetben tehát a sír 
biztonságosnak mondható. 

De vajon őrizték-e Jézus sírját? Tudtam, hogy akadnak szkeptikusok, 
akik kételkednek abban a közkeletű vélekedésben, mely szerint Jézus sírját 
a nap huszonnégy óráján át fegyelmezett római katonák őrizték, akik 
kötelességszegés esetén halálbüntetéssel számolhattak. 

— Ön meg van arról győződve, hogy római katonák őrizték a sírt? 

— kérdeztem. 

— Csak Máté számol be arról, hogy őrség állt a sírnál - felelte. - Ám nem 
hinném, hogy az őrség kérdése fontos lenne a feltámadás bizonyítása 
szempontjából. Egyrészt ez ma kutatói körökben erősen vitatott kérdés. Erre 
való tekintettel igyekszem érveimet a kutatók legszélesebb körében 
elfogadott bizonyítékokra építeni, ezért inkább mellőzzük az őrség kérdését. 

Meglepett ez az álláspont. - Nem gyengíti ez a bizonyítás erejét? 

— kérdeztem. 

Craig a fejét rázta. - Őszintén szólva az őrzés témájának a XVIII. 
században volt igazán jelentősége, — amikor a kritikusok azt 
kezdték hangozatni, hogy a tanítványok ellopták Jézus holttestét. Ma 
már senki nem képviseli ezt az elméletet. 

— Az Újszövetséget végigolvasva - folytatta - nem kétséges, hogy a 
tanítványok őszintén hittek a feltámadás igazságában, amit haláluk árán is 
hirdettek. Az a feltételezés, hogy az üres sír híre csalás, hazugság vagy a 
holttest ellopása folytán terjedt el, ma már föl sem merül. Ezért mellékes, 
hogy a sírt őrizték-e vagy sem. 


ŐRIZTÉK-E A SÍRT? 


Engem azonban érdekelt, hogy megalapozott-e Máté értesülése a sír 
őrzéséről. Értettem ugyan, hogy Craig miért nem tulajdonít jelentőséget a 
kérdésnek, mégis tudni akartam, hogy vannak-e bizonyítékok az őrzés 
történetiségének igazolására? 

— Igen, vannak - felelte. - Gondoljon csak a feltámadás körüli I. századi 
zsidó-keresztény vitára! 

— A keresztények azt hirdették: , Krisztus feltámadt!" A zsidók erre azt 
felelték, hogy a tanítványok ellopták a holttestet. Erre a keresztények azt 
mondták: , De hiszen a sír őrzői megakadályozták volna a lopást!" Mire a 
zsidók: , Igen, de az őrök elaludtak." Erre a keresztények azt válaszolták: 
, Nem, a zsidók megvesztegették az őröket, hogy mondják azt, hogy 
elaludtak." 

— Nos, ha nem lettek volna őrök, a vita nem vett volna ilyen irányt. A 
feltámadás hirdetésére válaszul a zsidók azt mondták volna: ,, Nem, a 
keresztények ellopták a holttestet!" Mire a keresztények: , De az őrök 
megakadályozták volna a lopást." Mire azt felelték volna a zsidók: , Miféle 
őrök? Bolondok vagytok! Nem is voltak őrök!" A történelem viszont nem 
ilyen vitáról számol be. 

— Ennek alapján feltételezhető, hogy valóban őrizték a sírt, és erről a 
zsidók is tudtak, ezért találták ki azt az abszurd történetet, hogy az őrök 
aludtak, mialatt a keresztények ellopták a holttestet. 

Eszembe jutott egy másik ellenvetés: - Van itt még egy probléma - 
mondtam, és igyekeztem a lehető legszabatosabban megfogalmazni a 
kérdésemet. 

- Miért állítottak őrséget a zsidó hatóságok? Ha számítottak a 
feltámadásra vagy arra, hogy a tanítványok ezt a látszatot akarják kelteni, ez 
azt jelentené, hogy náluk is jobban megértették Jézus szavait. A 
tanítványokat ugyanis meglepte, hogy Jézus feltámadt. 

— Fontos dologra tapint rá - ismerte el Craig. - Ám az is lehet, hogy azért 
állítottak őrséget, hogy megelőzzék a sírrablást, vagy bármilyen zavargást - 
különös tekintettel a húsvétra. Nem tudjuk. Mindenesetre jó érv, amit mond, 
igazán hatásos, de nem hinném, hogy megdönthetetlen. 

Még mindig voltak kérdéseim a sír őrzésével kapcsolatban. Ráadásul egy 
újabb ellenvetés is eszembe jutott. - Máté szerint a római őrség a zsidó 


hatóságoknak jelentett - mondtam. - Elképzelhető ez? Hiszen ők Pilátus alá 
tartoztak. 

— Ha alaposan megvizsgálja a dolgot - mondta Craig halvány mosollyal 
-, Máté nem állítja, hogy az őrök rómaiak voltak. Amikor a zsidók azt 
kérték Pilátustól, hogy őriztesse a sírt, Pilátus így felelt: , Van őrségetek." 
Kérdés, hogy ezt így értette-e: , Hát jó, adok egy szakasz római katonát", 
vagy inkább így: , Van templomőrségetek, használjátok őket!" 

— A kutatók vitáznak azon, hogy zsidók vagy rómaiak adták-e az őrséget. 
A magam részéről kezdetben pontosan az ön által mondott érv alapján arra 
hajlottam, hogy az őrök zsidók voltak. De megváltozott a véleményem, 
mert azt a szót, amit Máté használ az őrökkel kapcsolatban (aszphalidzó), 
nem annyira a templomőrségre, mint inkább a római katonákra alkalmazták. 

—- És emlékezzen csak arra, hogy János szerint egy római százados 
vezette a Jézus letartóztatására kivezényelt római katonákat -zsidó irányítás 
alatt! Van tehát precedens arra, hogy római katonák a zsidó vallási 
vezetőknek tartoztak jelentést tenni. Elképzelhető, hogy a sír őrzésében is 
részt vettek. 

A bizonyítékok súlyát mérlegelve elfogadtam az őrség jelenlétének 
lehetőségét, és úgy döntöttem, hogy félreteszem ezt a kérdést, mivel Craig 
szerint amúgy sem volt ennek túl nagy jelentősége. Közben türelmetlenül 
vártam, hogy Craignek szegezhessem az üres sír állítását cáfoló 
legnyomósabb érvet. 


MIT KEZDJÜNK AZ ELLENTMONDÁSOKKAL? 


A kereszténység kritikusai az évszázadok során folyamatos tűz alá vették 
az üres sír történetét, rámutatva az evangéliumi beszámolók látszólagos 
ellentmondásaira. A szkeptikus Charles Templeton például nemrég ezt 
vetette fel: , Az események négyféle leírása ... oly sok ponton tér el 
egymástól, hogy a világ összes jóakarata sem volna elegendő ezek 
összeegyeztetésére." 

Ez az ellenvetés alapjaiban rengeti meg az üres sírról szóló evangéliumi 
beszámolók megbízhatóságát. Olvassuk el figyelmesen dr. Michael Martin 
összefoglalását, amit azon a reggelen Craignek is felolvastam: 

Máté evangéliumában amikor Mária Magdolna és a másik Mária 
hajnaltájt megérkezik a sírhoz, kő van elé hengerítve. Földrengés támad, 


megjelenik egy angyal, aki elhengeríti a követ. Márknál az asszonyok 
napfelkeltekor érkeznek a sírhoz, ahol a követ elhengerítve találják. 
Lukácsnál, amikor az asszonyok kora hajnalban megérkeznek, a követ 
elhengerítve találják. 

Máténál a kövön, a sírbolt előtt egy angyal ül, Márknál pedig egy ifjú 
tartózkodik a sírkamrában. Lukácsnál két férfi van a sírboltban. 

Máténál Mária Magdolna és Mária az a két asszony, akik a sírnál 
megjelennek. Márknál az asszonyok: a két Mária és Salómé. Lukácsnál 
Mária Magdolna, Mária, Jakab anyja, Johanna, és más velük lévő 
asszonyok érkeznek a sírhoz. 

Máténál a két Mária nagy félelemmel és örömmel távozik a sírtól, és a 
tanítványokhoz futnak, miközben találkoznak Jézussal. Márknál az 
asszonyok nagy félelemmel sietnek el a sírtól, és nem mondanak senkinek 
semmit.  Lukácsnál az asszonyok beszámolnak a történtekről a 
tanítványoknak, akik nem hisznek nekik; arról nem történik említés, hogy 
találkoztak volna Jézussal.4 

— Továbbá - tettem hozzá - Martin rámutat arra, hogy János a legtöbb 
ponton ellentétben áll a másik három evangéliummal. Végül ezt a 
következtetést vonja le: , Összességében megállapíthatjuk, hogy a sírnál 
történtekről szóló beszámolók nem következetesek, és csak valószínűtlen és 
erőltetett magyarázatokkal hozhatók összhangba. 

Befejeztem az olvasást, és felnéztem a jegyzeteimből. Szememet Craigre 
emeltem, és egyenesen nekiszegeztem a kérdést: - Ezek után hogyan 
tekinthetnénk szavahihetőnek az üres sírról szóló beszámolót? 

Craig szemmel láthatóan felélénkült. Amíg általánosságban 
beszélgettünk, vagy amikor a szokványos ellenvetéseket tárgyaltuk az üres 
sír kapcsán, egykedvűen válaszolt a kérdéseimre. Ám minél keményebb 
kérdéssel és minél nagyobb kihívással került szembe, annál élénkebb és 
koncentráltabb lett. Testbeszéde is azt árulta el, hogy alig várja, hogy fejest 
ugorhasson e látszólag veszélyesebb vizekbe. 

Torkát köszörülve kezdett bele a válaszba: - Michael Martin bizonyára 
nagyszerű filozófus, de nem történész, és nem is hiszem, hogy ért a 
történészek szakmájához. Ha egy filozófus következetlenséggel találkozik, 
akkor az ellentmondás törvénye alapján kijelenti: ,Ez nem lehet igaz, 
dobjuk ki!" A történész azonban így gondolkodik: , Vannak bizonyos 


következetlenségek, de ezek csak a másodlagos fontosságú részleteket 
érintik." 

— A történet lényege ugyanaz: arimátiai József kikéri Jézus testét, és egy 
sírba helyezi. Vasárnap kora reggel néhány asszony Jézus követői közül 
elmegy a sírhoz, amit üresen találnak. Angyalok jelennek meg előttük, akik 
tudatják velük, hogy Jézus feltámadt. 

— Egy körültekintő történész, a filozófussal ellentétben, nem önti ki a 
fürdővízzel együtt a gyereket, hanem azt mondja: , Mindez arra utal, hogy 
van az elbeszélésnek egy történeti magja, ami megbízható, és amire 
támaszkodhatunk, még akkor is, ha a másodlagos részletek között látszólag 
ellentmondások vannak" 

—- Van tehát az elbeszélésnek egy teljesen megbízhatónak tekinthető 
közös fonala, amivel az újszövetség-kutatók többsége egyetért, még akkor 
is, ha vannak bizonyos eltérések az asszonyok nevében, a pontos reggeli 
időpontban, az angyalok számában és így tovább. Az ilyen másodlagos 
eltéréseknek a történészek nem tulajdonítanak jelentőséget. 

Még a többnyire szkeptikus Michael Grant, a Cambridge-i Trinity 
College előadója és az Edinburghi Egyetem professzora is elismeri a 
könyvében (Jesus: An Histórián "s Review ofthe Gospels - , Jézus: 
egy történész reflexiói az evangéliumokról"): , Bár a négy evangélium 
eltérő módon adja elő az üres sír felfedezésének történetét, ha a többi ókori 
iratra alkalmazott kritériumok alapján vizsgáljuk őket, hiteles és 
megbízható forrásoknak bizonyulnak, és valószínűsítik azt a következtetést, 
hogy a sírt valóban üresen találták." 


ÖSSZEEGYEZTETHETŐK AZ ELLENTÉTEK? 


Többször tapasztaltam, amikor büntető perekről tudósítottam, miként 
szedi ízekre a védőügyvéd több tanúnak a legapróbb részletekbe menően 
megegyező vallomását, rájuk bizonyítva, hogy összejátszottak. Erre 
gondolva jegyeztem meg Craignek: - Feltételezem, hogy ha a négy 
evangélium minden részletre kiterjedően megegyezne egymással, az már a 
plágium gyanúját vetné fel. 

— Valóban így van - mondta. - Az üres sírról szóló beszámolók közötti 
különbségek pontosan azt mutatják, hogy több, egymástól független 
szövegtanúnk van, melyek mind alátámasztják, hogy a sír üres volt. 


Időnként felröppen egy-egy ilyen vád: , Máté és Lukács Márkot plagizálja!" 
Ám ha a beszámolókat közelebbről megvizsgáljuk, az eltérések arra 
mutatnak, hogy Máténak és Lukácsnak voltak Márktól független és saját 
forrásból származó információi az üres sírral kapcsolatban. 

- Nincs az a történész, aki egy ilyen többszörösen alátámasztott és 
független forrásokból származó történetet valótlannak tartana, csak azért, 
mert a másodlagos részletek nem teljesen egyeznek. Hadd említsek erre egy 
világi példát! 

— Két elbeszélés maradt fenn arról, hogy Hannibál átkelt az Alpokon, 
hogy megtámadja Rómát. Ezek a beszámolók összeegyeztethetetlen és 
kibékíthetetlen ellentmondásban állnak egymással. Ennek ellenére egyetlen 
ókorkutató  — történész — sem kételkedik Hannibál hadjáratának 
történetiségében. Ez a Biblián kívüli példa is azt illusztrálja, hogy a 
másodlagos részletek eltérései nem ássák alá egy történelmi esemény 
hitelességét. 

Meghajoltam az érvek súlya alatt, és Martin ellenvetéseit alaposabban 
szemügyre véve úgy tűnt számomra, hogy az állítólagos ellentmondások 
könnyen kibékíthetők egymással. Erről kérdeztem Craiget: - Össze lehet-e 
hangolni a beszámolók közötti eltéréseket? 

— Feltétlenül - felelte Craig. - Vegyük például a sír felkeresésének 
időpontját! Az egyik szerző azt mondja, még sötét volt, a másik pedig, hogy 
pirkadt. De ez olyan, mint amikor az optimista és a pesszimista arról 
vitatkozik, hogy a pohár félig tele van, vagy félig üres. Közeledett a hajnal, 
és ezt a tényt két különböző szemszögből fejezték ki. 

— Ami pedig az asszonyok számát és nevét illeti, egyik evangélium sem 
kíván kimerítő listát adni. Mindegyik említi Mária Magdolnát és más 
asszonyokat. A tanítványok egy csoportjáról lehetett szó, akik közül 
néhányat név szerint említenek a beszámolók, de rajtuk kívül mások is 
voltak. Ezt ellentmondásnak nevezni kukacoskodás. 

- És mit tegyünk az ezt követő eseményekről szóló 
tudósítások eltéréseivel? - kérdeztem. - Márk szerint az asszonyok nem 
mondták el senkinek, amit láttak, a többi evangélium szerint viszont 
elmondták. 

— Márk teológiáját megvizsgálva azt látjuk - magyarázta Craig -, hogy 
előszeretettel hangsúlyozza az istenivel szemben megnyilvánuló félelmet és 
csodálatot, illetve riadalmat és tiszteletet. Az asszonyok viselkedésének 


leírása - megijednek és elszaladnak, és félelmükben nem szólnak senkinek - 
része Márk irodalmi és teológiai stílusának. 

— Valószínű, hogy egy ideig hallgattak, majd visszatérve a többiekhez 
elmondták, amit láttak. Az biztos - mosolygott -, hogy a hallgatásuk nem 
tartott örökké, máskülönben maga Márk sem tudott volna beszámolni róla. 

Áttértem egy másik gyakran hangoztatott eltérésre: - Jézus a Máté 12,40- 
ben azt mondja: , Mert ahogyan Jónás három nap és három éjjel volt a hal 
gyomrában, úgy lesz az Emberfia is a föld belsejében három nap és három 
éjjel." Ezzel szemben az evangéliumok szerint Jézus egy egész napot, két 
teljes éjszakát, és két fél napot töltött a sírban. Nem arról van szó, hogy 
Jézus nem töltötte be a saját próféciáját? 

— Néhány jószándékú keresztény e vers alapján azt állította, hogy Jézust 
szerdán és nem pénteken feszítették keresztre - mondta Craig. - A legtöbb 
kutató ugyanakkor elismeri, hogy az ókori zsidók a nap bármely 
hányadának elteltét teljes napnak számították. Jézus péntek délután került a 
sírba, ott volt szombaton egész nap egészen vasárnap hajnalig. A zsidó 
felfogás szerint ez három nap. 

— Ez egy újabb példa arra - foglalta össze -, hogy némi háttérismerettel 
és értő elemzéssel a látszólagos ellentmondások megmagyarázhatók vagy 
minimalizálhatók. 


MEGBÍZHATÓK-E A TANÚK? 


Az evangéliumok egyetértenek abban, hogy az asszonyok, akik az üres 
sírt felfedezték, Jézus barátai illetve követői közé tartoztak. Ám Martin úgy 
véli, hogy bizonyságtételük gyanús, mivel , valószínűleg nem voltak 
objektív megfigyelők". 

Ezzel a kérdéssel fordultam hát Craighez: - Kérdésessé teszi-e az 
asszonyok szavahihetőségét az a tény, hogy kapcsolatban álltak Jézussal? 

Akaratlanul Craig kezére játszottam a labdát. - Ez az érv valójában 
visszaüt azokra, akik elsütik - mondta válaszul. - Az asszonyok kétségkívül 
Jézus barátai voltak. Ám ha ismerjük a nők helyzetét az I. századi zsidó 
társadalomban, rendkívül figyelemre méltó, hogy a történet főszereplői, 
akik az üres sírt felfedezték, éppen nők voltak. 

— Az I. századi Palesztinában a nők igen alacsony helyet foglaltak el a 
társadalmi ranglétrán. Ilyen rabbinikus mondásokat ismerünk: , Inkább 


égjenek el a törvény betűi, semhogy asszonyoknak magyarázzák őket!" 
Vagy: , Áldottak, akiknek fiúgyermekei vannak, de átkozottak, akiknek 
leánygyermekei születnek." Annyira értéktelennek tekintették a nők 
vallomását, hogy hivatalosan nem is tanúskodhattak a bíróság előtt. 

- Ennek fényében nagy jelentősége van annak, hogy az üres sír 
koronatanúi asszonyok, Jézus barátai. Minden későbbi legenda 
férfi tanítványokkal fedeztette volna fel az üres sírt, például Péterrel vagy 
Jánossal. Azt a tényt, hogy a sír üres volt - akár tetszik, akár nem -, éppen 
az valószínűsíti leginkább, hogy asszonyok fedezték fel. Ez azt mutatja, 
hogy az evangélisták úgy írták le az eseményeket, ahogy azok valóban 
megtörténtek, még akkor is, ha ez zavarba ejtőnek tűnt számukra. Mindez a 
hagyomány torzulásmentessége mellett szól, és cáfolja a legendás elemek 
megjelenését. 


MIÉRT LÁTOGATTAK EL AZ ASSZONYOK A SÍRHOZ? 


Craig magyarázata egy kérdést nyitva hagyott: Miért mentek az 
asszonyok a sírhoz, ha tudták, hogy az alaposan le volt zárva? - Van értelme 
a buzgalmuknak? - kérdeztem. 

Craig néhány pillanatig gondolkodott, mielőtt megszólalt volna - ezúttal 
nem a vitázó hangján válaszolt, hanem sokkal szelídebben: - Nézze, Lee, én 
komolyan azt gondolom, hogy azoknak a kutatóknak, akik nem ismerik a 
szeretetnek és tiszteletnek azt az érzését, amit ezek az asszonyok éreztek 
Jézus iránt, nincs joguk hideg fejjel kétsége vonni a tettük indokoltságát. 

- Gyászolnak, mert elvesztettek valakit, akit nagyon szerettek 
és tiszteltek. El akarnak menni a sírjához, mert kétségbeesetten remélik, 
hogy megkenhetik a holttestét. Nem hiszem, hogy egy kései bírálónak joga 
van ahhoz, hogy kijelentse, nem kellett volna odamenniük - mintha robotok 
lettek volna. 

Vállát megvonva hozzátette: - Talán arra gondoltak, lesznek ott férfiak 
is, akik majd segítenek elhengeríteni a követ. Talán éppen az oda 
kivezényelt őrség tagjai. Nem tudhatjuk. 

- Kétségtelen, hogy régi zsidó szokás volt olajat önteni a halottak testére. 
Csak az a kérdés, mit gondoltak, hogyan fogják megoldani a kő 
elmozdítását. Nem hinném, hogy abban a helyzetben volnánk, hogy 
kijelenthessük, jobban tették volna, ha otthon maradnak. 


MIÉRT NEM HIVATKOZTAK A KERESZTÉNYEK AZ ÜRES SÍRRA? 


Amikor a Craiggel készítendő interjúra készültem, interneten 
felkerestem néhány ateista szervezet honlapját, mert kíváncsi voltam, 
milyen érveket hoznak fel a feltámadással szemben. Valamilyen oknál 
fogva kevés ateistát foglalkoztat ez a kérdés, ám az egyik kritikus felvetett 
egy olyan ellenérvet, amit érdemesnek láttam megosztani Craiggel. 

Az egyik legfőbb érv az üres sírral szemben - írta -, hogy sem a 
tanítványok, sem a későbbi igehirdetők nem hivatkoztak erre. így folytatja: 
, Azt gondolnánk, hogy az első keresztény prédikátoroknak mindenképpen 
kellett volna mondaniuk valami ilyesmit: "Nem hisztek nekünk? 
Győződjetek meg róla magatok! Ötödik parcella, harmadik sír jobbra." 

Péter azonban, szól a kifogás, meg sem említi az üres sírt az Apostolok 
cselekedetei második részében. Végül erre a következtetésre jut: , Ha még a 
tanítványok sem vették komolyan az üres sír hagyományát, miért tennénk 
mi?" 

Craig szemei tágra nyíltak, amikor mindezt előadtam. - Egyszerűen nem 
hiszem, hogy ez igaz volna - mondta, némi megütközéssel a hangjában, 
miközben a Bibliáját kinyitotta az Apostolok cselekedetei második 
fejezeténél, amely Péter pünkösdi beszédét tartalmazza. 

— Igenis szó van az üres sírról Péter beszédében - jelentette ki. -A 24. 
versben kijelenti: , De őt az Isten, miután feloldotta a halál fájdalmait, 
feltámasztotta." 

— Majd egy zsoltárt idéz, mely szerint Isten nem engedi meg, hogy az ő 
Szentjét romlás érje. Ezt Dávid írta, majd Péter így folytatja: , Nyíltan 
megmondhatom nektek ősatyánkról, Dávidról, hogy meghalt és eltemették, 
sírja is nálunk van mindmáig." De, mondja, Krisztus , nem marad a halottak 
birodalmában, és teste sem lát elmúlást. Ezt a Jézust támasztotta fel Isten, 
aminek mi valamennyien tanúi vagyunk." 

Felnézett a Bibliából. - Ez a beszéd Dávid sírját, amely egészen addig 
fennmaradt, szembeállítja azzal a  próféciával, amelyben Dávid 
megjövendölte, hogy Krisztus fel fog támadni, és a testét nem éri romlás. 
Ez magától értetődően azt is jelenti, hogy a sírja üres volt. 

Craig ismét fellapozta a Bibláját. - Az Apostolok cselekedetei 13,29-31- 
ben Pál ezt mondja: , Amikor véghez vitték mindazt, ami meg van írva róla, 
levették a fáról, és sírba tették. De az Isten feltámasztotta őt a halálból, és ő 


több napon át megjelent azoknak, akik együtt mentek fel vele Galileából 
Jeruzsálembe." Ebben is benne értendő, hogy a sír üres volt. 

Összecsukva a Bibliát még hozzátette: - Szerintem eléggé erőltetett és 
ésszerűtlen azt állítani, hogy az első igehirdetők nem hivatkoztak az üres 
sírra, egyedül azon az alapon, hogy nem mondták ki ezt a két szót: üres sír. 
Nem kérdéses, hogy tudták - és a prédikációik hallgatói is úgy értelmezték 
-, hogy Jézus sírja üres volt. 


MEGERŐSÍTŐ BIZONYÍTÉKOK 


Az interjú első részében az üres sírt vitató ellenvetéseket és érveket 
zúdítottam Craig nyakába. De hirtelen ráébredtem, hogy még nem adtam 
neki alkalmat arra, hogy a megerősítő bizonyítékokról beszéljen. Bár már 
említett néhány okot, melyek alapján meg van győződve arról, hogy Jézus 
sírja üres volt, ezzel a kérdéssel fordultam hozzá: - És mi az ön legfőbb 
érve? Győzzön meg a négy-öt legelsöprőbb érvvel arról, hogy az üres sír 
történelmi tény! 

Craig felvette a kesztyűt. Tömör és meggyőző érveket sorakoztatott fel. 

— Először is - mondta - az ősegyház egyik legkorábbi hitvallása - amit 
Pál az IKorinthus 15-ben közöl - határozottan tartalmazza az üres sír tényét. 
Ez a himnusz egyben nagyon régi és megbízható információ a történelmi 
Jézusról. 

— Másodszor, Jézus sírhelye keresztények és zsidók körében egyformán 
ismert volt. Vagyis ha nem lett volna üres, akkor lehetetlen lett volna egy 
egész mozgalmat alapozni a feltámadásba vetett hitre éppen abban a 
városban, ahol Jézust nyilvánosan kivégezték és eltemették. 

— Harmadszor, Márk evangéliumának nyelvezete, nyelvtani szerkezete és 
stílusa egyaránt arról árulkodik, hogy az üres sírról szóló történetet, sőt az 
egész szenvedéstörténetet egy korábbi forrásból vette át. Bizonyíték 
támasztja alá, hogy ezt Kr. u. 37 előtt jegyezték le, ami túlságosan korai 
időpont ahhoz, hogy legendaképződésről lehessen beszélni. 

— A. N. Sherwin-White, az Oxfordi Egyetem görög-római ókorkutató 
professzora szerint a történelemben sehol sincs példa arra, hogy ilyen rövid 
idő alatt legenda keletkezett volna, amely jelentős torzulást idézhetett volna 
elő az evangéliumi beszámolóban. 


- Negyedszer, érdemes megfigyelni a Márk által leírt üres sír 
történetének egyszerűségét. A II. századból származó apokrif írások már 
díszes elbeszélő elemeket tartalmaznak, és úgy jelenítik meg Jézust, mint 
aki dicsőséggel és hatalommal, a papok, a zsidó hatóságok és a római őrök 
szeme láttára jön elő a sírból. Ez a fajta ábrázolás a legendák természetéből 
adódik, melyek jóval a szemtanúk halála után kapnak lábra, gyakran több 
generációval az eseményeket követően. Ezzel szemben Márk leírása az üres 
sír felfedezéséről éppen egyszerűsége révén erőteljes, és azért, mert mentes 
a teológiai reflexióktól. 

- — Ötödször, az evangéliumok egybehangzó állítása arról, 
hogy asszonyok fedezték fel az üres sírt, szintén hitelesíti a történetet, mivel 
a tanítványok számára minden bizonnyal kínos volt ezt a tényt elismerni. 
Tény az is, hogy ez a részlet semmiképp sem kerülhetett volna bele a 
történetbe, ha az a legendairodalom része lenne. 

— Hatodszor, a legelső zsidó vitairatok eleve feltételezik az üres 
sír történetiségét. Nem akadt senki, aki azt állította volna, hogy Jézus teste 
még mindig a sírban van. Mindig is az volt a kérdés: , Mi történt a 
holttesttel?" 

— A zsidók erre azzal a nevetséges válasszal álltak elő, hogy az őrök 
elaludtak. Nyilvánvalóan ez volt az utolsó szalmaszál, amibe még 
megkapaszkodhattak. A lényeg azonban ez: abból indultak ki, hogy a sír 
valóban üres volt! Miért? Mert tudták, hogy ez az igazság! 


ALTERNATÍV ELMÉLETEK 


Craig érvei mély benyomást tettek rám. Ugyanakkor szerettem volna 
kizárni minden lehetséges ellenvetést, mielőtt a kérdést lezárjuk. 

— 1907-ben Kirsopp Laké fölvetette, hogy az asszonyok egyszerűen 
eltévesztették a sírt - mondtam. - Szerinte eltévedtek, és a temetőőr egy üres 
sírhelynél mondta nekik: , A názáreti Jézust keresitek? Nem itt van." Erre 
aztán az asszonyok megijedtek és elszaladtak. Hihető ez a magyarázat? 

— Laké nem sok hívet szerzett magának ezzel a teóriával - legyintett 
Craig. - Ugyanis Jézus sírhelye ismert volt a zsidó hatóságok előtt. Még ha 
az asszonyok tévedtek is, a zsidó vezetők nem késlekedtek volna 
megmutatni a sírbolt pontos helyét, hogy helyreigazítsák a tanítványokat, 


akik Jézus feltámadását kezdték hirdetni. Senkiről sem tudok, aki ma Laké 
elméletét vallaná. 

A többi elmélet sem állt erősebb lábakon. A tanítványokat nyilvánvalóan 
semmi sem motiválta arra, hogy ellopják Jézus testét, majd később életüket 
adják egy hazugságért. A zsidó vezetőknek szintén nem állt érdekében, 
hogy eltüntessék a holttestet. - Most már csak egy elmélet van hátra - 
mondtam -, mely szerűit az üres sír egy kései legenda, és mire ez kialakult, 
már nem lehetett megcáfolni, mert időközben feledésbe merült a sír pontos 
helye. 

- Ez az elgondolás 1835-ben kapott lábra, amikor Dávid 
Strauss kijelentette, hogy ezek a történetek legendás elemeket 
tartalmaznak - felelte Craig. - Azért hangsúlyoztam, hogy az üres sírról 
szóló elbeszélés "mindössze néhány évvel az események után 
keletkezett, hogy rámutassak a legendaelmélet tarthatatlanságára. Még ha 
a másodlagos részletek tartalmaznak is bizonyos legendás elemeket, az 
elbeszélés történeti magja hiteles. 

Az alternatív elméletek tehát nem  megdönthetetlenek. Gondos 
elemzéssel mindegyik teória összeroppan a bizonyítékok és a logika súlya 
alatt. Egyetlen lehetőség marad fenn a szűrőn: az, hogy a megfeszített Jézus 
valóban feltámadt - még akkor is ha ezt a rendkívüli végkövetkeztetést 
sokan nem akarják elfogadni. 

Egy pillanatig azon gondolkoztam, hogyan tudnám ezt a gondolatot 
kérdésbe önteni. Végül ezzel a kérdéssel álltam elő: - Bár kétségtelen, hogy 
az alternatív magyarázatoknak sok gyenge pontja van, mégis, nem 
tartalmaznak több valóságelemet, mint az a hihetetlen gondolat, hogy Jézus, 
a megtestesült Isten, feltámadt a halálból? 

— Pontosan erről van szó - mondta előrehajolva. - Az hiszem, hogy akik 
ezeket a teóriákat kiagyalják, így érvelnek magukban: ,Igen, a 
magyarázataink valóban eléggé valószínűtlenek, de annál az elgondolásnál 
semmi sem valószínűtlenebb, mint hogy ez a látványos csoda tényleg 
megtörtént." És innentől kezdve már nem történelmi tényekről van szó, 
hanem arról a filozófiai kérdésről, hogy lehetségesek-e a csodák. 

— És erre a kérdésre ön hogyan felelne? 

— Azzal érvelnék, hogy az a feltételezés, mely szerint Isten feltámasztotta 
Jézust a halálból, egyáltalán nem valószínűtlen. Sőt, a rendelkezésre álló 
bizonyítékok alapján ez a legelfogadhatóbb magyarázat. Sokkal 


valószínűtlenebb az a feltételezés, hogy Jézus feltámadása természetes 
jelenség volt. Ez aztán tényleg elfogadhatatlan. Bármelyik hipotézisnek 
nagyobb a valószínűsége annál, mint hogy Jézus spontán módon tért vissza 
az életbe. 

— Ám az a hipotézis, hogy Isten támasztotta fel Jézust a halálból, nem 
mond ellent sem a tudománynak, sem a tapasztalati tényeknek. Ehhez 
mindössze abból kell kiindulnunk, hogy Isten létezik -márpedig úgy vélem, 
jó okunk van hinni ebben. 

Majd Craig egy végső érvvel zárta le a kérdést: - Ha nyitva hagyjuk azt a 
lehetőséget, hogy Isten létezik, akkor az sem lehetetlen, hogy ő cselekvő 
módon részt vett a történelemben, és feltámasztotta Jézust a halálból. 


KÖVETKEZTETÉS: A SÍR ÜRES VOLT 


Craig meggyőzően érvelt: az üres sír - ez a minden képzeletet felülmúló 
csoda - igenis kiállja a bizonyítási eljárás próbáját. És ez csupán a 
feltámadás egyik bizonysága a sok közül! Craig atlantai otthonából távozva 
Virginiába vettem az irányt, hogy interjút készítsek egy hírneves 
szakértővel a feltámadt Jézus megjelenéseinek bizonyítékairól, ahonnan 
Kaliforniába készültem egy másik kutatóhoz, akivel a cseppet sem 
elhanyagolható közvetett bizonyítékokról akartam beszélgetni. 

Miközben köszönetét mondtam Craignek és feleségének, Jannek a szíves 
vendéglátásért, arra gondoltam, hogy Craig farmerben és fehér zokniban 
egyáltalán nem tűnt olyan félelmetes vitapartnernek, aki könnyedén zsebre 
vágta a feltámadás legrátermettebb kritikusait. A magnófelvételek azonban 
önmagukért beszéltek. 

A kételkedők tehetetlennek bizonyulnak a tényekkel szemben: Jézus 
testét nem lehet visszatuszkolni a sírba. Pedig küszködnek, kínlódnak, 
minden szalmaszálba belekapaszkodnak, ellentmondanak önmaguknak, 
elkeseredett és  fülüknél fogva előrángatott  teóriákkal próbálják 
kimagyarázni a bizonyítékokat. Erőfeszítésük azonban hiábavaló: a sír 
minden egyes vita végén üresen marad. 

Mindez eszembe juttatta minden idők egyik legnagyobb jogászi 
intellektusának, a cambridge-i végzettségű Sir Norman Andersonnak egyik 
észrevételét. Anderson - aki a Princetoni Egyetem előadója volt, a 
Harvardon örökös professzorrá nevezték ki, és sokáig a Londoni Egyetem 


jogi fakultásának dékánjaként működött - ebben az egyetlen mondatban 
foglalta össze mindazt, amire jogászként e tárgyban egy egész élet 
kutatómunkája után jutott: , Az üres sír valóságos kősziklaként magasodik, 
melybe a feltámadás  racionalista kritikái  beleütköznek, és 
kártyavárként omlanak össze." 


13.A feltámadás utáni megjelenések 
bizonysága 


Találkoztak a tanítványok Jézussal a 
kereszthalála után? 


1963-ban az alabamai Birminghamben eltemették a tizennégy éves Addie 
Mae Collinst, egy fekete diáklányt, aki három társával együtt egy fehér 
rasszisták által végrehajtott templomi bombamerénylet során vesztette 
életét. A család tagjai éveken keresztül rendszeresen látogatták a sírt: 
imádkoztak, virágokat helyeztek el rajta. 1998-ban a holttest exhumálása 
mellett döntöttek, mert az elhunyt földi maradványait egy másik temetőben 
kívánták elhelyezni. 

A sírásók kivonultak a sírhoz, ám megdöbbentő felfedezéssel tértek 
vissza: a SÍrt üresen találták. 

A családtagokat érthető módon rendkívül felzaklatta a hír. A temető 
vezetősége megpróbálta kideríteni, mi történt, ám ebben akadályozta őket a 
rosszul vezetett nyilvántartás. Több lehetőséget is fontolóra vettek, melyek 
közül azt tűnt a legvalószínűbbnek, hogy a sírkövet rossz helyen állították 
fel. 

Miközben sokféle találgatás kapott lábra azzal kapcsolatban, hogy mi is 
történhetett valójában, egy magyarázat soha nem vetődött fel: senki sem 
feltételezte, hogy a fiatal Addie Mae feltámadt, és újra megjelent a földön. 
Miért? Mert egy üres sírból önmagában még nem következik a feltámadás. 

A dr. William Lane Craiggel folytatott beszélgetés meggyőző 
bizonyítékokkal támasztotta alá, hogy Jézus sírja a keresztre feszítést 
követő vasárnap reggelre üres volt. Miközben tudtam, hogy 
Jézus feltámadásának ez fontos és szükséges bizonyítéka, tisztában voltam 


azzal is, hogy ez az adat önmagában még nem perdöntő. Több tényre van 
szükség ahhoz, hogy kijelenthessük, Jézus valóban feltámadt a halálból. 

Újra repülőre ültem. Úti célom ezúttal Virginia volt. Miközben gépem 
enyhe dőléssel az erdős dombság irányába fordult, belelapoztam egy 
könyvbe, melyet Michael Martin, a Bostoni Egyetem professzora írt, aki 
elhatározta, hogy lerántja a leplet a kereszténységről. Szavai 
megmosolyogtattak: ,A mai napig talán Gary Habermas védelmezte a 
feltámadást a legmeggyőzőbb érvekkel." 

Órámra pillantottam. Épp annyi időm lesz leszállás után, hogy autót 
béreljek, és Lynchburgba hajtsak, ahol magával Habermasszal van 
találkozóm pontban kettőkor. 


TIZENKETTEDIK INTERJÚ: GARY HABERMAS, PH.D, D.D. 


Két hokijátékos autogrammal ellátott fotója díszeleg Habermas szerény 
dolgozószobájának falán. Az egyiken a chicagói , Fekete héják" halhatatlan 
játékosa, Bobby Hull látható, a másikon pedig Dave , Kalapács" Schulz, a 
philadelphiai , Repülők" acélkemény támadója. 

- Hull a kedvenc hokijátékosom - mondja Habermas. - Schulz viszont a 
kedvenc harcosom. - Mosolyogva teszi hozzá: - A kettő nem ugyanaz. 

A szakállas, szókimondó, tagbaszakadt Habermas maga is nagy harcos, 
tudós , pitbull", aki inkább látszik egy éjszakai lokál kidobóemberének, 
mint elefántcsonttoronyba zárkózó entellektüelnek. Borotvaéles érvekkel és 
jól megalapozott történelmi bizonyítékokkal felfegyverkezve nem ijed meg 
egy kis párviadaltól. 

Antony Flew, a világ egyik vezető ateista filozófusa is rájött erre, amikor 
összecsapott Habermasszal a nagy port kavart ,, Valóban feltámadt Jézus?" 
című vitaműsorban. Az eredmény: kilátástalan, egyoldalú küzdelem. A 
különböző főiskolákról és egyetemekről felkért független filozófusok közül, 
akik a vita tartalmát értékelték, négyen egyértelműen Habermas győzelme 
mellett voksoltak, csupán egyikük szavazott döntetlenre. Flew egyetlen 
szavazatot sem kapott. Az egyik bíró így nyilatkozott: , Meglepődtem (talán 
pontosabb lenne azt mondani: megdöbbentem), milyen gyenge lábakon áll 
Flew érvrendszere... A magam részéről ezt a következtetést vontam le: 
Mivel a feltámadással szemben felvonultatott érvek általában nem 


jobbak annál, mint amivel Flew előhozakodott, úgy látom, itt az ideje, 
hogy komolyan vegyem a feltámadás eshetőségét." 

Öt másik bíró, akik a vitázók érvelési technikáit értékelték, szintén 
Habermast ítélték győztesnek. Egyikük így indokolta döntését: , Arra a 
meglátásra jutottam, hogy a történeti bizonyítékok, még ha töredékesek is, 
elég alapot szolgáltatnak ahhoz a következtetéshez, hogy Krisztus valóban 
feltámadt a halálból. ... Habermas "igen meggyőző bizonyítékokat 
sorakoztatott fel a feltámadás történetiségére vonatkozóan, melyekre 
azonban nem hangzott el kellő súlyú ellenérv. Ezért véleményem szerint a 
vitát Habermas nyerte." 

Habermas a Michigani Állami Egyetemen írta doktori disszertációját a 
feltámadásról, majd az oxfordi Emmanuel College-on szerzett teológiai 
doktori fokozatot. Hét könyvet írt Jézus feltámadásának témájában: The 
Resurrection of Jesus: A Rational Incjuiry (Jézus feltámadása - észérvek); 
The Resurrection of Jesus: An Apologetic (Jézus feltámadása - apologetika); 
The Historical Jesus (A történelmi Jézus); Did Jesus Risefrom the Dead? 
The Resurrection Debate (Valóban feltámadt Jézus a halálból? Vita a 
feltámadásról), melyben a Flew-val folytatott vitát dolgozta fel. Egyéb 
könyvei között említést érdemel: Dealing with Doubt (A kételkedés 
természetrajza); és (J. P. Morelanddel közösen): Beyond Death: Exploring 
the Evidence fór Immortality (A halál után - A halhatatlanság bizonyítékai). 

Ezenkívül társszerkesztőként közreműködött az In Defense of Miracles 
(A csodák védelmében), illetve társszerzőként a Jesus under Fire (Jézus 
kereszttűzben) és a Liviiig Your Faith: Closing the Gap between Mind and 
Heart (A hit megélése - az értelem és a szív közötti távolság áthidalása) 
című könyvekben. Mintegy száz cikke jelent meg olyan népszerű 
kiadványokban, mint a Saturday Evening Post, szaklapokban (pl. Faith and 
Philosophy vagy Religious Studies), kézikönyvekben (pl. The Baker 
Dictionary of Theology). Korábban az Evangéliumi Filozófiai Társaság 
elnöke volt. 

Nem szeretném azt a benyomást kelteni, mintha Habermas 
indokolatlanul harcias lenne, inkább barátságos és szerény embernek 
ismertem meg kötetlen beszélgetéseink során. Mindenesetre nem szívesen 
állnék az általa feldobott labda útjában - legyen szó akár hokilabdáról, akár 
érvekről. A fejében belső radar működik, amely pontosan felderíti az 


ellenfél gyenge pontjait. Ugyanakkor érző szívű is, amit - meglehetősen 
váratlanul - beszélgetésünk végén fedeztem fel. 

Habermas igénytelenül berendezett dolgozószobájában fogadott a 
Liberty Egyetem Filozófia és Ieológia Tanszékén, melynek köztiszteletben 
álló tanszékvezető professzora, valamint apologetikából a doktori program 
vezetője. A fekete iratszekrényekkel, fautánzatú íróasztallal, kopott 
szőnyeggel és összecsukható székekkel felszerelt iroda kétségtelenül nem 
nagy látványosság. Külsőségektől mentes, mint a lakója. 


, HALOTTAK NEM LESZNEK ILYET" 


Habermas íróasztala mögött ült, és miközben bekapcsoltam a magnót, 
feltűrte kék inge ujját. Kezdődhetett a beszélgetés. 

— Igaz, hogy Jézus feltámadásának nem volt egyetlen szemtanúja sem? - 
kezdtem egy ügyész rideg tárgyilagosságával. 

— Tökéletesen igaz: a feltámadást senki sem látta - válaszolta Habermas 
teljes egyetértéssel, ami talán meglepően hangzik azok számára, akik 
kevésbé jártasak a témában. 

— Fiatalkoromban C. S. Lewis egyik könyvét olvastam, amelyben azt 
írja, hogy az Újszövetség semmit sem mond a feltámadásról. Hatalmas 
betűkkel a margóra írtam: NEM IGAZ! Később azonban rájöttem, hogy 
mindössze annyit akart ezzel mondani, hogy senki nem ült a sír belsejében, 
és nem látta, hogy a test remegni kezd, feláll, leveszi magáról a gyolcsokat, 
és gondosan összehajtja, majd el-hengeríti a követ, és távozik. 

Úgy tűnt, ez felvet néhány problémát. - Nem csökkenti ez az ön érveinek 
súlyát, mellyel a feltámadás történetiségét igyekszik alátámasztani? - 
kérdeztem. 

Habermas hátrébb tolta a székét, és kényelmesen elhelyezkedett. - Nem, 
emiatt egy hajszállal sem kerülünk hátrányos helyzetbe, mivel a tudomány 
okokkal és okozatokkal foglalkozik. Nem látunk dinoszauruszokat, de 
tanulmányozzuk a fossziliákat. Lehet, hogy nem ismerjük egy bizonyos 
betegség eredetét, de látjuk a tüneteit. Előfordul, hogy egy bűnténynek 
nincs szemtanúja, de a rendőrség a tények alapján összeilleszti a 
bizonyítékokat. 

— így lehet összerakni a feltámadás bizonyítékait is. Először is, meghalt 
Jézus a kereszten? Másodszor, megjelent később az emberek előtt? Ha erre 


a két kérdésre tudunk válaszolni, nyert ügyünk van, mert halottak nem 
tesznek ilyet. 

A történészek egyetértenek abban, hogy Jézus keresztre feszítését 
számos bizonyíték támasztja alá, és dr. Aexander Metherell egy korábbi 
fejezetben — kimutatta, — hogy Jézus nem élhette túl a 
kivégzés megpróbáltatásait. Ez azonban csak az első kérdésre ad választ. 
A második kérdés továbbra is nyitva marad: Valóban megjelent Jézus a 
halála után? 

— Mi bizonyítja, hogy többen látták őt? - kérdeztem. 

— Egy olyan bizonyítékkal kezdem - felelte, miközben kinyitotta a 
Bibliáját - amit gyakorlatilag minden kételkedő alapállású kutató elfogad. 
Senki nem kérdőjelezi meg, hogy Pál írta az Első korinthusi levelet, 
amelyben két helyen is megerősíti, hogy találkozott a feltámadott 
Krisztussal. Ezt mondja az IKorinthus 9,1-ben: , Nem vagyok apostol? Nem 
láttam Jézust, a mi Urunkat?" És az IKorinthus 15.,8-ban: , Legutoljára 
pedig, mint egy torzszülöttnek, megjelent nekem is." 

Felismertem, hogy az utóbbi részlet ahhoz a kora keresztény egyházi 
hitvalláshoz tartozik, amit korábban Craig Blomberg is idézett. Ahogy 
William Lane Craig rámutatott, a hitvallás első része (3-4. vers) Jézus 
kivégzésére, eltemetésére és feltámadására hivatkozik. 

A himnusz befejező része (5-8. vers) a feltámadás utáni megjelenésekkel 
foglalkozik: ,És megjelent Kéfásnak, majd a tizenkettőnek. Azután 
megjelent több, mint ötszáz testvérnek egyszerre, akik közül a legtöbben 
még mindig élnek, néhányan azonban elhunytak. Azután megjelent 
Jakabnak, majd valamennyi apostolnak." És ehhez teszi hozzá a következő 
verset: , Legutoljára pedig, mint egy torzszülöttnek, megjelent nekem is." 

Ránézésre ez hihetetlenül hatásos bizonyság amellett, hogy Jézus 
feltámadt és megjelent a halála után. Konkrét személyek és csoportok 
vannak benne megnevezve, akik találkoztak Jézussal, és akkor íródott, 
amikor még bárki ellenőrizhette, hogy állítása megfelel-e a valóságnak. 
Mivel tudtam, hogy ez a hitvallás a feltámadás kulcs-fontosságú 
bizonyítéka, szükségesnek tartottam, hogy alaposabb vizsgálatnak vessük 
alá. Miért biztosak a történészek abban, hogy hitvallásról van szó? 
Mennyire megbízható? Milyen időpontra megy vissza? 

— Megengedi, hogy keresztkérdéseket tegyek fel önnek a hitvallással 
kapcsolatban? - kérdeztem. 


A kezét kinyújtva, mintegy elébe ment a kérdéseknek. - Kérem -mondta 
udvariasan -, kérdezzen bátran! 


VALÓBAN HITVALLÁS? 


Először is azt szerettem volna megtudni, hogy Habermas, Craig, 
Blomberg és mások miért vannak meggyőződve arról, hogy ez a korai 
egyház hitvallása, és nem Pál saját szavai, aki a korinthusi gyülekezetnek 
írta levelét. 

Ezzel az egyszerű és egyenes kéréssel fordultam Habermashoz: - 
Győzzön meg arról, hogy ez egy hitvallás! 

— Nos, több nyomós érvvel is alá tudom ezt támasztani. Először is, Pál 
ezekkel a szavakkal vezeti be: , átadtam" és , kaptam", melyek a rabbinikus 
szóhasználatban azt jelzik, hogy szent hagyományról van szó. 

— Másodszor - mondta Habermas, miközben ujjain számolta a pontokba 
szedett érveket a szöveg parallelizmusa és stilizált tartalma is jelzi, hogy 
hitvallásról van szó. Harmadszor, Péter apostol arám neve, Kéfás szerepel a 
szövegben. Az arám nyelvhasználat már önmagában is jelzi a szöveg igen 
korai eredetét. Negyedszer, a hitvallás néhány olyan régies kifejezéssel él, 
amit Pál nem használt a leveleiben, ilyen például a , tizenkettő", a 
, harmadik napon" és egyebek. Ötödször, némely szavak használata az 
elbeszélés héber-arámi tradícióira emlékeztet. 

Ujjai végére érve rám nézett. - Folytassam? - kérdezte. 

— Jó, jó rendben - feleltem. - Azt mondja tehát, hogy ezek a tények önt 
mint konzervatív evangéliumi keresztényt arról győzik meg, hogy ez a 
szöveg egy igen korai hitvallás. 

Habermas találva érezte magát e kétségkívül szúrós megjegyzésemtől. - 
Nem csupán konzervatív keresztények vannak erről meggyőződve - 
jelentette ki kissé bosszúsan. - A legkülönbözőbb teológiai felfogású 
kutatók is osztják ezt a nézetet. Joachim Jeremiás, a kiváló bibliakutató 
szerint e hitvallás , a legősibb hagyomány része", Ulrich Wilckens pedig azt 
állítja, hogy , kétségkívül a korai kereszténység történetének legkorábbi 
szakaszából származik". 

— Mennyire korán keletkezhetett? - tértem rá a következő kérdésre. 

— Pál Kr. u. 55 és 57 között írta az Első korinthusi levelet. A 15,1-4-ben 
emlékezteti olvasóit, hogy korábban már átadta a gyülekezetnek ezt a 


hitvallást, ami azt jelenti, hogy az 51-ben történt látogatása előtti időkből 
való. Tehát már a feltámadást követő húsz éven belül használatban volt, ami 
rendkívül korai időpont. 

— Ugyanakkor a magam részéről azokkal a kutatókkal értek egyet, akik 
még korábbra helyezik a hitvallás keletkezésének időpontját, mégpedig a 
feltámadás utáni második és nyolcadik esztendő közé. Ebben az időszakban 
ismerhette meg Pál Damaszkuszban vagy Jeruzsálemben. Tehát egy 
hihetetlenül korai szöveggel van dolgunk, amely ősi és sallangoktól mentes 
bizonysága annak a ténynek, hogy Jézus feltámadt és megjelent olyan 
kételkedők előtt, mint amilyen Pál vagy Jakab volt, de megjelent Péternek 
és a többi tanítványnak is. 

— De - tiltakoztam - nem lehet első kézből való beszámolónak tekinteni! 
Pál másod- vagy harmadkézből kapja. Ez nem gyengíti a bizonyító erejét? 

Habermas szerint egyáltalán nem. - Ne feledje, hogy Pál személyesen 
erősíti meg, hogy Jézus neki is megjelent, és ezzel máris első kézből 
származó bizonyságtételnek számít! És a névsort nem idegenektől szedte 
össze az utcán. A legelterjedtebb felfogás szerint szemtanúktól, Pétertől és 
Jakabtól vette át, és nem sajnálta a fáradságot, hogy mindennek 
személyesen is utánajárjon. 

Ez kissé megalapozatlan állításnak tűnt számomra. - Ezt honnan tudja? - 
kérdeztem. 

— Azokkal a kutatókkal értek egyet, akik szerint Pál megtérése után 
három évvel ismerte meg ezt a szöveget, amikor jeruzsálemi látogatása 
idején találkozott Péterrel és Jakabbal. A Galaták 1,18-19-ben számol be 
erről az utazásáról, ahol egy érdekes görög szót használ: hisztoreó. 

Nem ismertem a szót. - Ennek miért van jelentősége? 

- Mert azt jelzi, hogy amikor találkozott velük, nem kötetlenül 
csevegtek, hanem nagyon komoly tisztázó beszélgetést folytattak. 
Pál alaposan kikérdezte a két szemtanút, akiket - Pétert és Jakabot - 
név szerint említ a hitvallásban. Pinchas Lapide, a zsidó újszövetségkutató 
azt mondja, hogy e hitvallást olyan jól megalapozott bizonyítékok 
támasztják alá, hogy egyenesen , szemtanúktól származó kijelentésnek 
tekinthető". 

— És később - tette hozzá Habermas, mielőtt közbeszólhattam volna - Pál 
az Korinthus 15,11-ben hangsúlyozza, hogy ugyanazt az evangéliumot és 
feltámadásról szóló üzenetet hirdeti, mint a többi apostol. Ez annyit jelent, 


hogy Pál, a szemtanú, pontosan ugyanazt mondja, mint amit Péter és Jakab 
- szintén szemtanúk - mondanak. 

Elismerem, mindez valóban meggyőzően hangzott. De még mindig 
voltak fenntartásaim a hitvallással kapcsolatban, és nem akartam, hogy 
Habermas magabiztos kijelentései eltérítsenek a további kérdésfeltevéstől. 


AZ , ÖTSZÁZ" TITKA 


Az első korinthusi levél 15. fejezetén kívül az ókori irodalomban sehol 
máshol nem olvasunk arról, hogy Jézus egyszerre ötszáz embernek jelent 
meg. Óvatosságra int, hogy ezt nem erősítik meg az evangéliumok, és nem 
említik a világi történetírók. 

Ha ez valóban így történt, miért nem szól róla más is? - kérdeztem 
Habermast. - Azt gondolná az ember, hogy az apostolok bármerre jártak, 
erre a tényre hivatkoztak mint bizonyítékra. Mint az ateista Michael Martin 
megjegyzi: , arra a következtetésre kell jutnunk, hogy nagyon valószínűtlen, 
hogy ez az esemény valóban megtörtént", és ez , közvetve árnyékot vet Pál 
szavahihetőségére is". 

Habermas nem értett ezzel egyet. - Nos, egyszerűen ostobaság arról 
beszélni, hogy ez beárnyékolja Pál szavahihetőségét - felelte egyszerre 
bosszúsan és megdöbbenve azon, hogy akad, aki ilyet állít. 

- Hadd magyarázzam ezt meg! Először is, bár valóban egyedül 
itt történik erről említés, történetesen ez a legkorábbi és leginkább 
hitelesíthető szövegrész az összes közül. Ez azért számít, nem? 

-— — Másodszor, Pál nyilvánvalóan kapcsolatban állt az itt 
említett személyekkel. Ő maga mondja, hogy ,legtöbben még mindig 
élnek, néhányan azonban már elhunytak". Pál többeket ismerhetett közülük, 
mindenesetre tudta, hogy el lehet őket érni, és készséggel tanúskodnak 
arról, amit láttak. 

— Gondoljunk csak bele: Pál nem írta volna ezt le, ha nem lett volna 
abszolút biztos abban, hogy ezek az emberek megerősítenék, hogy valóban 
találkoztak a feltámadt Jézussal! Gyakorlatilag felszólítja az olvasóit, hogy 
maguk járjanak utána. Ezt csak az mondhatja ki, aki teljesen biztos a 
dolgában. 

— Harmadszor, ha egyetlen forrás áll csupán rendelkezésre, fel lehet tenni 
a kérdést: , Miért nincs több?" Azt azonban senki sem mondhatja, ,, Ez a 


forrás nem megbízható, mert nem akad más, aki ugyanezt állítja." Martin 
csak szeretné, ha ez árnyékot vetne Pál szavahihetőségére, de ilyen alapon 
nem lehet megkérdőjelezni. 

— jó példa ez arra, hogy egyes kritikusok önmaguknak mondanak ellent. 
Az evangéliumok feltámadásról szóló beszámolóit Pálra hivatkozva 
támadják, akit első számú tekintélynek tartanak. Ugyanakkor ebben a 
kérdésben Pált is megkérdőjelezik, mégpedig olyan szövegrészek alapján, 
amit egyébként nem tartanak megbízhatónak. Ez sokat elárul a 
módszereikről. 

Én azonban továbbra sem tudtam magam elé képzelni Jézust, amint 
megjelenik egy ekkora tömeg előtt. - Hol találkozhatott Jézus ötszáz 
emberrel? - kérdeztem. 

— Vélhetően Galilea hegyvidékén - gondolkodott el Habermas. -Ha meg 
tudott vendégelni ötezer embert, akkor miért ne prédikálhatott volna ötszáz 
embernek is? Máté megemlíti, hogy Jézus egyik feltámadás utáni 
megjelenése egy hegyen történt. Nem kizárt, hogy ekkor a tizenegy 
tanítványon kívül mások is voltak jelen. 

Próbáltam a jelenetet elképzelni, és még mindig azon tűnődtem, hogy 
vajon miért nem számoltak be mások is erről. - Nem gondolja, hogy a 
történetíró Josephusnak említést kellett volna tennie egy ilyen nagyszabású 
eseményről? 

— Nem feltétlenül. Josephus mintegy hatvan évvel az események után 
írta műveit. Mennyi ideig foroghat közszájon egy-egy esemény híre, mielőtt 
a szóbeszéd lassan elhal? - tette fel a kérdést. - Lehet, hogy Josephus nem is 
hallott róla, de az is lehet, hogy szándékosan nem tett róla említést, hiszen 
mint tudjuk, ő nem volt Jézus követője. Nem várhatjuk el tőle, hogy Jézus 
védelmében emeljen szót. 

Mielőtt szóhoz juthattam volna, Habermas így folytatta. - Nézze, 
szerfelett kedvemre való volna, ha erről az eseményről legalább öt forrás 
állna rendelkezésünkre. De nincs. Van viszont egy kiváló forrásunk, egy 
hitvallás, amely annyira hiteles, hogy a német történész, Plans von 
Campenhausen azt mondja róla: ,Ez a beszámoló minden tekintetben 
megfelel azoknak a feltételeknek, melyeket a történészek elvárnak egy 
megbízhatónak tekintett szövegtől." Ráadásul nem az ötszázra való 
hivatkozás az egyetlen hely, ami a feltámadás tényét bizonyítja. A magam 
részéről általában meg sem szoktam említeni. 


Volt logika Habermas válaszában. Ugyanakkor volt még egy problémám 
a hitvallással kapcsolatban: eszerint Jézus először Péternek jelent meg, 
miközben János azt állítja, hogy Mária Magdolna találkozott először a 
feltámadt Jézussal. Sőt a hitvallás az asszonyokat meg sem említi, holott az 
evangéliumi beszámolók kiemelten emlékeznek meg róluk. 

— Nem csökkentik ezek az ellentmondások a hitvallás szavahihetőségét? 
- kérdeztem. 

— Egyáltalán nem! - válaszolta. - Ha figyelmesen elolvassuk, nem az 
derül ki belőle, hogy először Péternek jelent meg. Mindössze Pétert nevezi 
meg elsőként. És mivel az I. század zsidó kultúrájában a nőket nem 
tekintették tanúként mértékadónak, nem meglepő, hogy a hitvallás őket nem 
is említi. Az akkori gondolkodásmódban az ő tanúságuknak nem lett volna 
súlya. Péter első helye logikai elsőbbséget jelent, nem pedig időbeli 
elsőséget. 

— A hitvallás megbízhatósága - vonta le a következtetést - ezúttal is 
érintetlen marad. Ön felvetett néhány kérdést, de remélem, belátja, hogy 
ezek nem ássák alá azokat a meggyőző bizonyítékokat, melyek szerint ez a 
hitvallás igen korán keletkezett, nem ragadtak rá legendás elemek, 
egyértelműen és konkrétan fogalmaz, és szemtanúk bizonyságtételén alapul. 

Kénytelen voltam elismerni, hogy igaza van. Világos és meggyőző 
bizonyítékok szólnak amellett, hogy az idézett hitvallás hathatósan erősíti 
meg Jézus feltámadás utáni megjelenéseit. 

William Lane Craig, a feltámadás előző fejezetben meginterjúvolt 
szakértője . elmondta, hogy a világ talán legnagyobb élő 
rendszerező teológusa, Wolfhart Pannenberg , megrázkódtatta a modern 
szkeptikus német teológiát azzal, hogy teológiájának egészét Jézus 
feltámadásának történelmi bizonyosságára építette fel a páli megjelenés- 
listára alapozva." 

Miután meggyőztek az  IKorinthus 15-ben szereplő hitvallás 
megbízhatóságára felhozott bizonyítékok, ideje volt rátérni a négy 
evangéliumra, melyek részletesebben adják elő a feltámadt Jézus 
megjelenéseinek történetét. 


AZ EVANGÉLIUMOK TANÚSÁGA 


Bevezetésképpen megkértem Habermast, hogy foglalja össze Jézus 
feltámadás utáni megjelenéseit Máté, Márk, Lukács és János beszámolója 
alapján. 

— Az evangéliumok és az Apostolok cselekedetei Jézus megjelenéseinek 
számos esetéről adnak hírt, melyek néha egyes emberek, máskor egész 
csoportok előtt történtek; néha zárt helyen, máskor a szabadban; néha olyan 
melegszívű emberek előtt, mint János, máskor olyan kételkedésre 
hajlamosak előtt, mint Tamás - magyarázta. 

— Egyes esetekben meg is érintették Jézust, vagy együtt ettek vele, Jézus 
tehát testi valójában volt jelen. A megjelenések heteken át folytatódtak. Jó 
okunk van megbízni ezekben a beszámolókban, például azért, mert 
olyannyira mentesek a jellegzetesen mitikus ábrázolás-módtól. 

— Kérem, sorolja fel Jézus megjelenéseit! 

Habermas fejből sorolta az alábbi listát. 

Jézus megjelent 


p Mária Magdolnának (Jn 20,10-18); 
p más asszonyoknak (Mt 28,8-10); 


p Kleofásnak és egy másik tanítványnak az emmausi úton (Lk 
24,13-32); 


p tizenegy tanítványnak és másoknak (Lk 24,33-49); 


p. tíz apostolnak és másoknak, miközben Tamás nem volt jelen (Jn 
20,19-23); 


p Tamásnak és a többi apostolnak (Jn 20,26-30); 
p  — hét apostolnak (Jn 21,1-14); 
p.a tanítványoknak (Mt 28,16-20); 


p végül mennybemenetele előtt együtt volt az apostolokkal az 
Olajfák hegyén (Lk 24,50-52 és ApCsel 1,4-9). 


- Külön érdekesség - tette hozzá Habermas -, hogy C. H. Dodd, 
a Cambridge-i Egyetem professzora elemezte ezeket a megjelenéseket, és 


úgy találta, hogy közülük több különösen is korai hagyományanyagon 
alapul, így Jézus találkozása az asszonyokkal (Mt 28,8-10), megjelenése a 
tizenegy apostol előtt, melynek során kinyilvánította a missziós parancsot 
(Mt 28,16-20), valamint az a találkozása a tanítványokkal, amikor 
megmutatta a kezét és oldalát (Jn 20,19-23). 

Jézus tehát sok helyen és sok ember előtt megmutatkozott. Nem arról 
van szó, hogy egy-két ember látott valami homályosan elsuhanó alakot. 
Többször megjelent számos ember előtt, és egyes megjelenéseiről több 
evangélium is beszámol, s ezenfelül az IKorinthus 15 hitvallása. 

— Vannak további megerősítések is? - kérdeztem. 

— Olvassa csak el az Apostolok cselekedeteit! - válaszolta Habermas az 
Újszövetségnek arra a könyvére hivatkozva, amely az egyház kezdeteit 
beszéli el. Ebben nem csak Jézus megjelenéseinek említésével találkozunk, 
hanem ezek részleteivel is, és csaknem valamennyi leírás kiemeli, hogy a 
tanítványok mindennek szemtanúi voltak. 

— Ez azért is fontos - mondta Habermas -, mert az Apostolok 
cselekedetei — 1-5,10. és 13. fejezetei — szintén tartalmaznak 
hitvallásokat, melyek az IKorinthus 15 krédójához hasonlóan igen korai 
időpontra datálható tudósítások Jézus haláláról és feltámadásáról. 

Ezzel felemelt egy könyvet, és felolvasta John Drane összegzését: A 
feltámadásról rendelkezésre álló legkorábbi bizonyítékainkról csaknem 
teljes bizonyossággal elmondható, hogy közvetlenül a feltámadás megadott 
időpontja utáni időből származnak. Ez derül ki az Apostolok 
cselekedeteinek első prédikációiból... nem lehet kétség afelől, hogy a 
Cselekedetek első fejezeteiben a szerző igen korai források anyagát 
dolgozta fel/ 

Az Apostolok cselekedetei valóban bővelkedik a Jézus megjelenéseire 
való hivatkozásokban. Különösen Péter apostol tesz erről gyakran említést. 
A 2,32-ben például ezt mondja: , Ezt a Jézust támasztotta fel az Isten, 
aminek mi valamennyien tanúi vagyunk." A 3,15-ben pedig megismétli: 
, Az élet fejedelmét pedig megöltétek. Az Isten azonban feltámasztotta őt a 
halálból, aminek mi tanúi vagyunk." A 1041-ben ismét megerősíti 
Kornéliusz és házanépe előtt, hogy , együtt ittunk és ettünk vele, miután 
feltámadt a halálból". 

Pál pedig ezt mondja a 13,31-ben: , O több napon át megjelent azoknak, 
akik együtt mentek fel vele Galileából Jeruzsálembe, és akik most az ő 


tanúi a nép előtt." 

— A feltámadás - erősítette meg Habermas - kétségkívül kezdettől fogva 
az ősegyház igehirdetésének középpontjában állt. Az első keresztények nem 
csak Jézus tanításának a követői voltak, hanem arról is meg voltak 
győződve, hogy élve látták őt a keresztre feszítés után. Ez az, ami 
megváltoztatta az életüket, és útjára indította az egyházat. Mivel ez a 
meggyőződés állt hitvallásuk fókuszában, semmi kétséget nem hagytak 
ennek igazsága felől. 

Az evangéliumok és az Apostolok cselekedeteinek számos bizonysága - 
az események, tanúságtételek, apró mozzanatok, és megerősítő részletek 
bősége - igen mély benyomást tett rám. Hiába próbáltam az ókori 
történelemben hasonlóan jól dokumentált eseményt felidézni, egy sem jutott 
eszembe. 

Ugyanakkor volt még egy kérdés, amit fel kellett tennem, ezúttal azzal 
az evangéliummal kapcsolatban, amelyről a kutatók többsége úgy véli, 
hogy az első írásbeli beszámoló Jézusról. 


MÁRK ÉS AZ ELMARADT BEFEJEZÉS 


Amikor tanulmányozni kezdtem az evangéliumi leírásokat a 
feltámadásról, egy zavarba ejtő megjegyzésen akadt meg a szemem a Biblia 
margóján: , A Márk 16,9-20 a legmegbízhatóbb korai kéziratokban nem 
szerepel." Más szóval a kutatók többségének az a véleménye, hogy Márk 
evangéliuma véget ér a 16. rész 8. versénél, vagyis azon a ponton, ahol az 
asszonyok megtalálják az üres sírt, és nem folytatódik a feltámadt Jézus 
megjelenéseivel. Ezt különösnek találtam. 

— Nem zavarja Önt az a tény, hogy a legkorábbi evangélium nem ad hírt 
egyetlen feltámadás utáni megjelenésről sem? - kérdeztem. 

Habermast ez a legkevésbé sem zavarta. - Számomra ez nem okoz 
problémát - mondta. - Persze jó lenne, ha Márk írt volna egy felsorolást 
Jézus — megjelenéseiről, ugyanakkor figyelembe kell vennünk a 
következőket. 

— Még ha Márk evangéliuma itt véget érne is (amivel egyébként nem 
mindenki ért egyet), benne van az üres sírról szóló beszámoló, és az is, 
hogy egy ifjú kijelenti: , Feltámadt!" 5 majd jelzi az asszonyoknak a 


várható megjelenéseket. Tehát megtaláljuk Márknál a feltámadásról szóló 
híradást, és az ezt követő megjelenések bejelentését is. 

— Kedvenc regényét kiolvasva kijelentheti: , Kár, hogy a szerző nem írta 
meg a következő epizódot!" Azt azonban nem mondhatja: , Kár, hogy a 
szerző nem hisz a következő epizódban!" Márk hite felől nem lehet 
kétségünk. Egyértelműen vallja, hogy a feltámadás megtörtént. Azzal fejezi 
be, hogy az asszonyok megtudják, hogy Jézus meg fog jelenni Galileában, 
majd mások később megerősítik, hogy ez valóban így történt. 

Az egyházi hagyomány szerint Márk Péter, a szemtanú útitársa volt. - 
Nem furcsa - kérdeztem -, hogy Márk meg sem említi, hogy Jézus 
megjelent Péternek? 

— Márk egyetlen megjelenést sem említ, ezért semmi különleges nincs 
abban, hogy Péter esetét sem említi - felelte. - Ám figyelje meg, hogy külön 
kiemeli Pétert, amikor a 16,7-ben azt írja: , De menjetek el, mondjátok meg 
a tanítványainak és Péternek, hogy előttetek megy Galileába: ott 
meglátjátok őt, amint megmondta nektek!" 

— Ez egybecseng az IKorinthus 15,5-tel, amely kijelenti, hogy Jézus 
megjelent Péternek. És említhetjük még a Lukács 24,34-et, egy másik korai 
hitvallást, amely így szól: , Valóban feltámadt az Úr, és megjelent 
Simonnak!", azaz Péternek. 

- Tehát amit Márk Péterre vonatkozóan megjövendöl, annak 
beteljesedését az egyház két korai és megbízható hitvallása is megerősíti, és 
maga Péter is beszámol róla az Apostolok cselekedeteiben. 


ALTERNATÍV MAGYARÁZATOK 


A Jézus feltámadás utáni megjelenéseiről szóló szemtanúi beszámolók és 
a megerősítő bizonyítékok mennyisége valóban lenyűgöző. Gondoljunk 
bele: ha minden egyes tanút beidéznénk a bíróságra, és mindegyikükre 
tizenöt percet szánnánk anélkül, hogy szünetet tartanánk, akkor a folyamat 
hétfő reggeltől péntek estig tartana. A tanúk 129 órán át tartó meghallgatása 
után ugyan ki távozna a teremből úgy, hogy nincs meggyőzve? 

Mivel törvényszéki újságíróként rengeteg büntető és polgári perről 
tudósítottam, egyet kell értenem a Brit Legfelső Bíróság elnökének, Sir 
Edward Clarke-nak azzal a megállapításával, amit húsvét első napjának 
alapos, jogi szempontú elemzése alapján jelentett ki: , Számomra a 


bizonyítékok perdöntőek, és a Legfelső Bíróságon számtalan alkalommal 
mondtam ki ítéletet olyan bizonyítási eljárások után is, melyek közel sem 
voltak ennyire megalapozottak. Jogászként az evangéliumok beszámolóját 
szavahihető tanúk kellően alátámasztott vallomásának fogadom el minden 
fenntartás nélkül." 

De nem lehetséges, hogy vannak olyan alternatív értelmezések, melyek 
más megvilágításban tüntetik fel a feltámadt Jézus megjelenéseiről szóló 
beszámolókat? Nem képzelhető el, hogy legendás elemek tapadtak ezekhez 
a beszámolókhoz? Vagy hogy a tanúk csupán hallucináltak? Úgy döntöttem, 
kikérem erről Habermas véleményét. 


1. feltételezés: Jézus megjelenései legendák 


Ha igaz az, hogy Márk evangéliuma eredetileg a megjelenésekről való 
beszámolók előtt ért véget, fel lehet hozni azt az ellenérvet, hogy az 
evangéliumok evolúciós fejlődésen mentek keresztül: Márk egyáltalán nem 
foglalkozik a feltámadás utáni megjelenésekkel, Máté alig, Lukács már 
többet jegyez le, és János említi a legtöbbet. 

— Nem arra utal ez, hogy Jézus megjelenései pusztán legendák, melyek 
az idő múlásával egyre jobban kikerekedtek? - kérdeztem. 

— Több okból sem - szögezte le Habermas. - Először is, nem mindenki 
osztja azt a véleményt, hogy Márk evangéliuma íródott legkorábban. Egyes 
kutatók, bár kétségkívül a kisebbséget képviselik, azt vallják, hogy Máté 
evangéliuma íródott legelőször. 

— Másodszor, még ha igaznak fogadnánk is el az ön által említett tézist, 
ez csak azt igazolná, hogy az idő múlásával megszaporodnak a legendás 
elemek. Ám ez nem érinti azt az eredeti állítást, hogy Jézus feltámadt a 
halálból. Történt valami, ami az apostolokat arra késztette, hogy a 
feltámadást helyezzék az ősegyház üzenetének középpontjába. A 
legendaelmélet nem magyarázza az első szemtanúk beszámolóit. Más 
szóval csak arra ad némi magyarázatot, hogy egy történet hogyan változott 
az idők során. Arra azonban nem ad választ, hogy miként keletkezett ez a 
történet, melynek a szereplői szemtanúk, akik igen korán lejegyezték a 
beszámolóikat. 

— Harmadszor, ön megfeledkezik arról, hogy az IKorinthus 15 hitvallása 
előbb keletkezett, mint bármelyik evangélium, és fontos adatokat közöl a 


megjelenésekkel kapcsolatban. A legnagyobb szabású állítás, hogy 
tudniillik a feltámadt Jézust egyszerre ötszáz ember látta, erre a legkorábbi 
forrásra megy vissza! Ez nem illik bele a legendafejlődés elméletébe. Éppen 
az IKorinthus 15 és az Apostolok cselekedetei a legendaelmélet legfőbb 
cáfolatai, hiszen mindkettő előbb keletkezett az evangéliumoknál. 

- És végül negyedszer, hogyan magyarázzuk az üres sírt? Ha 
a feltámadás csupán legenda, akkor a sír nem lehetett üres. Ám húsvét 
reggelén üresen találták! Ez a tény egy újabb hipotézist tesz szükségessé. 


2. feltételezés: Jézus megjelenései hallucinációk voltak 


Lehet, hogy a tanúk őszintén hittek abban, hogy találkoztak Jézussal, 
majd pontosan lejegyezték, amit látni véltek. Ám nem lehetséges, hogy 
csupán hallucináció áldozatai voltak, és valójában nem találkoztak 
senkivel? 

Habermas elmosolyodott a kérdésen. - Ismeri Gary Collinst? -kérdezte. 

Meglepett a kérdés. Persze hogy ismertem. - Nemrég vele készítettem 
interjút e könyv számára - mondtam. 

— Elhiszi, hogy ő képzett pszichológus? - kérdezte Habermas. 

— Igen - feleltem óvatosan, mert éreztem, csőbe akar húzni. - 
Doktorátusa van, húsz éve professzor, több tucatnyi pszichológiai témájú 
könyv szerzője, egy országos pszichológiai társaság elnöke. Egyértelmű, 
hogy szaktekintélynek fogadhatjuk el! 

Habermas átadott egy papírlapot. - Megkérdeztem Garyt, mi a 
valószínűsége annak, hogy Jézus megjelenései hallucinációk voltak, íme a 
szakvéleménye - mondta. Elolvastam az írást. 

A hallucinációk mindig egyéni történések. Természetüknél fogva egy 
bizonyos hallucinációt egyszerre csak egy ember láthat. Sosem fordul elő, 
hogy emberek egy csoportja ugyanazt hallucinálja. Az sem lehetséges, hogy 
valaki hallucinációt kelt másokban. Mivel a hallucináció kizárólag az egyén 
szubjektumában, egyéni  érzékeiben létezik, teljesen nyilvánvaló, 
hogy mások ennek nem lehetnek tanúi. 

— Ez tehát eleve kétségessé teszi a hallucinációs elméletet - mondta 
Habermas -, hiszen több beszámolót is olvashatunk arról, hogy Jézus 
egyszerre több ember előtt jelent meg feltámadása után, akik mind 
ugyanarról számoltak be. 


— Még sok más érvvel is alá lehet támasztani, hogy a hallucináció miért 
nem lehet a megjelenések magyarázata - folytatta. - A keresztre feszítés 
után a tanítványok tele voltak félelemmel, kétséggel és elkeseredéssel, míg 
a hallucináláshoz a készséges várakozás állapotára van szükség. Péter 
keményfejű ember volt, könyörgöm, Jakab pedig kételkedő típus - egyik 
sem megfelelő alany a hallucinációra. 

— Továbbá a hallucinációk viszonylag ritkák. Általában kábítószer vagy 
erős fizikai kimerültség váltja ki. Biztos vagyok abban, hogy senkivel sem 
találkozott, akinek e két kiváltó okon kívül más okozta volna a 
hallucinációját. Hogyan hihetnénk el, hogy több héten keresztül különböző 
háttérből érkező, eltérő vérmérsékletű emberek, több különböző helyszínen 
hasonló hallucinációs élményben részesültek? Ez azért kissé megingatja ezt 
a hipotézist, nem gondolja? 

— Ráadásul, ha megbízhatónak tekintjük az evangéliumi beszámolókat, 
mire véljük, hogy a tanítványok együtt ettek Jézussal és megérintették őt? 
Hogyan kísérhette kettejüket az emmausi úton? És hogyan magyarázzuk az 
üres sírt? Ha csak úgy vélték, hogy látták Jézust, a teste máig a sírjában 
pihenne. 

Rendben, gondoltam, ha nem volt hallucináció, attól még lehetett valami 
ennél rafináltabb is. 

— Nem lehetséges, hogy arról a jelenségről volt szó, melynek során egy 
csoport tagjai bebeszélnek maguknak valamit, amit igaznak vélnek anélkül, 
hogy annak valóságalapja lenne? - kérdeztem. - Mint Michael Martin 
megjegyezte: , Egy vakbuzgó vallásossággal teli személy azt látja, amit 
látni akar, és nem azt, ami a valóság." 

Habermas elnevette magát. - Tudja, Anthony Flew, az egyik ateista 
vitapartnerem mondta egyszer, hogy azért nem szereti ezt az utóbbi érvet, 
mert ez kétirányú zsákutca. Ahogy ő fejezte ki magát: , A keresztények 
azért hisznek, mert hinni akarnak, az ateisták viszont azért nem hisznek, 
mert nem akarnak hinni." 

— De a kérdésére visszatérve, a tanítványok több okból sem beszélhették 
ezt bele egymásba. Mivel ez állt a hitvallásuk középpontjában, túl sok 
forgott kockán: halálba mentek érte. Bizonyára akadt volna köztük valaki, 
aki később az egészet újragondolva visszavonta volna ezt az állítást, vagy 
szép csendben elvonult volna? És mi történt Jakabbal, aki nem hitt 


Jézusban, vagy Pállal, aki üldözte a keresztényeket? Nekik hogyan lehetett 
volna ilyesmit bebeszélni? És akkor még mindig ott van az üres sír kérdése. 

— Ezenkívül ez a hipotézis nem számol a sokat emlegetett hitvallás és a 
többi leírás sallangmentes nyelvezetével. A szemtanúk mind meg voltak 
győződve arról, hogy élve látták Jézust, amire nem ad magyarázatot a 
csoport nyomása. 

Habermas szünetet tartott, de csak azért, hogy elővegyen egy könyvet, és 
érvelését egy ismert teológus és történész, Cári Braaten szavaival támassza 
alá: , Még a legszkeptikusabb történészek is egyetértenek abban, hogy a 
korai kereszténység számára... Jézus halálból való feltámadása valós 
történeti esemény volt, a hitük alapja, és nem a hívők kreatív 
képzeletvilágából támadt mitikus elgondolás" 

- Vannak, akik még az utolsó szalmaszálba is belekapaszkodnak - fejezte 
be Habermas -, csak hogy kétségbe vonják Jézus feltámadás utáni 
megjelenéseit. De nincs jobb magyarázat, ami minden tényt számításba 
vesz, mint az, hogy Jézus valóban feltámadt. 


, NINCS ÉSSZERŰ KÉTELYNEK HELYE" 


Jézus meghalt a kereszten - Alexander Metherell ezt szemléletesen 
bizonyította. Húsvét reggelén a sírja üresen állt - William Lane 
Craig semmi kétséget nem hagyott efelől. A tanítványai és mások is 
látták, sőt megérintették őt, és együtt ettek vele a feltámadása után - 
ahogyan azt Gary Habermas számos érvvel alátámasztotta. Michael Green, 
a neves brit teológus ezt írja: , Jézus megjelenései legalább annyira 
hitelesek, mint bármely más ókori esemény... Nincs ésszerű kételynek helye 
arra vonatkozóan, hogy ezek megtörténtek, és éppen ezeken a 
megjelenéseken alapult az első keresztények feltámadásba vetett hite. 
Bizonyossággal tudták kimondani: Láttuk az Urat!" Tudták, hogy ő volt az." 

És mindez még nem merítette ki a bizonyítékok tárházát! Máris 
lefoglaltam egy repülőutat az ország túlsó felébe, hogy még egy szakértővel 
interjút készítsek a bizonyítékok utolsó kategóriájáról, mely a feltámadás 
történetisége mellett szól. 

Mielőtt azonban kiléptem volna Habermas dolgozószobájából, feltettem 
neki utolsó kérdésemet. Őszintén szólva tétováztam, hogy megkérdezzem- 
e, mert attól tartottam, sablonos választ fogok kapni rá. 


A kérdés a feltámadás jelentőségére vonatkozott. Biztos voltam benne, 
hogy Habermas azt a szokásos feleletet adja, hogy ez a keresztény tanítás 
középpontja, a tengely, amelyen a keresztények hite áll vagy bukik. És jól 
számítottam: ehhez hasonló szabvány választ kaptam. 

Mégis meglepődtem, mert ezenkívül mást is mondott. Ez a két lábbal a 
föld ön járó tudós, ez a nyers modorú és mindig harcra kész hitvitázó 
bepillantást engedett a leikébe, amikor feltárta előttem élete mély fájdalmát. 


DEBBIE FELTÁMADÁSA 


Habermas deresedő szakállát simogatta. Hangjából eltűnt minden harci 
hév. Nem idézett szaktekintélyeket, nem hivatkozott a Szentírásra, nem 
sorakoztatott fel érveket. A feltámadás jelentőségéről kérdeztem, ő pedig az 
1995-ös esztendőt idézte fel, amikor a felesége, Debbie, hosszan tartó 
betegség után gyomorrákban meghalt. Készületlenül ért a pillanat 
meghittsége, és megilletődötten hallgattam. 

— Kinn ültem a tornácon - kezdte semmibe révedő tekintettel. Mélyet 
sóhajtott, majd így folytatta. - Feleségem az emeleti szobában haldoklott. 
Néhány hét kivételével az egész időszakot otthon töltötte. Borzalmas volt. 
A legrosszabb, ami történhetett. 

Felém fordult és a szemembe nézett. - De tudja, mi volt az egészben a 
csodálatos? Több tanítványom is felhívott, és azt kérdezték: , Egy ilyen 
nehéz időszakban nem talál vigasztalást a feltámadásban?" Minden 
kétségbeesésem ellenére mosolyognom kellett. Egyrészt azért, mert a 
tanítványaim a Saját tanításommal igyekeztek megvigasztalni, másrészt 
pedig azért, mert sikerült nekik. 

— Amint ott ültem, Jób jutott eszembe, aki annyi szörnyűségen ment 
keresztül, és kérdésekkel ostromolta Istent. De Isten megfordította a 
szerepeket, és ő tett fel néhány kérdést Jóbnak. 

— Tudtam, ha Isten meglátogatna, csupán egyetlen kérdést tennék fel 
neki: , Uram, miért kell Debbie-nek odafent feküdnie?" És azt hiszem, Isten 
szelíden ezt kérdezné tőlem: , Gary, tudod, hogy a Fiamat feltámasztottam a 
halálból?" 

— , Persze, Uram - felelném - hét könyvet is írtam erről. Tudom, hogy 
feltámasztottad őt a halálból. De én most Debbie-ről kérdeztelek." 


— És azt hiszem, hogy ő újra csak megkérdezné: , Feltámasztottam a 
Fiamat a halálból?" És lassan megértettem, hogy ha a feltámadás arról szól, 
hogy ha Jézus kétezer éve feltámadt a halálból, akkor 1995-ben is van 
válasz Debbie halálára. És tudja, ez valódi vigasztalást jelentett számomra 
akkor, ott a verandán, és mind a mai napig. 

- Érzelmileg borzasztóan szenvedtem, mégis mindvégig abba 
kapaszkodtam, hogy a feltámadás valóban válasz Debbie szenvedésére. 
Továbbra is elkeserített és nyomasztott a kérdés, hogyan fogok négy 
gyereket egyedül fölnevelni. Mégis minden pillanatban vigaszt találtam 
ebben az igazságban. 

- Feleségem elvesztése a legfájdalmasabb dolog volt, amit 
valaha átéltem, de ha a feltámadás átsegített ezen, akkor mindenen 
átsegít. Ez az igazság megállta a helyét Kr. u. 30-ban, megállta a helyét 
1995-ben, megállja a helyét ma is, és a jövőben is. 

Plabermas rám szegezte a tekintetét. - Ez most nem prédikáció -mondta 
csendesen. - Teljes szívemből hiszek ebben. Ha van feltámadás, van 
mennyország. Ha Jézus feltámadt, feltámad Debbie is, és egykor majd én is. 
És akkor megláthatom mindkettőjüket. 


14. Közvetett bizonyítékok 


Milyen közvetett tények támasztják alá a 
feltámadást? 


Senki sem látta, amikor Timothy McVeigh két tonna műtrágyából előállított 
robbanóanyaggal rakta meg a bérelt Ryder teherautót. Annak sem volt 
szemtanúja, hogy leparkolt vele Oklahoma City szövetségi irodaháza előtt, 
majd felrobbantotta a bombát, melynek következtében 168 ember vesztette 
életét. Nem készült videofelvétel arról sem, hogyan hagyta el a tett 
színhelyét. 

Mindezek ellenére az esküdtszéknek semmi kétsége nem volt McVeigh 
bűnössége felől. Miért? Mert a vádhatóság a közvetett bizonyítékok alapján 
tényről tényre, bűnjelről bűnjelre, tanúról tanúra haladva képes volt 
megdönthetetlen vádat felépíteni ellene. 

Jóllehet a tanúk emelvényére szólított 137 ember egyike sem látta, amint 
McvVeigh elkövette a bűncselekményt, tanúvallomásaik alapján közvetve 
bizonyítani lehetett a bűnösségét. Egy üzletember elmondta, hogy McVeigh 
Ryder teherautót bérelt. A vádlott egyik barátja elmondta, hogy McVeigh 
beszélt arról, hogy képes lenne felrobbantani a kormányzat épületét. Egy 
szakértő kijelentette, hogy McvVeigh letartóztatása után robbanószer- 
maradványokat találtak a ruházatán. 

A vádhatóság mindezt hétszáznál is több tárgyi bizonyítékkal 
támasztotta alá: szállodai és taxis nyugtáktól kezdve telefonbeszélgetésekről 
készült felvételeken és egy teherautó slusszkulcsán át egy kínai étteremből 
származó számláig. 

A szemtanú vallomása közvetlen bizonyítékot jelent, mert eskü alatt 
vallja, hogy látta, amint a vádlott elkövette a bűncselekményt. Bár ez 
többnyire rendkívül hatásos, néha a homályos emlékezet, az előítéletek, 
vagy a szándékos torzítás gyengíti a megbízhatóságát. Ezzel szemben a 


közvetett bizonyíték olyan indirekt tényekből áll össze, melyekből logikus 
következtetések vonhatók le. Ezek együttes hatása legalább olyan perdöntő 
lehet, mint a szemtanúk beszámolói, sőt sok esetben még megbízhatóbbnak 
bizonyulnak. 

Kérdezzék meg Timothy McvVeigh-t! O talán azt gondolta, hogy 
tökéletes bűntényt követett el, mert tettének egyetlen szemtanúja sem akadt. 
Mégsem kerülhette el a halálbüntetést, mert a közvetett bizonyítékok olyan 
egyértelműen vallottak ellene, mintha szemtanúk egész sorát sikerült volna 
felvonultatni. 

Miután áttekintettük az üres sír mellett szóló nyomós érveket, és a 
szemtanúk beszámolóit a feltámadt Jézusról, ideje rátérni a feltámadás 
mellett tanúskodó közvetett bizonyítékokra is. Tudtam, hogy ha egy ilyen 
rendkívüli esemény, mint Jézus feltámadása valóban megtörtént, akkor a 
történelem bőven szolgáltat erre bizonyítékokat. 

Utam újra Dél-Kaliforniába vezetett, ezúttal egy olyan professzor 
irodájába, akinek szakértelme mesterfokon ötvözi a történészi, filozófusi és 
természettudományos képzettséget. 


TIZENHARMADIK INTERJÚ: J. P. MORELAND, PHD. 


Az ötvenes J. P. Moreland kissé idősebbnek látszik a koránál, de ez 
csupán sötétszürke hajának, ezüstös bajuszának és 
aranykeretes szemüvegének tulajdonítható. Valójában tele van fiatalos 
lendülettel és energiával. Élénken és nagy lelkesedéssel beszél, 
mondanivalója hangsúlyos pontjainál gyakran előredől forgószékében, néha 
szinte nekem ugrik, mintha le akarna hengerelni az érveivel. 

— Nagyon szeretem ezt a témát! - lelkendezett, mikor szünetet tartottunk, 
bár ez szavak nélkül is nyilvánvaló volt. 

Moreland olyan rendszerezetten és logikusan építi fel a mondanivalóját, 
és minden erőlködés nélkül olyan összeszedetten és szabatosan fejezi ki 
magát egyetlen felesleges szó és csapongó gondolat nélkül, hogy a vele 
készült interjú szerkesztés nélkül is nyomdakész állapotban volt. Mikor 
leállt a magnóm, ő is megállt, megvárta, míg kicserélem a kazettát, majd 
pontosan ott folytatta, ahol abbahagyta. 

Moreland közismert filozófus (a Dél-Kaliforniai Egyetemen doktorált), 
aki otthonosan mozog Kant és Kierkegaard fogalmi világában, mégsem 


csupán az elvont kérdésekben van otthon.  Természettudományos 
végzettsége (a Missouri Egyetemen vegyészi diplomát szerzett), valamint 
elmélyült történelemismerete (mint azt kiváló könyve, a Scaling the Secular 
City - , A világi város megmérettetése" bizonyítja) nem engedi, hogy 
elrugaszkodjon a valóság talajáról. 

Moreland, aki a Dallasi Teológiai Szemináriumon teológusi diplomát is 
szerzett, jelenleg a Talbot School of Theology professzora, ahol a doktori 
program keretében filozófiát és etikát tanít. 

Cikkei harmincnál is több szaklapban jelentek meg, például a 
következőkben: American Philosophical Ouarterly, 
Metaphilosophy, Philosophy and Phenomenological Research. Tucatnyi 
könyv szerzője, társszerzője vagy szerkesztője, közöttük az alábbiaknak: 
Christianity and the Natúré of Science (A kereszténység és a tudomány 
természete); Does God Exist? (Létezik Isten? - amely Kai Nielsennel 
folytatott vitáját tartalmazza); Ihe Life and Death Debate (Vita 
életről, — halálról; The Creation  Hypothesis (A teremtés mint 
hipotézis); Beyond Death: Exploring the Evidence of Immortality (A halál 
után - A halhatatlanság bizonyítékai); Jesus under Tire (Jézus 
kereszttűzben); Lőve Your God with All Your Mind (Szeresd Istenedet teljes 
elméddel). 

Amikor leültünk Moreland szűkös, de otthonos irodájában, tisztában 
voltam azzal, hogy a közvetett bizonyítékok egymást erősítik, ezért sosem 
állhatnak magukban. Más szóval, tégláról téglára haladva kell felépíteni azt 
a szilárd alapot, amely alkalmas arra, hogy megbízható következtetések 
épülhessenek rá. 

Rögtön az interjú elején a következő kérdést szegeztem Moreland-nek: - 
Felsorolna öt olyan közvetett bizonyítékot, amelyek meggyőzik önt arról, 
hogy Jézus feltámadt a halálból? 

Moreland figyelmesen hallgatta a kérdésemet. - Ötöt? - kérdezte. 

— Öt olyan pontot, amelyet senki sem vitat? 

Bólintottam. Ezzel Moreland eltolta székét az asztaltól, és belekezdett az 
első általa fontosnak ítélt közvetett bizonyíték kifejtésébe: a tanítványok 
élete megváltozott, és a halált is vállalták azért a hitükért, hogy Jézus 
feltámadt a halálból. 


1. KÖZVETETT BIZONYÍTÉK - A TANÍTVÁNYOK ÉLETÜKET 
ADTÁK A HITÜKÉRT 


- Amikor Jézust megfeszítették - kezdte Moreland -, követői 
elbátortalanodtak és csalódottak voltak. Már nem bíztak abban, hogy Jézust 
csakugyan Isten küldte, mert a közhiedelem szerint, akit keresztre 
feszítettek, azon Isten átka volt. Azt tanulták, hogy Isten nem engedi, hogy 
a Messiás halált szenvedjen. Ezért szétrebbentek, és úgy tűnt, hogy a Jézus- 
mozgalom hamvában elhal. 

— Kis idő múlva azt látjuk, hogy felhagynak a foglalkozásukkal, újra 
összejönnek, és egy rendkívül sajátos üzenetet kezdenek hirdetni: Jézus 
Krisztus az Isten Messiása, aki meghalt a kereszten, feltámadt, és ők 
találkoztak vele. 

— Életük hátralévő részében ezt az üzenetet hirdették, jóllehet emberi 
szemmel nézve ez egyáltalán nem volt kifizetődő. Nem tengerparti nyaraló 
várt rájuk, hanem küzdelmes élet. Gyakran éheztek, a szabadban aludtak, 
kinevették, megverték, bebörtönözték őket. Végül pedig a legtöbben 
kínhalált szenvedtek. 

— Miért? Mert olyan szentek voltak? Nem, hanem azért, mert tökéletesen 
meg voltak győződve arról, hogy Jézus Krisztus feltámadt a halálból. Nincs 
más magyarázat erre, csak az, hogy személyesen találkoztak a feltámadt 
Krisztussal. 

— Igen, a halált is vállalták a hitükért - vetettem közbe. - De ugyanezt 
megtették muzulmánok, mormonok, Jim Jones vagy David Koresh követői 
is. Lehet, hogy egyszerűen csak fanatikusak voltak, de ez még nem 
bizonyítja, hogy amiben hittek, az igaz volt. 

— Várjunk csak! Gondoljuk végig a különbségeket! - figyelmeztetett 
Moreland, miközben szemtől szembe fordult velem, és két lábát megvetette 
a padlón. 

- A muzulmánok abban hisznek, hogy Allah kinyilatkoztatta magát 
Mohamednek, ez a kinyilatkoztatás azonban nem történt nyilvánosan, 
mások által is megfigyelhető módon. Tehát fennáll a tévedés lehetősége. 
Talán őszintén hisznek benne, de tényszerűen nem tudhatják, mivel nem 
volt tanúja ennek az eseménynek. 

— Ezzel szemben az apostolok olyasmiért vállalták a halált, amit a saját 
szemükkel láttak, és a kezükkel tapintottak. Abban a különleges helyzetben 


voltak, hogy nemcsak hitték, hogy Jézus feltámadt a halálból, hanem 
biztosan tudták is. Itt van ez a tizenegy szavahihető ember, akiket 
semmilyen hátsó szándék nem vezérel, akik semmit sem nyerhetnek, 
viszont annál többet veszíthetnek, és egybehangzóan állítják, hogy a saját 
szemükkel láttak valamit - ezt nem lehet figyelmen kívül hagyni. 

Elmosolyodtam, mert amikor az ellenvetésemet előadtam, csak az ördög 
ügyvédjét játszottam, valójában egyet értettem Moreland-del. Ez az 
alapvető különbség saját életutamon is fordulót jelentett. 

Magam számára a következőképpen egyszerűsítettem le a dolgot: Az 
emberek vállalják a halált a vallásos meggyőződésükért, ha őszintén 
hisznek annak igazságában, de nem áldozzák fel az életüket, ha tudják, 
hogy hiedelmeik hamisak. 

Míg a legtöbb ember hittel elfogadja, hogy amiben hisz, az igaz, a 
tanítványok abban a helyzetben voltak, hogy teljesen biztosan tudták, hogy 
Jézus feltámadt a halálból. Azt állították, hogy látták őt, beszéltek vele, 
együtt ettek vele. Ha nem lettek volna ebben teljesen biztosak, nem hagyták 
volna a feltámadás hirdetéséért halálra kínoztatni magukat. 

Rendben! Megadom magam! - mondtam - Lássuk a további érveket! 


2. KÖZVETETT BIZONYÍTÉK - A KÉTELKEDŐK MEGTÉRÉSE 


- Egy másik közvetett bizonyíték - folytatta Moreland - az a 
néhány megrögzött kételkedő, akik a keresztre feszítés előtt nem hittek 
Jézusban, és ellenségesek voltak a kereszténységgel szemben, Jézus halála 
után azonban elfogadták a keresztény hitet. Ennek csak az lehet a 
magyarázata, hogy találkoztak a feltámadt Krisztussal. 

—- Nyilván Jakabra, Jézus testvérére gondol, illetve a tarzuszi Saulra, 
akiből Pál apostol lett - szólaltam meg. - De mivel tudja alátámasztani, 
hogy Jakab kételkedő volt? 

— Az evangéliumok szerint - mondta - Jézus családját, melybe Jakab is 
beletartozott, zavarták Jézus önmagával kapcsolatos kijelentései. Nem 
hittek benne, és összeütközésbe kerültek vele. Az ókori judaizmusban 
megütköztek azon, ha egy rabbit nem fogadott el a családja, ezért az 
evangéliumok szerzőinek semmi indítéka nem lehetett arra, hogy 
előálljanak egy ilyen történettel, ha ez nem volt igaz. 


- A történetíró Josephus Flavius feljegyezte, hogy Jakabot, 
Jézus testvérét, aki a jeruzsálemi gyülekezet elöljárója volt, a 
testvérébe vetett hite miatt halálra kövezték. Miért változott meg Jakab 
élete? Pál megmondja: megjelent neki a feltámadt Jézus. Erre nincs 
más magyarázat. 

Nekem se jutott eszembe egyéb magyarázat. - És Saul? - kérdeztem. 

— Ő, mint farizeus, gyűlölt mindent, ami ellentétben állt a zsidó nép 
hagyományaival. Számára ez a kereszténységnek nevezett ellenmozgalom a 
hűtlenség csúcsa volt. Haragos indulatában kíméletlenül üldözte a 
keresztényeket, és ahol csak tudta, halálra adta őket — magyarázta 
Moreland. 

- Ám hirtelen nemcsak megenyhül a keresztények iránt, 
hanem csatlakozik is hozzájuk! Hogyan történhetett ez? Nos, 
mindenki egyetért abban, hogy a galatákhoz írt levelet Pál írta, és ebben ő 
maga mondja el, hogy mi késztette a száznyolcvan fokos fordulatra, 
és miért vált a keresztény hit élharcosává. Saját kezűleg írja le, hogy látta a 
feltámadott Krisztust, és hallotta, amint Krisztus elhívta a követői közé. 

Számítottam arra, hogy Moreland ezt említem fogja, és készenlétbe 
helyeztem egy ellenvetést, mely Michael Martintól, a kereszténység 
bírálójától származik. Martin kijelentette, hogy ha Pál apostol megtérését a 
feltámadás egyik bizonyítékának tekintjük, akkor Mohamed megtérését az 
Allah-hitbe annak bizonyítékául kellene felfognunk, hogy Jézus nem támadt 
fel, hiszen a mohamedánok tagadják a feltámadást. 

- — Lényegében tehát azt állítja . hogy — Pál megtérése és 
Mohamed megtérése kölcsönösen kizárják egymást - mondtam 
Morelandnek. - Ez elég jó érvnek tűnik. Elismeri, hogy igaza van? 

Moreland nem kapott a szívéhez. - Vessünk egy pillantást Mohamed 
megtérésére - mondta magabiztosan. - Erről senki nem tud semmit. 
Mohamed azt állítja, hogy egy barlangban vallási élményben volt része, 
melynek során Allah kinyilatkoztatta neki a Koránt. Nincs szemtanú, aki ezt 
igazolná. Mohamed sem adott nyilvánosan olyan csodajeleket, melyekkel 
bizonyította volna, hogy igazat mondott. 

— Ráadásul sokaknak érdekében állt, hogy Mohamedhez csatlakozzanak, 
mert az iszlám eleinte többnyire hadviselés útján terjedt. Mohamed követői 
politikai befolyást szereztek a meghódított falvakban, melyekben karddal 
, térítették" a lakosságot a muzulmán hitre. 


-— Ezzel szöges ellentétben áll Jézus követőinek, köztük Pálnak 
a fellépése. Azt állították, hogy olyan nyilvánosan megtörtént 
eseményeknek voltak a tanúi, melyeket mások is láttak. Ezek a dolgok 
rajtuk kívül történtek, nem csupán a gondolatvilágukban. 

— Pál továbbá a második korinthusi levélben - melynek hitelességét senki 
sem vitatja - arra emlékezteti a korinthusiakat, hogy amikor korábban náluk 
járt, csodákat vitt végbe közöttük. Ostobaság lett volna ilyet állítani, ha ez 
nem így történt. 

— Hová akar kilyukadni? - kérdeztem. 

- Ne feledje - mondta -, nem csupán arról van szó, hogy Pál 
megváltoztatta a korábbi véleményét. Magyarázatot kell adni arra a 
gyökeres fordulatra, ami egész addigi hitével és  neveltetésével 
szembefordította. Hogyan láthatta a feltámadt Jézust, aminek mások is tanúi 
voltak, bár nem egészen értették, mi történt? És hogyan tett csodákat, 
melyek alátámasztották apostoli küldetését? 

— Jó, jó - mondtam - értem már, mire gondol. És elfogadom ezt az érvet 
is - mondtam, majd intettem, hogy térjen rá a következő bizonyítékra. 


3. KÖZVETETT BIZONYÍTÉK - TÁRSADALMI 
STRUKTÚRÁK MEGVÁLTOZÁSA 


Mielőtt rátért volna a következő bizonyítékra, Moreland szükségesnek 
tartotta, hogy némi háttérinformációt adjon a zsidó kultúrával kapcsolatban. 

-Jézus korában a zsidók már hét évszázada üldözést szenvedtek a 
babilóniaiaktól, az asszíroktól, a perzsáktól, majd a görögöktől és a 
rómaiaktól. Sokan közülük szétszóródtak, és fogságban éltek e népek 
között. 

- — Ennek ellenére még ma is élnek zsidók, a hettiták, 
perizziták, ammoniták, asszírok, perzsák, babilóniaiak és más ókori népek 
viszont régen kihaltak. Miért? Mert ezeket a népeket más 
nemzetek hódították meg, házasságok révén keveredtek velük, míg végül 
elvesztették nemzeti öntudatukat. 

— Miért nem így történt a zsidókkal? Azért, mert azt, ami őket zsidóvá 
tette - a nemzeti identitásukat biztosító társadalmi struktúrákat rendkívül 
nagy becsben tartották. Átadták a gyermekeiknek, minden szombaton 
megünnepelték a zsinagógákban, és szertartásaikkal újra és újra 


megerősítették, mert tudták, ha nem így cselekszenek, a zsidóság rövid időn 
belül eltűnik a föld színéről, azaz asz-szimilálódik a környező kultúrákhoz. 

— Azért is ragaszkodtak ezekhez a társadalmi struktúrákhoz, mert hitték, 
hogy Isten bízta rájuk, és hitük szerint ezek elhanyagolásával lelkűk pokolra 
jutását kockáztatták volna. 

— Ilyen körülmények között lép fel egy Jézus nevű rabbi, aki az ország 
egyik alacsony presztízsű térségéből származik. Három éven keresztül tanít, 
követői a társadalom alsóbb rétegéhez tartoznak, szembekerül a 
hatóságokkal, és a kereszten végzi ahhoz a mintegy harmincezer zsidóhoz 
hasonlóan, akiket ebben az időszakban szintén kivégeztek. 

— De öt héttel a keresztre feszítése után már több, mint tízezer zsidó 
követi őt mint egy új vallás alapítóját. És ami egyszerűen megfoghatatlan: 
hajlandók feladni vagy megváltoztatni szokás-rendszerüknek mind az öt 
elemét, melyeknek társadalmi és teológiai fontosságát az anyatejjel szívták 
magukba. 

— Csak az lehet e mögött, hogy valami nagy dolog történt -mondtam. 

Moreland nyomatékosan megismételte: - Valami nagyon nagy dolog 
történt! 


A zsidó szokások forradalmi átalakulása 


Arra kértem Morelandet, hogy vegyük sorra, hogyan változtatták vagy 
szüntették meg Jézus követői a fent említett öt társadalmi intézményt. 

— Először is - kezdte -, Ábrahám és Mózes óta bűneik engesztelésére a 
zsidók évente egyszer engesztelő áldozatot mutattak be a bűneikért, amivel 
elnyerték Isten bocsánatát, és igaz emberekként állhatták meg előtte. Ám a 
názáreti ács halála után a kereszténnyé lett zsidók felhagytak az állatáldozat 
bemutatásával. 

- Másodszor, a zsidók hangsúlyozták, hogy engedelmeskedni 
kell azoknak a törvényeknek, melyeket Isten Mózesen keresztül adott nekik. 
Felfogásuk szerint ez különböztette meg a zsidó népet a pogányoktól. Ezzel 
szemben, röviddel Jézus halála után, ugyanezek a zsidók azt kezdték 
hangoztatni, hogy aki közösségük tagja kíván lenni, annak nem elegendő 
egyedül Mózes törvényeit betartani. 

— Harmadszor: a zsidók aggályos gonddal megtartották a szombatot, c 
napon csak vallási tevékenységet végeztek. így akarták elnyerni Isten 


tetszését, és biztosítani a maguk és családjuk üdvösségét. A názáreti ács 
halála után azonban ez a másfél évezredes hagyomány teljesen 
megváltozott. A keresztények vasárnap kezdtek 

istentiszteletet tartani. Miért? Mert Jézus akkor támadt fel a halálból. 

— Negyedszer, hitük tiszta monoteizmus volt: egyetlen Istent imádtak. 
Bár a keresztények is a monoteizmus talaján állnak, az egy Isten számukra 
az Atyát, a Fiút és a Szentlelket jelenti. Ez gyökeresen eltér a zsidók hitétől, 
akik az eretnekség netovábbjának tartották azt a tanítást, hogy Jézus Isten és 
ember egy személyben. Ennek ellenére számos zsidó Istenként kezdte 
imádni Jézust már a kereszténység létrejöttének első évtizedében. 

— Végül ötödször, ezek a keresztények azt vallották, hogy a Messiás a 
világ bűneiért szenvedett és halt meg, míg a zsidók politikai vezért láttak a 
Messiásban, aki legyőzi a római hadakat. 

Miután Moreland a felsorolás végére ért, átható tekintetét rám szegezve 
ezzel a kérdéssel fordult hozzám: - Lee - mondta -, mivel magyarázza, hogy 
rövid idő alatt nem csak egyetlen zsidó, hanem egy legalább tízezres 
lélekszámú zsidó csoport feladta ezt az öt alapvető gyakorlatot, mely 
társadalmilag és teológiailag évszázadokon keresztül létfontosságú volt 
számukra. Számomra egyszerű a magyarázat: látták a feltámadt Jézust. 

Bár Moreland érvelése rendkívül szuggesztív volt, úgy éreztem, nagyon 
nehéz mai gondolkodásunkkal megérteni ezt a radikális átalakulást. 

— Manapság annyira képlékeny az emberek hite - mondtam. -Ide-oda 
csaponganak a kereszténység és New Age között. Belekóstolnak a 
buddhizmusba, kiválogatják, ami nekik tetszik, és megalkotják a saját 
vallásosságukat. A mai ember számára az ön által említett változások nem 
tűnnek olyan rendkívülinek. 

Moreland bólintott. Nyilván már hallotta ezt az ellenvetést. - Az ilyen 
emberektől meg szoktam kérdezni: , Miben hiszel, ami mindennél 
fontosabb számodra? Abban, hogy a szüleid jó emberek voltak? Vagy 
abban, hogy a gyilkosság erkölcstelen? Gondolj arra, milyen rendkívüli 
eseménynek kellene bekövetkeznie ahhoz, hogy ezt a hitet feladd! Ez 
valamivel közelebb visz minket a kérdés lényegéhez." 

— Ne feledjük, egy egész közösség adta fel nagy becsben tartott hitét, 
melyet évszázadokon át őriztek, és hitték, hogy Istentől ered. Annak 
ellenére tették ezt, hogy az életük veszélyben forgott, és hitük szerint 
tévedésük esetén lelkük üdvösségét tették kockára. 


— És ami ennél is több, nem azért tették ezt, mert megérett bennük a 
változtatás szándéka. Nagyon is meg voltak elégedve a hagyományaikkal. 
Hogy mégis szakítottak velük, az csakis azért történhetett, mert látták 
azokat a csodákat, amelyeket nem tudtak megmagyarázni, és amelyek arra 
indították őket, hogy másképp lássák a világot. 

— Mi, nyugati individualisták, szeretjük a technológiai és társadalmi 
változásokat - vetettem közbe. - Nekünk a hagyományok már nem 
jelentenek sokat. 

— Ez így van - jelentette ki Moreland. - De ezek az emberek nagyra 
becsülték a hagyományaikat. Olyan korban éltek, amikor annál jobbnak 
tartottak valamit, minél ősibb volt. Minél messzebbre vissza tudtak vezetni 
egy gondolatot az időben, annál igazabbnak tartották. Az újonnan szárnyra 
kelt gondolatok éppen ezért a maival ellentétes hatást váltottak ki. 

— Higgye el - fejezte be -, a zsidó társadalmi struktúrák megváltoztatása 
nem apró kis módosítás volt, hanem hatalmas fordulat! Afféle társadalmi 
földrengés. És a földrengéseknek mindig van kiváltó oka. 


4. KÖZVETETT BIZONYÍTÉK - ÚRVACSORA ÉS KERESZTSÉG 


Moreland kijelentette, hogy a korai egyházban az úrvacsora és a 
keresztség  szentségeinek megjelenését is a feltámadás közvetett 
bizonyítékának tekinthetjük. Én azonban némileg kételkedtem ebben. 

-— Nem arról van szó csupán, hogy a vallások természetes 
módon kitermelik a maguk szertartásait és hitgyakorlatát? - kérdeztem. - 
Minden vallásban vannak ilyenek. Miért bizonyítaná ez a feltámadást? 

— Nézzük először az úrvacsorát! - felelte. - Különös módon Jézus első 
követői nem azért jöttek össze, hogy megünnepeljék a tanítását, vagy azt, 
hogy milyen csodálatos volt ő. Azért gyűltek össze rendszeresen ünnepi 
lakomára, mert emlékezni akartak arra, hogy Jézust nyilvánosan és 
megalázó módon megölték. 

- — Gondoljuk át ezt mai fogalmainkkal! Tegyük fel, hogy 
vannak emberek, akik szeretik John F. Kennedyt! Elképzelhető, hogy 
rendszeresen összejönnek, és megemlékeznek a politikai tevékenységéről és 
a karizmatikus személyiségéről. De azt nem fogják megünnepelni, hogy 
Lee Harvey Oswald meggyilkolta őt! 


— Pedig ez jó analógiája annak, amit az első keresztények tettek. Mivel 
magyarázza ezt, ha nem azzal a felismeréssel, hogy Jézus halála valójában 
győzelem volt? Nem azok mondták ki az utolsó szót, akik megölték. Az 
utolsó szó az, hogy legyőzte a halált, mert feltámadt. Azért ünnepelték a 
kivégzését, mert meg voltak győződve arról, hogy látták a feltámadt Jézust. 

— És a keresztség? - kérdeztem. 

— Az ősegyház a bemerítésnek azt a formáját gyakorolta, amit a zsidó 
hagyomány szerint a  prozeliták esetében alkalmaztak. Azokat a 
pogányokat, akik Mózes törvénye szerint kívántak élni, a zsidók 
bemerítették Izrael Istenének nevében. Az újszövetségi időkben az Atya, a 
Fiú és a Szentlélek nevében merítették be az embereket, ami azt jelenti, 
hogy Jézust Istennel egy szintre emelték. 

— Ezen túlmenően a keresztség az úrvacsorához hasonlóan szintén Jézus 
halálának a megünneplése volt. A víz alá merülés Jézus halálára emlékeztet, 
a vízből való kiemelkedés pedig arra, hogy Jézus feltámadt. 

- Tehát ön azt állítja, hogy a keresztények e szentségeket nem 
az úgynevezett misztériumvallásokból vették át? - vetettem közbe. 

- Jó okom van ezt állítani - felelte Moreland. - Először is, 
nincs megalapozott bizonyíték arra vonatkozóan, hogy már az újszövetségi 
kor előtt megjelentek volna a misztériumvallásokban az istenek haláláról és 
feltámadásáról szóló tanok. Tehát ha kölcsönzés történt, akkor csakis ezek a 
vallások kölcsönözhettek a kereszténységtől. 

— Másodszor, a bemerítés gyakorlata a zsidó szokásokból ered, márpedig 
a zsidók óvakodtak attól, hogy istentiszteleti formáik közé pogány vagy 
görög elemeket beengedjenek. Harmadszor, ez a két szentség már a legelső 


keresztény gyülekezetekben is jelen volt — olyan korán, amikor más 
vallások még semmilyen hatást nem gyakorolhattak jézus halálának az 
értelmezésére. 


5. KÖZVETETT BIZONYÍTÉK - AZ EGYHÁZ MEGJELENÉSE 


— A jelentős kulturális változások mögött a történészek mindig valami 
olyan eseményt keresnek, ami indokolja azokat - vezette be Moreland az 
utolsó pontot. 

— Igen, ez logikus - mondtam. 


— Nos, akkor gondolkodjunk el az egyház kezdeteiről! Vitán felül áll, 
hogy az első gyülekezetek Jézus halálát követően hamarosan megjelentek, 
és olyan rohamosan terjedtek, hogy húsz év múlva már a császár római 
palotáját is elérte a hírük. Ráadásul ez a mozgalom egy sereg ideológiát 
legyőzött, míg végül az egész Római Birodalomban elterjedt. 

— Nos, ha ön egy marslakó lenne, aki lenéz a földre az I. században, 
vajon a kereszténység vagy a Római Birodalom túlélését jósolná? 
Valószínűleg egy fabatkát sem adna ezért a szedett-vedett csoportosulásért, 
amelynek legfőbb üzenete az volt, hogy egy Isten háta mögötti faluból 
származó megfeszített ács legyőzte a halált. Annyira sikeres volt ez a 
mozgalom, hogy ma a gyermekünket Péternek vagy Pálnak nevezzük, a 
kutyánkat viszont Cézárnak vagy Nérónak. 

— Nézze - mondta -, ha valaki megvizsgálja ezt a közvetett bizonyítékot, 
és azt a következtetést vonja le, hogy Jézus nem támadt fel a halálból - ám 
legyen! De akkor ajánljon egy olyan alternatív megoldást, amely mind az öt 
közvetett bizonyíték fényében megállja a helyét! Ne feledje, a tények 
valódisága felől nincs kétség! Csak az kérdés, hogyan magyarázzuk e 
tényeket. A magam részéről sohasem hallottam jobb magyarázatot annál, 
mint hogy Jézus valóban feltámadt. 

Gondolatban visszapörgettem a felsorolt közvetett bizonyítékokat: a 
tanítványok halálmegvető bátorsága; a korábban kételkedő Jakab és Saul 
radikálisan megváltozott élete; a zsidók sok évszázados társadalmi 
struktúráinak gyökeres változása; az úrvacsora és a keresztség hirtelen 
megjelenése; az egyház erőteljes kibontakozása és terjedése. 

Ennek az öt vitathatatlan ténynek a fényében egyet kellett értenem 
Morelanddel abban, hogy mindez egyedül a feltámadásban nyer értelmet. 
Nincs más hihető magyarázat. És ezek csupán a közvetett bizonyítékok! Ha 
ehhez hozzátesszük az üres sírról és a feltámadás utáni megjelenésekről 
szóló meggyőző bizonyságtételeket, akkor a kérdés már el is dőlt. 

Ugyanígy látta ezt Sir Lionel Luckhoao, a kiváló jogász, aki azzal került 
be a Guinness rekordok könyvébe mint minden idők legsikeresebb 
ügyvédje, hogy egymásután 245 felmentő ítélet született az általa védett 
gyilkossági ügyekben." Luckhoo, aki korábban törvényszéki bíró, majd 
diplomata volt, és akit Erzsébet királynő kétszer is lovaggá ütött, éveken át 
tanulmányozta a feltámadás történelmi tényeit, mielőtt erre a megállapításra 
jutott: , Egyértelműen kijelenthetem, hogy Jézus Krisztus feltámadásának 


bizonyítékai annyira elsöprőek, hogy ezek súlya alatt csak egyetérteni lehet, 
a kétely árnyékának sem marad helye." 


AZ UTOLSÓ LÉPÉS 


Az interjú végeztével, miközben a magnó zsinórját kihúztam a 
konnektorból, és kezdtem összeszedni a jegyzeteimet, még váltottunk 
néhány szót az amerikai futballról. Bár már sietnem kellett, hogy elérjem a 
chicagói gépet, Moreland mondott valamit, ami lázas tevékenységem 
abbahagyására késztetett. 

— Van még egy típusa a bizonyítékoknak, amiről nem kérdezett -jegyezte 
meg. 

Gyorsan végiggondoltam az interjút. - Szabad a gazda! - mondtam. - Mi 
az? 

— Arra gondolok, hogy a kezdeti idők óta világszerte sokan találkoztak a 
feltámadt Krisztussal, a legkülönfélébb kultúrából és háttérből származó 
emberek - képzettek és képzetlenek, gazdagok és szegények, racionálisak és 
érzelmesek, férfiak és nők - mondta. - Ok valamennyien tanúsíthatják, hogy 
az életüket semmi sem változtatta meg olyan radikálisan, mint Jézus 
Krisztus. 

A nagyobb hangsúly kedvéért előrehajolt. - Számomra ez jelenti a végső 
bizonyítékot, nem az egyetlent, de a végső megerősítő bizonyítékot arra 
nézve, hogy Jézus üzenete kaput nyit a feltámadt Krisztussal való közvetlen 
találkozásra. 

— Gondolom, önnek is volt ilyen találkozása - mondtam. - Kérem, 
beszéljen róla! 

— 1968-ban a Missouri Egyetem kiábrándult és cinikus vegyészhallgatója 
voltam. Ekkor szembesültem azzal a ténnyel, hogy ha Jézus kijelentéseit 
kritikusan, de nyitott elmével tanulmányozom, akkor több mint elegendő 
bizonyítékot gyűjthetek ahhoz, hogy a hitem megalapozott legyen. 

— Végül megtettem a hit lépését abba az irányba, amerre a bizonyítékok 
mutattak, és elfogadtam Jézus bocsánatát és vezetését - így kezdődött 
személyes kapcsolatom a feltámadt Krisztussal. 

-— — Az azóta eltelt három évtized alatt több száz 
imameghallgatást . tapasztaltam, olyan dolgok történtek körülöttem, 


melyekre nincs természetes magyarázat, és annyira megváltozott az életem, 
hogy azt korábban elképzelni sem tudtam volna. 

— De - vetettem ellen -, az emberek más vallásokban is átélik életük 
megváltozását, amelyek tanítása ellentétben áll a kereszténységgel. Nem 
veszélyes dolog egyéni tapasztalatok alapján hozni döntéseket? 

— Hadd világítsak rá két dologra! - mondta. - Először is, nem szeretném 
azt sugallni, hogy hagyatkozzunk az élményeinkre. Inkább azt mondom: 
, Használd a fejedet, mérlegeld a bizonyítékokat, és hagyd, hogy a 
tapasztalat megerősítő bizonyítékká váljon!" Másodszor, ha az, amire e 
bizonyítékok rámutatnak, igaz, vagyis ha a bizonyítékok valóban 
megerősítik Jézus feltámadását, akkor tapasztalati próbát kell tennünk. 

— Ez mit jelent? - kérdeztem. 

— A tapasztalati próba igénye ezt mondatja velem: , O még most is él, és 
erről meggyőződhetek, ha hozzá fordulok/ Ha egy esküdtszék tagja lennék, 
és a bizonyítékok súlya meggyőzött volna a vádlott bűnösségéről, nem 
lenne értelme megtorpanni a végső lépés, a bűnösség kimondása előtt. 
Ugyanígy, ha elfogadjuk Jézus feltámadásának bizonyítékait, de nem 
tesszük meg a tapasztalati próba végső lépését, akkor nem járjuk végig az 
utat, melyet a bizonyítékok kijelölnek. 

- Tehát - foglaltam össze - ha a bizonyítékok megalapozottan 
egy bizonyos irányba mutatnak, akkor ésszerű és logikus ezt az 
irányt követni tapasztalati úton is. 

— Pontosan erre gondoltam - mondta egy jóváhagyó bólintás kíséretében. 
- Ez jelenti a bizonyíték végleges igazolását. Én ezt így szoktam 
megfogalmazni: A bizonyíték tapasztalati próbáért kiált. 


Következtetés: A történelem ítélete 


Mire mutatnak a bizonyítékok, és mit jelent 
mindez számunkra? 


1981. november 8., vasárnap. Bezárkóztam a dolgozószobámba, és egész 
délután azzal foglalkoztam, hogy gondolatban visszajátszottam az utóbbi 
huszonegy hónap szellemi utazásait. 

A Jézus-dosszié kutatásaim anyagát tartalmazta, melynek kisebb 
hányada volt az interjúk elkészítése, nagyobbrészt könyvek és történelmi 
kutatások tanulmányozásából állt. Kérdéseket fogalmaztam meg, és 
elemeztem a kapott válaszokat, s mindezt a tőlem telhető legnagyobb 
szellemi nyitottsággal tettem. Mostanra elértem a ,kritikus tömeget". A 
bizonyítékok feltárultak előttem, csak az a kérdés, mit kezdjek vele. 

Elővettem egy jegyzetfüzetet, és  felsorakoztattam a kutatásaim 
kezdetekor felmerült kérdéseket, majd sorra vettem a 
legfontosabb eredményeket, amelyekre jutottam. 


. :. MEGBÍZHATÓAK-E A JÉZUS-ÉLETRAJZOK? 


Azt gondoltam egykor, hogy az evangéliumok nem egyebek vallásos 
propagandánál, melyek anyagát reménytelenül eltorzította a csapongó 
képzelet és a missziói buzgalom. Ezzel szemben Craig Blomberg, a téma 
egyik legfőbb országos szaktekintélye meggyőzően bizonyította, hogy az 
evangéliumi beszámolók szemtanúk  vallomásán alapulnak, és a 
tényszerűség ismertetőjegyeit hordozzák magukon. Annyira koraiak ezek az 
életrajzok, hogy nem tapadhattak hozzájuk legendás elemek, sőt a Jézus 
csodáiba, feltámadásába és istenségébe vetett hit valójában a kereszténység 
hajnalára vezethető vissza. 


,. , KIÁLLJÁK-E JÉZUS ÉLETRAJZAI AZ ALAPOS 
VIZSGÁLÓDÁS PRÓBÁJÁT? 


Blomberg meggyőzően érvelt amellett, hogy az evangéliumok szerzői 
arra törekedtek, hogy hitelesen számoljanak be a történtekről, ezt meg is 
valósították, és őszinteségüket bizonyítja, hogy a nehezen magyarázható 
részleteket sem hallgatták el, és nem engedték, hogy az elfogultság 
vezérelje őket az elbeszélésben. Az evangéliumok történelmi hitelességét 
erősíti a beszámolók lényegi összhangja éppúgy, mint az egyes 
részletkérdésekben mutatkozó különbözőségeik. Mi több, a korai egyház 
nem verhetett volna gyökeret, és nem virágozhatott volna éppen 
Jeruzsálemben, ha olyan tényeket állított volna Jézusról, amit a kortársak 
túlzásnak vagy hamisnak ítéltek volna. Röviden: az evangéliumok mind a 
nyolc próbát kiállják, melyek a bizonyítékok érvényességét vizsgálják. 


". MEGBÍZHATÓ MÓDON HAGYOMÁNYOZÓDTAK ÁT 
AZ EVANGÉLIUMOK? 


A világszerte elismert nagyszerű kutató, Bruce Metzger szerint az 
Újszövetség kéziratainak nagy száma példa nélküli a többi 
ókori dokumentumhoz viszonyítva, és e másolatok rendkívül közeli 
időpontra datálhatok az eredeti kéziratok keletkezési idejéhez képest. A ma 
kezünkben tartott Újszövetség 99,5 százalékban mentes 
a szövegeltérésektől, ami azt jelentil hogy a meglévő eltérések 
nem érintenek egyetlen alapvető keresztény tanítást sem. Az a 
kritériumrendszer, melynek alapján a korai egyház a kánont összeállította, 
biztosítékot jelent arra nézve, hogy a gyűjteménybe csak a legmegfelelőbb 
anyagok kerülhettek bele. 


. VANNAK-E MEGGYŐZŐ BIZONYÍTÉKOK JÉZUSSAL 
KAPCSOLATBAN AZ EVANGÉLIUMOKON KÍVÜL IS? 


, Tény, hogy a Jézussal kapcsolatos történelmi tények sokkal jobban 
vannak dokumentálva, mint amit bármelyik másik ókori vallásalapítóval 
kapcsolatban elmondhatunk" - mondta Edwin Yamauchi. Biblián kívüli 
források egész sora erősíti meg, hogy sokan hitték, hogy Jézus betegeket 


gyógyított, hogy ő a Messiás, hogy keresztre feszítették, és hogy 
szégyenletes halála ellenére a követői, akik hitték, hogy él, Istenként 
imádták. Egy szakértő harminckilenc ókori forrásról mutatta ki, hogy ezek 
együttesen több mint száz tényt rögzítenek Jézus életéről, tanításáról, 
keresztre feszítéséről és feltámadásáról. Hét világi forrás és több korai 
hitvallás foglalkozik Jézus istenségével, azzal a tanítással, amely - mint 
Gary Habermas megerősítette - , határozottan jelen volt az ősegyházban". 


. , MEGERŐSÍTI-E A RÉGÉSZET AZ EVANGÉLIUMOK 
HITELESSÉGÉT? 


John McRay archeológus szerint nem kérdéses, hogy a régészeti 
feltárások nagyban alátámasztották az Újszövetség megbízhatóságát. 
Egyetlen felfedezés sem cáfolta a bibliai beszámolókat, sőt a régészeti 
feltárások megerősítették, hogy Lukács, aki az Újszövetségnek mintegy 
negyedét írta, rendkívül alapos történetíró volt. Amint azt az egyik szakértő 
megállapítja: ,Ha Lukács ilyen kínosan vigyázott a pontosságra történelmi 
beszámolóinak legapróbb részleteit illetően is, milyen alapon állíthatnánk, 
hogy hiszékeny vagy pontatlan volt olyan dolgok leírásában, amelyek ennél 
sokkal nagyobb horderejűek voltak, nem csak számára, hanem mások 
számára is?" Mint például Jézus feltámadása. 


e , A TÖRTÉNELEM JÉZUSA ÉS A HIT JÉZUSA EGY ÉS 
UGYANAZ A SZEMÉLY? 


Gregory Boyd azt nyilatkozta a nagy  publicitásnak örvendő 
Jézusszemináriumról - amely vitatja, hogy valóban Jézustól származnak a 
neki tulajdonított mondások hogy , tagjai a kutatók társadalmának egy 
rendkívül szűk és radikális köréhez tartoznak, annak is a szélsőséges 
nézeteit képviselik". A szeminárium eleve kizárja a csodák előfordulásának 
lehetőségét, vitatható kritériumokat alkalmaz, és némelyik tagja igencsak 
kétes eredetű, mitikus elemekkel átszőtt dokumentumokra hivatkozik. Nem 
felel meg a valóságnak az az állításuk sem, mely szerint Jézus története a 
meghalt és feltámadt istenek  mitológiájában gyökerezik. ,, Annak 
bizonyítékai, hogy Jézus az, akinek őt a tanítványai mondták. ..., 
fényévekkel meghaladják a  Jézus-szeminárium képviselői által 


felsorakoztatott érveket" - mondta Boyd. Röviden: a hit és a történelem 
Jézusa egy és ugyanaz a személy. 


. VALÓBAN MEG VOLT ARRÓL GYŐZŐDVE JÉZUS, HOGY 
Ő ISTEN FIA? 


Visszanyúlva a legkorábbi hagyományokig, melyekre még nem 
rakódhattak legendás elemek, Ben Witherington kimutatta, hogy Jézus 
valóban Isten Fiának tartotta magát. A bizonyítékokra alapozva így 
fogalmazott: , Hitte Jézus, hogy ő Isten Fia és Isten felkentje? Igen. 
Emberfiának tekintette magát? Igen. Tudta, hogy ő a Messiás? Igen. 
Feltételezte, hogy Istenen kívül más is megválthatja a világot? Nem, nem 
hiszem, hogy ezt gondolta volna." 


e ,. ŐRÜLT VOLT JÉZUS, AMIKOR ISTEN FIÁNAK 
VALLOTTA MAGÁT? 


Gary Collins, az ismert pszichológus szerint Jézus semmilyen 
rendellenes érzelmi megnyilvánulásnak nem adta jelét. A valóság talaján 
állt, kiváló szellemi képességei voltak, mélyen ismerte az emberi 
természetet és mély és tartós kapcsolatban állt másokkal. , Semmi jelét nem 
látom annak, hogy Jézus bármiféle ismert elmezavarban szenvedett volna" - 
foglalta össze a mondanivalóját. Csodálatos gyógyításokkal, a természeti 
erők feletti hatalmával, egyedülálló tanításával, az emberi természet isteni 
ismeretével, és mindenekelőtt feltámadásával bizonyította, hogy ő valóban 
Isten. 


. . RENDELKEZETT-E JÉZUS ISTEN TULAJDONSÁGAIVAL? 


Bár a megtestesülés - amikor Isten emberré, a végtelen végessé lett - 
meghaladja az emberi képzelet határait, a neves teológus, D. A. Carson 
kifejtette, hogy számos bizonyság szól amellett, hogy Jézus isteni 
vonásokkal rendelkezett. A Filippiekhez írt levél 2. fejezete alapján sok 
teológus úgy gondolja, hogy Jézus önként lemondott ezeknek az isteni 
tulajdonságoknak az önálló használatáról az emberi megváltás érdekében. 
Az Újszövetség ugyanakkor határozottan megerősíti, hogy Jézusban 


megvolt Isten valamennyi tulajdonsága:  mindentudása, mindenütt 
jelenvalósága, mindenhatósága, örökkévalósága és változhatatlansága. 


e , CSAK - ÉS KIZÁRÓLAG - JÉZUS TÖLTÖTTE BE A 
MESSIÁSI PRÓFÉCIÁKAT? 


A próféták már több száz évvel Jézus születése előtt megjövendölték az 
Isten népét megváltó Messiás, a Felkent eljövetelét. Ószövetségi próféciák 
tucatjaiból rajzolódik ki az az ujjlenyomat, amely egyedül a Messiásra illik. 
Izrael ennek alapján kiszűrhette a csalókat, és azonosíthatta a valódi 
Messiást. Annak valószínűsége, hogy az összes bibliai prófécia egyetlen 
személyben teljesüljön be, ilyen csillagászati léptékben fejezhető csak ki: 
egy a billiószor billiószor billiószor billiószor billiószor billiószor billiószor 
billiószor billiószor billiószor billiószor billiószor billióhoz. A prófétai 
ujjlenyomat egyesegyedül Jézusra illik. Ez a tény hihetetlen bizonyossággal 
erősíti meg Jézus önmagával kapcsolatos állításait. 


e , JÉZUS HALÁLA ÁMÍTÁS, ÉS FELTÁMADÁSA CSALÁS? 


Orvosi és történelmi adatok elemzése útján dr. Alexander Metherell azt a 
következtetést vonta le, hogy Jézus nem élhette túl a keresztre feszítés 
borzalmait, azt pedig végképp nem, amikor lándzsával átszúrták a tüdejét és 
a szívét. Minden valóságalapot nélkülöz az a feltételezés, hogy Jézus csak 
tetszhalott volt. A római kivégzőosztagok kegyetlenül hatékonyak voltak, 
mert saját életükkel feleltek azért, hogy az áldozat semmiképpen se élhesse 
túl a keresztre feszítést. De még ha Jézus túl is élte volna a kínokat, olyan 
borzalmas állapotban látták volna viszont a tanítványai, hogy bizonyára 
nem alapoznak egy egész világmozgalmat arra a tényre, hogy Jézus 
dicsőségesen legyőzte a halált. 


. TÉNYLEG NEM VOLT A SÍRBAN JÉZUS TESTE? 


William Lane Craig meggyőzően érvelt amellett, hogy a húsvét máig 
érvényes szimbóluma, az üres sír - történelmi valóság. Rendkívül korai 
beszámolók tanúsítják, hogy Jézus sírja üres volt. Márk evangéliuma és az 
IKorinthus 15-ben található hitvallás a feltámadás után olyan rövid idővel 


keletkezett, hogy teljességgel kizárható a legendaképződés eshetősége. Az a 
tény, hogy az evangéliumok szerint asszonyok fedezték fel az üres sírt, 
tovább erősíti a beszámoló hitelességét. Jézus sírjának a helyszíne 
keresztények és zsidók körében egyaránt ismert volt, a kételkedők tehát 
könnyen ellenőrizhették a tényeket. Ennek ellenére sem a római hatóságok, 
sem a zsidó vezetők nem állították, hogy Jézus teste a sírban van. Inkább 
azt az abszurd elgondolást terjesztették, hogy a tanítványok ellopták Jézus 
holttestét, jóllehet ez nem állt érdekükben, és módjuk sem lett volna rá. Ma 
már a legszkeptikusabb kritikusok sem hisznek ebben az elméletben. 


. : TALÁLKOZTAK A TANÍTVÁNYOK JÉZUSSAL A 
KERESZTHALÁLA UTÁN? 


A feltámadás utáni megjelenésekről szóló beszámolók nem évek hosszú 
sora alatt fejlődtek ki, miközben mitikus elemek rakódhattak volna rá. Gary 
Habermas, a feltámadás kutatója kijelentette, hogy a feltámadás , kezdettől 
fogva az ősegyház igehirdetésének középpontjában állt". Az IKorinthus 15- 
ben leírt ősi hitvallás felsorol néhány konkrét személyt, akik találkoztak a 
feltámadott Jézussal, sőt Pál arra szólította fel kételkedő kortársait, hogy 
járjanak utána az igazságnak. Az Apostolok cselekedetei Jézus 
feltámadásának számos igen korai bizonyságát tartalmazza, míg az 
evangéliumok több találkozásról részletesen is beszámolnak. Michael 
Green, brit teológus erre a következtetésre jutott ezzel kapcsolatban: , Jézus 
megjelenései legalább annyira hitelesek, mint bármely más ókori esemény 
... Nincs ésszerű kételynek helye arra vonatkozóan, hogy ezek valóban 
megtörténtek." 


e. : MILYEN KÖZVETETT TÉNYEK TÁMASZTJÁK ALÁ A 
FELTÁMADÁST? 


A feltámadás alátámasztására utolsóként J. P. Moreland sorakoztatott fel 
néhány közvetett bizonyítékot. Először is, a tanítványok abban a különleges 
helyzetben voltak, hogy ők tudták, hogy Jézus feltámadt, és még az életük 
árán is vallották ezt az igazságot. Egy hazugságért senki sem vállalná a 
halált. "Másodszor, egyedül a feltámadás ténye késztethetett olyan 
kételkedőket, mint Pál és Jakab arra, hogy megtérjenek, és életüket adják a 


hitükért. Harmadszor, néhány héttel a keresztre feszítés után sok ezer zsidó 
szakított korábbi gyakorlatával, és kezdett olyan életet élni, amelynek 
évszázadokra szóló társadalmi és vallási kihatásai voltak. Úgy hitték, a 
kárhozatot kockáztatják, ha tévednek. Negyedszer, az úrvacsora és a 
keresztség ősi szentségei ugyancsak Jézus feltámadására és istenségére 
mutatnak. És végül ötödször, az egyház csodálatos gyarapodása és terjedése 
a brutális római üldözések ellenére , olyan lyukat hasított a történelem 
szövetén, amely csak a feltámadáshoz mérhető" - amint azt C. F. D. Moule 
mondta. 


MÜLLER KÉRDÉSE MEGVÁLASZOLATLAN MARAD 


Elismerem, lehengerelt a bizonyítékok mennyisége és minősége, melyek 
mind arra mutatnak, hogy Jézus Isten Fia. Egy vasárnap délután ültem az 
íróasztalomnál, és lenyűgözve ingattam a fejemet. Életemben sok olyan 
esetet láttam, amikor ennél jóval kevésbé meggyőző bizonyítékok alapján 
ítélték halálra a vádlottat. A tények és adatok hatalmas tömege olyan 
egyértelmű következtetésekre mutatott, amire nem voltam felkészülve. 

Őszintén szólva, sokkal jobban örültem volna annak a felfedezésnek, 
hogy Jézus megistenülése a legendaképződés következménye volt csupán, 
melynek során egy bölcs tanítóból jó szándékú, ám félrevezetett emberek 
fokozatosan — mitologikus  istenfiát faragtak. Ez hihetőnek és 
megnyugtatónak tűnt volna számomra, hiszen egy I. századi 
vándorprédikátor apokaliptikus tanai semmire sem köteleztek engem. 
Ellenben, bár úgy kezdtem bele a kutatásaimba, hogy a legendateóriát 
készpénznek vettem, végül arra a felismerésre jutottam, hogy eredeti 
elgondolásom minden alapot nélkülöz. 


Sarokba szorított A. N. Sherwin-White, az Oxfordi Egyetem 
ókorkutatójának híres tanulmánya, amire William Lane Craig is utalt a vele 
készült interjúban. Sherwin-White alaposan tanulmányozta a legendák 
kialakulásának kérdését az ókorban, és kijelentette, hogy nem egészen két 
teljes generáció kellett ahhoz, hogy a legendás elemek eltorzítsák a 
történelmi igazságot. 


Lássuk akkor Jézus történetét! Történelmileg nézve az üres sírról szóló 
hírek, a szemtanú-beszámolók a feltámadás utáni megjelenésekről, és az a 
szilárd meggyőződés, hogy ő egyedülálló módon Isten Fia, gyakorlatilag 
már a kereszténység kezdeteinél tetten érhető. 

Az IKorinthus 15 hitvallása - amely megerősíti, hogy Jézus meghalt a 
bűneinkért, és megnevez szemtanúkat, akik a feltámadást követően 
találkoztak vele - már a keresztre feszítést követő huszonnégy hónapon 
belül közszájon forgott a keresztények között. Márk beszámolója az üres 
sírról olyan forrásból származik, melyet már az eseményeket követő néhány 
éven belül lejegyeztek. 

A Jézus tanításait, csodáit és feltámadását hírül adó evangéliumok akkor 
keletkeztek, amikor még sokan éltek Jézus kortársai közül, akik azonnal 
helyreigazították volna a feljegyzéseket, ha azokba túlzó elemek vagy 
hamis állítások kerültek volna. A legkorábbi keresztény himnuszok 
ugyancsak Jézus isteni természetét tanúsítják. 

Blomberg így összegezte ezt: Jézus követői , a halálát követő két éven 
belül formába öntötték azt a meggyőződésüket, hogy Jézus meghalt az 
emberek bűneiért, testben feltámadt a halálból, és Istennel egyenlő, továbbá 
hitték, hogy mindezt az Ószövetség is alátámasztja." 

William Lane Craig pedig erre a következtetésre jutott:  ,,A 
legendaképződés folyamata csak a Kr. u. II. században torzíthatta volna el 
számottevő mértékben az evangéliumi leírásokat, és éppen ez az az időszak, 
amikor a legendákat tartalmazó apokrif evangéliumok keletkeztek. Ezek 
valóban tartalmazzák mindazokat a mitologikus elemeket, amelyeket a 
kritikusok előszeretettel emlegetnek." 

Egyszerűen nem volt idő arra, hogy mitikus elemek megjelenése 
károsítsa a Jézusról szóló történelmi beszámolókat, már csak azért sem, 
mert a keletkezésükkor még éltek szemtanúk, akik személyesen ismerték 
Jézust. Julius Müller német teológus 1844-ben felszólította a kollégáit, hogy 
mutassanak akár csak egyetlen példát arra, hogy ilyen hamar legendává 
alakult volna egy történet - kérdésére azonban máig nem érkezett válasz. 

1981. november 8-án rájöttem, hogy a Jézussal szemben felhozott 
legnyomósabbnak tűnő ellenérvem nem állja meg a helyét a történelmi 
tények fényében. Ironikus mosolyra késztetett a felismerés, hogy épp az 
ellenkezője történt annak, mint amire számítottam. 


A kutatásaim közben felszínre került meggyőző tények és bizonyítékok 
által elindított elsöprő lavina hatására - számomra is meglepő módon - ezzel 
zártam le a Jézus-dossziét: sokkal nagyobb hiszékenységre lenne 
szükségem ahhoz, hogy továbbra is ateista maradjak, mint ahhoz, hogy 
higgyek a názáreti Jézusban! 


VÁRATLAN FORDULAT 


Emlékeznek még James Dixon esetére a könyv elejéről? A rendelkezésre 
álló tények azt a gyanút erősítették meg, hogy bűnös a chicagói 
rendőrőrmester lelövésében. És még beismerő vallomást is tett! 

Ám az alaposabb vizsgálat hatására minden a visszájára fordult: sokkal 
jobban megfelelt a tényeknek az a forgatókönyv, amely szerint az őrmester 
hamis vallomásra bírta Dixont, aki ártatlan volt a pisztoly elsülésében. 
Dixont végül szabadlábra helyezték, és a rendőr jutott a vádlottak padjára. 

Most, amikor lezárjuk a bizonyítási eljárást a Jézus-ügyben, érdemes 
újra átgondolni e történet két nagy tanulságát. 


e Első tanulság - Kellő alapossággal történt a bizonyítékok összegyűjtése? 


Igen, kellő alapossággal történt. Olyan szakértőket választottam, akik 
tárgyszerűen és történelmi bizonyítékokkal alátámasztva fejtették ki 
álláspontjukat, és kiállták a keresztkérdések próbáját is. Nem pusztán a 
véleményük érdekelt, hanem elsősorban a tények. Választ kaptam tőlük az 
ateista és liberális professzorok által felvetett kérdésekre is. Pályafutásuk, 
referenciáik, tapasztalataik és jellemük alapján ezek a tudósok minden 
tekintetben alkalmasnak mutatkoztak a Jézusra vonatkozó megbízható 
történelmi adatok feltárására. 


. . Második tanulság - Melyik magyarázat felel meg legjobban a 
rendelkezésre álló összes bizonyítéknak? 


1981. november 8-ra legendaelméletem - amelyhez oly sok éven 
keresztül ragaszkodtam - a porban hevert. Mi több, a Jézus feltámadását 
alátámasztó lélegzetelállító történelmi bizonyítékok hatására fel kellett 
adnom újságírói szkepszisemet a természetfelettivel szemben. Egyetlen más 


magyarázatot sem sikerült találnom, amely lég-alább annyira megfelelt 
volna a történelmi tényeknek, mint az, hogy Jézus valóban az, akinek 
mondta magát: Isten Fia. 

A történelmi igazság súlya alatt összeomlott ateizmusom, amibe oly 
kétségbeesetten kapaszkodtam. Nem voltam felkészülve erre 
a megdöbbentő és váratlan végeredményre, ami nagyon is ellentétben állt 
mindazzal, amire kutatásaim kezdetén számítottam. A tények azonban 
kényszerítő erővel nehezedtek rám. 

Mindez egyre erőteljesebben vetette fel a , hogyan tovább" kérdését. Ha 
mindez igaz, mit kell tennem ezek után? Néhány magától értetődő 
következtetés máris nyilvánvaló volt számomra. 

e. " Ha Jézus Isten Fia, akkor tanításainak jóval nagyobb a jelentősége 
annál, mintha csupán egy bölcs tanító mondásai lennének; akkor ezek a 
szavak isteni útmutatások, amelyekre bizalommal alapozhatom az életemet. 

e " Ha Jézus erkölcsi mércét ad, akkor döntéseimet és választásaimat a 
haszonelvűség és az önközpontúság homokos talaja 
helyett megingathatatlan alapra építhetem. 

e " Ha Jézus feltámadt a halálból, akkor ma is él, és személyesen lehet 
vele találkozni. 

e . Ha Jézus legyőzte a halált, akkor előttem is ki tudja tárni az örök élet 
kapuját. 

. Ha Jézus isteni hatalommal rendelkezik, akkor képes 
engem természetfeletti módon vezetni és átformálni, miközben őt követem. 

e . Ha Jézus maga is ismeri a szenvedés és a veszteség fájdalmát, akkor 
bátorítást és vigasztalást tud nyújtani az élet viharai között, melyekről ő 
maga mondta, hogy elkerülhetetlenek egy bűntől fertőzött világban. 

e . Ha Jézus, mint mondja, szeret engem, akkor szívén viseli a sorsomat, 
tehát nincs veszítenivalóm, csak nyerhetek, ha rábízom magam. 

. Ha Jézus az, akinek mondja magát (és ne feledjük, egyetlen 
vallásalapító " sem állította — magáról, — hogy ő Isten — - 
engedelmességgel, hűséggel és tisztelettel tartozom neki — mint 
Teremtőmnek. 

Emlékszem, amint következtetéseim végére érve hátradőltem a 
székemben. Csaknem két éven át tartó bolyongásom végkifejletéhez 
érkeztem. Immár nem odázhattam el a kérdést: , Hogyan tovább?" 


A HIT KÉPLETE 


Több, mint hatszáz napot és megszámlálhatatlan órát felemésztő 
személyes kutatás és nyomozás után egyértelművé vált saját, személyes 
ítéletem a Jézus-ügyben. Ott, az íróasztal mellett ülve ugyanakkor az is 
világos volt számomra, hogy nem elég pusztán intellektuális döntést 
hoznom. El kellett még végeznem a tapasztalati próbát, amiről Moreland 
szólt az utolsó interjúban. 

Miközben azon tanakodtam, hogyan tegyem ezt, a Bibliáért nyúltam, és 
kinyitottam a János 1,12-nél, annál a versnél, amely kutatásaim közben 
szöget ütött a fejemben: , Akik pedig befogadták, azokat felhatalmazta arra, 
hogy Isten gyermekei legyenek; mindazokat, akik hisznek az ő nevében." 

Ennek a mondatnak az igéi matematikai pontossággal mutatnak rá arra, 
hogy mit jelent Jézus istenségének pusztán értelmi elfogadásán túl élő 
kapcsolatba lépni vele, és az ő családjának tagjává válni: hit 4 elfogadás — 
változás. 


1. Hit 


Mint újságíró és jogász megszoktam, hogy alaposan megvizsgáljam az 
elém kerülő tényeket, bárhová is vezetnek. Kutatásaim meggyőzően 
igazolták, hogy Jézus az Isten Fia, aki helyettem halt meg, hogy 
megfizessen azokért a bűnökért, amelyeket én követtem el. 

Bűnöm aztán volt elég! Anélkül, hogy részletekbe mennék, be kell 
vallanom, — hogy részeges, — önző és erkölcstelen életmódot 
folytattam. Munkám során nem haboztam hátba támadni a kollégáimat 
azért, hogy bizonyos előnyökhöz jussak, és egy-egy jó sztori kedvéért 
nem riadtam vissza a jogi és etikai normák megszegésétől sem. A 
siker oltárán feláldoztam feleségemet és gyermekeimet. Röviden, hazug és 
csaló gazember voltam. 

A szívem kőkeménnyé dermedt mindenki iránt. Egyedül az vezérelt, 
hogy jól érezzem magam, de minél inkább belevetettem magam az 
élvezetbe, annál elérhetetlenebbé és önpusztítóbbá vált. 

Amikor a Bibliában azt olvastam, hogy a bűneim elválasztanak a szent 
és tiszta Istentől, mélyen átéreztem ennek igazságát. Isten, akinek létét évek 
óta tagadtam, nagyon távolinak tűnt, és nyilvánvalóvá vált számomra, hogy 


egyedül Jézus keresztje képes áthidalni ezt a távolságot. Ahogy Péter 
apostol mondja: , Mert Krisztus is szenvedett egyszer a bűnökért, az Igaz a 
nem igazakért, hogy Istenhez vezessen minket." (IPt 3,18) 

Mindezt már én is hinni kezdtem. A történelem tényei és saját 
tapasztalataim önmagukért beszéltek. Egyszerűen nem lehetett kitérni 
előlük. 


2. Elfogadás 


Minden más hitrendszer, amit tanulmányoztam, a ,tedd, ne tedd" 
szabályára épül, más szóval az emberi cselekedeten alapul: használj 
imamalmot, ossz alamizsnát, járj zarándoklatra, szüless újra, küzdd le a 
karmát, fejleszd a jellemedet - próbáld kiérdemelni Isten tetszését. De hiába 
minden őszinte igyekezet, az ember nem képes megváltani magát. 

A keresztény hit azért páratlan, mert az , Elvégeztetett!" szabályára épül. 
Jézus helyettünk megtette a kereszten azt, amit mi magunktól nem tudunk 
megtenni: megfizette a halálbüntetést, amit a lázadásunkkal és a bűneinkkel 
megérdemeltünk, és ezért békességünk lehet Istennel. 

Nem kell küzdenem azért, ami egyébként is lehetetlen: hogy magamat 
méltóvá tegyem. A Biblia újra és újra hangsúlyozza, hogy Jézus ingyenes 
ajándékként adja a megbocsátást és az örök életet, és ezt nem lehet 
kiérdemelni (lásd: Róm 6,23; Ef 2,8-9; Tit 3,5). Ez a kegyelem lényege. 
Mindenki részesülhet benne, aki a bűnbánat őszinte imádságával elfogadja. 
Még egy olyan ember is, mint én. 

Igen, a hit lépését kellett megtennem, ahogyan az életben minden 
döntéshez erre van szükség. A különbség azonban ezúttal óriási volt: többé 
nem próbáltam a bizonyítékok erős sodrával dacolva az árral szemben 
úszni, hanem úgy döntöttem, hogy arra megyek, amerre a tények rám 
zúduló árja hajt. Ez ésszerű, ez logikus, ezt kell tennem. És mindezen túl, 
valahol mélyen belül éreztem, hogy Isten Lelke gyengéden terel ugyanebbe 
az irányba. 

1981. november 8-án végül Istenhez fordultam, és egy szívből fakadó, 
dadogó imában beismertem és megtagadtam a bűneimet, és elfogadtam a 
megbocsátás és az örök élet ajándékát. 

Nem hallatszott mennydörgés az égből, nem jött hallható válasz, és nem 
törtek rám elsöprő érzelmek. Vannak, akiket életüknek ebben a pillanatában 


kitörő érzelmek ragadnak el. Ami velem történt, az is éppen ilyen felemelő 
volt: világosság járta át az értelmemet. 


3. Változás 


Miután megtettem ezt a lépést, a János 1,12 alapján tudtam, hogy 
átléptem egy küszöböt, ami után új tapasztalatok várnak rám. Más lettem, 
mint aki voltam: a feltámadt Jézus által Isten gyermeke lettem, az ő 
családjának örökös tagja. Pál apostol így ír erről: , Ezért, ha valaki 
Krisztusban van, új teremtés az: a régi elmúlt, és íme: új jött létre." (2Kor 
5,17) 

Miközben igyekeztem Jézus tanításait követni, és megnyitni magamat az 
ő átformáló ereje előtt, fokozatosan változni kezdett az értékrendem és a 
jellemem. Azt kívántam, hogy Jézus indítékai és látásmódja egyre inkább a 
sajátom legyen. Martin Luther King szavait némileg átfogalmazva: lehet, 
hogy nem az vagyok, akinek lennem kellene, vagy akivé Krisztus 
segítségével válók majd egykor -de Istennek hála, már az sem vagyok, aki 
voltam! 

Talán kissé misztikusnak hangzik ez a megfogalmazás. Nem is olyan 
régen, legalábbis számomra, annak tűnt volna. De ma már tudom, hogy ez a 
valóság. Olyan radikálisan megváltozott az életem alig néhány hónappal 
azután, hogy Jézus követője lettem, hogy egy nap ötéves lányunk, Alison, 
így szólt a feleségemhez: , Mama, azt akarom, hogy Isten velem is tegye 
azt, amit a papával." 

Ennek a kisgyereknek addig egy közönséges, haragos és hangos apja 
volt, aki túlságosan sokat volt távol otthonról. S bár ő sosem készített 
interjút egyetlen kutatóval sem, nem elemzett adatokat, nem nyomozott 
történelmi bizonyítékok után - de közelről látta, hogy milyen hatással lehet 
Jézus egy ember életére. 

Az eltelt csaknem két évtizedre visszatekintve világosan látom, hogy az 
a nap, amikor Jézus mellett döntöttem, az egész életem legjelentősebb 
eseménye volt. 


ÍTÉLETHOZATAL 


És most az Olvasón a sor... Könyvem elején arra kértem Önöket, hogy 
amennyire lehetséges, próbálják meg egy pártatlan és méltányos esküdt 
módjára mérlegelni az itt felsorakoztatott bizonyítékokat, és ezek súlya 
alapján levonni a következtetéseket. Az ítéletet végül mindenkinek 
magának kell meghoznia. Senki más nem teheti ezt meg helyettünk. 

Végigolvasva a szakértők fejtegetéseit, átgondolva érveiket, logikusan és 
józan ésszel mérlegelve a bizonyítékokat, talán sokan úgy vélik - ahogyan 
én is -, hogy a Jézus mellett szóló érvek meggyőzően hangzanak. 

A hit összetevője tehát adott a János 1,12 képletéből. Nincs más hátra, 
mint elfogadni Jézus kegyelmét, és belépni az ő családjába. Ezzel egy olyan 
lelki kaland veszi kezdetét, ami nemcsak életünk hátralévő részének ad új 
irányt, hanem elkísér az örökkévalóságba is. Arra bátorítom az olvasókat, 
hogy szánják rá magukat a tapasztalati próba elvégzésére. 

Ugyanakkor talán még mindig vannak nyitott kérdések. Lehet, hogy épp 
azt az ellenérvet nem vetettük fel, ami az Olvasót leginkább izgatja. 
Egyetlen könyvben nem lehet minden apró részletre kitérni. De bízom 
abban, hogy az információk mennyisége, amit e könyv tartalmaz, minden 
Olvasót meggyőz arról, hogy érdemes -sőt muszáj - folytatni a kutatást. 

Jegyezzük fel magunknak, hogy hol érezzük szükségét a bizonyítékok 
jobb alátámasztásának, és kutassunk további válaszok után! Ha úgy véljük, 
hogy más magyarázatot találtunk, amely jobban megfelel a tényeknek, 
vessük alá szigorú vizsgálatnak! Használjuk fel a könyvben ajánlott 
olvasmányokat, kutassuk a Bibliát - ássunk mélyebbre! 

Határozzuk el, hogy ha elegendő információt áttekintettünk, döntést kell 
hoznunk - tudva azt, hogy képtelenség minden egyes kérdésnek a végére 
járni! Közben elrebeghetünk egy imát Istenhez -még ha még nem is 
vagyunk biztosak a létezésében - kérve őt, hogy vezessen el az igazságra. 

Úgy érzem, kötelességem mindenkit figyelmeztetni arra, hogy ez a lelki 
kutatómunka mindannyiunk életének a legégetőbb kérdése. Ne odázzuk el, 
és ne kezeljük félvállról, mert túl sok múlik azon, hogy milyen 
következtetésre . jutunk! — Amint azt Michael — Murphy találóan 
megfogalmazta: , Ebben a kutatásban nem az igazság, hanem mi magunk 
forgunk kockán/" Más szóval, ha helyes konklúzióra jutottam a Jézus- 
dosszié áttanulmányozása után, akkor egész jövőnk és örök életünk azon 
múlik, hogyan válaszolunk Krisztusnak, aki szeretetteljes aggodalommal 


figyelmeztet: , Ha nem hiszitek, hogy én vagyok, meghaltok bűneitekben." 
(Jn 8,24) 

Végül hadd emlékeztessek arra, hogy a felhalmozott tények fényében 
bizonyos utak járhatatlanná válnak! Ahogy C. S. Lewis, a Cambridge-i 
Egyetem nagyszerű professzora írta, aki egykor kételkedő volt, de végül 
fejet hajtott a Jézus mellett szóló bizonyítékok előtt: 

Itt próbálom meg elejét venni annak, hogy bárki is azt az igazán ostoba 
dolgot állítsa, amit sok ember mond Róla: , Kész vagyok elfogadni Jézust 
mint az erkölcs nagy oktatóját, de nem fogadom el állítását, hogy Isten." Ez 
az, amit nem szabad mondanunk. Az olyan valaki, aki csak ember volt, és 
olyanokat mondott, mint Jézus, nem lenne nagy, erkölcsi tanítómester. 
Az vagy eszelős volna - egy szinten azzal, aki magát buggyantott tojásnak 
tartja -, vagy pedig maga a pokol ördöge. Választanunk kell. Vagy Isten Fia 
volt ez az ember, és ma is az, vagy őrült, s valami annál is rosszabb. 
Elzárhatjuk, mint egy bolondot, leköphetjük, megölhetjük, mint egy 
démont; vagy lába elé borulhatunk, és Urunknak, Istenünknek nevezhetjük. 
De ne hozakodjunk elő semmi olyan leereszkedő zagyvasággal, hogy nagy 
erkölcstanító volt! Ezt a lehetőséget nem hagyta nyitva számunkra. Nem 
volt szándékában. 


